
Paraske sytytti 



Kuka sytytti? Näin kysyttiin viime vuo- 
den lopun Helsingin Sanomien sar- 
jassa eri alojen taiteilijoilta. He saivat 
kertoa, kenen toisen taiteilijan työ oli 
heitä innostanut. Kirjailija Harri Tap- 
per sanoi (HS 27.12.1995), että hän- 
tä on suunnattomasti innostanut in- 
keriläisen runonlaulajan Larin Paras- 
ken tarina, sen köyhyys ja kurjuus. 
Kalevalan päivän lähestyessä on syy- 
tä muistella tämän Pohjois-Inkerissä 
syntyneen maaorjan tyttären elämää. 

Parasken ollessa 1 4-vuotias äiti 
kuoli. Muutamaa vuotta myöhemmin 
menehtyi isä, ja samoihin aikoihin 
veli ruoskittiin hengiltä. Seitsemän- 
toistavuotiaana Paraske meni naimi- 
siin köyhän, avuttoman Kaurila Tep- 
pananpojan kanssa ja muutti hänen 
kotitaloonsa Larilaan. Tästä tuli nimi 
Larilan eli Larin Paraske. 

Runonlaulaja synnytti yhdeksän las- 
ta, joista kuusi kuoli pienenä. Miehen- 
kin menetettyään Paraske elätti it- 
seään ja lapsiaan huolehtimalla koti- 
seutunsa orvoista. Elämäntuskaansa ja 
-tuntojaan hän purki runolauluun. »Se 
laulaminen viehättää minua», sanoo 
Tapper. Hänen mukaansa tällainen 
laulaminen on tapa pitää yllä elämän- 
viestiä ja sellaisena se on kaikkein ai- 
dointa kulttuuria. Hän jatkaa: »Kult- 
tuurihan on sellaista, että se tahtoo 
lähteä irralleen alkuperästään. Ihmi- 
set vain harrastavat kulttuuria: on 
kulttuurilautakuntia ja kulttuuriviras- 
toja. Mutta se että ihminen on hyvin 
kurja ja köyhä ja joutuu hakemaan 
jalan maitoa Pietarista 50 orpolapsel- 
le ja siinä kaiken ohella laulaa sii- 
nä on jotakin.» 



Kulttuuri-sana tulee latinankielises- 
tä teonsanasta, joka tarkoittaa mm. 
viljelemistä, muokkaamista ja asumis- 
ta. Tältä pohjalta kulttuurilla tulisi 
ymmärtää kaikkia niitä ratkaisuja ja 
toimintatapoja, joita ihmiset ovat kek- 
sineet ja kehitelleet vastauksena ym- 
päristönsä tarjoamiin haasteisiin. Kult- 
tuuri ei ole - kuten nykyisin usein 
ymmärretään - vain taiteita tai jotain 
muuta ylevää ja korkeaa hengenvil- 
jelyä. Aito kulttuuri liittyy Harri Tap- 
perin osoittamalla tavalla hyvin tiu- 
kasti ihmisen omaan elinympäristöön. 

Saksalainen filosofi Oswald 
Spengler (k. 1936) omaksui omalle 
ajalleen ominaisen kehitysuskon, joka 
pohjautui luonnossa havaittuun lajien 
kehittymiseen. Teoksessaan »Länsi- 
maiden perikato» hän kuitenkin kat- 
soi, että eurooppalainen kulttuuri oli 
1900-luvulle tultaessa jo saavuttanut 
tilan, jossa edistys kääntyy tuhoon 
johtavaan rappioon. Itse ajattelen, että 
kulttuuri, joka irtautuu ihmisten joka- 
päiväisestä todellisuudesta, on aina- 
kin yksi vaarallinen askel tähän suun- 
taan. Millä ihmiset pitävät itsensä 
koossa, jos kulttuurista - ja uskonnos- 
ta yhtenä osana sitä - tulee vain har- 
rastus? Larin Paraske ei harrastanut 
kulttuuria; sen harjoittaminen laulun 
muodossa oli hä- 
nelle elinehto. Sen 
avulla hän jaksoi. 



Markku Pyysiäinen 




Frieda-ooppera ihastutti 
yleisön ja kriitikot 



»Inkeri on täällä voimakkaasti läsnä», 
kommentoi näkemäänsä ja kuule- 
maansa piispa Leino Hassinen Suo- 
men Kansallisoopperan lämpiössä 
Frieda-oopperan ensi-illassa marras- 
kuun 12. päivänä. Myös presidentti 
Martti Ahtisaari ja rouva Eeva Ah- 
tisaari kertoivat lehdistölle pitävän- 
sä Frieda-oopperasta. 

Martti Rautasen ja hänen vaimonsa 
Friedan elämästä kertova Kari Tikan 
säveltämä ooppera, jonka libreton on 
kirjoittanut Kirsti Ihamäki, kokosi 
yleisön vielä toistamiseen tammikuus- 
sa, mutta lippuja esityksiin ei ollut 
helppo saada. Ne myytiin kuin kuu- 
mille kiville. 

Ooppera esitetään vielä kahdesti 
Tampere-talossa 19-5.1996. Useampia 
esityksiä sille toivoo jokainen, joka 
pääsi sen näkemään. Suurelta osin 
amatöörivoimin tehty ooppera oli 
henkeenmenevä elämys ainakin mi- 
nulle. Sitä kannattaa tulla kaukaakin 
katsomaan. 

Pääparina Friedana ja Marttina näh- 
dään Riikka Hakola ja Esa Ruuttu- 
nen. Muissakin rooleissa on laulajia 
Kansallisoopperan solistikunnasta, 
mutta innostuneet amatöörit, Audite- 
kuoron laulajat, Vivo-orkesterin soit- 
tajat, tanssijat, lavastajat ja puvustajat 
on mainittava onnistuneen esityksen 
ehdottomina tekijöinä. 



Joonasta Martti Rautaseksi 

Oopperalaulaja Esa Ruuttusen olisi 
varmaan ollut mahdotonta ajatella 
kieltäytyvänsä tehtävästä, kun hänel- 
le tarjottiin Martti Rautasen roolia. 
Kari Tikka oli säveltänyt sen nimen- 
omaan hänen äänialalleen sopivaksi. 
Lähetystyön tärkeäksi kokevana Ruut- 
tunen suostui tehtävään, vaikka aika 
harjoituksiin olikin revittävä viikon- 
loppuisin, omasta vapaa-ajasta. Syys- 
kauden ohjelmistossa Kansallisooppe- 
rassa oli juuri ollut Olli Kortekan- 
kaan moderni ooppera Joona, jossa 
Ruuttunen esitti nimiroolia. Pitkäpar- 
taisena profeetta Joonana Ruuttunen 
vangitsi katsojat siinäkin kiinnostavas- 
sa tehtävässä. 

Mutta sitten tuli aika ajaa parta ja 
leikata liehuvat hiukset ja muuttua 23- 
vuotiaaksi Rautaseksi, joka oopperan 
aikana vanhenee yli neljäkymmentä 
vuotta. 

Katsoja seuraa nuoren inkeriläis- 
syntyisen lähetyssaarnaajan ja saksa- 
laissyntyisen Frieda Kleinschmidtin 
kohtaamista lounaisafrikkalaisella lä- 
hetysasemalla, heidän rakastumistaan, 
avioliittoaan ja yhteistä, monien vai- 
keuksien täyttämää elämäänsä lähe- 
tystyön uranuurtajina. Ooppera ete- 
nee kirjeiden kautta, joita Frieda van- 
huudessaan kirjoittaa. Lavastus tuo 




»Solmitaan ikiajoiksi murtumaton liitto. Rakastan sinua. En koskaan sinua unhota», laulaa Martti 
Friedallensa. 



Afrikan näkymät yksinkertaisen ne- 
rokkaasti näyttämölle. Mustien jouk- 
kokohtaukset, tanssit ja taistelut tuo- 
vat villiä dramatiikkaa esitykseen. 
Kaiken kaikkiaan Frieda tehoaa sekä 
musiikillaan että kaikilla muillakin te- 
kijöillä. 

Kohtauksessa, jossa Rautaset mat- 
kustavat kotimaahansa Inkeriin, kuo- 
ro laulaa: 

»Kaunis Inkerinmaa 

kaunis Inkerinmaa. 

Tikanpesä. 

Keskellä kesää. 

Lintujen laulu. 



Metsät ja pellot, vihreät puut. 
Tuvassa sininen takka. 
Turvaa ja rauhaa lapselle, 
lapselle - taivaassa vain. 

Tämä on kaikkein koskettavimpia 
kohtauksia. Perheen lapsista yksi syn- 
tyy Inkerinmaalla. Hänet joudutaan 
kuitenkin hautaamaan sinne. Kolme 
lasta jää Suomeen kouluun, ja per- 
heenjäsenten ero toisistaan koetaan 
katkerasti, riipaisevana. Rautaset ot- 
tavat tehtävänsä vastaan Jumalan kä- 
destä. Katsojat pyyhkivät kyyneleitä 
silmistään. Onneksi oopperan viimei- 




Yksinkertaisen, mutta erittäin toimivan lavastuksen avulla Afrikka saadaan olemaan voimakkaasti 
läsnä Frieda-oopperan esityksessä. Riikka Hakola Friedana ja Esa Ruuttunen Martti Rautasena 
valloittavat katsomon. 




Frieda kirjoittaa kirjeitä joissa Rautasten elä- 
mä vaikeissa oloissa lähetyskentällä kuvastuu 
ja muuntuu oopperan kohtauksissa katsojille 
läheiseksi. 




On ilta Joona-oopperan viimeisen esityksen 
jälkeen. Onnittelukukat kädessä Esa Ruuttu- 
nen huokaa hetken helpotuksesta. Huomen- 
na parturiin ja muuntautumaan siloposkiseksi 
Martti Rautaseksi. Friedan ensi-ilta lähestyy. 



sissä kohtauksissa on hieman huumo- 
riakin. 



Lähetystyön juhlaa koko päivä 

Bussilasteittain ihmisiä oli tullut Frie- 
dan ensi-iltapäivän aamuna Helsinkiin 
osallistuakseen Suomen Lähetysseu- 
ran juhlajumalanpalvelukseen Helsin- 
gin Tuomiokirkossa, jossa Martti Rau- 
tanen aikoinaan vihittiin papiksi. 

Lähetysseuran johtaja Sakari Pino- 
la luonnehti Martti Rautasta miehek- 
si, joka ei tahtonut kätkeä kynttilään- 
sä vakan alle, vaan ryhtyi valon vie- 
jäksi. Hänen toimintaansa ohjasi kä- 
sitys, että hänen piti saarnata ja opet- 



taa evankeliumia ja sen kautta johtaa 
ihmisiä Jumalan luo. Myös ylivoimais- 
ten vaikeuksien kohdatessa ja kuole- 
mankin uhatessa hän oli väsymätön 
evankeliumin levittäjä. 

Safari-kuoro lauloi Matti Herojan 
johdolla Jaakko Löytyn laulun, joka 
sopi tilaisuuteen todella hyvin: 

»Vaikka vaellus on vaivaista 

minä vielä jaksan toivoa. 

Olen kahden maan kansalainen.» 

Virsi 405, jonka Martti Rautanen on 
kääntänyt ndongan kielelle, kaikui 
seurakunnan ja kuoron vuorovirtenä 
sykähdyttävästi. 

Kirkkokansaa kutsuttiin vielä Tuo- 
miokirkon kryptaan tutustumaan lä- 




Inkerinmaalta oli saapunut pienehkö ryhmä 
osallistumaan Suomen Lähetysseuran juhlaju- 
malanpalvelukseen. Alvina Minajeva (vas.) 
Hatsinasta luki kauniisti epistolatekstin. Nuori 
Marina (oik.) on Keiton kanttori. 



hetysaiheiseen näyttelyyn. 

Myös Kansallismuseossa ollut näyt- 
tely Rautasen kokoamasta esineistös- 
tä on saanut runsaasti huomiota osak- 
seen. Inkeri on ollut monella tapaa 
läsnä Helsingissä tänä talvena. 

Teksti: Marja Mustakallio 

Kuvat: Suomen Lähetysseuran kuva-arkisto ja 

MM 



Terveisiä Tukholmasta 



Inkeriläisten viestissä numero 3 maa- 
liskuussa 1994 keräsin rahaa Venäjäl- 
lä asuville Suomen armeijassa palvel- 
leille. Sain kokoon 950 kruunua, jot- 
ka menivät hyvään tarkoitukseen. Kii- 
tän kaikkia, jotka lahjoittivat ja kaik- 
kia inkeriläisiä, jotka olivat myötämie- 
lisiä. 

Nyt monet aseveljet ovat päässeet 
Suomeen Punkaharjulle viettämään 
rauhallisempaa ja turvallisempaa van- 
huuttaan. 

Suomi kustantaa kaikki menot vii- 
den vuoden ajan. Osoite on: 

Punkaharjun kuntoutussairaala 
Vaahersalontie 44 
58450 Punkaharju 



Toivotan kaikille teille oikein hy- 
vää terveyttä ja kaikkea hyvää. 

Teksti: Juho Jämsä, Tukholma 



Lipun värit 

Lehdellemme soitti rouva Irja 
Kekki, joka halusi täsmentää tie- 
don Inkerin lipun värien symbo- 
limerkityksestä. Hänen mukaan- 
sa värit ovat: 

- keltainen kuvaa Inkerin peltoja 

- sininen on Neva, joka jakaa In- 
kerin maan kahtia 

- punainen kuvaa Pietarin muu- 
reja. 

Anneli Asplund 



Inkeriläinen identiteetti ja 
perinnekulttuuri 

Otteita esitelmästä Inkeriläisten sivistyssäätiön 30-vuotisjuhlassa. 



Useimmille suomalaisille ei ole tuot- 
tanut vaikeuksia hyväksyä inkeriläis- 
ten paluumuuttoa, sillä inkeriläisiä on 
pidetty suomalaisten lähimpinä suku- 
laisina. Viime sotien jälkeen inkeri- 
läiskysymyksestä oli meillä täydelli- 
sesti vaiettu julkisuudessa. Itse asias- 
sa vasta pastori Arvo Survo murtau- 
tui monen tietoisuuteen lyömällä 
kaikki kolehtiennätykset Suomen kir- 
koissa muutaman vuoden takaisilla 
saarnamatkoillaan. Sen jälkeen inke- 
riläisyydestä on alettu puhua yleisem- 
minkin, samalla kun paluumuutto on 
vilkastunut. 

Sotavuosina 1940-luvulla totuttiin 
siihen, että inkeriläiset puhuvat suo- 
mea, tosin omaa murrettaan, mutta 
kieltä, joka oli kuitenkin lähellä 
omaamme. Ne jotka ovat joutuneet 
tekemisiin tämän päivän inkeriläisten 
paluumuuttajien kanssa, ovat häm- 
mentyneinä todenneet, että keski- 
ikäinen inkeriläinen kyllä ymmärtää 
suomea ja puhuukin sitä jonkin ver- 
ran, mutta suomi ei ole enää hänen 
äidinkielensä, vaan se on venäjä. Alle 
30-vuotiaitten sukupolvi paluumuut- 
tajista muutamia poikkeuksia lukuun- 
ottamatta puhuu vain venäjää, ja heil- 
le on ollut järjestettävä suomen kie- 



len opetusta, jotta he tulisivat toimeen 
uudessa kotimaassaan. 

Tällöin Suomessa on alettu kysel- 
lä, keitä inkeriläiset ovat, mitä inkeri- 
läisyys nykyisin tarkoittaa. Miten in- 
keriläiset itsensä tänään kokevat? 
Nämä identiteettikysymykset ovat nii- 
tä ongelmia, jotka kiinnostavat folk- 
loristeja, meitä perinteen- ja kulttuu- 
rintutkijoita. Olemme tottuneet siihen, 
että Inkerinmaalla vanhasta yhteissuo- 
malaisesta perinnekulttuurista oli säi- 
lynyt paljon sellaista, joka Suomessa 
oli jo kadonnut. Karjala ja Inkeri oli- 
vat ne perinnealueet, joilla mm. van- 
ha runolaulukulttuuri säilyi pisim- 
pään. Juuri Karjalasta ja Inkeristä suo- 
malaisen identiteetin rakentajat 1800- 
luvulla hakivat aineksia ja niitä myös 
löysivät. 

Tarkasteltaessa tämän päivän inke- 
riläistä identiteettiä on ensin palau- 
tettava mieleen Inkerinmaan väes- 
tösuhteiden muodostuminen, toisin 
sanoen tarkasteltava, mihin tasavallan 
presidentin näkökanta perustui hänen 
määritellessään inkeriläiset paluu- 
muuttajiksi. Johtuuko se kielestä vai 
etnisestä taustasta, historiasta vai näis- 
tä kaikista. 

Siitä alun perin yhteistä kieltä pu- 

Anneli Asplund palautti esitelmässään kuulijoiden mieleen Inkerin historiaa. 



huneesta väestöstä, joka asutti noin 
pari tuhatta vuotta sitten Itämeren ja 
Suomenlahden rannat, kehittyi ensim- 
mäisen vuosituhannen loppuun men- 
nessä kaikkiaan seitsemän eri kansaa, 
liiviläiset, virolaiset, vatjalaiset, inke- 
roiset, vepsäläiset, karjalaiset ja suo- 
malaiset. Näistä nykyisen Inkerin- 
maan alueella asui kaksi, vatjalaiset 
ja inkeroiset (eli inkerikot). Historial- 
lisissa lähteissä näistä kansoista alkaa 
olla tarkempia tietoja, vatjalaisista 
1000-luvulta, inkeroisista 1200-luvul- 
ta. 

Inkerin moninaiset vaiheet 

Koska Inkerinmaa sijaitsee tärkeässä 
asemassa Suomenlahden pohjukassa 
Nevan valtaväylän kahden puolen, se 
jo tuhat vuotta sitten joutui idän ja 
lännen taistelukentäksi. Taistelu Inke- 
rinmaan omistuksesta alkoi 1220-lu- 
vulla, jolloin sekä idän että lännen 



kirkko tehostivat lähetystoimintaansa 
Suomen ja Baltian suunnilla ja jolloin 
myös näiden kirkkojen taustavaltiot, 
Tanska, Ruotsi ja Venäjä pyrkivät so- 
tatoimin laajentamaan valtaansa. Tur- 
vatakseen roomalaiskatolisen kirkon 
aseman Euroopan koilliskulmalla 
Rooman paavi otti Suomen erityiseen 
suojelukseensa, mikä tapahtui aktii- 
visen Tuomas-piispan myötävaikutuk- 
sella. Hän toimi paitsi hengenmiehe- 
nä, myös miekalla lähetystyötä teke- 
vänä poliitikkona ja sai aikaan mm. 
kauppasulun Novgorodin venäläisiä 
ja samalla myös Inkerin ja Karjalan 
kauppiaita vastaan. Suuri taistelu roo- 
malaiskatolisten ruotsalais-suomalais- 
ten ja kreikkalaiskatolisten venäläis- 
ten joukkojen välillä käytiin vuonna 
1240 Inkerenjoen suulla. Taistelun 
voittivat Aleksanteri Nevskin johtamat 
venäläiset, heidän joukoissaan myös 
karjalaiset, inkeroiset ja vatjalaiset. 
Tuomas-piispan joukot kärsivät murs- 

katappion ja sotaisan Tuomaan sanot- 
tiin kaatuneen taistelussa. 

Näin Inkerinmaa säilyi Novgorodin 
yhteydessä ja uskonnoltaan kreikka- 
laiskatolisena. Inkerikkojen ja karja- 
laisten historiallinen yhteenkuuluvuus 
heijastuu vahvasti paitsi asutuksen, 
talouden ja hallinnon yhteyksissä, 
myös henkisessä kulttuurissa. Yhtei- 
siä juuria löytää erityisesti myyttipe- 
rinteestä. Kalevalamittaisen lauluru- 
nouden kehitys jatkui viime vuosisa- 
dalle saakka voimakkaimmin juuri 
Inkerin ja Karjalan käsittävällä kult- 
tuurialueella. 

Venäjä ja Ruotsi kävivät sotia 1200- 
luvulta vuoteen 1809 asti lähes 600 
vuoden aikana eripituisten rauhan- 
kausien antaessa asukkaille välillä 
vähän hengähdysaikaa. Usein taiste- 
luja käytiin juuri Inkerin ja Karjalan 
alueella. Laajimmillaan Ruotsin valta- 
kunta oli Stolbovassa 1617 tehdyn 
rauhan jälkeen, jolloin Ruotsi lähes 
sadaksi vuodeksi sai haltuunsa myös 
Liivinmaan, Viron ja Inkerinmaan. 
Juuri tältä kaudelta lähtien alkaa 
se aika, joka antaa oikeutuksen tä- 
män päivän inkeriläisten paluu- 
muutolle Suomeen. 

Ruotsin vallan ensi vuosikymmenet 
muuttivat perusteellisesti Inkerin olo- 
ja. Sota oli merkinnyt katastrofia 
kantaväestölle. Monet kylät olivat ko- 
konaan autioituneet. Jäljelle jääneen 
kantaväestön elämää muutokset rasit- 
tivat monin tavoin, sillä Ruotsi har- 
joitti tiukkaa yhtenäistämispolitiikkaa, 
jonka mukaan koko valtakuntaan 
kuuluva alue oli saatettava kaikilta 
osin samanlaisten lakien alaisuuteen. 
Käytännössä eniten rasitusta asukkail- 
le aiheutti Ruotsin kirkkopolitiikka. 
Inkerinmaasta tuli virallisesti luterilai- 
sen kirkon alainen. Kreikkalaiskato- 



lisille inkerikoille oli rauhanteossa 
vahvistettu uskonnonvapaus, mutta 
sitä ei noudatettu, vaan väestöä päin- 
vastoin pyrittiin ahdistelemaan lute- 
rilaisen kirkon piiriin. Samalla alkoi 
vilkas väestömuutto Suomen puolel- 
ta harvaan asutulle Inkerinmaalle. Lu- 
terilaista väestöä siirtyi Kannakselta, 
varsinkin Äyräpään ja Jääsken alueel- 
ta, mutta myös Länsi-Kannakselta ja 
Viipurin alueelta, Lappeen seudulta 
sekä myös pohjoisempaa eteläisestä 
Savosta. Muuttoliikettä lisäsi se, että 
kreikkalaiskatolisia inkerikkoja karka- 
si uskonvainojen takia Venäjän puo- 
lelle ja heidän autioiksi jättämilleen 
tiloille saapui nopeasti uutta väkeä 
Suomesta. Tämä väestö kutsui itseään 
joko savakoiksi tai äyrämöisiksi sen 
mukaan, mistä päin Suomea he oli- 
vat tulleet. Nämä väestöryhmät pysyi- 
vät erillään toisistaan aina 1800-luvun 
puoliväliin saakka, niin että alkupe- 
räisväestö, inkeroiset ja vatjalaiset 
asuivat paljolti omissa kylissään, äy- 
rämöiset omissaan, savakot omissaan. 
Heille muodostui oma erillinen tapa- 
kultuurinsa, ja esim. vaatetuksesta oli 
heti tunnistettavissa, kuka oli inkerik- 
ko tai vatjalainen, kuka savakko, 
kuka äyrämöinen. Lauluperinteessä- 
kin oli eroja. 

Luterilaisen kirkon aktiivisuuden 
tuloksena erityisesti itäinen, keskinen 
ja pohjoinen alue luterilaistuivat. Par- 
haiten vanha inkerois- ja vatjalaisvä- 
estö säilyi läntisessä Inkerissä Soik- 
kolan niemellä ja Kapriossa, joskin se 
sielläkin kaiken aikaa väheni. Länti- 
sinkään Inkeri ei säilynyt vanhoillaan, 
vaan Narvusin ja Kurkolan niemille 
saapui väkeä Suomenlahden toiselta 
puolen. Näin siis Inkerinmaa oli saa- 
nut aktiivisen muuttoliikkeen seu- 
rauksena runsaasti uusia asukkaita. 

joiden tapa- ja henkinen kulttuuri 
poikkesivat paljolti kantaväestön kult- 
tuurista. 

Kun Pietari Suuri halusi takaisin ne 
alueet, jotka oli menettänyt Ruotsille, 
syttyi Suuri Pohjan sota 1700. Se kes- 
ti 20 vuotta ja päättyi 1721 Inkerin- 
maan osalta siihen, että isäntä vaih- 
tui. Pietari Suuri perusti myös Neva- 
joen suulle uuden kaupungin, joka 
kohotettiin valtakunnan pääkaupun- 
giksi. Pietarin perustamisella tuli ole- 
maan ratkaiseva vaikutus Inkerin vä- 
estölle. Ennen kaikkea se merkitsi 
venäläisen väestön vyöryä tähän asti 
saman itämerensuomalaisen kieliryh- 
män piiriin kuuluneen väestön kes- 
kelle. Sen sijaan uskonvainoa ei uusi 
vallanpitäjä pannut toimeen, vaan In- 
kerinmaan luterilaiset seurakunnat 
saivat toimia edelleenkin. Väestösuh- 
teisiin venäläisten tulo ja Ruotsin val- 
lan päättyminen vaikuttivat siten, että 
vatjalaiset ja inkeroiset alkoivat vähi- 
tellen venäläistyä. Kun he tunnusti- 
vat samaa uskoa venäläisten kanssa, 
he lukivat itsensä ennen pitkää myös 
samaan ryhmään näiden kanssa mie- 
luummin kuin pitivät yhtä luterilais- 
ten suomalaisten kanssa. Näin inke- 
roisten kohdalla uskonto näytti ole- 
van vahvempi identiteettiä luova te- 
kijä kuin kieli. 



Perinteentutkijan toivemaa 

Kun Suomi sitten 1809 liitettiin Venä- 
jän valtakuntaan, suomalaisten kiin- 
nostus Inkerinmaahan heräsi. Suoma- 
laisille perinteentutkijoille Inkerinmaa 
on viime vuosisadan puolivälistä läh- 
tien merkinnyt todellista runsauden- 
sarvea. Se oli Karjalan tavoin alue, 
jolla vanhan kantasuomalaisen kult- 



tuurin merkit olivat vielä nähtävissä 
selkeämmin kuin Suomessa. Erityises- 
ti vanha runolaulukulttuuri oli se laji, 
jonka perässä suomalaiset perinteen- 
kerääjät pitkään kulkivat ja jota eni- 
ten arvostettiin. 

Inkerin perinnekulttuurin löysi Da- 
niel (Taneli) Europaeus, kerääjä ja 
Elias Lönnrotin aikalainen ja apu- 
lainen. Europaeus oli intohimoinen 
keruumies, joka matkoillaan 1840-lu- 
vun loppupuolella Raja-Karjalassa ja 
Pietarissa sai kuulla, että Suomen ete- 
läisen rajan takana Inkerissä vanha 
runolaulu oli vielä tavallista. Europa- 
eus, tuohon aikaan vielä nuori mies, 
lähti Inkerinmaalle yhdessä ystävän- 
sä H. A. Reinholmin kanssa ensi 
kerran 1847 Nuoret miehet kulkivat 
Pohjois-Inkerissä ja totesivat, että hu- 
hut pitivät paikkansa. Inkeriläiset to- 
della lauloivat vanhalla runomitalla. 
Kerääjien ei ollut vaikea löytää hyviä 
laulajia. Heitä tapasi kaikkialla. 

Tämän matkan jälkeen Europaeus 
sai vettä myllyynsä ja hänestä tuli In- 
keri-intoilija, joka teki kaikkensa, jot- 
ta alueen vanhaa laulukulttuuria saa- 
taisiin tallennetuksi. Kun Europaeus 
oli luonteeltaan hyvin kiivas ja aika 
erikoinen mies, kylähulluksikin hän- 
tä on luonnehdittu, hänen Inkeri-in- 
toiluaan ei aluksi otettu niin vakavasti 
kuin olisi ollut syytä. Ei edes Lönnrot 
kiinnostunut hänen asiastaan, vaan 
hänen oli lähdettävä toistamiseen il- 
man että sai ketään avukseen. Hänen 
väsymätön kirjoittelunsa asian puoles- 
ta teki kuitenkin lopulta tehtävänsä 
ja Inkeriin lähetettiin 1850- ja 1860- 
luvulla nuoria stipendiaatteja, joille 
Suomalaisen Kirjallisuuden Seura an- 
toi matkarahan runonlaulun keruuta 
varten. 

Jatkuu seuraavassa numerossa. 

Iloa aapisesta 



Inkerikeskuksen toiminta Helsingin 
Katajanokalla osoitteessa Kruunun- 
vuorenkatu 11 on käynnistynyt. Ar- 
kisin tiistaista perjantaihin kello 11- 
17 paikalla päivystää inkeriläinen sai- 
raanhoitaja Eve Vainik, joka par- 
haansa mukaan auttaa kaikissa mah- 
dollisissa kysymyksissä. Paikalla 
on myös muita vapaaehtoisia avusta- 
jia etsimässä vastauksia visaisimpiin- 
kin kysymyksiin, joita paluumuutta- 
jat voivat tiellään kohdata. 

Inkerikeskuksesta saavat tietysti In- 
keriä ja inkeriläisiä koskevaa tietoa 
muutkin. Se pyrkiikin toimimaan vä- 
littäjänä kaikille tahoille. Samalla se 
tarjoaa myös ikkunan inkeriläiseen 
kulttuuriin esittelemällä sitä mahdol- 
lisimman laajasti. 

Keskuksen avajaiset pimeänä loka- 
kuisena maanantai-iltana olivat hyvin 
välitön ja lämminhenkinen tilaisuus. 
Soihtu avoimella ovella toivotti terve- 
tulleeksi väkeä 150 neliön huoneis- 
toon. 

Inkerikeskus rym puheenjohtaja 
Helena Miettinen kertoi tiloja kun- 
nostetun talkoovoimin. Työministeriö, 
opetusministeriö ja Helsingin kaupun- 
ki ovat antaneet taloudelliset mahdol- 
lisuudet keskuksen perustamiselle. 
Oli todellakin aika nostaa malja kes- 
kuksen onneksi. 

Akvarelleja ja aapinen 

Ensimmäinen taidenäyttely oli jo näh- 
tävänä Inkerikeskuksen seinillä. Liili 




Soihtu toivottaa pimeässä myöhäissyksyn illas- 
sa tervetulleeksi Inkerikeskukseen. Sisältä kuu- 
luu iloinen puheensorina. 



Mötusten kookkaat akvarellit on teh- 
ty Inkerin lasten oppikirjan eli uuden 
inkeriläisaapisen kuvitukseksi. Niissä 
on heleät värit ja herttaisen saduno- 
mainen tunnelma. Kesä metsämansi- 
koineen, syksy omenia pursuvine 
puineen ja talvi lumikinoksineen jä- 
sentävät vuoden kiertoa. Navetassa 
soittaa härkä haitaria ja ihan oikean 
mummon ja oikean vaarin näköiset 
isovanhemmat tulevat kylään lapsen 
luo. Melkein tekisi niitä katsoessa 
mieli sanoa kuin Aleksis Kivi: kau- 

ILO-oopisen kuvittaja Lilli Mötuste, Inkerikeskus ry:n puheenjohtaja Helena Miettinen, aapisen 
tekijät Eeva Mäkilä ja Toivo Flink lähettävät uuden oppikirjan matkalle inkeriläislasten käteen 
sekä Inkerinmaalle, Karjalan tasavaltaan että tietenkin Suomeen, Ruotsiin ja Viroon. Kirjan avul- 
la pyritään varmistamaan, ettei suomen kielen taito häviä sielläkään, missä ympäristö puhuu 
muuta kieltä. 




Pystyparty on oikea sana kuvaamaan avajaistungosta. Iloisia huudahduksia kuten »Hei Maija, 
kiva nähdä sinua!» kuului joka puolelta. 

Irina Lappalainen on ollut Suomessa kohta neljä vuotta, Nadja Lankinen vasta kolme. Suomen 
puhuminen sujuu jo molemmilta, vaikka perheen kotikieli onkin venäjä. Nadja kertoo, että mum- 
mo Keitossa puhui kyllä suomea ja äitikin opiskeli sitä, mutta Nadjan on pitänyt täällä Suomessa 
mennä Käpylän Iltaoppikouluun oppiakseen kieltä. Molemmat nuoret naiset ovat opettaneet 
kitaransoittoa täkäläisissä musiikkiopistoissa. Niinpä Inkerikeskuksen avajaisissa yleisö sai kuulla 
heidän esityksiään. 



kana on vaino, riita, kaukana kavala 
mailma.,.» 

Aapisen tekijät Toivo Flink ja Eeva 
Mäkilä sanovatkin heti kättelyssä aa- 
pisen alkulehdellä pikku lukijoille ha- 
lunneensa tehdä kirjan, joka opettaa 



mummon ja vaarin kieltä. Niinpä se 
tuntuu johdattavan kuvitusta myöten 
mummon ja vaarin »menneeseen 
maailmaan», niin silkoinen ja soma se 
on. 

Pyrkimys tehdä aapisesta juuri in- 

keriläinen näkyy eritoten sen loppu- 
puolella, jossa on tietoa Inkerin his- 
toriasta, inkeriläisistä tavoista ja merk- 
kihenkilöistä Larin Paraskesta Mooses 
Putroon. Tietoisestiko lienee juuri nyt 
niin ajankohtainen Martti Rautanen 
jätetty mainitsematta? Muutoinkaan 
kirkkoa ja uskontoa ei kirjan sivuilla 
näy. Jouluisen kuvan yhteydessä sen- 
tään »usko antaa ihmiselle / rakkaut- 
ta, ilomieltä, / rauhaa maahan jokai- 
selle.» 

Inkerin lasten oppikirjan on kustan- 
tanut Inkerin kulttuuriseura. Hank- 
keen taloudellisia tukijoita kiitetään 
isoilla kirjaimilla lopuksi. Listalta 
puuttuu kuitenkin Äidinkielen opet- 
tajain liitto, vaikka sekin on tukenut 
ILO-aapista. Ensimmäinen inkeriläis- 
aapinen on painettu hienolle pape- 
rille, hienosti kuvitettuna, ja hinnoi- 
teltu kohtuulliseen 80 markan hin- 
taan. Kirjaa saa Inkerikeskuksesta ja 
Inkerin kulttuuriseurasta. 

Inkerikeskuksen puhelinnume- 
ro on (90) 6224 247 ja faxnumero 
2732 501. 

Sinne voivat soittaa myös ne, joi- 
den olisi mahdollista lahjoittaa kes- 
kukselle esim. suomenkielistä kirjal- 




Toivo Flink esitti Inkehkeskukselle kirjoittaman- 
sa runoa jossa toivoi myötätuulta sen toimin- 
nalle. 



lisuutta, oppikirjoja jne. Hylly, joka 
niille on varattuna, ammotti avajaisil- 
tana vielä ihan tyhjänä. 

Teksti ja kuvat: Marja Mustakallio 



Etsitään 



Hyyrönen Viktor Hyyrönen, syn- 
tynyt 22. 7. 1937 Tyrön Notkolassa. 
Isä oli 1912 syntynyt Jooseppi Hyy- 
rönen ja äiti 1904 syntynyt Anna, 
omaa sukua Suitsi, jonka ensimmäi- 
nen mies ollut Nikolai Joutsen. So- 
danaikainen ystävä etsii. 

Pennonen Hilma Pennonen, syn- 
tynyt 16. 6. 1932 Tuutarin Kirppulas- 
sa. Isä Aappo Pennonen ja äiti Anna, 
omaa sukua Mustonen. Äiti oli kuol- 



lut ennen sotaa. Veli Viktor Penno- 
nen, 1930. Sodanaikainen ystävä etsii. 
Kunttu Aleksandra Kunttu (Fedo- 
rova), syntynyt 1906 Kolppanassa. 
Lapset Juho (20. 4. 1931), Lyyti (9. 1. 
1935) ja Viktor (17. 8. 1937). Asuivat 
sodan aikana Kurikassa. 

Vastaukset osoitteella: 

Suomi-Inkeri-seura ry 

Etsintäpalvelu, Timo Laakso, 

PL 32, 00501 HELSINKI 

Toivo Flink 



Inkerikeskukselle 



Yhä palaamme juurille 

kielen ja mielen ja maan. 
Vuosisatojen vaellus 

tuo meitä takaisin, 
kotiin. 
Täältä rohkeat onneaan 

lähtivät rakentamaan 
sinne, missä sai Inkeri 

ilonsa hukuttaa sotiin. 

Ja kun sota ei riehunut, 

rehkittiin raataessaan, 
vaikka soissa ja korvessa raivatut 

niityt ja pellot 
valta ikänsä määräsi 

herroja palvelemaan — 
niitä olivat ruotsit 

ja lopulta Venäjän vellot. 

Meitä, Kullervon poikia, 

äidinkielestä vieroitettiin. 

Meiltä, Parasken tytöiltä, 

usko on tahdottu murtaa, 



mutta teillä ja tumilla 

sittenkin ajateltiin: 
- Nousee aurinko, 

vaikka on mielemme 
musta ja tuna. 

Tänään Inkerikeskus 

on syntyvä kertomaan sen. 
että meillä on tarve ja tahto 

ja valoisaa voimaa 
tehdä todeksi unelma 

satojen, tuhansien, 
ja se viriää sydämiin 

kirkkaana lauluna soimaan. 

Tämän unelman lauluna 

kauniin, kuin keväinen maa, 
joka elämän kaipuulla 

syksyiset surumme juottaa, 
voimme yksin ja yhdessä 

ilmoille kajauttaa, 
sillä kokeneen kannattaa 

sielunsa syvyyteen luottaa. 

Vantaalla 30.10.1 99c 

Etsitään 



Ivanov Olga Ivanova, omaa sukua 
Ollikainen, syntynyt Lempäälässä 
1891. poika Nikolai Ivanov (29. 5. 
1931) oli äitinsä kanssa Suomessa 
Kauhajoella. Tytär Maria (1929) oli 
jäänyt Viroon. 

Moskejev/Mokeinen Pekka Mo- 
kejev/Mokeinen, syntynyt 1922 Kent- 
järvellä Karjalassa. Ollut Heimopatal- 
joona 3:ssa ja paennut Ruotsiin. Suo- 
malainen ystävä etsii. 

Talponen Reino Talponen, 1921 
Venjoella. Ollut Heimopataljoona 
3:ssa, paennut Ruotsiin. Kuulemani 
mukaan lähtenyt merille. Suomalai- 
nen ystävä etsii. 

Kaasonen Hilda (Kazonen) o. s. 
Kokkonen. Etsii Eino Lumiaho, Hela- 
tie 3 B 5, 90250 Oulu. 

Vastaukset osoitteella: 

Suomi-Inkeri-seura ry 

Etsintäpalvelu, Timo Laakso, 

PL 32, 00501 HELSINKI 



Lahden Seudun Inkeri-seura ry 
tiedottaa 

Puheenjohtajaksi Marja Rämö v. 1996. 
Hallituksessa jatkavat: Raija Kari, Lee- 
na Korkkinen, Marja Lahti, Arvo Kork- 
kinen, Irmeli Vuorio. 

Erovuoroisten tilalle: Inkeri Ojala, 
Rosa Kähäri, Arvi Kähäri, Emilia Kar- 
po va. 

Valittiin tilintarkastajiksi v. 1996 
Saara Laakkonen ja Rauha Pusa. 

Valittiin vuodelle 1996 Suomen In- 
keri-liiton kokouksiin edustajiksi pu- 
heenjohtaja Marja Rämö ja Maria Lah- 
ti. 



MUISTILISTA 



Helsingin Seudun Inkeri-seura 
ry tiedottaa 

Helmikuussa 25.2.1996 klo 14 kevät- 
kokous 

Helmikuussa Kalevalan päivänä 
28.2.1996 klo 10 käynti Larin Paras- 
ken patsaalla 

Maaliskuussa 24.3-1996 klo 14 Suo- 
men Inkeri-liiton kevätkokous 

Huhtikuussa 28.4.1996 klo 14 Inkeri- 
kuoron kevätmatinea (Laatokka) 

Syyskuussa 22.9.1996 klo 14 syysko- 
kous 

Lokakuussa 27.10.1996 klo 14 kuu- 
kausitilaisuus 

Marraskuussa 30.11.1996 lauantai klo 
13 joulumyyjäiset ja pikkujoulu 



Ehtoollisjumalanpalvelus 
Pyhän Sydämen kappelissa 

Kirstinkatu 1. Helsinki 

Kevätkaudella 1996 kuukauden 

viimeisenä sunnuntaina klo 16. 

(25.2., 31.3., 28.4. ja 26.5.) 

Kaikki ovat tervetulleita, 

erityisesti odotamme Suomessa 

asuvia inkeriläisiä. 

Inkerin Ev.Lut.kirkon 
Kupanitsan srk. 



18 



Inkerikuoro 

Inkerikuoron harjoitukset pidetään 
säännöllisesti joka tiistai klo 16.45- 
18.30. Entiset ja uudet laulajat ovat 
tervetulleita! 



Seukkoseura 

8.2.1996 klo 13.00 
14.3.1996 klo 13.00 
11.4.1996 klo 13.00 
9.5. kevätretki 

Tervetuloa Seukkoseuraan! 



Turun seudun Inkeri-seura ry 
tiedottaa 

Seuraavat tapahtumat Karjalaisten ta- 
lolla klo 14.00, Itäpellontie, Turku. 

25. 02. 1996 Kevätkokous 
08. 04. 1996 Pääsiäisjuhla 

26. 05. 1996 Helluntaijuhla 

29. 09- 1996 Mikkelinpäivän tilaisuus 
ja syyskokous 

02. 11. 1996 Pyhäinpäivän kunnia- 
käynnit muistokivillä 

26. 12. 1996 Joulujuhla 



Lahden Seudun Inkeri-seura ry 
tiedottaa 

12.02.1996 Kevätkokous klo 18.30 
11.03.1996 Kerhoilta klo 18.30 
15.04.1996 Kerhoilta klo 18.30 
13.05.1996 Kerhoilta klo 18.30 
10.06.1996 Kerhoilta Immilässä 

klo 18.30 
13-14.07.1996 Matka Rauman Inkeri- 
läisten kesäjuhlille 
o9.o9.1996 Kerhoilta klo 18.30 
14.10.1996 Kerhoilta klo 18.30 
Paikka, Seurakuntakeskus 



Rakas sisarer 

Sofia (Sonja) 
Jokelainen 

s. 22.2.1906 .e- 
k 10.12.1995 -es-. 

Kauniit muistot eivä' 
koskaan katoa. 

Kaivaten 

Olga 

ja sukulaiset 

Siunaus on toir,"*e~~ 

22.12.1995. 

Lämmin kiitos osanotos'::. 



Kevätkokouskutsu 

Suomen Inkeri-liiton kevätkokous pi- 
detään sunnuntaina 24.3.1996 alkaen 
klo 14.00 Karjala-talon Inkeri-kodis- 
sa os. Käpylänkuja 1 Helsinki. Ko- 
kouksessa ovat esillä sääntöjen mää- 
räämät asiat: mm. vuoden 1995 toi- 
minta- ja tilikertomusten hyväksymi- 
nen sekä tili- ja vastuuvapaudesta 
päättäminen. 

Suomen Inkeri-liiton hallitus 



Inkeriläisten viestin ilmestyminen 

Levitä Inkeri-tietoa, 
tilaa Inkeri-aiheista 
kirjallisuutta 

Inkeriaiheista kirjallisuutta 

Anneli Asplund (toim.) 

Kansanlauluja Inkerinmaalta 100 mk 

Arvo Survo 

Itku Inkerille 100 mk 

Aapo Iho 

Hieta jyvä 20 mk 

Hellin Suominen 

Mooses Putron elämäkerta 15 mk 

Ella Ojala 

Pitkä kotimatka 85 mk 

Ella Ojala 

Suomi näkyy 1 10 mk 

Ella Ojala 

Pelastunut albumi 130 mk 

Ella Ojala 
Ensimmäinen kevät 100 mk 

Aleksander Störgren 
Mutkainen tie vapauteen 60 mk 

Erkki Tuuli 

Inkeriläisten vaellus 1 10 mk 

Pertti Virtaranta 

Sananlaskuja ja arvoituksia 40 mk 

Pekka Nevalainen 

Inkeriläinen siirtoväki Suomessa 

1940- luvulla 150 mk 

Pekka Nevalainen - 
Hannes Sihvo (toim.) 
Inkeri - historia, kansa kulttuuri 300 mk 

Aapo Metiäinen 
Inkerin evankelisluterilaisen kirkon 
350- vuotismuistojulkafsu 40 mk 

Saimi Tuukkanöh 
Elämäni helminauha 30 mk 

Kalevalaseuran vsk 69-70 
Inkerin teiltä 70 mk 

Maria Luukan laulut ja loitsut 40 mk 

Näin lauloi Larin Paraske 30 mk 

Sydämessä kalevalainen kansa, kuvateos 
Nina ja Alpo Sallon tuotannosta 40 mk 

E. Pärnänen 
Antti Kivekäs 100 mk 



Lyyli Ronkonen 
Ilon ja itkun Inkeri 
(Katri Kukkosen elämäntarina) 100 mk 

Albert Pettinen 
Lauluja sekakuorolle 35 mk 

Inkeriaiheista musiikkia 
Äänilevyjä 

Inkerikuoro 

Nouse Inkeri ym, 15 mk 

Lauri Santtu 

Murrejuttuja 15 mk 

Kasetteja 

Arvo Survo 
Omall maali 55 mk 

Karttofa 

Inkerin kartta vuodelta 1 933 70 mk 

Inkerin kartta vuodelta 1 849 

(saksankielinen) 50 mk 

Inkerin uusi kartta vuodelta 1 992 60 mk 
Kylä- ja tiekartta Keski- Inkeri 

vuodelta 1993 60 mk 

Lippuja ja viirejä 
Inkerin pöytällppu 



(satiinia) + salko marmorijalustalla 


100 mk 


Inkerin pöytällppu (polyesteriä) 


35 mk 


Inkerin pöytällppu (satiinia) 


60 mk 


Salko marmorijalustalla 


45 mk 


Isännänviiri (Inkerin ristiviin) 


350 mk 


Muuta 




Rintaneula Inkerin vaakuna 


10 mk 


Postikortti Tuutarin puku 


3 mk 


Postikortti Karjalatalo 


3 mk 


Adressi 


30 mk 


Tilauksia ottaa vastaan 




Annikki Kelo 




Inkerikoti, Karjalatalo, Käpylänkuja 1 


, 


00610 Helsinki 




Puh. (90) 793 796 ti klo 18.30-20.00 




Postisiirtotili Hki 800012-306364 

Piispa Aarre Kuukaupin virkaanasettaminen 
Keiton kirkossa oli suuri juhla. Valan vastaan- 
ottaa notaari Alvina Minajeva. Alttarilla eme- 
rituspiispa Leino Hassinen ja veljeskirkkojen 

Arvon teesit 



Inkeriläisten paluumuutosta on Suomessa 
keskusteltu hallitusta ja Helsingin Sano- 
mia myöten. Asia on kiusallisen kaksija- 
koinen: toisaalta halutaan edes jollain ta- 
valla hyvittää niitä kärsimyksiä ja 
epäoikeudenmukaisuuksia, joita inkeriläi- 
set ovat tällä vuosisadalla joutuneet ko- 
kemaan; toisaalta taas ehtoja tiukennetaan 
ja väärinkäytökset halutaan kuriin. Muut- 
toon liittyviä kysymyksiä on keskustelus- 
sa kuitenkin tarkasteltu aika itsekeskeisesti 
Suomen näkökulmasta. Mutta miltä asia 
näyttää rajan toiselta puolelta? 

Yhden puheenvuoron asiasta on käyt- 
tänyt Arvo Survo artikkelissaan »Suomi 
ja lähialueitten sukulaiset» (Hiidenkivi 
1/96). Hän palauttaa mieleen ne valtavat 
muutokset, jotka lähialueillamme käynnis- 
tyivät viime vuosikymmenen lopulla 
Neuvostoliiton hajoamisen myötä. Kysy- 
mys oli toisaalta kansallisesta heräämises- 
tä, joka johti mm. inkerin- ja itämeren- 
suomalaisten kulttuuriautonomiahank- 
keisiin. Toisaalta kirkollisen heräämisen 
seurauksena taas perustettiin kymmeniä 
seurakuntia, entisöitiin ja rakennettiin kirk- 
koja sekä herätettiin henkiin Inkerin 
evankelisluterilainen kirkko. 

Mitä laajamittainen paluumuutto on 
merkinnyt tälle prosessille, kysyy Arvo 
Survo. Kulttuuriautonomiahankkeet ovat 
kautta linjan pysähtyneet. Suomenkielinen 
kirjallisuus on hänen mukaansa joutunut 
Itä-Karjalassa pahimpaan aallonpohjaan 
sitten Stalinin ajan. Suomenkielinen teat- 
terielämä, koululaitos ja kirkkokin joutu- 
vat kamppailemaan olemassaolostaan. 
Inkerin Liitosta, jonka päätehtävänä piti 
olla kulttuuriautonomian puolesta toimi- 
minen, on tullut lähinnä maastamuutto- 
virasto. 



Mitä paluumuutolle pitäisi tehdä? Arvo 
Survo lähestyy ongelmaa toisesta päästä. 
Hän ei puhu paluumuuton rajoittamises- 
ta mitään. Sen sijaan hän ehdottaa 
itämerensuomalaisten heimojen elinehto- 
jen parantamista omilla perinteisillä alueil- 
laan. Jokaiselle heimolle tulisi hankkia 
vähintään yksi monitoimikeskus, jossa 
eläisivät yhdessä palvelukoti, kulttuurikes- 
kus ja kappeli; kalliitten kirkkojen raken- 
tamista Arvo Survo sen sijaan jarruttaisi. 
Tavallisten koulujen rinnalle tarvittaisiin äi- 
dinkielellä toimivia ammatillisia oppilai- 
toksia. Alueen elinkeinoelämää olisi tuet- 
tava perustamalla yhteisyrityksiä ja järjes- 
tämällä koulutusta. Rajan taakse olisi 
suunnattava hyvää suomenkielistä radio- 
ja televisio-ohjelmaa; hän puhuu jopa 
omasta TV-kanavasta. Itämerensuoma- 
laisten kulttuurifestivaalihankkeita olisi 
johdonmukaisesti tuettava. 

Paluumuutolla on syynsä ja seu- 
rauksensa. Julkisuudessa Suomessa on 
kuitenkin lähinnä puhuttu sen ehdoista. 
Nyt olisi korkea aika nostaa koko kissa 
pöydälle. Millaiset elinolosuhteet itäme- 
rensuomalaisilla heimoilla on omilla koti- 
seuduillaan? Miten me heitä tuemme? Mitä 
olemme valmiit tekemään? Inkeriläisten 
viesti haluaa olla avaamassa laaja-alaista 
keskustelua tästä aihepiiristä. Kirjoittakaa 
ja ottakaa kantaa; te, hyvät lukijat olette 
asiantuntijoita. Arvo 1 
Survo on vanhaan I 
kirkolliseen tapaan 
esittänyt omat tee- 
sinsä. 



Markku Pyysiäinen 




Inkerin uusi piispa 
asetettiin virkaan 



Lauantaina 20. tammikuuta Keiton 
kirkkoon kokoontui suuri joukko 
piispoja, pappeja, kirkollisia virka- 
miehiä ja maallikkoja monista eri yh- 
teisöistä ympäri maailmaa sekä taval- 
lisia seurakuntalaisia ottamaan osaa 
juhlallisuksiin, jotka järjestettiin Aar- 
re Kuukaupin Inkerin piispaksi vih- 
kimisen johdosta. 

Inkerin kirkko perustettiin n. 400 
vuotta sitten pian Ruotsin suur- 
valtakauden jälkeen, ja aikaisemmin 
sen kaikki piispat ovat olleet joko 
ruotsalaisia tai suomalaisia. Vuonna 
1937 kaikki kirkollinen toiminta kiel- 
lettiin Neuvostoliitossa, ja seuraavana 
vuonna viimeinen suomalainen kir- 
kollinen johtaja, rovasti ja epäviralli- 
nen piispa S. J- Laurikkala karkotet- 
tiin Suomeen. Aikaa kului yli 30 vuot- 
ta, ennen kuin vuonna 1970 inkeri- 
läiset, jotka karkotusten jälkeen lopul- 
lisesti päätyivät Karjalaan, perustivat 
seurakunnan Petroskoihin. 

Kirkkona oli alussa vain pieni mök- 
ki. Varsinaiseen Inkeriin saatiin en- 
simmäinen kirkko vuonna 1977 Pus- 
kinoon, muutamia kymmeniä kilo- 
metrejä etelään silloisesta Leningra- 
dista. Kirkko oli alunperin toiminut 
saksankielisen väestön kirkkona ja 
sen jälkeen saanut palvella pitkään 
maallisia tarkoitusperiä. Viime vuosi- 
na se oli ollut autokouluna. Kirkko 
uudistettiin muutama vuosi ennen sen 
vihkimistä käyttöön. 



Apua Virosta ja Suomesta 

Ensimmäisten vuosien aikana viro- 
laiset papit hoitivat virkaa inkeri- 
läisten keskuudessa. He osasivat hy- 
vin suomea, sillä useimmat olivat 
opiskelleet Suomessa. He vierailivat 
inkeriläisissä seurakunnissaan yhtenä 
viikonloppuna kuukaudessa ja pitivät 
silloin useimmiten vähintään kaksi 
jumalanpalvelusta: yhden suomeksi ja 
yhden venäjäksi. 

Kun Gorbatshovin glasnost oli vai- 
kuttanut muutamia vuosia, voitiin 
seurakuntia elvyttää myös muualla 
Inkerissä. Ne olivat jatkuvasti Viron 
kirkon alaisia, mutta kääntyivät yhä 
enemmän Suomen puoleen saadak- 
seen pappeja toimintaansa varten. 
1980-luvun lopulla Inkerissä oli pap- 
peina joukko eläkkeellä olevia suo- 
malaisia lukuunottamatta ainoata in- 
keriläistä Arvo Survoa, joka oli lu- 
kenut papiksi Virossa. Sitten Suomen 
kirkko tarjoutui kouluttamaan myös 
nuoria inkeriläisiä diakoneiksi ja pa- 
peiksi. Koulutus oli kaksiosainen; teo- 
reettista opetusta seurasi jakso käy- 
tännön opintoja Inkerin seurakunnissa. 

Julistemaalarista piispaksi 

Aarre Kuukauppi oli ensimmäisten 
tällä tavalla koulutettujen pappien 
joukossa. Hän oli opiskellut aikai- 
semmin suunnittelijaksi ja työskente- 

Veljeskirkkojen edustajat siunaavat Aarre Kuukaupin virkaan asettamisen yhteydessä. Vasem- 
malta piispa Lyder John Verne Norjasta, piispa Henrik Svenungsson Ruotsista, Kuopion piispa 
Matti Sihvonen, piispa Leino Hassinen, arkkipiispa Jaan Kiivit Virosta sekä Venäjän luterilaisen 
kirkon piispa Georg Kretschmer. Kuukaupin vieressä takana Inkerin kirkon Moskovassa työsken- 
televä pappi Oleg Sevestjanov ja lapsityöntekijä Lempi Laukkanen. 



li myös jonkin aikaa julistemaalaaja- 
na, kun Neuvostoliiton suuria juhlalli- 
suuksia varten tarvittiin kaduille ja 
toreille lippuja ja viirejä sekä isku- 
lauseita, Aarre kyllästyi kuitenkin no- 
peasti propagandatyöhön ja etsi yh- 
teistyöyritystä rakennusalalta . Näin 
hänen suomen kielen taitonsa olivat 
hyödyksi ja kehittyivät, Mutta hänen 
mielensä paloi teologiaan, Isä oli 
opettanut hänet epäilemään valtiota 
ja kommunistista propagandaa, ja äi- 
diltään ja äidinäidiltään hän oli peri- 
nyt kristillisen uskon, 

Aarre Kuukauppi vihittiin 1990-lu- 
vun alussa papiksi, ja hänestä tuli 
melkein välittömästi Keiton vastara- 
kennetun kirkon kirkkoherra. Kun 



uusi valtioiden raja vedettiin Viron ja 
Inkerin väliin Neuvostoliiton hajottua 
ja kun Inkerin kirkko itsenäistyi, tuli 
Aarre Kuukaupista myös Inkerin kir- 
kon johtava pappi. Suomesta jo eläk- 
keelle jäänyt rovasti Leino Hassinen 
otti piispan tehtävät hoitaakseen, ra- 
joitetuksi ajaksi. Vuoden vaihteessa 
oli siis kautta aikojen ensimmäisen 
inkeriläisen piispan virkaan astumisen 
aika. 

Äiti, isoäiti ja kätilö 

Itse virkaan vihkimisen toimitti eme- 
rituspiispa Leino Hassinen, Häntä 
avustivat Viron arkkipiispa Jaan Kii- 
vit, piispa Matti Sihvonen Suomesta, 

Toimituksen aikana siirryttiin kulkueena kirkkoon. Aarre Kuukaupin edellä kävelevät Arvo Survo 
ja Oleg Sevestjanov. 



Tukholman piispa Henrik Sve- 
nungsson, saksaa puhuva Venäjän 
luterilaisen kirkon piispa Kret- 
schmar, Bodön tuomiorovasti Verne 
Norjasta sekä Amerikan luterilaisen 
kirkon edustaja. He kaikki lukivat 
kohdan Raamatusta omalla kielellään 
Aarre Kuukaupille. Arvo Survo kään- 
si puheet venäjäksi, ja samanaikaisesti 
eräässä kirkon nurkassa saatiin kään- 
nös myös englanniksi. 

Leino Hassinen käsitteli puhees- 
saan Inkerin kirkon syntyä. Suomen 
kirkkoa voidaan pitää Inkerin kirkon 
äitinä ja Ruotsin kirkkoa sen isoäiti- 
nä. Myös Viron arkkipiispa sekä ruot- 
salainen piispa viittasivat tähän onnit- 
telusanoissaan. Jaan Kiivit sanoi, että 
jos Suomen kirkko oli äiti, oli Viron 
kirkko siinä tapauksessa kätilö. Hen- 



rik Svenungsson kevensi vielä hiukan 
lisää juhlallista tunnelmaa toteamal- 
la, että hän oli totisesti ollut mukana 
monessa muttei koskaan aikaisemmin 
ollut esiintynyt isoäitinä. Onnittelijoi- 
den joukossa nähtiin myös ortodok- 
sisen kirkon iäkäs piispa Mihail, joka 
ei ollut mukana kirkkonsa virallisena 
edustajana vaan hyvänä ystävänä. 

Samana viikonloppuna järjestettiin 
konferenssi tuen saamiseksi pappien, 
diakonien ja muiden kirkon työnte- 
kijöiden kouluttamista varten, joten 
paikalla oli myös pitkä rivi erilaisten 
kirkollisten avunanto- ja yhteistyö- 
järjestöjen edustajia lahjoineen ja kut- 
suineen. 

Teksti: Inkeri Peterson 
(Käännös: Jaana Pyysiäinen) 
Kuvat: Matti Karppinen 



Anneli Asplund 

Inkeriläinen identiteetti ja 
perinnekulttuuri 



Jatkoa numerosta 1-2/96 



Viime vuosisadalla Inkerinmaan pe- 
rinnekulttuurin tallentaminen oli pää- 
asiassa juuri runonlaulun keruuta, 
koska sitä pidettiin kaikkein tärkeim- 
pänä. Tuolloin elettiin vielä kansal- 
lisromantiikan kautta, ja Kalevalalla ja 
sen taustalla olevalla runolaululla oli 
merkittävä osuus tuon ideologian 
muotoutumisessa. Muut perinteenla- 
jit - kertomusperinne, tarinat ja sa- 
nanparret, rikas uskomusperinne, tai- 
ka- ja loitsu traditio, kansanlääkintä ja 
sadut eivät vielä tuolloin kiinnosta- 
neet kerääjiä. 

Vielä vuosisadan vaihteen tienoilla 
kerääjät mieluiten metsästivät vanho- 
ja runoja. Nyt lähetettiin matkaan 
myös sävelmäin kerääjiä, koska sävel- 
miä oli tallennettu paljon niukemmin 
kuin laulutekstejä. Eräs näitä oli kan- 
sanmusiikintutkija, myöhemmin sä- 
veltäjä Armas Launis joka Kirjallisuu- 
den Seuran stipendiaattina lähti Inke- 
riin vuonna 1906. Hänellä oli muka- 
naan ihmeellinen kapine, fonografi, 
joka oli ensimmäinen äänentallennus- 
laite, nykyaikaisen nauhurin edeltä- 
jä. Fonografi merkitsi suurta edistys- 
askelta perinteentallennuksessa, ja 
niinpä sellainen oli hankittu Kirjalli- 
suuden Seurallekin samana vuonna. 
Armas Launis, jolla oli jo ennestään 



keruukokemuksia Inkeristä, lähetet- 
tiin sinne äänittämään runolaulua. 
Launis saapui läntiseen Inkeriin hel- 
luntaipraasnikkojen aikaan ja tallensi 
siellä runolaulua 300 fonogrammille. 
Laulutilanteita Launis on kuvannut 
mm. seuraavaan tapaan: 

»Etsin nuorten kisapaikan kylän lai- 
dalta. Se sijaitsi ylväällä paikalla kor- 
kealla mäellä, Soikkolan harjanteista 
ylimmällä. Joka suuntaan avartui val- 
tava näköala, jonka kirkkaalla päivällä 
sanottiin aukeavan aina Koivistolle 
saakka. Useita naapurikyliä näkyi siel- 
lä täällä etäisyydessä, ja niiltä suun- 
nilta kuului nuorten raikasta laulua. 
Saapuessani kisapaikalle lauloivat ty- 
töt parhaillaan piirissä kulkien runo- 
lauluja. Oli todella mieleenpainuva 
näky tällainen kansallispukuisten lau- 
lajaneitojen parvi. Ilman päähinettä, 
liina niskaan valahtaneena he ryhdik- 
käinä ja ujostelematta kiersivät pii- 
riään ja olivat ilmeisesti hetken tun- 
nelmissa laulaessaan. Pojat is- 
tuivat pikkuryhmissä ympärillä - ru- 
nojen laulanta ei näet siellä kuulu 
miehiselle väelle sopiviin tehtäviin - 
katselivat ja kuuntelivat tarkkaavaisi- 
na ja hartaina laulajia. Kauniina ja 
tunnelmallisina kiirivät laulun sävelet 
kylälle ja sen ympäristöön rinnettä 
alas ja rinnettä ylös, ehkä naapuriky- 
liinkin asti, josta vastaukseksi kaikui 
sama kirkasääninen sävel. 



Launiksen jälkeen suomalaisten pe- 
rinteentallennusmatkat Inkeriin jatkui- 
vat. Näihin aikoihin alkoi myös kas- 
vaa oma inkeriläinen sukupolvi sivis- 
tyneistöä, joka suomalaisten esimer- 
kin mukaisesti alkoi itsekin kantaa 
huolta oman maansa kulttuuriperin- 
nöstä ja jonka tavoitteena oli itsenäi- 
nen Inkeri. Nämä haaveet eivät kui- 
tenkaan koskaan toteutuneet. Histo- 
rian kulku oli toisenlainen. Syttyi en- 
simmäinen maailmansota, joka lopetti 
perinteentutkijain yhteydet Inkeriin. 



Perinnelaulua Viron Inkeristä 

Bolshevikkivallankumouksen jälkeen 
rajat sulkeutuivat. Ainoa Inkerinmaan 
kolkka, jossa voitiin jatkaa perinteen- 
tallennusta, oli läntisimmässä osassa 
aluetta, ns. Viron Inkerissä. Se on pie- 
ni kaistale Inkerinmaata, joka Tarton 
rauhansopimuksessa jäi Viron puolel- 
le. Täällä tilanne 1930-luvulla oli idyl- 
linen verrattuna siihen, mitä tapahtui 
muualla Inkerinmaalla. Täällä kulki- 
vat keruumatkoilla mm. Martti Haa- 
vio ja Elsa Enäjärvi-Haavio sekä 
Aili ja Lauri Laiho (myöh. Simon- 
suuri). Vuoden 1937 kesän kenttämat- 
kansa päätteeksi Laihot kuljettivat jou- 
kon parhaita laulajiaan Tallinnan ra- 
dioon ja levyttivät siellä heidän lau- 
luaan. Näitä äänitteitä on nyt kuulta- 
vana myös CD-levyllä The Kalevala 
Heritage. Archive recordings of An- 
cient Finnish Songs. Runonlaulua 
Suomesta, Karjalasta ja Inkeristä. 

Toisen maailmansodan jälkeen Vi- 
ron Inkeri kuten koko Virokin jou- 
tuivat Neuvostoliiton rautasaappaan 
alle. Tänään myös tiedämme, mitä 
Stalinin politiikan seurauksena tapah- 



tui Inkerin kansalle. Inkeriläisten koh- 
taloista ja heidän nykytilanteestaan on 
voitu avoimesti puhua vasta puolen- 
kymmentä vuotta. Gorbatshovin aika- 
na alkanut perestroika ja neuvosto- 
vallan päättyminen tekivät mahdolli- 
seksi sen, että inkeriläiset ovat jälleen 
voineet tunnustaa kansallisuutensa, 
käyttää avoimesti omaa kieltään ja al- 
kaa herätellä henkiin omia perintei- 
tään. Suomalaiset tutkijat voivat pääs- 
tä Inkeriin pitkän tauon jälkeen ensi 
kertaa 1986, jolloin akateemikko 
Pertti Virtaranta kulki Pohjois-Inke- 
rissä tallentaen siellä kieltä ja perin- 
nettä. 

Suomalaisen Kirjallisuuden Seuran 
kansanrunousarkisto käynnisti Inke- 
rin tutkimuksen heti kun se oli mah- 
dollista. Meitä oli kaksi tutkijaa, Lau- 
ri Harvilahti Helsingin Yliopiston 
folkloristiikan laitoksesta ja minä, jot- 
ka ensi kerran juhannuksen tienoilla 
1990 pääsimme pariksi viikoksi Inke- 
riin. Liikuimme Toksovan ja Hatsinan 
seuduilla. Osallistuimme Tuutarin 
suuriin juhannusjuhliin, joista tuli iki- 
muistettava kokoontuminen Inkerin 
kansalle. Inkeriläisiä oli paikalla paitsi 
omalta maalta, myös Suomesta, Ruot- 
sista ja Virosta useita tuhansia, ja mo- 
net tapasivat siellä ensi kerran suku- 
laisiaan ja tuttaviaan monien vuosien 
jälkeen. 



Tutkimus jatkuu 

Tämän matkan jälkeen olemme teh- 
neet kenttätutkimusta Inkerissä kaik- 
kiaan viitenä kesänä ja tarkoituksena 
on edelleen jatkaa sitä, jos olot pysy- 
vät vakaina. Inkerikkokyliinkin olem- 
me päässeet. Näiden matkojen tulok- 

sena on vähitellen hahmottumassa 
kuva siitä, mikä tilanne inkeriläisten 
kohdalla on. Alkuperäisväestön osal- 
ta on todettavissa, että vatjalaiset ovat 
kansana jo kadonneet ja kielen pu- 
hujia on suunnilleen jäljellä - kuten 
Virtaranta on ilmoittanut - viitisen- 
kymmentä henkeä, Inkerikot ovat 
seuraava häviämään tuomittu itäme- 
rensuomalainen kansa. Heitä on tällä 
hetkellä jäljellä n. parituhatta pääasi- 
assa Soikkolan seudulla. Heidän ky- 
liensä asuma-alueille on tällä hetkel- 
lä suunnitteilla suuri satama tai use- 
ampiakin, jotka tullaan rakentamaan 
niiden tilalle, joista Venäjä Baltiassa 
on joutunut luopumaan. Sanomatta- 
kin on selvää, mitä tämä merkitsee 
jäljellä olevalle inkeroisväestölle. 
Muutenkin tämä läntisen alueen vä- 
estö elää erillään suomalaisista eikä 
heillä ole samanlaisia kontakteja Suo- 
meen kuin näillä. Inkerinsuomalaiset 
ovat aikaisemminkin pitäneet inkeroi- 
sia selkeästi toiseen heimoon kuulu- 
vina. Meidänkään tapaamistamme 
suomalaisista vain harva tiesi inkeri- 
koista yhtään mitään. »Isorit ovat suo- 
mea puhuvia venäläisiä»», tiesi joku. 
Itse inkerikot tietävät, etteivät ole ve- 
näläisiä, mutta eivät myöskään suo- 
malaisia. Omakielistä nimitystä itses- 
tään he eivät enää käytä, vaan aina- 
kin meidän tapaamme inkeroiset pu- 
huvat itsestään venäläiseen tapaan 
isoreina. Vielä vuosisadan vaihteessa 
elänyt rikas runolaulukulttuuri on kui- 
tenkin heiltäkin lähes täydelleen 
unohtunut. He laulavat pääasiassa 
venäläisiä lauluja, mutta vanhimmas- 
ta sukupolvesta jotkut muistavat kyl- 
lä sekä vanhaa runoa että uusimittai- 
sia lauluja. Kieli elää heidän keskuu- 
dessaan, samoin kertomusperinne 
sekä paljon vanhasta uskomusperin- 



teestä, mutta vain vanhimman suku- 
polven parissa. 

Mikä tulee olemaan Inkerin- 
maan inkeriläisyyden kohtalo? 

Inkerin suomalaiset ovat näihin päi- 
viin saakka kokeneet olevansa selke- 
ästi suomalaisia. Kansaan juurtui vah- 
vasti näkemys siitä, että luterilaisuus 
ja suomen kieli kuuluivat erottamat- 
tomasti yhteen. Maaseudulla inkeriläi- 
syys vielä tällä hetkellä elää, mutta 
nuorille ei siellä löydy toimeentulo- 
mahdollisuuksia, 

Inkerinmaalle jäävän väestön osal- 
ta tulevaisuus ei näytä kovin lupaa- 
valta, vaan edessä näyttää olevan in- 
kerikkojen tavoin sulautuminen venä- 
läisiin. Toisaalta tilanteet voivat muut- 
tua nykyisin nopeastikin, Inkeriläisyy- 
dellä on tällä hetkellä etsikkoaikan- 
sa. Mutta sen tueksi tarvitaan edelleen 
monenlaista apua. Oma aapinen on 
nyt ilmestynyt, mutta sen lisäksi tar- 
vittaisiin suomenkielisiä päiväkoteja ja 
lisää omakielistä kouluopetusta. En- 
nen kaikkea opettajista on huutava 
pula. Omakielinen, edes kerran vii- 
kossa ilmestyvä sanomalehti olisi tar- 
peen, lisää vanhainkoteja jne. Varmaa 
kuitenkin on, että ilman Suomen kir- 
kon ja yleensä suomalaisten sekä tä- 
käläisten inkeriläisjärjestöjen jatkuvaa 
sekä taloudellista että henkistä tukea 
inkeriläisyydellä ei ole tulevaisuutta 
Inkerinmaalla. 

Toivottavasti meiltä löytyy edelleen 
voimavaroja ja sellaisia henkilöitä, jot- 
ka kykenevät paneutumaan Inkerin 
asiaan kaikella sillä ponnella ja 
sympatialla, jonka se ansaitsee, 

(Anneli Asplund piti tämän juhlaesitelmän 
Inkeriläisten sivistyssäätiön 30-vuotisjuhlassa 
marraskuussa 1995.) 



Seukkoseurassa juhlittiin 



Inkerikodissa Karjalatalolla kokoon- 
nuttiin 14,12.1995 viettämään Seukko- 
seuran 20-vuotisjuhlaa. Oikeastaan 
juhlat olivat kolminkertaiset: juhlittiin 
myös 21.12. 90 vuotta täyttävää Eeva 
Supposta - jota ei kylläkään tahto- 
nut uskoa sen ikäiseksi! - sekä vie- 
tettiin perinteistä seukkojen joulujuh- 
laa, 

Mukana oli ainakin yksi seuran pe- 
rustajajäsen: Ruth Hämeen-Anttila, 
seukkojen pitkäaikainen puheenjoh- 
taja 70- ja 80-luvulla, Muista perusta- 
jajäsenistä ovat vielä elossa Heljä 
Huttunen ja Mari Paasonen. Sohvi 
Jokelainen ei enää ehtinyt seukkojen 
joukkoon, sillä hän oli nukkunut pois 
joulukuun 10. päivänä. Heljä Huttu- 
selta, seuran ensimmäiseltä puheen- 
johtajalta, oli saapunut onnittelukirje, 
joka luettiin juhlavieraille. 

Koko toiminnan ajan seukkoja on 
kokoontunut pitkän pöydän ympäril- 
le noin kaksikymmentä. Nyt oli mu- 
kana kaikkiaan neljäkymmentä 
juhlavierasta, joukossa neljä miestä- 
kin. Perustavassa kokouksessa 
6.11.1975 - Etyk-kokouksen vuonna 
- ainoa mies oli Jussi Vesa, Alussa 
seukot kokoontuivat kerran viikossa, 
viimeiset seitsemän vuotta on ko- 
koonnuttu kerran kuussa. Torstai on 
ollut alun alkaenkin seukkojen oma 
päivä Inkerikodissa. Vieraita ja 
ohjelmansuorittajia on seuralla ollut 
lukuisia. Jo perustavassa kokoukses- 
sa kaavailtu alkuvirsi tai hengellinen 
laulu ja Raamatun tai hartauskirjan 
lukeminen on säilytetty, samoin lop- 
pulaulu. Muu ohjelma on ollut muis- 




Eeva Supposelle ojensi kukkaset Elina Maja- 
va, nuorin seukkolainen. Vaiok. Kasper Säkki. 



telmiä, matkakertomuksia, runonlau- 
suntaa, diaesityksiä ja vapaamuotois- 
ta keskustelua. Kevätretket eri paik- 
kakunnille ovat olleet suosittuja. 

Juhlavieraat toivotti tervetulleeksi 
seukkojen nykyinen puheenjohtaja 
Aili Jukarainen. Vieraaksi oli saatu 
myös Inkeri-kuoro, joka ilahdutti lau- 
luillaan Kerttu Hiltusen johdolla. 
Joulun sanomasta puhui ystävämme 
Anja Hänninen Keravalta. Hän toi 
myös terveiset Petroskoinmatkaltaan, 
Nuori musiikinopiskelija Tuuli Tar- 
sala esitti huilusooloja ja Anja Pär- 
nänen yksinlaulua. Pirkko Huurto 

Kaukaisin vieras Annikki Smirnova toi Krasno- 
jarskin inkeriläisten terveiset. Valok. Aili Juka- 
rainen. 



muisteli lapsuutta Karjalan kan- 
naksella inkeriläisnäkökulmasta sekä 
seukkojen viime vuosien kevätretkiä. 
Kaukainen vieras Annikki Smir- 
nova Siperiasta toi Krasnojarskin in- 
keriläisten terveiset, ja Kotkankadun 
huoltokodin johtaja Pertti Ruponen 
esitti lämpimät onnittelunsa. Hyvin- 
kään Inkeri-seuran tervehdyksen toi 
seuransa sihteeri Soile Uronen. Ku- 
kin ja adressein onnittelivat vielä In- 
keri-kuoro, Suomen Inkeri-liitto ja 
Helsingin seudun Inkeri-seura. Vii- 
meksi mainitun puheenjohtaja Yrjö 
Korkkinen muisteli seukkoja, jotka 
olemme jo iäksi menettäneet. Sanni 



Pastori Anja Hänninen puhui joulun hyvästä 
sanomasta. 



Kössi ja Ida Riipinen olivat niitä vuo- 
sikymmeniä inkeriläisten hyväksi esi- 
merkillisesti uurastaneita naisia, joita 
ei voi unohtaa. 

Ohjelman lomassa juotiin syntymä- 
päiväkahvit, ja lopuksi ojennettiin 
kukkaset esiintyjille. Aili Jukarainen 
kertoi vielä, että rovasti Aatami Kuor- 
tille oli lähetetty joulutervehdys. 
Seukkolaisten mieltä ovat lämmit- 
täneet rovasti Kuortin monet vierai- 
lut. Muistamme, kuinka hän oli mu- 
kana seuran 15-vuotisjuhlassa, jossa 
hän piti pitkän kauniin puheen. 

Päätössanoissaan Aili Jukarainen 
kiitti menneestä ja toivoi, että tule- 
vaisuudessakin kaikki kiittäisimme 
Taivaan Isää yhdessäolostamme, toi- 
sistamme. 

Teksti: Pirkko Huurto, Aili Jukarainen 
Kuvat: Kasper Säkki ja Aili Jukarainen 



Kiitän lämpimästi kaikkia, jotka muistivat minua 90-vuotispäiväni 
johdosta. 

Eeva Supponen 

Suomalaisiin maisemiin 



Inkerikeskuksessa Helsingissä on ollut 
alkuvuodesta esillä Toivo Rännälin 

maalauksia, joita taiteilija itse on esitel- 
lyt yleisölle. Työt ovat saaneet aiheen- 
sa Suomen luonnosta. Ne on toteutet- 
tu akvarelli- ja akryylitekniikalla. 

Toivo Rännälin töitä on Venäjällä 34 
taidemuseossa ja muissa maissa yk- 
sityiskokoelmissa . Inkerikeskuksessa 
nähtävät työt ovat myytävänä. 

Ennen Suomeen muuttamistaan Toi- 
vo Rännäli asui Neuvostoliitossa. Hän 
maalasi tilauksesta esim, kymmenittäin 
kuvia Stalinista ja sai ansioistaan kun- 
niamerkin. Suomessa hän ei kuitenkaan 
välitä käyttää kunniamerkkiä, koska 
sanoo »fasistien rupeavan helposti pu- 



huttelemaan». Kuuluisuuksien muoto- 
kuvia hän ei myöskään enää halua 
maalata vaan keskittyy kauniiden mai- 
semien kuvaamiseen. 

Yhteinen Siperian-taival 

Toivo Rännäli ja hänen vaimonsa Va- 
lentiina viettävät nyt rauhallista aikaa 
Suomessa. Taakse on jäänyt 50 vuoden 
mittainen yhteinen vaellus Siperian teil- 
lä. Inkerin kulttuuriseuran järjestämis- 
sä Kummajaisissa pariskunta oli läsnä 
ja osallistui yhteiseen ilonpitoon mo- 
nien muiden inkeriläisten kanssa. 

Teksti: Marja Mustakallio 
Kuva: Toivo Rännäliltä 




Taiteilija Toivo Rännäli ja hänen vaimonsa Valentlina viettivät tammikuun alussa kultahääpäl- 
väänsä. Kukkakimppu heille ojennettiin näyttelyn avajaisissa. 

Suomen Inkeri-liiton 
kuulumisia 



Suomen Inkeri-liitto toimii siihen kuu- 
luvan kahdeksan jäsenyhdistyksen 
keskusjärjestönä ja henkilöjäsenten 
yhdyssiteenä. Liiton sääntöjen määrää- 
mässä syyskokouksessa marraskuussa 
päätettiin vuoden 1996 toiminnan ja ta- 
louden linjoista. Toimintasuunnitel- 
maan sisältyy myös päätös pitkän täh- 
täyksen suunnitelman laatimisesta työn 
tehostamiseksi. 

Liitto ei edelleenkään peri liitty- 
mismaksua, ja jäsenmaksutkin pide- 
tään ennallaan: jäsenyhdistyksiltä 
edellytetään 10 - markan maksua jo- 
kaiselta jäseneltä, henkilöjäsenmaksu 
on 30- mk ja kannatusjäseneksi pää- 
see sadalla markalla. Inkeriläisten 
viestin tilausmaksu säilyy myös en- 
nallaan: Suomeen vuosikerran saa 130 
markalla, Ruotsiin lehti menee 200 
kruunulla ja muihin maihin 160 mar- 
kalla. 

Liiton hallituksen puheenjohtajaksi 
valittiin edelleen Keijo Korkka. Ero- 
vuorossa olivat hallituksen jäsenistä 
Yrjö Korkkinen ja Paavo Pesonen, 
heidät valittiin uudelleen. Eroa pyy- 



täneen Inkeri Sarojärven tilalle hal- 
litukseen tuli Soili Uronen, ja niin 
ikään vapautusta anoneen Raija Ka- 
rin tilalle valittiin kahdeksi seuraa- 
vaksi vuodeksi Maria Lahti. Hallituk- 
sen varajäseniksi tulivat Annikki 
Kelo uudelleen ja Soili Uroselta va- 
pautuneelle paikalle Toivo Tupin. 
Liiton varsinaisina tilintarkastajina toi- 
mivat Toivo Iho ja Heimo Kekki. 

Tämän vuoden kesäjuhlat pidetään 
Raumalla tuon seudun Inkeri-kerhon 
puheenjohtajan Viljo Suomalaisen 
johdolla 13.-14.7.1996. Rauman juh- 
lien ohjelmaan palaamme seuraavis- 
sa Viestin numeroissa. 

Ennen syyskokousta pidetyssä hal- 
lituksen kokoontumisessa keskustel- 
tiin myös Inkeriläisten viestistä. Leh- 
den levikin laajenemista toivottiin 
yleisesti, ja jäsenjärjestöjen puheen- 
johtajien toivotaankin ottavan omalla 
alueellaan asian esille. Paras ratkaisu 
on, että kussakin jäsenjärjestössä va- 
litaan Inkeriläisten viestin asiamies, 
jonka tehtävänä on markkinoida leh- 
teä uusille lukijoille. 

Etsitään 



Reho Simo Reho, syntynyt 1921, 
ollut Erillinen Pataljoona 6:ssa. Paen- 
nut Ruotsiin. Koulutoveri, Heimopa- 
taljoonassa taistellut Nikolai Hynni- 
nen etsii. 

Vastaukset osoitteella: 

Suomi-Inkeri-seura ry 

Etsintäpalvelu, Timo Laakso, 

PL 32, 00501 HELSINKI 



Tuntematon sotilas 

Haapajärven hautausmaalla kulkiessa 
ja hautoja katsellessa huomaat, että 
siellä on risti, jossa lukee vain Toivo 
Rantia. Siinä ei ole syntymäpaikkaa 
eikä -aikaa. Kuka on tuo Toivo Ran- 
tia? Miksi hänet on tuotu rintamalta 
juuri Haapajärvelle? Nämä asiat kiin- 
nostavat meitä. 

Olisi jo aika kirjoittaa ristiin synty- 
mäpaikka ja -aika. Onko Toivo Ran- 
tialla sukulaisia? Ehkä joku tietää hä- 
nestä jotain. Pyydän lähettämään tie- 
dot minulle. Kiitollisena 

Eetu Mattila 

Fellm. p.k. 20 A 12, 92100 Raahe, 
puh. 982-223 7734 



Olisiko mahdollista saada selvyyttä 
seuraavan henkilön olinpaikasta? 

Juho Himanen synt. 23.6.1931, 
oli äitinsä kanssa kodissamme Kau- 
havan Viinikan kylässä sodan aikana. 
Perhe piti palauttaa Venäjälle. Sen jäl- 
keen en ole kuullut heistä mitään. 

Isäntäväki etsii 



MUISTILISTA 



Helsingin Seudun Inkeri-seura ry 
tiedottaa 

Maaliskuussa 24.3.1996 klo 14 Suo- 
men Inkeri-liiton kevätkokous 

Huhtikuussa 28.4.1996 klo 14 Inkeri- 
kuoron kevätmatinea (Laatokka) 

Syyskuussa 22.9.1996 klo 14 syysko- 
kous 

Lokakuussa 27.10.1996 klo 14 kuu- 
kausitilaisuus 

Marraskuussa 30.11.1996 lauantai klo 
13 joulumyyjäiset ja pikkujoulu 



Pianonsoiton opetusta annetaan 
Inkeri-salissa Karjalatalolla osoite 
Käpylänkuja 1, Helsinki. Ilmoit- 
tautumiset Arvi Kemppi, puh. 90- 
8133076. 



Ehtoollisjumalanpalvelus 
Pyhän Sydämen kappelissa 

Kirstinkatu 1. Helsinki 

Kevätkaudella 1996 kuukauden 

viimeisenä sunnuntaina klo 16. 

(31-3-, 28,4, ja 26,5-) 

Kaikki ovat tervetulleita, 

erityisesti odotamme Suomessa 

asuvia inkeriläisiä. 

Inkerin Ev.Lut. kirkon 
Kupanitsan srk. 

Inkerikuoro 



Kevätkokouskutsu 



Inkerikuoron harjoitukset pidetään 
säännöllisesti joka tiistai klo 16.45- 
18.30. Entiset ja uudet laulajat ovat 
tervetulleita! 



Seukkoseura 

11.4.1996 klo 13.00 
9.5. kevätretki 

Tervetuloa Seukkoseuraan! 



Turun seudun Inkeri-seura ry 
tiedottaa 

Seuraavat tapahtumat Karjalaisten ta- 
lolla klo 14.00, Itäpellontie, Turku. 
08. 04. 1996 Pääsiäisjuhla 
26. 05. 1996 Helluntaijuhla 
29. 09. 1996 Mikkelinpäivän tilaisuus 

ja syyskokous 
02. 11. 1996 Pyhäinpäivän kunnia- 
käynnit muistokivillä 
26. 12. 1996 Joulujuhla 



Suomen Inkeri-liiton kevätkokous pi- 
detään sunnuntaina 24.3-1996 alkaen 
klo 14.00 Karjala-talon Inkeri-kodis- 
sa os. Käpylänkuja 1 Helsinki. Ko- 
kouksessa ovat esillä sääntöjen mää- 
räämät asiat: mm. vuoden 1995 toi- 
minta- ja tilikertomusten hyväksymi- 
nen sekä tili- ja vastuuvapaudesta 
päättäminen. 

Suomen Inkeri-liiton hallitus 



Inkeriläisten viestin ilmestyminen 




Kaikki 


Valmis- 




aineisto 


tumis- 


Lehden nro 


painossa 


päivä 


4/96 


12.03-1996 


18.04.1996 


5/96 


11.04.1996 


20.05.1996 


6-7/96 


09.05.1996 


14.06.1996 


8/96 


09.07.1996 


13.08.1996 


9/96 


12.08.1996 


16.09.1996 


10/96 


09.09.1996 


14.10.1996 


11/96 


11.10.1996 


15.11.1996 


12/96 


07.11.1996 


13.12.1996 



Lahden Seudun Inkeri-seura ry 
tiedottaa 

15.04.1996 Kerhoilta klo 18.30 
13.05.1996 Kerhoilta klo 18.30 
10.06.1996 Kerhoilta Immilässä 

klo 18.30 
13-14.07.1996 Matka Rauman Inkeri- 
läisten kesäjuhlille 
o9.o9.1996 Kerhoilta klo 18.30 
14.10.1996 Kerhoilta klo 18.30 
Paikka, Seurakuntakeskus 

Levitä Inkeri-tietoa, 
tilaa Inkeri-aiheistako* 

»«■»»■ •. TUPIN TOIVO 

kirjallisuutta 

KIYIKQNKAARI 8 C 30 

SAATAVANA RUOTSISTA 0094 ° HELSINKI 



Frimärksserie 


75 kr 


Miettinen: Inkeriläiset maaton kansa 75 kr 


Bordstlagga 


60 kr 


Sihvo: Inkerinmaalla 


75 kr 


Nouse Inkeri, grammotonskiva 


25 kr 


Kolomainen: Inkerin toisinajattelijat 25 kr 


Lauri Santtu, grammotonskiva 


25 kr 


Survo: Neljäs tuuli 


50 kr 


Arvo Survo: Omal 1 maal'< kassett 


50 kr 


Survo: Itku Inkerille 


130 kr 


Laula kaikki maa, kassett, Räda 


35 kr 


Ronkonen: Laps Inkerin 


100 kr 


Karta, von Köppen 


50 kr 


Nevalainen: Inkeriläinen siirtoväki 


100 kr 


Vykort, Haparanda, tackplatta 


1 kr 


Mesiäinen: Maria Kajavan pitkä 




Vykort, Örebro, minnessten 


1 kr 


taival 


110 kr 


Vykort, tlicka i Tuutaridräkt 2,50 kr 


Virtaranta: Inkeriläisiä sananlaskuja 70 kr 


Kavajnäl, vapen 


10 kr 


Mooses Putron elämäkerta 


30 kr 


Gratulationskort, stort 


10 kr 


Iho: Hietajyvä 


40 kr 


Gratulationskort, litet 


10 kr 


Alexander Störgren: Mutkainen tie 
vapauteen 


150 kr 


Klistermärke, Ingermanland + Estlandö kr 


Adressi 


40 kr 


Klistermärke, Ingermanlands vapen 5 kr 


Kavajnäl Ingermanlands tlagga 


20 kr 


Tuuli: Inkeriläisten vaellus 


75 kr 


Metiäinen: Inkerin ev.lut. 




Isien Usko, muistojulkaisu 


10 kr 


kirkon 350-v. 


50 kr 


Kemppi: Fenno-lngrian lauluja 


5 kr 


Tarra, Inkerin lippu 


5 kr 


Hammarström: Ingermanländarna 




Randefelt: Inkeri, Tiekartta 


100 kr 


som tlydde tili Sverige 


15 kr 


Randefelt: Keski-lnkeri, Kartta 


100 kr 


Folkesien: Ingermanländare i 
Västeräs 


25 kr 


Miettinen: Kohtalontie 


150 kr 


Lilja - tlyktingtlickan trän 




Zahharov: Ikuinen kulkuri, Kassett 


80 kr 


Ingermanland 


30 kr 


T-paita 


100 kr 


Himiläinen: Främmande tosterland 


50 kr 


Inkerin ristiviin 


450 kr 



Hiiva: Förvisningen 50 kr 

Monahof: Tilltlykten 75 kr 

Ojala: Pitkä kotimatka 75 kr 

Ojala: Suomi näkyy 75 kr 

Kuortti: Kirkossa, keskitysleirillä 75 kr 

Kuortti: Veljeni sotavangit 75 kr 



Tilauksia ottaa vastaan 

Armas Paakkonen 
Tingsgatan 35 
50253 Boräs 

puh. ja FAX 033-101 988 
Postisiirtotili 626047-5 

Millaisia ovat 
punatukkaiset? 



Hiihtoloman aikoihin lueskelin inke- 
riläisten kesäjuhlillakin muutama vuo- 
si sitten juhlaesitelmän pitäneen pro- 
fessori Leea Virtasen kirjoittamaa kir- 
jaa »Arjen uskomuksia» (WSOY 1994). 
Sen alaotsikkona on yksi luulelma: 
»Punatukkaiset ovat intohimoisia». 
Tämä nykyperinteen tutkijan julkaise- 
ma teos on aika vakuuttava osoitus 
siitä, kuinka tässä jälkimodernissa 
maailmassakin elää lukuisa määrä sel- 
laisia uskomuksia, jotka jollain taval- 
la ohjaavat ihmisten elämää ja käyt- 
täytymistä. Nämä uskomukset ovat 
tiedoksi väitettyjä luuloja, joihin ei 
ehkä aivan vakavasti uskota, mutta 
jotka silti otetaan huomioon arjen rat- 
kaisuissa. Kirjaa lukiessa vakuuttuu 
aika nopeasti siitä, että uskonto ja 
maaginen ajattelu ei länsimaissakaan 
missään nimessä ole kuolinkouristuk- 
sissa vaan tuottaa jatkuvasti uusia ver- 
soja. 

Maagisen ajattelun pohjana on olet- 
tamus sellaisista maailmaa hallitsevis- 
ta syy- ja seuraussuhteista, jotka auto- 
maattisesti toteutuvat. Näissä usko- 
muksissa mainitaan yleensä ehto ja 
sen väistämätön seuraus: kun musta 
kissa menee tien yli (ehto), se tietää 
huonoa onnea (seuraus). Minä itse en 
siis ole oman onneni seppä, vaan sii- 
hen vaikuttavat kissan kulkureitit. 
Onnettomuuden voi torjua vain syl- 
käisemällä vasemman olan yli. 

Moni itseään valistuneena pitävä 
varmasti torjuu tällaisen uskomuksen. 



Mutta ajatellaanpa muita vastaavia 
luulemia. Onko joku meistä joskus 
ehkä ajatellut: »Jos nyt vaihdan talvi- 
renkaat autostani, huomenna tietysti 
sataa lunta.» Tai kenties olet tuskail- 
lut kaupan kassalla: »Miksi viereinen 
jono menee aina omaani nopeam- 
min?» Tai ehkäpä minä olen ulkona 
kävellessäni miettinyt: »Nyt varmasti 
alkaa sataa, kun unohdin sateenvar- 
jon kotiin.» Jokainen kyllä tietää, että 
sateenvarjolla ei saa aikaan sadetta, 
mutta silti asia vaivaa meitä. 

Kukin aika näyttää tuottavan myös 
omia uskomuksiaan. Nykyisin otte- 
luun valmistautuva jääkiekkojoukkue 
tekee alkurituaalinsa maalivahdin 
ympärillä aina samalla tavoin taatak- 
seen pelionnensa. Bussin odotukseen 
tuskastunut taas sytyttää tupakan us- 
koen sen jouduttavan linja-auton saa- 
pumista. 

Mutta millaisia uskomuksia oli In- 
kerissä? Mitä siellä ajateltiin punatuk- 
kaisista? Minkä uskottiin tuottavan 
onnea tai onnettomuutta? Laittakaapa 
niitä paperille ja lähettäkää lehtem- 
me toimitukseen; näin voimme omal- 
ta osaltamme jat- 
kaa arjen usko- J 
musten tallenta- I 
mistä. 



Markku Pyysiäinen 




Inkerinsuomalaisuuden 
rajalla 

Tutkimus selvittää inkerinsuomalaisten elämää Suomessa, 
Venäjällä ja Virossa 



Suomen suomalainen tutkija on mo- 
nen pulman edessä alkaessaan tutkia 
inkerinsuomalaisuutta ja inkerinsuo- 
malaisten elämää. Ensimmäinen on- 
gelma on kysymys siitä, ketä pitäisi 
tutkia? Onko Pietarista Toksovan 
maaseudulle kauppakassejaan raahaa- 
va inkeriläinen vanhus enemmän in- 
kerinsuomalainen kuin Suomessa kie- 
likurssilla pinnisteleva nuori? Ja mis- 
sä inkerinsuomalaisia pitäisi tutkia, 
kun erään haastateltavan mielestä in- 
kerinsuomalainen voi olla inkerinsuo- 
malainen vain rajalla, sillä Suomen 
puolella hänet katsotaan venäläiseksi 
ja Venäjällä tsuhnaksi. Suuri kysymys 
on, mitä inkerinsuomalaisuus on? 
Onko se lapsena opittu laulu, jatku- 
vaa kaipuuta "isien maalle" vai kuvaa- 
ko inkerinsuomalaisuutta nuoren häm- 
mentynyt vastaus: "en minä tiedä" 

Inkerinsuomalaisuuden monia il- 
menemismuotoja tutkitaan projektis- 
sa, jonka suomalainen osapuoli on 
Turun yliopiston kulttuurien tutki- 
muksen laitos. Ajatus tutkimushank- 
keesta syntyi 1980-luvun lopulla, jol- 
loin kulttuurientutkijat katsoivat tär- 
keäksi Itämeren alueen suomensu- 
kuisten kansojen tutkimuksen. Sen 
jälkeen paluumuutto on räjäyttänyt 
inkerinsuomalaisten määrän Suomes- 



sa. Joitain julkaisuja lähinnä inkerin- 
suomalaisten historiasta on viime 
vuosina ilmestynyt, mutta nyt tallen- 
netaan kansan elämänkertomuksia. 
Tällaisen keruun tarpeen on tuonut 
esille myös Hannes Sihvo puhues- 
saan inkeriläisten kesäjuhlissa vuon- 
na 1994. 

Erääksi keskeisimmäksi tutkimuk- 
sen aiheeksi on noussut käsitys inke- 
rinsuomalaisten elämästä jatkuvina 
muuttoina, siirtyminä. Tutkimuksessa 
halutaan selvittää, miten inkerinsuo- 
malaiset ovat eri aikoina ja eri pai- 
koissa kokeneet itsensä ja oman ryh- 
mänsä ja toisaalta miten inkerinsuo- 
malaiset ovat vetäneet rajoja "meidän" 
ja "muiden" välille. Yksi projektin 
osatutkimuksen aiheista onkin henki- 
lön elämäntien tarkastelu muutosta ja 
ympäristöstä toiseen; Inkerinmaalta 
Siperiaan, Karjalasta Viroon ja sieltä 
paluumuuttajaksi Suomeen. 

Suomalaiset tutkijat ovat kansatie- 
teilijöitä ja folkloristeja sekä näiden 
alojen opiskelijoita. Venäjällä yhteis- 
työtä tehdään Pietarin yliopiston, eri 
museoiden ja Venäjän tiedeakatemi- 
an kanssa. Virossa tutkimus keskittyy 
Tarttoon, jossa tutkitaan Viron inke- 
riläisiä yhdessä Tarton yliopiston ja 
Viron tiedeakatemian kanssa. 




Anna Putrolalnen Kllskelän kylässä keittää kahvia Ja odottaa Suomessa asuvaa tyttärentytärtä 
lomalle kesäkuussa 1994. 




Anu Toivonen haastattelee Väinö Kokkaa Ylä-Osselkin kylässä elokuussa 1995 "... ja sltjo lähet- 
tiin sielt pois Siperiasta Jenisein kaupungista käytiin laivaan. Isä Jäi sit rannalle nenäliinan kera 
hällyttämään ja sen verran isää tul sit nähtyä../' 



Kenttätöitä Toksovassa 

Tutkimusta tehdään useammassa pai- 
kassa: Turussa, Pietarissa, Toksovan 
seurakunnan alueella Pohjois-Inkeris- 
sä sekä Tartossa Virossa. Suomalainen 
ryhmä on työskennellyt Inkerinmaal- 
la kesinä 1994 ja 1995, ja kenttätyö- 
matkoja on tarkoitus jatkaa tulevana 
vuonna. Viikon tai kahden haastatte- 
lumatkojen aikana on saatu kosketus- 
ta inkerinsuomalaisten elämään Poh- 
jois-Inkerissä, Toksovassa ja Tokso- 
van seurakunnan alueeseen kuuluvis- 
sa kylissä. 

Aineistoa on kerätty pääosin teke- 
mällä elämäkertahaastatteluja, mutta 
lisäksi kukin osatutkimus vaatii oman 
kysymyksenasettelunsa . Seurakunnan 
apu on ollut korvaamatonta etsittäes- 



sä ensimmäisiä haastateltavia. Lisäksi 
on seurattu inkeriläisten elämää niin 
vuohipaimenessa, suomen kielen 
kursseilla kuin sunnuntaiaamun juma- 
lanpalveluksissakin. Päämääränä on 
rakentaa kuvaa tavallisten ihmisten 
arjesta,joka koostuu yhtähyvin polt- 
topuiden hankkimisesta, maitojonois- 
ta, kirkossa käynnistä kuin kielikurs- 
seistakin. Haastatteluissa ovat nous- 
seet esiin Lenajoen jurtat, jakuutit ja 
mestarilypsäjien diplomit, ruokaperin- 
ne piiraineen ja sieniruokineen, os- 
tosmatkat Pietariin ja uusrikkaiden 
venäläisten kesäasutus Inkerinmaan 
kylissä. 

Esiinnousseista aiheista on nostet- 
tu tarkemmin tutkittavaksi mm. kir- 
kon avustustoiminta tutkiminen. Yksi 
kysymys on, miten inkeriläinen iden- 




Toksovan seurakunnan kirkkoväkeä heinäkuussa 1994 jumalanpalveluksen jälkeen. Kenttätyö- 
ryhmä sopi ensimmäiset haastattelut Inkerinsuomalaisten kanssa seurakuntatalon pihamaalla. 



titeetti näkyy inkerinsuomalaisten ker- 
ronnassa? Mitä on inkerinsuomalainen 
tapa- tai ruokakulttuuri? Entä minkä- 
laista oli elämä Siperiassa? Työssä tal- 
lennetaan yhtä hyvin vuosisadan al- 
kupuolen kärsimyshistoriaan kuulu- 
neita karkotusmatkoja, 1950-ja 1960- 
lukujen "etnisen väistämisen" aikaa tai 
nykyistä "rehabilitoinnin" aikaa. 

Tutkimusyhteistyön avulla venäläis- 
ten kanssa päästään tutkimaan myös 
venäjänkielisiä inkerinsuomalaisia ja 
venäläisten asenteita inkeriläisiin, jois- 
ta on tullut jälleen näkyvä osa entis- 
ten suomalaiskylien elämää korjattu- 
jen kirkkojen, Suomeen muuton ja 
avustustoiminnan myötä. Tutkijat te- 
kevät myös arkistotutkimusta tarkoi- 
tuksenaan saada julkisuuteen aiem- 
min julkaisemattomia arkistoja vuosi- 



sadan vaihteen suomalaiskylistä Inke- 
rinmaalla. 

Suomeen muutto on 
kohtalonkysymys 

Osa suomalaisryhmästä tutkii erityi- 
sesti Suomessa asuvia inkerinsuoma- 
laisia. Suomessa tutkitaan mm. tapa- 
kulttuurin muuttumista suomalaisen 
kulttuurin vaikutuksesta ja niitä stra- 
tegioita, joiden avulla paluumuuttajat 
sopeutuvat Suomeen. Työn kohdealu- 
eena Suomessa on Turku, jossa yhte- 
ydet inkerinsuomalaisiin on rakennet- 
tu pääosin Turun Seudun Inkeri-seu- 
ran ja paluumuuttajien neuvontapis- 
teen avulla. 

Samoin kuin Toksovassa, myös Tu- 
russa on otettu osaa inkerinsuoma- 



laisten yhdistys- ja seuratoimintaan. 
Lisäksi on seurattu inkeriläisiä koske- 
vaa keskustelua eri tiedotusvälineis- 
sä. Erityisesti on seurattu paluumuut- 
toa koskevaa kirjoittelua, jossa mieli- 
piteet puolesta ja vastaan ovat näky- 
neet selkeinä. Inkerinsuomalaisten 
muutto nähdään suomalaisestakin 
näkökulmasta polttavana kysymykse- 
nä, mutta tutkimuksessa pyritään sel- 
vittämään, millä tavoin muutto on 
kohtalon kysymys inkerinsuomalaisil- 
le itselleen. Kielivaikeudet, yksinäi- 
syys, huoli lapsenlapsen armeijaan 
joutumisesta Venäjällä tai kysymys 
Inkerinmaan tulevaisuudesta yhtä hy- 
vin kuin suuri tyytyväisyys elinolojen 
paranemisesta ovat tulleet esiin haas- 
tatteluissa. 



Tulokset inkerinsuomalaisten 
käyttöön 

Tutkimusprojektin tavoitteena on li- 
sätä tietoa inkerinsuomalaisuudesta 
niin inkerinsuomalaisten kuin suoma- 
laistenkin käyttöön. Projektin tarkoi- 



tuksena on tuottaa lisäksi yleisempää- 
kin tietoa kulttuurien kohtaamisen 
prosesseista. 

Tuloksia hankkeesta valmistuu täl- 
lä hetkellä lähinnä opinnäytetöinä. 
Yhtenä päämääränä on julkaista 
vuonna 1997 suomensukuisia kanso- 
ja käsittelevä kirja, jossa suomalais- 
ten ja osittain myös venäläisten ja vi- 
rolaisten tutkijoiden kirjoitukset käsit- 
televät inkerinsuomalaisia. Tarkoitus 
on, että inkerinsuomalaisten tutkimus 
kuitenkin kasvaisi laajemmaksikin tut- 
kimussuunnaksi Turun yliopiston 
kulttuurien tutkijoiden piirissä. Tässä 
pyrkimyksessä Inkeriläisten Sivistys- 
säätiön myöntämä apuraha on hyvä- 
nä apuna. 

Teksti: Pirkko Malinen 

Kuvat: Timo J. Virtanen ja 

Pirkko Malinen TYKL 1994, 1995 

Kiinnostuneet voivat ottaa yhteyttä 
Inkeri-projektiin osoitteella: 
Kulttuurien tutkimuksen laitos 
Kansatiede/Inkeri-projekti 
20014 Turun Yliopisto 



Etsitään 



Tiedustelen, onko Suomeen tullut 
Toikkasia Inkeristä. Perimätieto ker- 
too, että Inkerissä oli (on) Toikkalan 
kylä, josta minun juureni ovat lähte- 
neet Rautalammille joskus 1600-1700- 
luvulla, josta taas minun esi-isäni 
Martti Toikkanen tuli Saarijärvelle 
1700-luvun alussa. 

Etsii: Frans Toikkanen, Mikkolan- 
tie 181, 41260 Hoikankylä, puh. 944- 
433 133. 



Ketkä ovat inkeriläiset? 

En tunne heitä. 

Vain tuuli siniharmaalla taivaalla 
voi kertoa, missä ovat nyt 
heidän juurensa. 

Minun Inkerini, 
kadonnut Inkerini! 

Jäi vain surullisia puita 

ilman kasvitarhoja, 

ilman taloja ja ilman ihmisiä, 

valitettavasti. 

kirjoittanut nimim. Jurki Siiverskasta 

Lyyli Ronkonen: 

Keiton Seltsoin kylässä 
syyskuulla 1940 



Syksyillan pimetessä 
tuulen vinkuessa 
pihallemme törähtääpi 
musta auto »ässä». 



»Polvillasi rukoilla 
en mä sinun salli 
pyöveleiden edessä 
ei saa olla narri. 



Sisään ryntää miliisejä 
univormuissansa, 
kotietsintähän ryhtyy 
ihan tosissansa. 

Kirjat, astiat ja vaatteet 
lattialle lentää, 
kaikki tonkii, kaikki nuuskii, 
penkoo, minkä entää. 

Lapsikatrahana meillä 
yks on asetelma, 
yhteen ääneen parkuen 
tarttuu äidin helmaan. 

Mutta mummokulta vanha 
ryömii polvillansa, 
rukoilee, etpyövelimme 
soisi armoansa. 



Jumalaa vaan polvillamme 
rukoilla me saamme, 
ihmistä ei sellaista 
ole päällä maamme. 

Nämä täs on pyövelit 
kurjat kommunistit, 
minun kans on Jumala 
sekä taivaan risti.» 

Eivät itkut auttaneet 
eikä rukoukset, 
äiti syöstiin autohon, 
jo paukahtivat ukset. 

Auto törähtija kiiti 
syksyn yöhön mustaan. 
Helvi-sisko perään liiti, 
mie vua huusin tuskaan. 



Jättäisi meil äitikullan, 
koska isän armaan 
vankilaan jo oli vienyt 
kuolemahan varmaan. 

Meil on yksi äiti vaan 
ja kuusi pientä lasta, 
eikö meitä pelastaa 
vois tästä pälkähästä? 

Mummo polvillansa ryömii 
itkien ja parkuin, 
äiti hänet ylös nostaa - 
hän ei ole arka. 



Miksi, miksi äitikulta 
meiltä silloin vietiin? 
Sitä meil ei selvitetty, 
jos sen kuka tiesi. 



Runo on kirjoitettu Siperiassa 
vuonna 1943, ja se perustuu 
tositapaukseen. 



Karjalan Liiton jäsenyhteisöille 



Rakkaat 
heimosisaret ja -veljet 



Tällä kirjeellä lähestyn teitä lähimmäi- 
sen asiassa. Karjalan Liiton hengelli- 
nen toimikunta on keskustellut kysy- 
myksestä, miten voisimme jäsenyhtei- 
söissämme kantaa huolta niistä jäse- 
nistä, jotka eivät enää jaksa osallis- 
tua toimintaan, vaikka tahtoisivat. 

Lähes kaikilla paikkakunnilla ovat 
eri yhteisöt, kuten Punainen risti ja 
seurakunnat järjestäneet ns. ystävä- 
palvelua. Sen tähden ei ole syytä luo- 
da samanlaista järjestelmää oman toi- 
mintamme osaksi. Meidän velvolli- 
suutemme on kuitenkin kantaa huol- 
ta ikääntyvistä jäsenistämme. 

Aivan yksinkertainen malli toimin- 
nallemme voisi olla seuraavanlainen. 
Käydään läpi jäsenluetteloa ja tode- 
taan, ketkä siellä ovat sellaisia, jotka 
eivät enää pääse joukkoomme. Sen 
jälkeen keskustellaan toimivien jäsen- 
ten kesken asiasta ja todetaan, kenellä 
olisi mahdollisuus käydä tervehtimäs- 
sä kodeissa tai laitoksissa olevia jäse- 
niämme. Jaetaan sitten tervehdittävien 
ryhmä näiden aktiivijäsenten kesken 
ja annetaan heidän huolekseen ottaa 
yhteyttä asianomaisiin henkilöihin. 
Luonnollisesti on kotikäyntien suorit- 
tajan ensin selvitettävä, haluaako hä- 
nen osalleen annettu henkilö ottaa 
vierailijan vastaan. 




Kuopion hiippakunnan 
piispa 



Uskon, että tällä tavoin voidaan 
tuottaa iloa lukemattomille vanhuksil- 
le, yksinäisille tai sairaille. Tällainen 
yhteydenpito on meidän Herramme 
opetuksen mukaan juuri sitä, mitä 
meiltä ennen muuta kysytään. Ja 
usein käy niin, että tällaiseen palve- 
lutehtävään suostuva saa itse paljon 
iloa ja siunausta lähimmäiseltään, jota 
hän käy katsomassa. 

Toivotan teille kaikille intoa lähteä 
mukaan tähän tehtävään, josta myös 
yhteinen toimintamme saa uutta eloa 
ja virkistystä. 

Karjalan Liiton hengellisen toimi- 
kunnan puolesta 

Matti Sihvonen 

puheenjohtaja 

Tapahtui kolhoosielämän aikana kolmekymmentäluvun puolivälissä 

Niin kuin kasakka lennossa 
ratsun selkään hyppää 



Elettiin syyskuun viimeistä viikkoa. 
Oli sunnuntai ja erikoisen lämmin 
ilma, niin kuin syyskuussa enää har- 
voin on. 

Kaksi miestä. Antti Happi ja Jussi 
Mirro, istuivat lappeilla kivillä kivirau- 
nion vieressä. Heidän selkänsä taka- 
na kasvoi metrin korkuisia takiaisia 
ja lepän vesoja, jotka suojasivat poh- 
joistuulelta. »Pöytänä» oli myös sopi- 
van kokoinen lattea kivi. 

Näköala, mikä heidän edessään 
avautui, oli tyypillinen maalaistalo, 
hirsistä rakennettu ja pärekatossa. 
Talon pihassa kasvoi muutama ome- 
napuu ja marjapensaita. Kaikesta nä- 
kyi, että asuinrakennus oli ollut hoi- 
toa vailla joitakin vuosia. Talosta oi- 
kealle oli entinen navetta, josta oli 
tehty kolhoosin talli. Talon asukkaat, 
mies, vaimo ja kaksi poikaa, oli tuo- 
mittu kulakeiksi ja viety Siperiaan. 

Miehet pitivät silmällä mitä tallilla 
tapahtui. Oli sunnuntaipäivä ja hevo- 
set oli annettu yksityiskäyttöön. Kuka 
ajoi puita metsästä kotiin, kuka kynti 
tarhamaata. 

Miehet olivat tulleet siinä toivossa, 
että joku tuo hevosen takaisin tallille 
ennen puoltapäivää, että he ehtivät 
saada talven puut metsästä kotiin. 
Kello oli jo paljon yli yksi ja miehet 
alkoivat olla sitä mieltä että päivä oli 
mennyt hukkaan, koska ei yhtään 
hevosta ilmestynyt tallille. Silloin he 



näkivät Talli-Tahvon ilmestyvän tal- 
lin ovelle. Antti kääntyi Jussin puo- 
leen kiireesti ja sanoi: 

- Puol päivää on jo mänt, eikä he- 
vosii tule. Kysytää onks Talli-Tah- 
vol pullo viinaa peitetty tallil. 

- Joo, sanoi Jussi innostuneesti. 
Antti nousi seisomaan ja viittoili 

Talli-Tahvolle, että tämä tulisi lähem- 
mäksi. 

Tahvo oli viisissäkymmenissä ole- 
va leppoisa mies ja hän oli tunnettu 
hyvänä hevosten hoitajana. Tahvo lä- 
hestyi verkkaisin askelin miehiä. 

- Kuuleha, Tahvo! Päivä on jo piloil 
eikä hevosii ole tult. Meil ko on 
kova jano, täi Jussil ja miul. Eiks 
siul, Tahvo, uo viinaa tallil? Tuo 
meil puol litraa. Kyll myö makse- 
taa. 

Tahvo sano jot: 

- En mie rahhaa ota, mut jos tuotto 
samanlaisen pullon takaisin ensi- 
viikoll niin 

Miehet lupasivat toimittaa saman- 
laisen pullon takaisin aikanaan, Tah- 
vo oli jo kääntynyt lähteäkseen kun 
Antti muistutti. 

- Tuo vähä sapuskaa myös! 

Jussi haki kivirauniosta yhden lap- 
peen kiven lisää »pöydän» ympärille 
Tahvon istuimeksi. 

Miesten istumapaikan ja talon vä- 
lillä oli heinäpelto, mistä heinä oli ai- 
kanaan lyöty. Nyt siinä oli »nuorassa» 

musta hyväkuntoinen hevonen. He- 
vosta ei voitu käyttää töissä, koska 
sen olkapäät oli ajettu rikki sopimat- 
tomilla langilla. Se söi heinää kaikes- 
sa rauhassa, eikä miesten läsnäolo sitä 
millään tavalla häirinnyt. 

Pian Tahvo tulikin pullo taskussa 
ja pikkuinen paketti sanomalehteen 
käärittynä kädessä. Tahvo otti myös 
kaksi juomalasia taskustaan. Jussi au- 
kaisi Tahvon tuoman paketin ja lait- 
toi sisällön siististi kivelle. Siinä oli 
kaksi suolakurkkua ja kaksi palaa 
mustaa hiivaleipää. Antti aukaisi tot- 
tunein käsin pullon. Huomattuaan 
että kivellä oli vain kaksi lasia hän 
kysyi Tahvolta: 

- Mitä vart sie et itselleis tuont las- 
sii? 

- Ei miul uo aikaa jiähä tähä istu- 
maa, koht tulloot hevoset ja miun 
on oltava tallil. 

Antti valoi sormen verran pullosta 
omaan lasiinsa ja ojensi sen Tahvolle 
sanoen: 

- Ko siul niin kiire on, niin ota täst 
mein terveyvveks. 

Tahvo otti yhdellä kulauksella la- 
sissa olevan nesteen, taittoi leivästä 
pienen palan, piti sitä nenänsä alla, 
vetäen näin ilmaa nenän kautta. Sit- 
ten hän laittoi leivän suuhunsa ja pu- 
reskeli hitaasti. Tahvo lähti kävele- 
mään tallin suuntaan. Antti ja Jussi jäi- 
vät seurustelemaan pullon kanssa. 
Pian miehet keskustelivat niin äänek- 
käästi, että se kuului tallille saakka. 
Antti oli kertonut miten hän oli ra- 
kuuna sotaväessä ja viimein kehaisi 
että: 

- Mie hyppään ko kasakka lennos 
hevosen selkää. 

- No, no, älä sie miule kuaskuloi lua- 
ji, sanoi Jussi. En mie mikkää hul- 
lu uo - jot lennos hevosen selkää. 



- Et sie minnuu uso. 

Antti kimposi kiveltä seisomaan ja 
oli nähtävästi loukkaantuneen näköi- 
nen. Talli-Tahvo oli kuullut miesten 
äänekkään puheen ja lähestyi hitaas- 
ti miehiä. 

- Kyl mie voin siule näyttää. 

- Näytä vua! Tuos on hevone, sanoi 
Jussi. 

- Ota nuora pois vuajast ja anna he- 
vosen juosta ympärtsee, ensin hil- 
jaa. 

Antin äänessä oli käskevä sävy. 
Tahvo seurasi miesten touhuja vähän 
matkan päästä. 

- Tule katsomaa ko kasakka hyp- 
pää lennos hevesen selkää, huusi Jus- 
si Talli-Tahvon suuntaan. Hän teki 
naljaa Antin kustannuksella. Talli- 
Tahvo tuli kiirein askelin lähemmäk- 
si ja yritti puhua järkeä: 

- Älä sie, Antti, hulluttele. Ethä sie 
enää kaheksantoist ikäne uo. 

Jussi yllytti Anttia: 

- Paha asja ko ei uo sapelii ja kiiltä- 
vä kannuksii. 

Jussi seisoi keskellä ja antoi hevo- 
sen juosta ringiä ympäri. Antti lähti 
hitain askelin kävelemään kohti juok- 
sevaa hevosta. Takin hän oli heittä- 
nyt päältään. Hän potkaisi saappaan 
ensin oikeasta, sitten vasemmasta ja- 
lastaan. Yhdellä nykäyksellä hän ve- 
täisi sukan vasemmasta ja sitten oi- 
keasta jalastaan. Katse oli tiukasti 
suunnattu hevosen harjaan, mistä hän 
ottaisi tiukan otteen. Antti tunsi nuo- 
ruuden veren kiehahtavan sisimmäs- 
sään - hän oli voimansa tunnossa. 
Jussi kiihdytti vauhtia. Pitkin ja no- 
pein askelin Antti juoksi hevosen si- 
vulla, sai harjasta kiinni - ja sitten 
kaikki tapahtui äkkiä. Juuri silloin kun 
Antti sai otteen hevosen harjasta, se 
teki rajun nykäyksen. Antin ote irto- 



12 



si, kuului kaikille tuttu ääni, joka tuli 
hevosen hännän alta. Hevosen taka- 
jalat välähtivät ilmassa ja Antti lensi 
kaaressa muutamia metrejä pudoten 
selälleen maahan. 

- Kolhoosin preda (puheenjohtaja), 
Jaakko Paukka, oli juuri tulossa 
tallille ja ehti näkemään tämän 
näytöksen. Jussi juoksi ensimmäi- 
senä maassa liikkumattomana ma- 
kaavan Antin luo, vilkaisi silmiin, 
pani korvansa Antin sydämen koh- 
dalle ja kuunteli hengittämättä. 

Tällä aikaa olivat myös Talli-Tah- 
vo ja Jaakko tulleet Antin luo. Jussi 
nousi jaloilleen, katsoi vuoroin Jaak- 
koon ja Talli-Tahvoon ja sanoi: 

- Kyl hänes henk on vaik silmät on 
ölleröt. 

Jaakko kävi polvilleen Antin vie- 
reen ja tunnusteli oikean käden ran- 
teesta sydämen lyöntiä. Talli-Tahvo 
oli kovin vihaisen näköinen ja kään- 
tyen Jussiin päin hän sanoi: 

- Miten sie niin hullu olit, jot manit 
Anttii yllyttämmää. Viinaa piäs, ja 
viitaten Anttiin: Jos hiä vaik 
kuoloo. 

Jussi puolusti itseään: 

- Ko hiä niin halus näyttää miten 
kasakka lennos hevosen selkää 
hyppäjää. 

Jaakko oli toiminnan mies: 

- Hevonen valjaisiin ja kärryyn hei- 
niä pohjalle. Antti on vietävä pol- 
nitsaa (sairaalaan). 

- Ei uo muita hevosii tallis ko tam- 
ma Tiinu, ja se varsoo millo vua, 
sanoi Talli-Tahvo kiireesti. 

- Ei hätä lakia tunne, oli Jaakon vas- 
taus. 

Pian oli tamma aisoissa ja heiniä 
sopivasti kärryn pohjalla. Jaakko ho- 
putti tamman Antin luo ja kolme 
miestä nostivat hervottoman miehen 



kärryille heinien päälle. Jaakko kiipesi 
kärryille ja niin Anttia vietiin lääkärin 
vastaanotolle. Se oli naapurikylässä ja 
matkaa oli kolme virstaa. Jaakkoa 
huolestutti tamma Tiinun olotila. Sen 
piti varsoa pian, eikä tämä ollut ol- 
lenkaan hyvä. Edessä oli pieni kämä- 
rämäki. Jaakko kävi pois kärryiltä, 
työnsi etusakarasta kärryä ja puhui 
rauhoittavasti tammalle: 

- Otetaa rauhallisest, hiljaa, hiljaa. 
Tamma Tiinu oli ripeäotteinen he- 
vonen. Se tunsi mäen ennestään, li- 
säsi vauhtia mäessä ja sitten se tapah- 
tui: tamma Tiinu pysähtyi, käänsi pää- 
tään taaksi, katsoi isoilla silmillään 
Jaakkoon ja kävi aisojen päälle maa- 
han. Sen aika oli tullut, Jaakko huo- 
masi että oli turha hoputtaa hevosta 
jatkamaan. Hikikarpalot kirposivat 
hänen otsalleen. Hätä puristi sydän- 
tä. Kuollut mies kärryillä ja hän kuuli 
syyttäjän sanat: 

- Kolhoosin hevosen taposta sinut 
tuomitaan viideksi vuodeksi 
pakkotöihin. 

Se tietäisi Siperian matkaa. Tämä ei 
kumminkaan lamauttanut Jaakon toi- 
mintakykyä. Pian hän löysi sopivan 
kiven kärryn takapyörän alle. Nopein 
liikkein hän vapautti tamman valjais- 
ta ja käänsi aisat taaksepäin. Nyt oli- 
vat selvät merkit jo näkyvissä. Pian 
näkisi nuori hevonen päivän valon. 
Nyt oli eläinlääkärin toimet tarpeen. 
Jaakko sai hyvän otteen varsan ka- 
vion yläpuolesta, hän veti hartiavoi- 
min, pyyhki hikeä hihan suulla ja taas 
veti. Välillä hän kävi puhelemassa 
eläimelle, silitti sen kuonoa ja pu- 
heli: 

- Otetaa rauhallisest, ni kyl siint 
hyvä tulloo. 

Sitten hän ponnisti voimansa äärim- 
milleen ja varsa näki päivän valon. 

Jaakko totesi varsan olevan hyvin ke- 
hittyneen ja orhin. Helpotuksesta et- 
tei hevonen kuollut hän puhui itsek- 
seen ääneen: 

- Tämä oi ko luomisen työtä. 

Nyt oli nostettava varsa emän puh- 
distettavaksi. Hän auttoi asiassa pyyh- 
kimällä heinillä varsan kupeet ja ja- 
lat. Jaakko istui hetkeksi lepäämään 
tien reunalle, joka kulki laidunmaan 
halki. Nyt vasta hän huomasi, miten 
ensimmäinen pakkasyö oli muuttanut 
puiden lehdet toisenlaiseen värin lois- 
toon. Oli täysin hiljaista ja pikkulin- 
nut hyppivät puiden oksilla. 

Tamma oli jo pystyssä ja nuoli var- 
san otsaa, missä oli valkoinen tähti. 
Muuten se oli aivan musta. Varsa yritti 
vapisevin jaloin nousta seisomaan, 
Jaakko oli hetkeksi unohtanut Antin 
tilanteen kärryillä ja katsahti siihen 
suuntaan. 

Ja mitä hän näki? 

Antin pää näkyi sivulaudan yli. Hän 
katsoi sameilla silmillään varsan suun- 
taan ja kysyi vaimealla äänellä: 

- Mis mie uon? 

- Sie olet taivaas. 

- Onks siel hevosiikii? 

- On siel pienii hevosii. 

Antti pyyhki kädellä silmiään, siristi 
silmiään ja sanoi: 

- Juakko, sie koiranleuka, uot en- 
nenkii minnuu narrant. 

Hetken levättyään Antti pääsi istu- 
ma-asentoon ja tunnusteli vatsaansa. 
Vihdoin hän sanoi: 

- Miul on vatsa niin pirun kipjä. 
Kun Jaakko aukaisi paidan napit, 

silloin tuli näkyviin komea hevosen 
kengän kuva, mikä oli väriltään sini- 
nen. 

- Sillä aikaa oli tallilla tapahtunut 
asioita. Useita hevosia oli tuotu ta- 
kaisin tallille. Vanhana hevosmie- 



henä oli Talli-Tahvo ajatellut tam- 
ma Tiinun olotilaa ja ajatellut: 

- Jos se jäi vaik siihe kämärämäk- 
kee. 

Riisumatta valjaista ensimmäiseksi 
tullutta hevosta hän lähti asiaa var- 
mistamaan. 

Ja mikä näky Talli-Tahvoa kohtasi! 
Varsa oli emonsa vatsan alla ja söi 
elämänsä ensimmäistä ruoka-annosta. 
Antti istui kalpeana kärryillä jutellen 
Jaakon kanssa. Ensimmäiseksi Talli- 
Tahvo hyppäsi kärryiltä Antin luo ja 
sanoi: 

- Siehä uot heränt kuolleist ko se La- 
zarus. Siun Kattiis ja pojat uotte- 
loot hätteissää sinnuu tallil. 

- Nyt kiännetää kärryt takaisin päin 
ja männää kottii, kuuluivat Jaakon 
päättäväiset sanat. 

Tapahtuman johdosta oli tallille 
kokoontunut joukko ihmisiä. He kat- 
soivat metsälle päin ja sieltä tuli kum- 
mallinen karavaani. Ensimmäiseksi 
ajoi Talli-Tahvo istuen kärryillä. Tah- 
von kärryjen perään oli sidottu aisois- 
ta kiinni toinen kärry, joissa lojuivat 
Antti ja varsa vierekkäin. Kärryjen vie- 
rellä kulki Jaakko pitäen silmällä Ant- 
tia sekä varsaa. Viimeeksi kärryn pe- 
rässä asteli tamma Tiinu. Kun oli eh- 
ditty tallin eteen, nousi Antti istual- 
leen. Silloin Antin vaimo Katri ja kaksi 
alaikäistä poikaa juoksivat kärryjen luo. 

- Voi, rakas Antti, mie jo luulin jot... 
Ilon kyyneleet tulvahtelivat Katrin 
silmiin. Katri silitti Antin poskia, 
joihin alkoi tulla jo vähän väriä. 
Väkeä kokoontui Antin ympärille, 
kaikki olivat iloisia Antin puoles- 
ta, että ei käynyt pahemmin. 

Katri kiitti kädestä puristaen Jaak- 
koa: 

- Kiitos siul, Juakko, ko sie pelastit 
Antin elämän. 

Jaakko ei halunnut mitään kun- 
niaa Antin pelastumisesta, hän vain 
tokaisi ykskantaan: 
- Itse hiä siin kärryil virkos henkii - 
on se hyvä et kaik näin hyväst 
piättyi. 

Tämän jälkeen kylällä kauan muis- 
tettiin miten Antti »näytti». Niin pian 



kun joku sanoi: »Anna ko mie näy- 
tän», silloin oli aina vastaus: »Älä, sie. 
Happi Antti näytti ja heikost käi!» 

Ruotsin Inkeri-liiton ja Ingrian vii- 
me vuonna järjestämässä novelli- 
kilpailussa tämä Robert Paakkosen 
teksti sijoittui kärkisijoille. 



Etsitään 



Kurpan suku Inkerinmaalla 

Tutkiessani Karjalan Kannaksella ole- 
via sukuni juuria löysin Kansallisar- 
kistosta tiedon, että sukumme kaksi 
edustajaa Suni Kurppa ja ilmeisesti 
hänen poikansa Yrjö Kurppa perhei- 
neen muuttivat vuonna 1641 Inkerin- 
maalle Kaprion lääniin. Kiinnostuin 
asiasta kovasti ja erään Inkeriä käsit- 
televän kirjan lähdeluettelosta sattui 
silmiini, että on olemassa »Luettelo 
vakituisten seurakuntalaisten sukuni- 
mistä Inkerinmaan suomalaisissa seu- 
rakunnissa Venäjän vallan aikana 
noin v.v. 1721-1912». Kirjaa ei luon- 
nollisesti ollut käyttämässäni Salon 
kirjastossa, mutta sain sen käsiini kau- 
kolainauksella Turun yliopiston kir- 
jastosta. Kirja on lähinnä vain monis- 
te, ja sen huonokuntoisuuden vuoksi 
ei sitä annettu edes kotiin, mutta sain 
kirjastossa lukea sitä ja ottaa valoko- 
pioita. Tästä teoksesta ei ilmeisesti 
sukuaan tutkivilla entisillä inkeriläisil- 
läkään ole tietoa, mutta Inkeriliiton 
Keijo Korkka tietää nyt asiasta. Teos 
on siis vain luettelo sukunimistä, joi- 
ta oli ollut, tai oli vielä vuonna 1912 



Inkerinmaan eri seurakunnissa. »Sam- 
muneet» suvut oli merkitty 0:11a, ja 
suvut, joita oli vielä vuonna 1912 oli 
merkitty 1:11a. 

Tuosta luettelosta ilmeni, että Kurp- 
pa-nimisiä asui vielä 1912 Kaprion 
läänissä olevan KATTILAN seurakun- 
nan alueella. Tiedossani on myös, että 
Kansallisarkistossa on talletettuna 
eräitten Inkerin seurakuntien kirkon- 
kirjoja pätkittäin. Mm. Kattilan seura- 
kunnasta on kirkonkirjat muutamalta 
vuodelta 20-luvulta, mutta en tähän 
mennessä ole ennättänyt niitä selvit- 
tää. 

Nyt vetoankin tämän lehden luki- 
joihin: Mikäli teillä on tietoa Inke- 
rinmaalla asuneesta Kurpan su- 
vun vaiheista, pyytäisin ystävällisesti 
ottamaan yhteyttä allekirjoittanee- 
seen. Tiedon ei tarvitse välttämättä 
olla henkilökohtaista. Myös kuulopu- 
heet olisivat minulle arvokkaita. 

Avustanne etukäteen kiitollisena: 

Viljo Kurppa 

Muurlantie 231 25160 TUOHITTU 
Puhelin 924/735 5864 

Aitovieriltä 



Pitkään aikaan ei ollut sattunut kut- 
sua aitovierten kulkijalle. Maaliskui- 
sena sunnuntaina, kun Helsinki kyl- 
pi niin kirkkaassa auringossa, että 
uutisissakin varoitettiin häikäisystä, 
sain kuitenkin kutsun ainutkertaiseen 
tilaisuuteen. Aitovieriltä ei juuri 
muunlaisiin kutsutakaan. Tällä kertaa 
se oli konsertti, joka ei koskaan tois- 
tuisi; musiikkia, jota ei ole sävelletty- 
kään; ainutlaatuinen minimalistinen 
sinfonia; salissa, jolla ei ole mittaa 
eikä määrää. 

Suomalainen kun olen, minulla on 
taipumusta ajoittaiseen alakuloon. Ja 
niin kuin monet maanmiehistäni, mi- 
näkin mielestäni hoidatan itseäni puil- 
la. Puhelen niille kuin vähäjärkinen, 
kuuntelen metsän puhetta ja yleensä 
tulen sen jälkeen ihmisten ilmoille 
piirun verran terveempänä, vahvem- 
panakin, ja ainakin iloisempana. 

Oli ollut taas viikko, jolloin teki 
mieli sanoa kuin Juhani Peltonen ru- 
nossaan: »Palokunta, palokunta, ala- 
kulo leviää...» Mielen murhe liittyi 
menetyksen merkkipäivään. Miksi se 
alakulo puhkeaakin pintaan aina vuo- 
sipäivinä? Miksi se ei seitsemässätois- 
takaan vuodessa laannu? 

Paha siitä murhemielestä on kenel- 
lekään puhua. Eikä ääneen tohdi oi- 
kein sanoa sitäkään, että mielessä 
pyörii Aleksis Kiven toive saada »as- 
tua kätköhön mullan, - lepokam- 
mioon halavan himmeän alle». 

Juuri silloin kävi toteen tutun lau- 
lun kiitoksen aihe: »...kun annoit sa 
myös pari ystävää/ ja ne hyvää, en 



pyydä ma enempää». Mentiin kävelyl- 
le Suomenlinnan valleille, jotka tänä 
harvinaislaatuisena talvena hohtelivat 
puhtauttaan. Meri oli rannoilta jääs- 
sä, pitkälle meren selällekin saattoi 
rohkea kävellä, vaikka railoja oli siellä 
täällä. Lumi oli pehmeää, mutta siinä 
saattoi kävellä polulta poiketenkin. 
Ylös ja alas rinteitä huikaisevassa va- 
lossa ponnistellen, välillä alas jäälau- 
toille hyppien, lumen kauneudesta 
häikäistyen me vaelsimme katsellen 
vaaleita talventörröttäjiä ja siellä tääl- 
lä esiin pistäviä mustia kallioita. Me- 
ren rantaan työntämät suuret jääloh- 
kareet olivat kasautuneet röykkiöik- 
si, joiden aukot ja luolat hohtivat vi- 
hertävinä. 

Muuan isokokoinen paju seisoi yk- 
sinään vallin notkelmassa. Aurinko 
paistoi sen huurteisille oksille räväh- 
tämättä, niin intensiivisensiniseltä tai- 
vaalta, että sellaista harvoin näkee 
näillä leveysasteilla. Pajun oksat oli- 
vat kuin piipunrasseja tököttäessään 
pystyssä kevyen kuuran peitossa. 
Kyykistyimme puun alle taivasta tä- 
hyilemään. 

Silloin se alkoi. Lämpötila oli ko- 
honnut sen verran, että huurre alkoi 
putoilla. Merkillinen hiljaisuuden mu- 
siikki helähteli alas oksilta. Mieleen 
tuli japanilainen säveltäjä Takemitsu, 
vaikka en kyennytkään mainitsemaan 
yhtään hänen sävellystään. Ihan sel- 
vään lyötiin jotain outoa puusoitinta 
pienillä puuvasaroilla. Tempo oli ta- 
sainen, sävellystä olisi voinut sanoa 
yksitoikkoiseksi. Minimalistiseen sä- 

velkieleen yhtyivät ihan pian jääty- 
neiltä oksankärjiltä tipahtelevat ti- 
mantinkirkkaat pisarat: dilp-dilp. Pi- 
saroiden viileydessä sai hahmonsa 
yksi ainoa sana: armo. Kuulemamme 
pajun sävellyskonsertti oli sen merk- 
ki. 

Seisoimme äänettöminä soittavan 
pajun alla. Yhtään muuta ihmistä ei 
ollut näköpiirissä. Tallinnan suunnas- 
ta, huikaisevan jäiseltä mereltä alkoi 
lähestyä suuri konttilaiva, sekin ihan 
hiljaa. Ystäväni sanoi vaimealla äänel- 
lä: »Ja onko oikeastaan mitään väliä 
sillä, mitä meistä tänne jälkeemme 
jää?» 

Tässä lehdessä Kuopion piispa Mat- 
ti Sihvonen vetoaa ihmisiin, että he 
kävisivät tervehtimässä vanhuksia, 
yksinäisiä ja sairaita. Vetoomus osoi- 
tetaan Karjalan Liiton jäsenyhteisöil- 
le. Toivottavasti se saa huomiota 
myös inkeriläisjärjestöissä ja johtaa 
kauniiseen tulokseen. 



Vaikka ei olisi minkään liiton tai 
yhdistyksen jäsen, voi jokainen ottaa 
vastaan tuon vetoomuksen varmana 
siitä, että ilahduttaessaan toisia saa 
iloa myös itselleen. Eikä sen ilahdu- 
tettavan tarvitse olla aina vanha: yk- 
sinäisyyttä on kaikissa ikäluokissa. 

Yhteydenotto on helppoa, kun 
emme ajattele, että siinä pitäisi olla 
edes kahvia ja pullaa tai jotain muu- 
ta aineellista. Pelkkä luokse tulemi- 
nen, kohti käyminen riittää. Ulos läh- 
teminen ja luonnon tarkkaileminen 
on hauskaa, kun ei aina tarvitse teh- 
dä sitä yksin. 

Ja jos osaa keittää ja haluaa tarjota 
sellaista kalasop- 
paa kuin minun 
ystäväni sunnun- 
taisen ulkoilum- 
me päätteeksi, on 
jo lähimmäispal- 
velun mestari. 

Marja Mustakallio 




Lahjoitukset ja testamentit 



Inkeriläisten Sivistyssäätiö, Suomen 
Inkeri-liitto ry ja sen rekisteröidyt jä- 
senyhdistykset voivat vastaanottaa 
lahjoituksia ja testamentteja. Säätiönä 
ja aatteellisina yhdistyksinä ne ovat 
vapaat perintö- ja lahjaverosta. Vuo- 
sikymmenien aikana onkin saatu mo- 
nia lahjoituksia ja testamentteja Inke- 
rin heimotyön hyväksi tehtävän toi- 
minnan tukemiseen. 

Mikäli joku haluaa tehdä lahjoituk- 



sen tai testamentin jollekin edellä 
mainitulle Inkerin heimotyötä tekeväl- 
le järjestölle, olen tarvittaessa valmis 
antamaan asiaan liittyviä tietoja. 



Keijo Korkka 
Suomen Inkeri-liitto ry 
puheenjohtaja 

Halvarinkatu 9, 20900 Turku 
puh. 921-258 0201 

Ruotsininkeriläisten 
kesäjuhla Göteborgissa 
1.-2.6.1996 



Tervetuloa Göteborgiin, jossa inkeriläiset kesäjuhlat vietetään kaupungin kes- 
kustassa kesäkuun alussa. Vasa-kirkko, Hvitfeldtska (lukiokoulu) ja Student- 
kären (ylioppilasten seuratalo) Vasapuiston vieressä ovat päätilat sekä Forum 
Börsen Gustaf Adolfin torilla, jossa on näyttely. Preliminääri ohjelma: 



Lauantaina 1.6. 

10.00 

12.00 Taidenäyttely avataan 

14.00 Avajaistilaisuus 

15.00 

Seurat 

Inkeri-ilta 



16.00 
18.00 
20.00 
21.30 



Musiikkia kirkossa 



Forum Börsen 
Seurakuntatalo 

Seurakuntatalo 
Hvitfeldtska 

Vasa-kirkko 



Urheiluja nuorten ohjelmaa: 
Poppi, köydenveto, salibandy 



»Work shops» Studentkären 

Dart-kilpailu Studentkären 
Pub-ilta Studentkären 



Sunnuntaina 2.6. 

08.30 Juhlajumalanpalvelus 

Vasa-kirkko 

10.00 Kirkkokahvit 

Seurakuntatalo 

1 1 .00 Lopputilaisuus 

Seurakuntatalo 



Yhdyshenkilöt: 

Ohjelma: Viktor Suomalainen 

puh: 031-478 774 
Inkeri Peterson 

puh: 031-709 7071 
Näyttely: Alina Kekkonen 

puh: 031-483 456 
Poppi: Juhani Kustfält 

puh: 031-444 477 
Urheilu: Arvo Kekkonen 

puh: 031-483 456 
Majoitus: Kim Kähäri 

puh: 031-571 161 



LÄHDE JUHANNUSMATKALLE 
INKERINMAALLE! 

Opastettu LINJA-AUTOMATKA Göte- 
borgista Pietariin ja Inkerinmaalle jär- 
jestetään 20.6-25.6. Vierailemme 
Tuuterin laulujuhlilla ja Kolppanan 
seurakunnassa. Hinta noin 3 700 kr, 
johon sis. meno-paluu laivahytit 
aamiaisineen, majoitus 2-hengen huo- 
neissa Hotelli Pulkovskajassa aamiai- 
sineen, opastettu matka koko matkan 
ajan. 

Tiedustelut ja sitovat ilmoittautumi- 
set (ennakkomaksu 500 kr) voit teh- 
dä 1.5. mennessä Viktor Jakdalille 
puh. 031-882 121, Jussi Jänikselle 
puh. 033-135 955 tai Eija Nurmiselle 
puh. 031-151 040 tai 464 975. 

Helsingin Seudun Inkeri-seura ry 
tiedottaa 

Huhtikuussa 28.4.1996 klo 14 Inkeri- 
kuoron kevätmatinea (Laatokka) 

Syyskuussa 22.9.1996 klo 14 syysko- 
kous 

Lokakuussa 27.10.1996 klo 14 kuu- 
kausitilaisuus 

Marraskuussa 30.11.1996 lauantai klo 
13 joulumyyjäiset ja pikkujoulu 

Turun seudun Inkeri-seura ry 
tiedottaa 

Seuraavat tapahtumat Karjalaisten ta- 
lolla klo 14.00, Itäpellontie, Turku. 
26. 05. 1996 Helluntaijuhla 
29. 09. 1996 Mikkelinpäivän tilaisuus 

ja syyskokous 
02. 11. 1996 Pyhäinpäivän kunnia- 
käynnit muistokivillä 
26. 12. 1996 Joulujuhla 



Ehtoollisjumalanpalvelus 
Pyhän Sydämen kappelissa 

Kirstinkatu 1. Helsinki 

Kevätkaudella 1996 kuukauden 

viimeisenä sunnuntaina klo 16. 

(28.4. ja 26.5-) 

Kaikki ovat tervetulleita, 

erityisesti odotamme Suomessa 

asuvia inkeriläisiä. 

Inkerin Ev.Lut.kirkon 
Kupanitsan srk. 



Inkerikuoro 

Inkerikuoron harjoitukset pidetään 
säännöllisesti joka tiistai klo 16.45- 
18.30. Entiset ja uudet laulajat ovat 
tervetulleita! 



Inkerikuoron kevätmatinea 

pidetään 28.4.-96 klo 14 Karjalatalol- 
la, Laatokassa. Ohjelmassa mm. kuo- 
rolaulua, huilunsoittoa, huumoria, ar- 
pajaiset, kahvitarjoilua. 

Tervetuloa! 



Lahden Seudun Inkeri-seura ry 
tiedottaa 

13.05.1996 Kerhoilta klo 18.30 
10.06.1996 Kerhoilta Immilässä 

klo 18.30 
13.-14.07. 1996 Matka Rauman Inke- 
riläisten kesäjuhlille 
09.09.1996 Kerhoilta klo 18.30 
14.10.1996 Kerhoilta klo 18.30 
Paikka, Seurakuntakeskus 



Seukkoseura 




9.5. kevätretki 






Tervetuloa Seukkoseuraan! 


Inkeriläisten viestin ilmestyminen 




Kaikki 


Valmis- 




aineisto 


tumis- 


Lehden 


nro painossa 


päivä 


5/96 


11.04.1996 


20.05.1996 


6-7/96 


09.05.1996 


14.06.1996 


8/96 


09-07.1996 


13-08.1996 


9/96 


12.08.1996 


16.09.1996 


10/96 


09.09.1996 


14.10.1996 


11/96 


11.10.1996 


15.11.1996 


12/96 


07.11.1996 


13.12.1996 

Levitä Inkeri-tietoa, 
tilaa Inkeri-aiheista 
kirjallisuutta 



SAATAVANA SUOMESTA 



Inkeriaiheista kirjallisuutta 
Anneli Asplund (toim.) 

Kansanlauluja Inkerinmaalta 100 mk 

Arvo Survo 

Itku Inkerille 100 mk 

Aapo Iho 

Hietajyvä 20 mk 

Hellin Suominen 

Mooses Putron elämäkerta 15 mk 

Ella Ojala 

Pitkä kotimatka 65 mk 

Ella Ojala 

Suomi näkyy 1 10 mk 

Ella Ojala 

Pelastunut albumi 130 mk 

Ella Ojala 

Ensimmäinen kevät 100 mk 

Aleksander Störgren 
Mutkainen tie vapauteen 60 mk 

Erkki Tuuli 

Inkeriläisten vaellus 1 10 mk 

Pertti Virtaranta 

Sananlaskuja ja arvoituksia 40 mk 

Pekka Nevalainen 

Inkeriläinen siirtoväki Suomessa 

1940-luvulla 150 mk 

Pekka Nevalainen - 
Hannes Sihvo (toim.) 

Inkeri - historia, kansa kulttuuri 300 mk 

Aapo Metiäinen 
Inkerin evankelisluterilaisen kirkon 
350-vuotismuistojulkaisu 40 mk 

Saimi Tuukkanen 
Elämäni helminauha 30 mk 

Kalevalaseuran vsk 69-70 
Inkerin teillä 70 mk 

Maria Luukan laulut ja loitsut 40 mk 

Näin lauloi Larin Paraske 30 mk 

Sydämessä kalevalainen kansa, kuvateos 
Nina ja Alpo Sailon tuotannosta 40 mk 

E. Pärnänen 
Antti Kivekäs 100 mk 



Lyyli Ronkonen 

Paluumuuttajat eivät ole 
muukalaisia 



Lehtemme on saanut inkeriläiseltä pa- 
luumuuttajalta kirjeen, jossa hän pyy- 
tää apua. Sitä emme ehkä pysty suo- 
raan antamaan, mutta hänen esittä- 
mänsä asia on taatusti julkisen kes- 
kustelun arvoinen. 

Kirjoittajamme muutti Suomeen ke- 
väällä v. 1990, ja silloin hänelle ker- 
rottiin ulkomaalaisvirastosta, että vii- 
den vuoden Suomessa oleskelun jäl- 
keen luvassa on Suomen kansalaisuus 
ja passi; saman tiedon hän sai pai- 
kallisesta kunnasta. Niin alkoi uusi 
elämä vanhassa kotimaassa. Viisi 
vuotta kului ja kirjoittajamme lähti 
toiveikkaana viranomaisten puheille: 
pian hän olisi Suomen kansalainen. 
Mutta toivo vaihtuikin pettymykseksi 
sekä lopulta ärtymykseksi ja kiukuksi. 

Paluumuuttajamme kirjoittaa van- 
han miehen käsialallaan: »Nytten kun 
viisi vuotta on täynnä, niin minulta 
vaaditaan papereita Viron ja Venäjän 
konsulaateista. Vaaditaan todistuksia 
siitä, että minä en hanki Viron tai Ve- 
näjän passia. Tämä on todella kiusaus- 
ta. Tämmöistä kiusausta Suomessa ei 
taita olla kellään muilla kuin Inkerin 
suomalaisilla. Pyydän teitä Inkerin 
viestiä taistelemaan puolestamme, 
että meille annettaisiin Suomen pas- 
sit ilman Venäjän ja Viron konsulaat- 
teja silloin kun meillä on todistukset 
siitä, että olemme suomalaisia. Minul- 
la on todistukset jopa isästä ja äidistä 
ja ne todistukset ovat lähetetty Suo- 



men ulkomaalaistoimistoon. Minä 
Venäjälle ja Venäjän konsulaatteihin en 
mene hakemaan mitään todistuksia.» 

Kirjoittajan mukaan Suomen lakia 
olisi muutettava siten, että Suomi an- 
taisi inkerinsuomalaisille kansalaisuu- 
den ja passin ilman Venäjän ja Viron 
konsulaatteja. En ole juristi enkä ul- 
komaalaisasioiden asiantuntija vaan 
teologi. Kristillisissä puheissa meitä 
kyllä muistutetaan siitä, että olemme 
tässä maailmassa muukalaisia ja että 
meillä ei ole täällä pysyvää kaupun- 
kia: etsimme siis tulevaa. Tästä ei kui- 
tenkaan nyt ole kyse. Ymmärrän kyl- 
lä Suomen viranomaisten kannan, että 
ennen kansalaisuuden myöntämistä 
on saatava vakuutus ettei asianomai- 
nen henkilö ole hakenut samaan ai- 
kaan jonkin toisen maan - tässä ta- 
pauksessa Viron tai Venäjän - kansa- 
laisuutta. Mutta sitä en ymmärrä, että 
vanhoja, Inkerin heimon raskaimpia 
vaiheita kokeneita ihmisiä yhä edel- 
leen juoksutetaan tällä tavoin. 

Ensisijainen vastuu asiassa käsit- 
tääkseni on Venäjän ja Viron Suomes- 
sa olevilla lähetystöillä. Niiden tulisi 
virkatyönä hankkia omista maistaan 
tiedot siitä, että asianomainen henki- 
lö ei ole hakenut heidän maansa kan- 
salaisuutta. On kohtuutonta vaatia 
näitä ihmisiä kaiken koetun jälkeen 
matkustamaan takaisin sinne, mistä 
he ovat lähteneet - vain hakemaan 
tarvittavia papereita. Millä papereilla 



Vanha alttarivaate kertoo 



Tyrön kirkon kastekappelin vanha alt- 
tarivaate eli antependium on nähnyt 
monet vaiheet. Nyt Inkeriläisten sivis- 
tyssäätiö on kunnostuttanut sen, ja 
alttarivaate on ollut kevään aikana 
nähtävänä Inkerikodissa Karjalatalol- 
la. Ensi kesänä se luovutetaan takai- 
sin Tyrön seurakunnalle. 

Kirjailija Caius Kajanti valmistelee 
Inkerin pappiloiden kulttuuria käsit- 
televää kirjaa, jonka pitäisi ilmestyä 
ensi syksynä. Hän kertoo alttarivaat- 
teen historiasta, johon myös Kajannin 
ja Modeenin sukujen vaiheet liittyvät. 



Kirkko ja pappila keisarin 
käskystä 

Inkerinmaalla Suomenlahden rannal- 
la sijaitseva Tyrön seurakunta on pe- 
rustettu 1642 voimakastahtoisen, In- 
kerin historiaan lähtemättömät jäljet 



jättäneen piispa Henrik Stahellin 

toimesta. Seurakuntaan rakennettiin 
ensimmäinen kirkko 1691, joka suu- 
ren Pohjan sodan aikana rappeutui 
niin pahoin, että keisarinna Elisabeth 
rakensi uuden kirkon omilla varoil- 
laan 1749. Tämä kirkko oli rakennet- 
tu puusta eikä siitä ole säilynyt ku- 
vaa. 

Tyrön kirkkoherraksi nimitettiin 
1819 aikaisemmin Narvassa pappina 
toiminut, Viipurissa 1780 syntynyt ja 
Turun sekä Tarton yliopistoissa opis- 
kellut Filip Modeen. Kuten inkeriläi- 
set hyvin tietävät, sijaitsevat Pietarho- 
vin palatsit Tyrön suomalaisen seu- 
rakunnan alueella. 

Äitini isoisä Filip Modeen oli luot- 
tamuksellisissa suhteissa Romanovien 
keisarihuoneeseen. 1820-luvun lopul- 
la keisari Nikolai I antoi Filip Modee- 
nin käyttöön 10.000 kultaruplaa ja 
kehotti rakentamaan Tyrön seurakun- 



Jatkoa ed. sivulta. 



he tulisivat takaisin Suomeen? Jos 
Suomessa olevat lähetystöt eivät ha- 
lua syystä tai toisesta hoitaa asiaa 
joustavasti, eikö kysymyksessä ole 
ongelma, joka on hoidettava kuntoon 
maitten viranomaisten keskinäisellä 
sopimuksella. Sitä varten meillä on 
virkamiehiä ja -naisia. Hyväksymällä 
inkeriläiset paluumuuttajiksi Suomi 



on moraalisesti si- 
toutunut myös hoi- 
tamaan näitten ih- 
misten elämään 
ratkaisevasti vai- 
kuttavia asioita. 



Markku Pyysiälnen 





Kirjailija Caius Kajanti esittelee akateemikko Pertti Virtarannalle hopeakehyksistä alttarivaatet- 
ta, joka on kesään asti nähtävillä Inkerikodissa. Kirjaimet M ja E tarkoittanevat Martin Eichia, 
mutta ovat välillä olleet myös toisinpäin, ruustinna Elsa Modeenin tahdosta! Nyt kastekappelin 
alttarivaate on saatettu siis alkuperäiseen asuun. Kuva: Soili Uronen. 



nalle uuden kirkon. Tämä korkealla 
mäellä sijaitseva klassinen empiretyy- 
linen pitkäkirkko valmistui 1831 ja 
rahaa jäi melkoisesti käyttämä ttäkin. 
Kun Filip Modeen pistäytyi Pietar- 
hovissa tilittämässä jäljelle jääneitä 
varoja, keisari kehotti Modeenia ra- 
kentamaan uuden pappilan. Kun 
tämä sitten valmistui, jäi rahaa vielä- 
kin, ja jälleen Filip Modeen käväisi 
Pietarhovissa palauttaakseen keisaril- 
liseen kassaan ylijäämän. Silloin Ni- 
kolai I lahjoitti rahat Filip Modeenille 
lausuen: »Te olette ensimmäinen vir- 
kamies valtakunnassani, joka palau- 
tatte rahaa suoritetun rakennustyön 



jälkeen.» Näillä varoilla kirkkoherra 
Filip Modeen laajensi Tyrön kirkko- 
koulun toimintaa siten, että koulu oli 
eräänlainen kansakoululaitoksen al- 
kuyritys. 

Kirkon valmistuessa 1831 toimi Pie- 
tarhovin komendanttina baltialaissyn- 
tyinen kenraali Martin Eich, joka oli 
Modeenien perheystävä. Kirkon vih- 
kimisen jälkeen hän lahjoitti kirkolle 
mustan alttarivaatteen, jota käytettiin 
kirkon sivukappelissa. Nykyään tätä 
osaa nimitettäisiin kastekappeliksi. 

Vanhempani saapuivat Inkeristä 
Suomeen huhtikuussa 1919. 1920- 
luvun alussa perusti professori Jaak- 



ko Gummerus Suomen Kirkon Seu- 
rakuntatyön Keskusliiton Diaspora- 
toimikunnan, jonka tehtävänä oli 
huolehtia Suomen ulkopuolella asu- 
vien suomalaisten seurakunnallisista 
asioista mm. Inkerinmaan seurakun- 
tiin, jotka olivat Venäjän vallankumo- 
uksen jälkeen vaikeuksissa. 

Koska isäni oli toiminut Venjoen 
kirkkoherrana, hänet nimitettiin 
diasporatoimikunnan jäseneksi ja va- 
rapuheenjohtajaksi. Hänen tehtävä- 
nään oli säännöllisin väliajoin käydä 
tarkastamassa Inkerinmaan seurakun- 
tien oloja ja ilmoittaa diasporatoimi- 
kunnalle avustusmahdollisuuksista, 
kirjallisuuden tarpeesta, jne. Hän kävi 
Inkerinmaalla vuosina 1921, 1924 ja 
1926 ja sai matkoilleen viisumin Ve- 
näjän hallitukselta kolmen kuukauden 
oleskelua varten. Hän asui Pietarissa 
Suomen pääkonsulaatissa ja matkusti 
pitkin Inkerinmaata, piti jumalanpal- 
veluksia, hautaustilaisuuksia, pyhä- 
koulujen tarkastuksia, konfirmaatioi- 
ta jne. 

Salaperäinen käärö Lohjalle 

Vuonna 1926 sain äitini kanssa seu- 
rata häntä tällaisella tarkastusmatkal- 
la. Tällöin kävimme mm. Tyrössä ter- 
vehtimässä vanhoja ystäviä. Tyrön 
kirkko oli muutettu vallankumouksen 
jälkeen ns. punanurkaksi, ja sen ym- 
pärillä oleva hautausmaa oli rappiol- 
la, joitakin sukuhautakappaleita oli 
hävitetty. Kun olimme palanneet Pie- 
tariin, saapui pääkonsulinvirastoon 
iäkäs naishenkilö, joka luovutti van- 
hemmilleni erään käärön. Koska van- 
hempani matkustivat ns. ministeripas- 
silla, ei tavaroitamme tarkastettu ra- 
jalla, lukuunottamatta kaikkea muka- 
na olevaa kirjallisuutta. Tämä käärö 



tuotiin Lohjalle ja siitä paljastui ken- 
raali Martin Eichin Tyrön kirkolle lah- 
joittama musta alttarivaate. 

Alttarivaate oli sitten käytössä mo- 
lemmissa Lohjan pappiloissa vv. 
1926-1958 isäni työhuoneen pienen 
alttarin alttarivaatteena. Tämän altta- 
rivaatteen edessä on tuhansia lapsia 
kastettu ja satoja pariskuntia vihitty 
avioliittoon. Se on tehtävässään tääl- 
lä Suomessa palvellut tarkoituksessa, 
johon sen lahjoittaja oli sen aikonut- 
kin Inkerinmaalla, vaikka hän tuskin 
aavisti, mitkä alttarivaatteen vaiheet 
tulisivat olemaan. Viimeksi alttarivaate 
oli käytössä vanhempieni hautajaisis- 
sa, muistona Inkerinmaan kirkollisis- 
ta perinteistä. 

Ensi kesänä Tyrön seurakunta siis 
saa omakseen kauan Suomessa olleen 
antependiumin. Inkeriläisten sivistys- 
säätiö on pitänyt sille luovutettua alt- 
tarivaatetta huolellisesti tallessa ja 
Turun maakunta-arkiston avulla en- 
tistänyt sen hyvään kuntoon. Alttari- 
vaatteessa on hopealangalla kirjotut 
reunukset ja kuviot. 

Kun Caius Kajanti vuonna 1971 
luovutti alttarivaatteen sivistyssäätiöl- 
le, hän lausui: 

»Äitini Elsa Natalia Kajantin, syn- 
tyään Modeen, toivomuksena oli, että 
Tyrön kirkon antependium lahjoite- 
taan Inkeriläisten sivistyssäätiölle si- 
joitettavaksi Helsinkiin rakennetta- 
vaan Inkeri-kotiin. Tämän hänen toi- 
vomuksensa haluan nyt täyttää ja luo- 
vutan tässä vuosikokouksessa tämän 
Tyrön kirkon mustan antependiumin 
vuodelta 1832. Pyydän Teitä vastaan- 
ottamaan sen kalliina muistona Inke- 
rinmaalta, äitini syntymäseurakunnan 
kirkosta, todisteena siitä, millä huo- 
lella ja hellyydellä hän vaali kotiseu- 
rakuntansa kuvaa.» 



Muistoristi Lempäälän 
kirkonmäelle 



Lempäälän seurakunta Pohjois-Inke- 
rissä on perustettu löll ja se on In- 
kerinmaan vanhimpia seurakuntia. 
Seurakunnan toiminta loppui vuonna 
1935 kun kirkko suljettiin ja purettiin. 
Vuonna 1936 melkein koko Lempää- 
län suomalainen väestö joutui jättä- 
mään kotiseutunsa ja siirtymään eri 
puolille Neuvostoliittoa. 

Minä olen syntynyt Lempäälän Le- 
voskan kylässä vuonna 1934, ja mi- 
nulla ei ole henkilökohtaisia lapsuu- 
denmuistoja synnyinseudultani. Elä- 
män eri vaiheissa, kulkiessamme 
omaa mierontietämme, on äitini ker- 



tonut niin paljon Lempaalasta, että 
tuntuu ihan siltä, kuin ne kertomuk- 
set olisivat omakohtaisia muistoja. 
Ylen ihanat ovat äitini kuvaukset ol- 
leet Lempaalasta, ja niitä kuunnelles- 
sa tuli monesti mietittyä sitä, minkä 
verran niihin on tuonut lisähohtoa se, 
että on pakolla joutunut jättämään 
rakkaat synnyinseutunsa, eikä sinne 
päässyt edes käymään. Kun minulle 
tuli tilaisuus käydä synnyinseudulla- 
ni, oli pakko todeta, etteivät äitini 
kuvaukset Lempäälän järvestä ja mai- 
semien ihanuudesta olleet lainkaan 
liioiteltuja, vaan jouduin näkemästä- 




Suomesta tulleet matkalaiset tarkastelevat Toksovan kirkonmäellä Lempäälän ristin kuntoa. Kei- 
jo Korkka toisena vasemmalta. 




Kulunutta sanontaa käyttäen voisi todeta ajan hampaan puraisujen näkyvän ristissä. Luodinrei- 
kiähän ne tietenkin ovat. 



ni siinä määrin Lempäälän lumoihin, 
että kun käyn Pietarin suunnalla, jo- 
kin vastustamaton voima vetää aina 
Lempäälään. 

Muutama vuosi sitten tutkin Lem- 
päälän kirkonmäkeä sillä silmällä, että 
olisiko puretusta kirkosta jotain jäl- 
jellä. Sota-aikaisen juoksuhaudan 
pohjalta törrötti ruostunut rautaesine, 
joka tarkemman tutkimuksen jälkeen 
osoittautuikin puretun kirkon tai kel- 
lotapulin ristiksi. Risti on kokenut 
kovia niin kuin Lempäälän asukkaat- 
kin. Se on täynnä luodinreikiä, ja sen 
poikkirauta on kokonaan hävinnyt. 

Ristiä katsellessani tuli mieleeni, 
että se täytyy kunnostaa ja tehdä sii- 
tä muistomerkki kirkonmäelle muis- 
tuttamaan jälkipolville Lempäälän 
seurakunnasta ja sen kirkosta. Risti on 
nyt kunnostettu ja se on valmiina pys- 
tytettäväksi, kun viranomaisilta saa- 



daan muistomerkin pystyttämiseen 
tarvittava lupa. Ristinjuhla Lempäälän 
kirkonmäellä on tarkoitus pitää lauan- 
taina 10. päivä elokuuta 1996. Toivot- 
tavasti kaikki lempaalaiset ja muut 
asiasta kiinnostuneet suuntaavat tuol- 
loin matkansa Lempäälään. 

Turun seudun Inkeri-seura järjestää 
9-12. elokuuta matkan Inkerinmaal- 
le. Lauantaina 10.8. ollaan ristinjuh- 
lassa Lempäälän kirkonmäellä ja tu- 
tustutaan Lempäälään. Sunnuntaina 
11.8. ollaan jumalanpalveluksessa 
Toksovan kirkossa ja käydään tutus- 
tumassa Keiton kirkkoon. Yöpymiset 
ovat Pietarissa. Matkaan liittyviin tie- 
dusteluihin vastaa ja ilmoittautumisia 
ottaa vastaan Paavo Pesonen (mie- 
luimmin iltaisin) puhelin 921-438 
2259, 921-484 6539. 

Veljellisin heimoterveisin, 
Keijo Korkka 



8 



Olga, missä olet? 



- Huomenna saatte uuden luokka- 
toverin. Hän tulee aina Inkeristä saak- 
ka ja hän on suomalaista heimoa. 
Ryssät ovat vallanneet Inkerin alueen 
ja monet inkeriläist ovat paenneet Sta- 
linin sotilaita tänne Suomeen. 

Opettaja oli kovin isänmaallinen 
keski-ikäinen, naimaton nainen, joka 
nyt sodan aikana oli puhjennut jolla- 
kin tavalla kukkaan. Me kolmas- 
luokkalaiset saimme päivittäin kuulla 
ryssien hirmuteoista ja suomalaisista 
sankareista. Nyt hän halusi, että me 
ottaisimme Olgan vastaan kiltisti. Oli- 
han hänen perheensä joutunut sodan 
jalkoihin. Isästä ja äidistä ei tiedetty 
mitään. Pakoon oli päässyt vain Olga 
pikkuveljensä ja isoäitinsä kanssa. 

- Ryssiä ne nämäkin ovat, sanoi 
suuren maatalon poika Risto. Samas- 
ta taikinasta ne on paistettu. - Ties 
vaikka nämäkin olisivat vakoilijoita. 
Niin meidän isä ainakin sanoo. 

Seuraavana aamuna koulun pihal- 
la oli vierasta väkeä. Yksinään, vähän 
syrjässä muista seisoi kolmikko. Sii- 
nä oli vanha, köyhästi pukeutunut 
harmaatukkainen ja vähän kyyry- 
selkäinen nainen sekä pieni vaalea- 
tukkainen, aran näköinen ja suuri- 
silmäinen poika. Ja sitten Olga. Hä- 
nellä oli vähän liian iso pitkä hame 
päällään. Ja pitkät vaaleat palmikot. 
Kasvot olivat kapeat ja silmät ruis- 
kaunokin siniset. Minun pikkupojan 
sydämeni väpsähti. Eihän tuon näköi- 
nen tyttö voinut olla vakoilija. Eikä 
ollenkaan ryssän näköinen. Olihan 
heitäkin näillä seuduilla näkynyt, kun 
vankeja kuljettavat linja-autot pysäh- 



tyivät tauolle. Ja joissakin suurissa 
maataloissa vankeja oli töissäkin. 

Olga vilkuili arasti ympärilleen. 
Kun kello soi ja kaikki lapset juoksi- 
vat jonoon, hän vilkaisi mummoon. 
Mummo nyökkäsi ja Olgakin tuli jo- 
noon viimeiseksi vähän erilleen toi- 
sista. Huomasin, että hänellä oli kyy- 
neleitä silmissä. Hän katsoi vielä 
mummon perään, mutta tämä ei enää 
katsonut taakseen, vaan kulki hiljaa 
kohti koulun porttia. Ovesta sisään 
mennessäni vilkaisin portille ja näin 
siellä mummon pyyhkivän silmiään. 
Hänen vieressään seisova pikkupoi- 
ka katsoi vähän ihmeissään, kun jono 
katosi suureen koulutaloon. 

Vieressäni oli tyhjä paikka ja tie- 
sin, että siihen Olga varmasti tulee is- 
tumaan. Pojat olivat siitä jo edellise- 
nä päivänä kiusoitelleet. - Siinä saa 
Korhosen poika itselleen sopivaa seu- 
raa! Erityisesti Risto oli tässäkin - ku- 
ten niin monasti ennenkin - ollut kiu- 
saamisen johtajana. Opettaja ohjasi 
sitten Olgan viereeni. Näin poikien ja 
joidenkin tyttöjenkin pilkalliset kat- 
seet. Olin tällaiseen tottunut, selkään- 
kin saanut, kun olin yrittänyt puolus- 
tautua. Vilkaisin Olgaan päin. Hän 
katseli suoraan eteensä ja näin, että 
kyyneleitä oli edelleen silmissä. Mi- 
nun tuli sääliksi häntä, mutta en tien- 
nyt, mitä tehdä enkä olisi uskaltanut- 
kaan tehdä mitään. 

- No niin lapset, tässä on nyt Olga, 
josta jo eilen kerroin. Tervetuloa ja toi- 
vottavasti viihdyt täällä. Sinä, Matti, voit 
varmasti auttaa Olgaa, eikö totta. 

Mutisin jotain ja selkäni takaa kuu- 



9 



Iin Riston ilkeän kuiskauksen: »Rys- 
sän heila». 

Kaikki eivät onneksi olleet yhtä il- 
keitä. Kun Olga välitunnilla meni 
kaikkein kauimmaiseen kulmaukseen 
kuusiaidan viereen, niin jokunen tyt- 
tö meni hänen luokseen. Varovaisin 
askelin Olga lähti mukaan hyppää- 
mään narua. Mutta koko ajan hänen 
katseessaan oli pelokas ilme. Poi- 
kien kiusoittelu ei minua paljon hai- 
tannut. Olin siihen tottunut. Mutta 
kun Risto lähestyi Olgaa, pelkäsin, 
mitä tapahtuu. Suuren ökytalon poi- 
kana hän oli tottunut olemaan jou- 
kon johtajana ja monet tottelivat hän- 
tä nöyrästi. 

- Katsotaanpa, onko tämä letti oi- 
keata ainetta, vai vaan niitä ryssien te- 
keleitä. Risto otti kovan otteen Olgan 
palmikosta ja veti niin rajusti, että Olga 
kaatui. Lähdin sinne päin, mutta muut 
pojat estivät. Olga nousi äkkiä ja pot- 
kaisi Ristoa suoraan etumuksille niin, 
että tämä taittui kaksinkerroin ja kiljui 
tuskasta. Itkien hän lähti sisälle. - Tie- 
tysti kantelemaan, sanoi joku. 

Kukaan ei tiedä, mitä sisällä tapah- 
tui, mutta siitä ei kuitenkaan puhut- 
tu. Oliko opettaja nähnyt tapauksen 
ja uhannut kertoa Riston isälle? 

Asuin eri suunnalla kuin Olga. Vain 
vähän alkumatkaa oli yhteistä. Kuljin 
vähän hänen perässään ja kerroin, 
että eivät kaikki pojat olleet ilkeitä. 
Olga ei vastannut, mutta hän hidasti 
kävelyään. Ihan selvästi hän odotti 
minun tulevan rinnalleen. Katselin ta- 
kaa päin hänen laihaa olemustaan ja 
vaaleita palmikoita. Hänellä ei ole äi- 
tiä eikä isää. Ainoana tukena on van- 
ha mummo. Kun tulin hänen rinnal- 
leen, hän hymyili. Ja sitä kuvaa kan- 
nan edelleenkin sydämessäni. 

Olga asui vähän kirkonkylän ulko- 



puolella yhden huoneen asunnossa 
vuokralla vanhassa puutaloröttelössä. 
Sänky, vanha pöytä ja kolme tuolia 
oli koko kalustus. Nekin varmasti jos- 
takin saatuja. Mummo kävi taloissa 
auttamassa kaikessa, missä tarvittiin. 
Palkaksi hän sai ruokatavaroita. 

Koska oli sota, niin kaikkien piti 
kantaa kortensa kekoon. Meidänkin 
luokka oli auttamassa maataloissa 
perunannostossa. Luokkatoverini 
Marjan kotona tarvittiin myös tällais- 
ta apua ja sinne sitten mentiin kou- 
lusta talkoisiin. Mukana hääri myös 
Olgan mummo ja pikkuveli. Heille- 
hän se oli erityisen tärkeätä. Syksy oli 
sateinen ja kurainen. Perunat olivat 
paksussa savessa ja niitä piti paljain 
käsin puhdistaa. 

Yhtäkkiä kuuluu kirkas pojan ääni: 
»Paapuska, paapuska, minnuu kuset- 
too!» Mummo vie pojan pellon laidal- 
le ja aukaisee luukkupöksyt ja niin 
paine helpottuu. Mummo puhua hö- 
pösteli jotakin pojalle venäjäksi. Ta- 
lon emäntä kuulee puheen ja sanoo 
kopeasti kylmällä äänellä: »Tällä pel- 
lolla ei sitten ryssää puhuta». Huoma- 
sin, kuinka Olga säpsähti. Mummo 
pyyteli murteellaan anteeksi ja kiiruhti 
takaisin noukkimaan perunoita. 

Kun menimme syömään, oli emän- 
tä järjestänyt ruokailun sekä keittiöön 
että talon komeaan ruokasaliin, jota 
kävin salaa ovelta vilkaisemassa. Ruo- 
kasaliin ohjattiin opettaja ja rikkaim- 
pien perheiden lapset. Ovella Risto 
irvisti meille keittiöön jääneille. Siel- 
lä me istuimme ja söimme toista ruo- 
kaa kuin ruokasalissa. Olga, pikku- 
veli, mummo ja muutama muu saivat 
syödä perunoita laihan kastikkeen 
kanssa. Sensijaan ruokasaliin kannet- 
tiin paistia ja muuta parempaa syötä- 
vää. 

Kotini Peltola 



Seison kylätiellä, kohdalla kotini, 

jota Peltolaksi kutsuttiin. 

Ei ole taloa, ei kujaa, kaivoa. 

Vain isäni istuttama poppeli on ainut todistaja 

ajasta siitä, mitä ennen elettiin. 

Tässä kukki kerran onni kahden nuoren. 

Täällä keinunut on minun kätkyein. 

Täällä opin elon ensi askeleet, pellon pientareella 

taapersivat pienen tytön jalat. 

Sisarparvi iloisena telmi, lämmin oli silloin kotilies' 

Tuossa näen vielä saunan salvan kivet, jotka tuovat 
muistiin kotisaunan löylyn lämmön, 
joka vieläkin mun mieltäin lämmittää. 
Saunapolku oli pehmyt niin, 
kun me lapset sillä asteltiin. 

Mihin olet joutunut, lapsuutemme koti? 
Kuka on sinut meiltä riistänyt? 
Miksi jäimme kodin turvaa vaille 
harhailemaan vierahille maille? 
Mikä on tään kaiken tarkoitus? 

Sota ajoi meidät kauas luotas, 

vieras valta meidät toisistamme vieroitti. 

Tunnen että sinäkin, kotimme, 

olet ikävöiden odottanut meitä. 

Ajan hammas sinut hajoitti. 



Lempi Kuortti, toukokuu 1992 



Sitten: eräänä päivänä Olga ei tul- 
lutkaan kouluun. Opettaja oli kum- 
mallisen näköinen ja sanoi vain ly- 
hyesti, että Olga on muuttanut. 

Minne Sinä muutit, Olga? Vie- 
läkään, viidenkymmenen vuoden jäl- 
keen en ole saanut Sinua pois aja- 
tuksistani. Kohtalosi on askarruttanut 



mieltäni usein. Mitä Sinulle, pikkuvel- 
jellesi ja mummollesi tapahtui? 
Olga, missä olet? 

»Olgan ihailija» 

Ruotsin Inkeri-liiton ja Ingrian vii- 
me vuonna järjestämässä novel- 
likilpailussa tämä Matti J. Korhosen 

teksti sijoittui kärkeen. 

Muutamia murresanoja 



Suomen kieli on kovasti rikas siksi, 
että meidän murteemme lisäävät sa- 
noja ja käsitteitä. Jokainen inkerinsuo- 
malainen tietää kuinka monta erilais- 
ta sanaa kuvasi Inkerissä esimerkiksi 
perunaa: peruna, maamuna, maaome- 
na, omena, tarttu ja karttuli. Samoin 
oli sahalla monia nimityksiä sen mu- 
kaan mihinkä tarkoitukseen se oli 
tehty: saha, suomensaha, vemmelsa- 
ha, puukkosaha ja nosokka. 

Tutustuessani inkeriläisiin totesin 
heti alkuunsa, että murteessa oli pal- 
jon tuttuja sanoja Savon ja Karjalan 
komennusteni ajoilta vuosilta 1940- 
1941. Mutta vieraillessani erään per- 
heen luona jouduin joskus kysymään 
mitä joku sana tarkoitti. 

Erikoisesti muistuu mieleeni 
(varsi)luuta, josta isäntä käytti sanon- 
taa metla. Sitä oli käytetty myöskin 
jossainpäin Karjalassakin. Kerran hän 
sanoi (luati): »Vie Eero tämä merssi 
sarraijaan.» Tässä käsitteeni nousi pys- 
tyyn, mutta käteen (kopraan) annet- 
tu kori oli merssi ja sarraijan (ladon) 
tiesin jo vierailuni alkupäiviltä, kun 
olin siellä yöpynytkin. 

Matkan varrella on sanoja selityk- 
sineen tullut merkittyä muistiin usei- 
ta satoja. Oikeastaan usein tulee vas- 
taan ongelma, onkohan tuo sana ol- 
lenkaan enää murretta, koska monet 
tuntevat sen jopa Länsi-Suomessa. 

Mieleeni tulee neljä sanaa, jotka 
olen ikiajoiksi oppinut ja joista puo- 
let on suomalaisia ja puolet venäläis- 
tä alkuperää. Nämä sanat ovat tsuku- 
na (valuteräspata), uhvatta, riehtilä ja 



säplä. Tsukunaa nostettiin uhvatalla 
(haarukalla) ja padan kantena oli 
riehtilä eli varreton paistinpannu. 
Riehtilä piti nostaa liedeltä tai padan 
päältä säplällä. Suosittelisin uuskäyt- 
töön riehtilää ja säplää. Sanat voitai- 
siin »syöttää» kansalle tehtaitten vas- 
taavien tuotteitten myynnin kautta. 

Eräs rakastamani lause on ollut tyt- 
tären ilmoitus keinulle menostaan. Se 
kuulosti tällaiselta: »Äitii! Mie miän 
miäel liekkumaa.» Ja niin tuo liekku- 
kin selviää tekstistä, kah keinuhan se 
oli. 

Varmasti moni on ihmetellyt hovi- 
sanaa. Hoveja on ollut Savossa, Kar- 
jalassa ja Inkerissä. Se oli keisarin lah- 
joittama maatila jollekin jälkeläiselle 
tai ansioituneelle keisaria palvelleel- 
le upseerille tms. henkilölle. Hovi 
vastasi Länsi-Suomen kartanoa tai 
suurtilaa. Inkerissä oli pihapiiri kar- 
tano, eikä se tarkoittanut maatilaa. 

Kun henkilö osti jonkun ostoksen 
ja sai sen edullisesti, sanottiin hänen 
saaneen tavaran huotavasti. Ensial- 
kuun sana tuntuu hieman oudolta ja 
se on enää vähän käytetty, mutta sa- 
nan selitys tekee siitä pian hyväksy- 
tyn: huokea, huotava, halpa. 

Myöskin monet Inkerissä käytetyt 
oivallukset ovat johdonmukaisia. Van- 
hapoika ja vanhapiika ovat käsittei- 
tämme. Inkerissä olivat käytössä van- 
hapoika ja vanhatyttö, (ei siis vanha- 
renki ja vanhapiika). Toinen käsite on 
meillä serkut ja pikkuserkut. Mutta 
kolmannet sukulaiset ovat pikkuserk- 
kujen lapsia ja heillä ei ole omaa ni- 

mitystään. Inkerissä asia oli ratkaistu 
helposti. Siellä olivat seukot (serkut), 
toiset seukot (pikkuserkut) ja kolman- 
net seukot. Sukulaisuus ilmaistiin 
serkkujen sukupolven järjestysnume- 
rolla. 

Muutamat käsitteet ovat olleet 
kauan kinan kohteena. Sellainen oli 
vasta vai vihta. On tietysti ihan sama 
kumpaa sanaa käyttää, mutta lännes- 
sä on vihta ja idässä vasta. Joku oli 
löytävinään vastan ja vihdan sidonta- 
tavasta jotain erilaisuutta. Olen itse 
kokeillut ja saanut molemmilla yhtä 
hyvät löylyt. 

Ihmiset, jotka eivät ole koskaan 
omalta alueeltaan minnekään muut- 
taneet, eivätkä joutuneet sotatoimien 
alle, koettavat osoittaa paremmuuten- 
sa ja »tietä jämäisyytensä». Kun karja- 
laiset ja myöhemmin inkeriläiset tuli- 
vat asumassoillemme, oli runsaasti 
puheenaihetta siitä oliko tuima ruo- 
ka suolaista vain suolatonta. Inkeris- 
sä ruoka oli tuimaa eli suolatonta. 
Lännessä ei ruuan yhteydessä käsitet- 
tä ollut eikä ole vieläkään. Vain tuu- 
li, katse tai vihainen mies voi olla tui- 



ma. Miksi siis kinata asiasta, jota meil- 
Iäpäin ei ollenkaan ole? Lännessä ruo- 
ka on suolaista tai suolatonta. 

Suomalaisilla on käsitteitä, jotka 
eroavat toisistaan melkoisesti. Niinpä 
Kainuussa on ohimo sama kuin kuve. 
Inkerissä laipio oli väliseinä, mutta 
muualla laipio käsitetään sisäkatoksi. 
Inkerissä sisäkatto oli laki. 

Inkerin sanastoa kannattaisi varsin- 
kin ikäihmisten tallentaa ja selittää 
mitä mikin sana tarkoitti. On paljon 
sanoja, jotka poistuvat käytöstä, mut- 
ta laitan vain muutamia malliksi: hart- 
soona, host, hotkut, hotakka, huutto- 
ri, jäniksenpassi, kahel karvaal, kama- 
ra, kampiaiset, kasura, kellit, kerkkii, 
koillie, kolmkolkkanen, kuksina, 
kupo, Iaha, Iiehkeä... 

Kansanperinteessä merkitään muis- 
tiin asiat kerrotulla tavalla. Kaikki sa- 
nat tulee ottaa muistiin: rumat sanat, 
vierasperäiset ja murresanat. Vain si- 
ten säilyvät kerrotut asiat oikealla ta- 
valla seuraaville sukupolville ja var- 
sinkin tutkijoille. 

Eero Rautajoki 



Suomen Inkeri-liitto ry:n 
jäsenmaksu 1996 

Tämän lehden välissä on tilisiirtokortti, jolla voivat ne yksityiset henki- 
löt, joiden asuinpaikkakunnalla ei toimi liiton jäsenyhdistystä tai jotka 
muuten haluavat olla liiton henkilöjäsenenä, maksaa tämän vuoden jä- 
senmaksun, joka on 30 mk. Niillä paikkakunnilla, missä toimii liiton jä- 
senyhdistys, eli paikallinen seura, perivät seurat omilta jäseniltään erilli- 
sen jäsenmaksun. 

Inkeriläiset ja metsäpirttiläiset 
yhdessä kunniakäynnillä 



Kalevalanpäivän pakkasaamuna tänä 
vuonna sattuivat Helsingin-seudun In- 
keri-seuran sekä Metsäpirtti-seuran 
edustajat Larin Parasken patsaalle yh- 
täaikaa kukkakimppuineen. 

Kuvassa eturivissä vasemmalta lu- 
kien Lahja Linnesto ja Martta Tuokko 
Metsäpirtti-seurasta sekä Anneli Kork- 
kinen ja Hilma Saarinen Helsingin- 
seudun Inkeri-seurasta. Oikealla ka- 
mera kädessä metsäpirttiläinen Aulis 
Ukkonen. Koko takarivi onkin sitten 
vanhoja tuttuja oman seuramme tai 



liittomme edustajia, osa heistä kaik- 
kein uskollisimpia Larin Parasken 
muistomerkillä kävijöitä. 

Larin Parasken muistomerkkiin on 
vasta äskettäin Kalevalaisten naisten 
toimesta kiinnitetty laatta, johon on 
kaiverrettu tämän suuren runonlaula- 
jan nimi. Näihin asti hän on monelle 
ulkomaalaiselle ja ehkä suomalaisel- 
lekin jäänyt nimettömäksi talonpoi- 
kaisnaiseksi. 

Asiasta kirjoitti lehdessämme huh- 
tikuussa 1994 Uolevi Lassander, joka 




Pieni joukko uskollisia kävijöitä kokoontuu helmikuun lopussa Larin Parasken patsaalle. Kuva: Kas- 
per Säkki. 

esitti, että myös patsaan tekijän, ku- 
vanveistäjä Alpo Sailon, nimi tulisi 
esiin. Molemmat toivomukset ovat 
toteutuneet, ja nimet löytyvätkin ja- 
lustan (edestä katsoen) vasemmalta 
sivulta, tosin hieman hankalasti luet- 
tavina. 

Teksti: Pirkko Huurto 
Kuvat: Kasper Säkki 



Larin Paraske, Nikitan tytär, Kauriian vaimo, on 
enemmän kuin kuuluisa runoniauiaja. Hän on 
tuhansien tuntemattomampien inkeriiäisiauia- 
jien symboii. Patsas Helsingissä on vihdoin saa- 
nut hänen nimensä. Kuva: Kasper Säkki. 



Virtaranta jatkaa 



Inkeriläisten sivistyssäätiön hallinto- 
neuvosto piti kokouksensa 30.3. Kar- 
jalatalolla Helsingissä. Käsiteltiin sään- 
tömääräiset asiat. Hallintoneuvoston 
puheenjohtajana jatkaa tuttuun, päte- 
vään tapaansa akateemikko Pertti 
Virtaranta ja varapuheenjohtajana 
professori Jouko Sihvo. 

Toimintavuoden tärkein tapahtuma 
oli 30- vuotisjuhla, josta lehdessämme 
jo kerrottiin. 

Säätiö on jakanut apurahoja mm. 
Joensuun yliopiston Suomen kielen, 
kirjallisuuden ja kulttuurin tutkimuk- 
sen laitokselle »Inkeriläiskertomuksia» 
toisen osan julkaisemiseen sekä Tu- 
run yliopiston kulttuurien tutkimuk- 
sen laitokselle Inkeri- työryhmälle , 
jonka työstä kerrottiin Inkeriläisten 
viestin numerossa 4/96. 

Säätiö on myös tapansa mukaan ja- 



kanut ansiomerkkejä Inkerin hyväksi 
tehdyssä työssä kunnostautuneille. 

Hallintoneuvoston puheenjohtaja 
kertoi kokouksessa niistä uusista 
suunnitelmista, joita Inkeri-tutkimuk- 
sen alalla on vireillä. MTV ja työryh- 
mä Erkki Lyytikäinen, Jouko Yli- 
Paavola, Seppo Suhonen ym. julkis- 
tavat lähiaikoina Inkeri-aiheisen fil- 
min. Teknillisessä korkeakoulussa 
pyritään tallentamaan piirtäen Inke- 
rin kyliä. Valokuvaajat lähtevät pai- 
kalle kesällä 1996. Arkkitehti Erik 
Krookström on lahjoittanut Kansal- 
lismuseolle tarkat Inkeri-piirroksensa. 

Pyrimme saamaan aikanaan selos- 
tuksia lehteemme näistä tutkimus- 
hankkeista, joita Inkeriläisten sivistys- 
säätiö mahdollisuuksien mukaan tu- 
kee. 

Teksti: Marja Mustakallio 

Inkeriläisten lauluryhmä laulaa jumalanpalveluksessa Männistön 
kirkossa. 

Terveisiä Kuopiosta 



Inkeriläisiä paluumuuttajia on vuosien 
aikana tullut myös Kuopioon melko 
runsaasti. Heidän sijoittumisensa 
uudelle paikkakunnalle on edellyttä- 
nyt myös erilaista harrastustoimintaa. 
Näin he ovat paremmin päässeet tu- 
tustumaan paikkakuntaan ja paikka- 
kunnan toisiin kristittyihin. 

Eräs harrastusmuoto on jo lähes vii- 
den vuoden ajan ollut kahden viikon 
välein kokoontunut Inkerin piiri, jo- 
hon on osallistunut myös kaupungis- 
sa asuvaa väestöä. Tätä toimintaa on 
alusta asti vetänyt Kuopiossa eläk- 
keellä oleva seurakuntasisar Taimi 
Toivanen muutamien muitten kuo- 
piolaisten uskovien kanssa. 

Tilaisuudet ovat olleet Raamattu- ja 
keskustelupiirejä. On käyty läpi Raa- 



matun eri osia, suomalaisvenäläinen 
Katekismus sekä kirkkovuoden sun- 
nuntait sisältöineen. Nämä asiat ovat 
monelle inkeriläiselle olleet ymmär- 
rettävistä syistä melko vieraita ja he- 
rättäneet vilkasta ajatustenvaihtoa. 

Lisäksi on järjestetty yhteisiä sun- 
nuntai-iltapäiviä, joulujuhlia ja kesäi- 
siä rantailtoja. Inkerissä, lähinnä Hat- 
sinan ja Hietamäen seurakunnissa, 
pappina neljättä vuotta toiminut pas- 
tori Kauko Toivanen on järjestänyt 
muutaman Inkerin messun mukaisen 
ehtoollisjumalanpalveluksen Männis- 
tön kirkossa. Messuihin on kokoon- 
tunut runsaasti inkeriläisiä ja muita- 
kin kaupungin asukkaita. 

Teksti: Kauko Toivanen 
Kuva: Taimi Toivanen 

Mielipide 

Olemme toista mieltä! 



Tulimme ajatelleeksi muutamia asioi- 
ta Västeräsin kesäjuhlilla 1995. Mie- 
lestämme oli suuri häpeä, että osa- 
simme niin huonosti Nouse Inkeri 
-hymnin. Sen laulamiseen tarvittiin 
apua idästä! 

Kirjassa »Särjetty sukupolvi» Inna 
Rogatsi kirjoittaa näin: »289 milj. ih- 
mistä Neuvostoliitossa on henkisesti 
kommunismin invalideja. Minä olen 
yksi heistä. Neuvostojärjestelmä kyy- 
nisesti nöyryytti pieniä kansoja äärim- 
mäiseen pisteeseen, jossa ihmiset pa- 
kotettiin häpeämään kansallisuuttaan 
ja kieltämään sen. Monen oli pakko 
sylkäistä sieluunsa ja vanhempiensa 
kasvoihin muuttamalla nimensä venä- 
läiseksi.» Näin Inna Rogatsi. 

Nimi Inkeri ei ole vieläkään viralli- 
nen Venäjän maalla. 

Kulttuuri on kulttuuria ja propagan- 
da on eri asia. Se on totta. Mutta min- 
kälaista kulttuuria ja milloin? Meillä 
on Ruotsissa mahdollisuus nauttia 
omasta kulttuurista noin kaksi kertaa 
vuodessa. Onko silloin paikallaan tar- 
jota vieraskielistä kulttuuria? Kuka tä- 
män valinnan teki ja millä perustein? 

Millä tavoin tämä vieras kulttuuri 
juhlissamme on vaikuttanut kansaam- 
me täällä Ruotsissa? Osa kansasta hy- 
väksyy sen varmasti, osa ei voi sie- 
tää. He jäävät pois juhlista ja sano- 
vat: »Laulakoot hyö siel niitä venäläi- 
sii lauluja ilman minnuu.» 



Toisen polven inkeriläiset sanovat: 
»Emme halua olla kannattajajäseniä, 
jos siellä venäläisiä lauluja lauletaan.» 
Seka-avioliitoissa se aiheuttaa erimie- 
lisyyttä. 

Kansanrunoilija Juhana Ström kir- 
joitti tsaarinvallan synkimpinä päivi- 
nä näin: »Kunnes sulle sydänveri läm- 
pimänä sykkäilee, toista kieltä älä 
peri, suomea vain sanele. Suomen 
kieli, Suomen mieli - siin' on mahti 
meidän maan. Sitä sinä heimo pieni 
ole valmis puoltamaan.» 

Toinen inkeriläinen kansanrunoili- 
ja Jaakko Räikkönen on lausunut: 
»me suomalaiset olemme ja suomalai- 
siks jäämme, me Suomen tavat pi- 
dämme ja suomalaisen päämme.» 

Hyvä esimerkki vaikka paluumuut- 
tajille on Armas Mischin (Hiiri). 
Hän valloitti sinnikkäällä opiskelulla 
jo aikuisena itselleen takaisin rakkaan 
äidinkielen. Hän on tehnyt suomen 
kielellä runokokoelman. Suomen kie- 
len voi oppia aikuisenakin! 

Boräs 6.11.1995 

Ukkokerhon puolesta Robert Paak- 
konen 

Läsnä 10 ukkoa. 

Inkeriläisten kesäjuhlat 
Raumalla 13.-14.7.1996 



Alustava ohjelma 

Lauantaina 13.7 

11.00 Kanslia avataan. Kauppaoppi- 
laitos Satamakatu 26 
11-13 Ruokailu Kauppaoppilaitoksella 
14-16 Vanhan Rauman kierros. Läh- 
tö Pyhän Kolminaisuuden kir- 
kon raunioilta 
17- Ruokailu Kauppaoppilaitoksella 
19.00 Iltajuhla Kauppaoppilaitoksella 

Sunnuntaina 14.7. 

10.00 Jumalanpalvelus. Pyhän Ristin 
kirkko 

12-14 Ruokailu Kauppaoppilaitoksel- 
la 

14-17 Pääjuhla Kauppaoppilaitoksel- 
la esitelmä prof Jouko Sihvo 

Tarkempi ohjelma myöhemmin. 

Majoitusliikkeet Raumalla 1996 
Hinnat 200-450 mk/vrk 
Hotelli Cumulus, Aittakarinkatu 9, 
26100 Rauma, puh. 938-378 21 
Hotelli Raumanlinna, Valtakatu 5, 
26100 Rauma, puh. 938-8221 111 
Hotelli Kalliohovi, Kalliokatu 25, 
26100 Rauma, puh. 938-8222 811 
Hotelli Kalatorin majatalo, Kalatori 4, 
26100 Rauma, puh. 938-8227 111 
Hotelli Cityhovi, Nortamonkatu 18, 
26100 Rauma, puh. 938-8223 745 
Asuntohotelli Valtaväylä, Valtakatu 3, 
(sisäpiha), 26100 Rauma, 
puh. 938-8224 111 
Matkustajakoti Papinhaka, 
puh. 938-8221 639 
Ilmainen lattiamajoitus srk. -talolla. 




Helsingin Seudun Inkeri-seura ry 
tiedottaa 

Syyskuussa 22.9.1996 klo 14 syysko- 
kous 

Lokakuussa 27.10.1996 klo 14 kuu- 
kausitilaisuus 

Marraskuussa 30.11.1996 lauantai klo 
13 joulumyyjäiset ja pikkujoulu 

Inkerikuoro 

Inkerikuoron harjoitukset pidetään 
säännöllisesti joka tiistai klo 16.45- 
18.30. Entiset ja uudet laulajat ovat 
tervetulleita! 

Turun seudun Inkeri-seura ry 
tiedottaa 

Turun seudun Inkeri-seura ry. järjes- 
tää linja-autokuljetuksen Rauman 
kesäjuhlille 13.-14.7.1996. Matkan 
meno/paluu hinta on 50,00 FIM/hen- 
kilö. Mahdollisuus myös edulliseen 
majoitukseen Raumalla. Tarkemmat 
tiedot saa matkan järjestäjältä. 
Ilmoittautumiset Paavo Pesoselle puh. 
921-438 2259 tai 921-484 6539 tai 
muille hallituksen jäsenille. 

Seuraavat tapahtumat Karjalaisten ta- 
lolla klo 14.00, Itäpellontie, Turku. 
26. 05. 1996 Helluntaijuhla 
29. 09- 1996 Mikkelinpäivän tilaisuus 

ja syyskokous 
02. 11. 1996 Pyhäinpäivän kunnia- 
käynnit muistokivillä 
26. 12. 1996 Joulujuhla 

Lahden Seudun Inkeri-seura ry 
tiedottaa 

10.06.1996 Kerhoilta Immilässä 
klo 18.30 

13.-14.07. 1996 Matka Rauman Inke- 
riläisten kesäjuhlille 

09.09.1996 Kerhoilta klo 18.30 

14.10.1996 Kerhoilta klo 18.30 

Paikka, Seurakuntakeskus 



Ehtoollisjumalanpalvelus 
Pyhän Sydämen kappelissa 

Kirstinkatu 1. Helsinki 

Kevätkaudella 1996 kuukauden 

viimeisenä sunnuntaina klo 16. 

(26.50 

Kaikki ovat tervetulleita, 

erityisesti odotamme Suomessa 

asuvia inkeriläisiä. 

Inkerin Ev.Lut.kirkon 
Kupanitsan srk. 



Juhannusmatka 
Inkerinmaalle Tuutariin 

21.-24.6.1996 (Pe-Ma) 

Majoitus Pietarissa hotelli Moskova 
Matkareitti: Lähtö pe 21.6.96 klo 
5.00 Turku/Aurakatu 2 turistipysäk- 
ki, klo 6.00 Salo/linja-autoasema, 
klo 7.15 Helsinki/linja-autoaseman 
turistipysäkki, klo 7.25 Rautatiease- 
man ja postin välinen aukio. 

Tiedustelut ja varaukset: 

Hilma Saarinen, Violank. 6 B 24, 

00550 Helsinki, puh. 90-753 9496 

Raimo Aaltonen, 31600 Jokioinen, 

puh. 916-438 3029. 

Vistamatkat Oy tuotantoa, Paimio, 

puh. 921-477 5600. 



HELMI 

LEHTINEN 
os. Kelo 

s. 6.3.1925 Inkeri Ropsu 
k. 23.2.1996 Helsinki 

Kaivaten 

Pentti 

Lapset perheineen 

Sukulaiset ja ystävät 



Joukostamme poistuneita 

Ella Kipatsi, synt. 4.6.1921, kuoli 

7.3.1996, Karlstad 
Väinö Kilkki, synt. 31.8.1918, kuoli 

27.10.1995 Boräs 
Maria Kolomainen, synt. 12.8.1918, 

kuoli 19.3.1996 Boräs 
Aino Tervo, synt. 25.12.1912, kuoli 

12.3.1996 Mölndal 
Mikko Närhi, synt. 28.1.1905, kuoli 

25.3.1996 Boräs 
Antti Riepponen, synt. 25.1.1910, 

kuoli 19.2.1996 Boräs 



Inkeriläisten viestin ilmestyminen 



Lehden nro 

6-7/96 

8/96 

9/96 

10/96 

11/96 

12/96 



Kaikki 
aineisto 
painossa 

09.05.1996 
09.07.1996 
12.08.1996 
09.09.1996 
11.10.1996 
07.11.1996 



Valmis- 
tumis- 
päivä 

14.06.1996 
13.08.1996 
16.09.1996 
14.10.1996 
15.11.1996 
13.12.1996 

Levitä Inkeri-tietoa, 


02104 Hf V 7 V/J 
JUPIN TOIVO |1 T^l 


] 


tilaa Inkeri-aiheista 


KIMIKÖNKAARI S" c 


mii 


kirjallisuutta 




O0940 HELSINKI 










SAATAVANA RUOTSISTA 


Frimärksserie 


75 kr 


Miettinen: Inkeriläiset maaton kansa 75 kr 


Bordstlagga 


60 kr 


Sihvo: Inkerinmaalla 


75 kr 


Nouse Inkeri, grammotonskiva 


25 kr 


Kolomainen: Inkerin toisinajattelijat 25 kr 


Lauri Santtu, grammotonskiva 


25 kr 


Survo: Neljäs tuuli 


50 kr 


Arvo Survo: Omal' rnaaP, kassett 


50 kr 


Survo: Itku Inkerille 


130 kr 


Laula kaikki maa, kassett, Räda 


35 kr 


Ronkonen: Laps Inkerin 


100 kr 


Karta, von Köppen 


50 kr 


Nevalainen: Inkeriläinen siirtoväki 


JOO kr 


Vykort, Haparanda, tackplatta 


1 kr 


Mesiäinen: Maria Kajavan pitkä 




Vykort, Örebro, minnessten 


1 kr 


taival 


J 10 kr 


Vykort, tlicka i Tuutaridräkt 


2,50 kr 


Virtaranta: Inkeriläisiä sananlaskuja 70 kr 






Mooses Putron elämäkerta 


30 kr 


Kavajnäl, vapen 


10 kr 






Gratulationskort, stort 


10 kr 


Iho: Hietajyvä 


40 kr 


Gratulationskort, litet 


10 kr 


Alexander Störgren: Mutkainen tie 
vapauteen 


150 kr 


Klistermärke, Ingermanland + EstlandS kr 


Adressi 


40 kr 


Klistermärke, Ingermanlands vapen 5 kr 


Kavajnäl Ingermanlands tlagga 


20 kr 


Tuuli: Inkeriläisten vaellus 


75 kr 


Metiäinen: Inkerin ev.lut. 




Isien Usko, muistojulkaisu 


10 kr 


kirkon 350-v. 


50 kr 


Kemppi: Fenno-lngrian lauluja 


5kr 


Tarra, Inkerin lippu 


5 kr 


Hammarström: Ingermanländarna 




Randefelt: Inkeri, Tiekartta 


100 kr 


som tlydde tili Sverige 


15 kr 


Randefelt: Keski-lnkeri, Kartta 


100 kr 


Folkesten: Ingermanländare i 
Västeräs 


25 kr 


Miettinen: Kohtalontie 


150 kr 



Lilja - tlyktingtlickan trän 

Ingermanland 30 kr 

Hlmlläinen: Främmande tosterland 50 kr 

Hiiva: Förvisningen 50 kr 

Monahof: Tilltlykten 75 kr 

Ojala: Pitkä kotimatka 75 kr 

Ojala: Suomi näkyy 75 kr 

Kuortti: Kirkossa, keskitysleirillä 75 kr 

Kuortti: Veljeni sotavangit 75 kr 



Zahharov: Ikuinen kulkuri, Kassett 80 kr 
T-paita 100 kr 

Inkerin ristiviin 450 kr 



Tilauksia ottaa vastaan 

Armas Paakkonen 
Tingsgatan 35 
50253 Boräs 
puh. ja FAX 033-101 988 
Postisiirtotili 626047-5 



Vammalan Kirjapaino Oy 1996 
ISSN 1236-9586 







NUMERO 6-7 
KESÄKUU 1996 





Inkeriläisten viesti 



Toimitus 

Päätoimittaja 

Markku Pyysiäinen 

Toimitussihteeri 

Marja Mustakallio 

Toimituksen osoite: 

c/o Mustakallio 

Kahisevankuja 6 as. 3, 02710 Espoo 

Puh. ja Fax (90) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Annikki Kelo 

Postisiirtotili 800012-306364 

Pankki KOP 101030-1085026 

Ilmoitukset 

1/1 sivu mk 1 500 mk 

1/2 800 mk 

1/4 . ■ 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Suomen Inkeri-liitto ry 

Pj. Keijo Korkka 
Halvarinkatu 9, 20900 Turku 
Puh. (921) 2580 201 

Tilaushinta 1996 

130 mk kotimaahan, Ruotsiin 200 kr 
ja muualle 160 mk/v (260 kr/v). 

Pääasiamies Ruotsissa 

Armas Paakkonen 
Tingsgatan 35, 50253 Boräs 
Puh. ja Fax 033-101 988 

Sivistyssäätiö 

Hallituksen pj. Keijo Korkka 
Säätiön postiosoite: 
Käpylänkuja 1 
00610 Helsinki 
Postisiirtotili 800016-1466601 
Pankki KOP 103150-1202761 



Kannen kuva: Inkerikuoron kevätmatineassa 
kuoron puheenjohtaja Kerttu Susi (oik.) ojensi 
kukkakimpun kuoron pitkäaikaiselle johtajalle 
Kerttu Hiltuselle. Kuva Marja Mustakallio. 

Mitä ullakolta löytyy? 



Keskustelin oppilaitteni kanssa maail- 
mankatsomuksesta. Jokaisella meistä 
on sellainen, tietoinen tai tiedostama- 
ton. Se muodostuu maailmankuvas- 
ta, jolla yleensä tarkoitetaan lapsuu- 
desta lähtien syntynyttä ja jatkuvasti 
muokkautuvaa kuvaa ympäröivästä 
maailmasta; siihen vaikuttavat saa- 
mamme opetus ja eteen tulevat elä- 
mänkokemukset. Ihmisen maailman- 
kuva voi sisältää myös vaikeasti yh- 
teen sovitettavia, jopa ristiriitaisia ai- 
neksia. Maailmankatsomus taas sisäl- 
tää syntyneen maailmankuvan lisäksi 
käsityksemme hyvästä ja pahasta, oi- 
keasta ja väärästä eli lyhyesti sanot- 
tuna etiikan. Tapamme ilmaista it- 
seämme ja lopulta elämämme paljas- 
taa paljon omasta maailmankatso- 
muksestamme. 

Keskustelun jälkeen pyysin oppilai- 
tani kirjoittamaan maailmankatsomuk- 
sestaan. Anna kuvasi sitä mm, näin: 
«Maailmankuvani on kerrostalo, jon- 
ka ullakolla ei ole jumalaa. Koska ala- 
kerran asunnoissa lapsia murhataan, 
nurkkien varjoissa kyyristelee onnet- 
tomia ihmisiä ja rapuissa luikkii en- 
kelin tomua kaupittelevia diilereitä, ei 
siellä voi olla jumalaa. Mitä ullakolla 
sitten on? Ehkä yksinäinen ryppyka- 
sa ja Sunnuntai-mummeli, joka järjes- 
tää ajan kulukseen teekutsuja poslii- 
ninukeilleen ja opettaa pikku-Mort- 
tiaan leikkimään kuollutta. Kenties 
talkkari on puhkaissut aukon kattoon 
ja kylpee siellä salaa auringossa ruo- 
holaitumista ja lehmistä unelmoiden. 
Mistä minä tietäisin? Asun ensimmäi- 
sessä kerroksessa, ja hissi on rikki; 



voin vain kuvitella minkälaisia tois- 
ten kerrosten asukkaat ovat,» Jos An- 
naa pyydettäisiin kuvaamaan maail- 
maa kolmella sanalla, hän omien sa- 
nojensa mukaan valitsisi nämä: epä- 
reilu, väkivaltainen ja kaunis. 

Peruskoulunsa päättävän Annan 
kerrostalon ullakolta ei löydy juma- 
laa, ei ainakaan sellaista joka pitäisi 
talostaan huolta; siellä siis tapahtuu, 
mitä tapahtuu. Anna onkin tässä vai- 
heessa päätynyt agnostismiin eli ajat- 
telutapaan, jossa jumalan olemassa- 
oloon ei oteta kantaa riittävän to- 
distusaineiston puuttuessa. Askelta 
pitemmälle menee syöpätutkijana 
maailmanmainetta saavuttanut suo- 
malainen tiedemies Kari Cantell, 
joka pitää itseään enemmän ateistina 
kuin agnostikkona (HS 7,5,1996), Kir- 
jassaan »Tiedemiehen mietteitä uskon- 
nosta» (WSOY 1996) hän sanoo, että 
Jumalan tarjoaminen maailmankaik- 
keuden luojaksi merkitsee käsittämät- 
tömän selittämistä vielä käsittämättö- 
mämmällä. Kirkossa Cantell saa omiin 
kriittisiin kysymyksiinsä vain kierte- 
leviä, Jumalan selän taakse piiloutu- 
via, älyllisesti epärehellisiä vastauksia: 
kaikki yritetään selittää Jumalan ja 
Jeesuksen kannalta parhain päin. Hän 
viittaa esimerkiksi oppiin Jumalasta, 
joka heittää osan ihmisistä ikuiseen 
kadotukseen. 

Maailmankatsomukseen liittyvissä 
kysymyksissä meidän tulisi olla eri- 
tyisen varovaisia: jokaisella ihmisellä 
on oikeus omaansa, ja on aina pa- 
rempi yrittää oppia siitä jotain kuin 
tuomita se asiaa tuntematta. Annan ja 



Karin maailmankatsomuksissa on jo- 
tain syvästi rehellistä ja puhuttelevaa; 
tässä väittelyssä ilmeisesti keskuste- 
luyhteyden voivat saavuttaa hyvin eri- 
laiset ihmiset. Itse jään tätä kirjoit- 
taessani kysymään, miksi niin moni 
inkeriläinen on kuitenkin säilyttänyt 
uskonsa kaikkivaltiaaseen Jumalaan 



kaiken koetun jälkeen. Heidän ulla- 
koltaan löytyy hyvä Jumala, vaikka 
minulla ulkoisesti paljon helpommal- 
la päässeenä on Annan tavoin vai- 
keuksia aina edes päästä sinne saak- 
ka, 

Markku Pyysiäinen 



Viktor Husu: 

Iloitse, 

Inkeri, 

itke. 
Piinaajasi on helvetissä, 

mutta marttyyripoikasi ja 
-tyttäresi 

eivät palaa tuonelasta. 
Mitä viattomampaa verta 

paholainen aistii, 
sitä ahnaammin 

se repii ja kuolaa. 

Tiedäthän, 
Inkeri, 

tiedät, 
pahan valtakunnassa 

kuolema on taidetta. 
Jos henki jäi, 

meni äidinkieli, 
jos kieli jäi, 

meni mieli, 



jos mieli jäi, 

meni kunnia, 
jos kunnia jäi, 

meni ihmisarvo. 
Eikä sen taidokkuudelle loppua näy. 

Usko, 

Inkeri, 

usko. 
Jumala rakastaa sinua, 

hän kuuli huutosi. 
Härkävaunut ja routamaa 
ihmisarvoasi 

eivät voineet viedä, 
eikä kunniaasi 

määrännyt kuula. 
Läpi jäisen aavikon 

olet päässyt, 
eikö siinä olekin jo riittävästi 

ihmeeksi. 

Nousethan, Inkeri, nouset. 

Syys-lokakuu 1992 



Joko päivä valkenee? 



Näin kyseli Antti Hämäläinen ansiok- 
kaan kuvateoksensa »Kadonnutta In- 
keriä» viimeisen kuvan alla olevan 
tekstin mukaan. Kuva on vuodelta 
1943 Hangon satama-alueelta, jota 
kautta suurin osa yli 63. 000 inkeriläi- 
sestä Suomeen saapui. He olivat sen 
ajan paluumuuttajia, evakkoja tai In- 
kerin sotasiirtolaisia, jotka siirrettiin 
pois sodan jaloista Saksan valloitta- 
milta alueilta Keski- ja Länsi-Inkeris- 
tä. Suomesta heidän esi-isänsä olivat 
kolmesataa vuotta aikaisemmin siir- 
tyneet Inkerinmaalle Ruotsi-Suomen 
suurvallan ja suomalaisuuden »rajavar- 
tijoiksi». 

Sodan ja nälän kurimuksesta Suo- 
meen saapuneina lauloivat inkeriläi- 
set 1943 maanpakolaisen laulua: 



»Toivomme, että Suomen kansa 
onnen uuden meille tois, 
muuten tuskiemme malja, 
yli reunain vuotaa vois.» 

Sodan vielä jatkuessa ei Suomen 
virallinen johto ollut määritellyt, mikä 
tulisi olemaan Suomeen siirrettyjen 
inkeriläisten kohtalo sodan jälkeen. 
Entä koko Inkerin ja sen kansan koh- 
talo? Suomeen siirrettyjen lisäksi oli 
puolet inkeriläisistä teillä tietymättö- 
millä. Karkotettuna, pakkotyöleireillä 
ja kuka ties missäkin, Siperiassa, Kes- 
ki-Aasiassa tai muualla laajan Venä- 
jän alueella. Mikä oli Pietarin »mot- 
tiin» jääneiden kohtalo? 

Nämä ja monet muut kysymykset 
risteilivät niin siirtoviranomaisten kuin 




Inkeriläisten Hongon vastaanottoleirin henkilökuntaa v. 1943. Kirjoittaja ylärivissä oikealla (toimin 
tuolloin leirin apulaispäällikkönä ja valistusohjaajana). 




Inkeriläistyttöjä Siperian Jakutskissa v. 1948. 
Alhaalla oikealla Lilja Pitkänen nyk. Pelkonen. 



meidänkin jo ennen sotia Suomeen 
siirtyneiden inkeriläisten samoin kuin 
muidenkin Inkerin ystävien mielessä. 

Oliko Inkerin kansan tuskien tie jo 
ohi ja valkeniko heille uusi päivä? 

Lopputuloksen tiedämme. Vain 
osalle onnistui jäädä Suomeen, Osa 
pakeni Ruotsiin. Suurin osa toivoi 
pääsevänsä takaisin kotiin. Pelko, 
monenlaiset huhut, huoli omaisten 
kohtalosta, kuin syötiksi valvontako- 
mission taholta annetut väärät lupa- 
ukset ja Suomen virallisen tahon myk- 
kä hiljaisuus, johtivat siihen että yli 
55.000 palasi. 

Jo Viipurin asemalla vuoti monen 
perheen tuskien malja yli, kun Suo- 
mesta mukana tuotu omaisuus otet- 
tiin pois ja monet isät erotettiin per- 
heistään. Mitä tunsivat kotiin palaa- 
vat silloin, kun junat pyyhälsivät In- 
kerinmaan ohi Venäjän syrjäseuduil- 
le? Kotiin ei päässyt kukaan. 

Mitä ajattelivat ne vapaaehtoiset 
Suomen puolesta taistelleet, jotka ei- 
vät onnistuneet pakenemaan Ruotsiin 
vaan jotka vietiin vangittuina rajan yli 
kohti tuntematonta? 

Mikä oli niiden kohtalo, jotka jo 
ennen sotaa oli karkotettu pois koti- 
seudultaan? 




Ensimmäisen kerran yhdessä Suomessa 
v. 1987. Vasemmalta: veljeni Mikko Pitkänen 
Kanadasta, sisareni Tyyne Lysell Ruotsista ja 
nuorin sisareni Lilja Pelkonen Karhumäestä 
sekä kirjoittaja. 



Inkerin kansa oli hajallaan. 

Musta esirippu oli laskeutunut mei- 
dän tänne jääneiden ja siellä olevien 
väliin. 

Inkeriläisten kyyneleet olivat kui- 
vuneet. Mykän surun saattelemina ne 
viilsivät sinne vuosikymmenien mit- 
taisen haavan. Ei jäänyt tilaisuutta 
edes surutyöhön. Kaikki oli kätkettä- 
vä vain omaan sisimpään. 

Tavallaan koko Suomen kansakin 
vaikeni, ainakin virallinen Suomi, 

Meistä tänne jääneistä inkeriläisistä 
oli vain harmia. Vielä 1953 Paasikivi- 
kin tuskaili, kun kuuli, että Suomessa 
oli vielä nelisentuhatta inkeriläistä, Ve- 
näjän kansalaisia. Niistä saattaisi tulla 
ikävyyksiä venäläisten kanssa. 

»Parasta olisi, jos inkeriläiset hiljak- 
seen poistuisivat maasta» (Päiväkir- 
jan merkinnät 15.1. ja 23.1,1953, toi- 
nen osa, sivu 324). 

Inkerin kansan tuskien tie jatkui. 




Paluumuuttajia Kärkölän kirkolla v. 1995. Oikealla sisareni Uija Pelkonen. Keskellä kukitettu ripille 
päässyt Irja Pelkonen. 



Muutoksen alku, perestroikka 
ja glasnost 

Inkerinmaalta ja Petroskoista kuului 
kummia. Petroskoissa oli suomalai- 
nen seurakunta. Maria Kajavan, tuon 
rohkean uskonsankarin, huutava ääni 
kokosi suomalaisia siellä. Inkerissä 
uuden sukupolven laulava pappi, 
Arvo Survo alkoi saarnata ja laulaa 
Inkerin kuolleista luista, Inkerin su- 
rusta ja heräämisen ilosta. Hän kävi 
lähetysmatkalla myös Suomessa. Kir- 
kot ja kolehtihaavit täyttyivät. Puski- 
nin suomalaisesta kirkosta tuli suoma- 
laisten turistikohde. 

Petroskoissa »Punalippu» julkaisi 
Inkeri-numeron. Sen julkistamat tie- 
dot levisivät myös Suomeen. 

Suomessakin alettiin nyt puhua In- 
keristä, sen melkein jo kuolleeksi 
luullusta kansasta. 



Virallinen Suomikin heräsi. Gorbat- 
sovin kanssa keskusteltiin jo uusin 
sanakääntein. 

Tasavallan presidentti Mauno Koi- 
visto totesi, omaan eleettömään ta- 
paansa, että Inkerin suomalaiset, jot- 
ka olivat aikoinaan Suomesta sinne 
muuttaneita, voitiin verrata muihin 
ulkosuomalaisiin paluumuuttajiin. 

Inkerin suomalaisten paluumuutto 
alkoi kesällä 1990 ja jatkuu edelleen. 

Useimmilla muuttajilla ei ole eläviä 
siteitä Inkerinmaalle. Ei se enää ole 
heidän maansa. Miten sinne menisi? 
Venäläiset ovat asuttaneet kaikki par- 
haat paikat. 

Sitä paitsi suomalainen elämän- 
muoto ja -laatu on muutakin kuin 
hyvä sosiaaliturva. He ja heidän lap- 
sensa haluavat asua Suomessa. Jo yk- 
sistään lasten takia monet ovat muut- 
taneet. Täällä on tulevaisuus. 



Eräillä tahoilla on nähty asia niin, 
että Suomi muka imee parhaan ja vi- 
reimmän aineksen pois Inkeristä. Ei 
Suomi mitään ime. Muutto on jokai- 
sen paluumuuttajan omassa harkin- 
nassa. Sitä paitsi eivät läheskään kaik- 
ki paluumuuttajat ole tulleet Inkerin- 
maalta, vaan muualta Venäjältä, Kar- 
jalasta ja Virosta, jopa Keski-Aasiasta 
ja Siperiasta saakka. 

Ei ole inkeriläisten syy, että Inke- 
rinmaa on asutettu venäläisillä. Inke- 
riläiset ovat ajautuneet hajalleen. In- 
keriläinen talonpoikainen elämän- 
muoto on tuhottu jo ajat sitten. Ne- 
kin, jotka ovat onnistuneet palaamaan 
entisille kotiseuduilleen, elävät siellä 
pienenä vähemmistönä venäläisten 
keskellä. 

Nyt on eduskunnalle esitetty, että 
Suomen pitäisi ryhtyä toimenpiteisiin 
uusien inkeriläiskylien tai keskusten 
perustamiseksi Inkeriin. Olisi saatava 
sinne omat suomalaiset koulut, pal- 
kattava opettajat, ym. Vaaditaan omaa 
kulttuuriautonomiaa, mitä kaikkea se 
sitten sisältäisikään. Suomelle tulisi 
jopa halvemmaksi järjestää tällaiset 
palvelut siellä kuin täällä, sanotaan. 

Hyvä ajatus, jota Suomikin voisi 
ehkä tukea lähialueyhteistyön puit- 
teissa. Mutta päävastuu on Venäjän 
valtion. Toki Venäjän tehtävä olisi 
ensisijaisesti huolehtia myös vähem- 
mistöjensä tukemisesta, kulttuurista, 
kielestä ym. 

Sitäpaitsi Venäjän Federaatio on 
Neuvostoliiton perillinen. Sen on ta- 
valla tai toisella kannettava vastuu 
myös Neuvostoliiton tekemistä vir- 
heistä ja laiminlyönneistä. 

Siitä lähtien kun Pietari Suuri muu- 
rasi perustamansa Sankt Peterburgin 
peruskiven Inkerinmaan sydämeen 
Nevan rannalle Jänissaarelle, siellä on 



eletty ja toimittu venäläisten ehdoil- 
la. Tämäkin on otettava huomioon 
mahdollista yhteistyötä harkittaessa. 

Mitä paluumuuttajilta 
vaaditaan? 

Suomi-Inkeri-seura on esittänyt, että 
koko paluumuuttopolitiikka pitäisi 
siirtää uudelle pohjalle. Olisi suoritet- 
tava tarkkaa valintaa, kuka pääsee 
Suomeen, kuka ei. Toki suomen kie- 
len hallinta olisi ihan hyvä asia, mut- 
ta seuran mielestä tulisi hallita vielä 
Suomen kulttuurikin. 

Suomi on toki moniarvoisuuden 
hyväksyvä maa. Tähänkään saakka ei 
maahanmuuttajilta ole vaadittu tällai- 
sia erikoisvalmiuksia. 

Ja kuka sitten sen valinnan suorit- 
taisi ja määrittelisi ne kieli- ja kult- 
tuurinormit, jotka maahan tulijan oli- 
si täytettävä? 

Hiljattain jätetty maahanmuutto- ja 
pakolaispoliittisen toimikunnan osa- 
mietintö, joka käsittelee nimenomaan 
Inkerin suomalaisten paluumuuttoa, 
on ihan hyvä. Suomi-Inkeri-seura ar- 
vostelee sitäkin mm. siitä, ettei toi- 
mikunta ole pystynyt käymään asias- 
ta arvopohjaista keskustelua. Mitä ar- 
vopohjaa seura ajaa takaa, se ei il- 
mene seuran jäsenille lähetetystä kier- 
tokirjeestä. 

Jo yhdenvertaisuus ja tasapuolisuus 
edellyttää, ettei enää paluumuuton 
tässä vaiheessa aseteta uusille paluu- 
muuttajille kohtuuttomia esteitä. Kar- 
sittakoon keinottelijat ja kovin kau- 
kaa suomalaisia juuriaan etsivät pois, 
mutta muihin perusteisiin ei tulisi 
puuttua erilaisilla hallinnollisilla toi- 
menpiteillä. 

Mielestäni PALUUMUUTOSTA PI- 
TÄISI SÄÄTÄÄ LAISSA ja sen perus- 

teellä annettavassa asetuksessa. Muu- 
toin on olemassa vaara, että erilaiset 
poukkoilevat mielipiteet ja niitä ehkä 
seurailevat hallintotoimet pitävät yllä 
vain epävarmuutta, mikä ei ole ke- 
nenkään etujen mukaista. 

Inkeri oli suomalaisine tapoineen 
1930-luvulle saakka suomalainen. 
Vasta bolsevikkien ja Stalinin vainot 
tuhosivat Inkerin, Moni inkeriläinen 
menetti päänsä, kaikki kotinsa ja 
maansa. Suomen kieli ja suomalainen 
kirjallisuus kiellettiin. Kirkot suljettiin. 
Tältä pohjalta meidän tulee ymmär- 
tää sekin tosiasia, että kaikki paluu- 
muuttajat eivät maahan tullessaan hal- 
litse suomen kieltä. 

Suurin osa inkeriläisiä on suomen- 
mielisiä. He ovat ahkeria ja opinha- 
luisia. 

Tämä maa on meille todellakin ra- 
kas isiemme maa. Tämän puolesta 
olemme rukoilleet ja taistelleet, mo- 
net kirjaimellisesti ase kädessä. 

Inkeriläinen kulttuuri on jo osoit- 
tanut voimansa. Sen rikas runoperin- 
tö on jo yhteistä kansallista omaisuut- 
tamme. Inkeriläiset ovat monella 
muullakin elämän alalla antaneet pa- 
noksensa tämän maan hyväksi. Us- 
kon, että nyt uusien paluumuuttajien 
myötä saamme terveen lisän yhtei- 
seen isänmaahamme. 

Emme vielä tiedä, millaiseksi elä- 
mä muodostuu Venäjällä ja nimen- 
omaan Suomen lähialueilla. Inkeriläi- 
set elävät edelleen hajaannuksessa 
eikä paluuta entiseen ole. Pienen 
kansansirpaleen tulevaisuus on yhä 
epävarma. 

Entisinä aikoina nimenomaan sen 
suomalainen luterilainen kirkko oli 
tavallaan tae muunkin suomalaisen 
kulttuurin säilymisestä ja kehittymi- 
sestä, Inkerin kirkon nyt tapahtunut 



uusi herääminen suomalaisten run- 
saalla tuella, on tietenkin hyvä asia. 
Voidaanko sen ympärille rakentaa 
muutakin kansallista ja suomalaista 
kulttuuria, jää nähtäväksi. 

Näyttää siltä, että hajaannuksessa 
elävä nuorempi inkeriläispolvi on en- 
sisijaisesti huolissaan omasta ja lasten- 
sa aseman turvaamisesta. Ei Inkerin 
kirkon jo yli Inkerin rajojen levinnyt 
toiminta anna tässä suhteessa sellais- 
ta toivoa, että se pysähdyttäisi paluu- 
muuton. Suomi erilaisine palvelui- 
neen ja suomalainen elämänmuoto 
yleensä tarjoaa joka suhteessa parem- 
man vaihtoehdon kuin eläminen epä- 
varmuudesta. 

Hajaannuksessa eläviä inkeriläisiä 
uhkaa venäläistyminen. Suomessa he 
voivat säilyttää venäjän kielen taiton- 
sa ja lisäksi oppia suomen kielen ja 
muitakin sellaisia taitoja, joilla on ky- 
syntää lähialueyhteistyössä. Jos olo- 
suhteet tulevaisuudessa muodostuvat 
sellaisiksi, että laajempi paluumuutto 
esim, Inkerinmaalle tulee mahdolli- 
seksi ja haluttavaksi, voivat nyt pa- 
luumuuttajina Suomeen tulleet aika- 
naan tarjota erilaisia palveluja. 

Joko päivä valkenee Inkerissä? Ky- 
symys herättää uusia kysymyksiä, joi- 
hin ei ole olemassa yksiselitteistä vas- 
tausta. Silti voimme toimia kaikki yh- 
dessä paremman tulevaisuuden puo- 
lesta. 

Toivoa myös sopii, että keskustelu 
Inkerin ja paluumuuttajien asemasta 
jatkuu. 

Vielä lopuksi haluan lausua moni- 
en inkeriläisten puolesta vilpittömät 
kiitoksemme presidentti Mauno Koi- 
vistolle viisaasta kannanotosta. 



Eero Pitkänen 
Inkerin pakolainen vuodelta 1935 



»Parantaa kuin sika juoksuaan» 



Inkerikuoro kokoaa laulajat 







■■ 



Kerttu Hiltunen on johtanut Inkerikuoroa hel- 
lällä ja lujalla kädellä jo toistakymmentä 
vuotta. 



Heillä on kaikilla kansallispuvut, Tuu- 
tarin pukujakin on useita. Kyllä sel- 
lainen kuoro näyttää kauniilta. Ja he 
puhuttelevat itseään ja toisiaan ihan 
luontevasti tytöiksi; se ei tunnu heis- 
tä yhtään vähättelevältä, vaikka var- 



sinainen tyttöikä on useilta jäänyt jo 
kauas taakse. Tyttöjä he ovat, kun al- 
kavat laulaa: 

»Tass on tukku tytlölöitä, 
virvikko Viron kanoja. . . » 

Että kanojakin vielä! Heillä taitaa 
olla huumorintajua ja kykyä nauraa 
itselleen. 

Kyllä sellaista kuoroa kannattaa tul- 
la kuuntelemaan. Inkerikuoron kevät- 
matinea on oikein hyvä menovinkki 
huhtikuisena sunnuntaina, vapun alla, 
kun ulkona on noin viisi astetta läm- 
mintä ja sataa hyytävää vettä. 

»Nyt pääsemme me tytöt ääneen», 
sanoo kuoron puheenjohtaja Kerttu 
Susi tervehtiessään yleisöä ja koettaa 
vaientaa pulisevan kuulijakunnan. 
Arpajaiset ovat käynnissä, ja voitoista 
tai voittamatta jäämisestä tuntuu jol- 
lakulla olevan vielä tärkeää sanotta- 
vaa. Mokomakin yleisö, olisi jo hil- 
jaa! 

»Lauluja täynnä on metsä ja meri ja 
maa...» helisee alkajaisiksi J, Pohjan- 
miehen säveltämä Laulun siivin, Ke- 
vätmatinean ohjelmisto on kauttaal- 
taan kotimaista musiikkia. Kalevalan 
ja Kantelettaren tekstit vuorottelevat. 
Eiköhän esimerkiksi »Mitä me tytöt 
suremma» olekin juuri tälle kuorolle 
tunnusomainen laulu? Olisi hauska 
tietää kaikkien laulajien taustat ja elä- 
mänvaiheet. Kuinkahan kauan he 
ovat laulaneet yhdessä? 

Moni paluumuuttaja on myös löytänyt tiensä kuoroon. Meeri Tatti ja Meeri Kämärä tulivat Tartosta. 



Esikuvat Inkerissä 

Vuonna 1963 oli Helsingissä koolla 
joukko inkeriläisiä. Mukana ollut Väi- 
nö Kekki sanoi: »Inkerissä oli aina 
kuoro. Eikö nyt saataisi aikaan tän- 
nekin?» Ja niin alettiin kysellä mukaan 
tulijoita. Aluksi ilmoittautui noin 15 
henkeä, jotka harjoittelivat jopa 
Olympiastadionin kerhohuoneessa. 
Omaa Inkerikotia ei vielä ollut. 

Hammaslääkäri Kaisu Räikkönen 
valmensi kuoroa, ja sekä Maija että 
Kaija Vironmäki johtivat alkuaikoi- 
na. Jo samana vuonna osallistuttiin 
kesäjuhlille. Siitä se toiminta alkoi. 

Kuoron nykyinen puheenjohtaja 
Kerttu Susi kertoilee väliajalla näistä 
vaiheista. Kun Eino Vironseppä oli 
kuoron johtajana, tehtiin levy. Nyt tä- 
hyillään jo 35-vuotiskonserttia kohti. 
Rauman kesäjuhlilla heinäkuussa ka- 
jautetaan taas ilmoille parhaat laulut. 




Nuori musiikinopiskelija Hanna Isolammi soitti 
Telemannin Fantasian soolohuilulle ja soolo- 
osan laulussa Pienellä huilulla huutelen. 

Neljä polvea inkeriläisnaisia: 95-vuotias Emilia Simponen, entinen Lempäälän kanttorin tytär Lies- 
kulasta, hänen tyttärensä, vuonna 1944 Suomeen tullut Lilja Kurppa, tyttärentytär Irmeli Salo- 
maa ja tyttärentyttärentytär Oona Salomaa. 



Paluumuuttajista uusia laulajia 

Kerttu Hiltunen on johtanut jo tois- 
takymmentä vuotta Inkerikuoroa. Hä- 
nen johdollaan kuoro on harjoitellut 
monipuolisen ohjelmiston, eikä kuo- 
ronjohtaja yhtään väitä vastaan, kun 
ehdotan, että nyt sopisi sanoa tuo 
vanha totuus: »Kuoro parantaa kuin 
sika juoksuaan.» 

»Karjalatalon Laatokkasali ei kyllä 
ole mikään hyvä esiintymistila; se on 
matala, ja sen akustiikka on olema- 
ton», sanoo Kerttu Hiltunen. Edellis- 
kuussa kuoro oli kutsuttu esiintymään 
Hakunilan kirkkoon, ja siellä oli ol- 



lut aivan toista laulaa. Toivottavasti 
Raumalla on hyvä sali! 

»Kuoron vahvuus on nyt 22 laula- 
jaa. Uusimmat tulokkaat ovat paluu- 
muuttajia, mm. toinen altto Dina 
Tootsi. Sen ymmärtää hyvin, että tä- 
hän laulajien tyttöjoukkoon on help- 
po tulla sellaisen, joka etsii paikkaan- 
sa uudessa kotimaassa. Inkerikuoro 
harjoittelee kerran viikossa, vain ke- 
sällä pidetään vähän taukoa. Tänä 
kesänä kuoro ei matkusta Ruotsiin 
inkeriläisten kesäjuhlille. 

Meeri Tatti ja Meeri Kämärä ovat 
tulleet Tartosta ja laulavat nyt Inkeri- 
kuorossa. He ovat kuoroon hyvin tyy- 

»Laulu tää meidät porteille toivohan vie.» Louri Pohjonpään sonoitus oloitusloulusso kertoo to- 
tuuden siitä, miten tärkeä harrastus kuorolaulu on. 



tyväisiä. »Tartossa tuli mukaan jokai- 
nen, joka halusi tavata suomalaisia. 
Täällä on tasokkaammat laulajat. 
Tämä on hyvä kuoro», he vakuutta- 
vat yhdestä suusta. 

Meeri Kämärä on koulutettu sai- 
raanhoitajaksi, mutta toimii täällä Suo- 
messa siivoustyössä. Aluksi hän asui 
tuttavien luona ja poikansa perhees- 
sä. Nyt on löytynyt oma asunto Rä- 
pylästä, niin että matka kuoron har- 
joituksiin ei ole kovin pitkä. 

Meeri Tatti on ammatiltaan mittati- 
lausompelija. Hän on ollut Suomessa 
puolisentoista vuotta ja asuu Järven- 
päässä. Inkerikuoro on hänen tärkein 
harrastuksensa. 

Leivokin on inkeriläinen 

Väliajan jälkeen lauletaan yhteises- 
ti Miks leivo lennät Suomehen. Ulko- 



na on kylmä ja mieleen nousee muu- 
tama päivä aikaisemmin Helsingin 
Sanomissa julkaistu Terhon pilapiir- 
ros »paluumuuttajalinnuista», jotka 
hytisevät oksallaan. Kun Suomessa on 
näin kylmää ja kohtelukin usein epä- 
ystävällistä, tulee tosiaan ihmetelleek- 
si, miksi leivo tänne lentää. 

Lilja Kurppa esittää murrejuttuja, 
hän »huastaa ja myö kuunnellaa». Hän 
kertoo tulleensa 52 vuotta sitten Suo- 
meen ja istuu nyt »äitin kans kahen 
puolen pöytää huastelamassa». Kuu- 
lijat hykertelevät murteen soljuessa ja 
muistojen viedessä Lieskulan juhan- 
nuksenviettoon, jonka vaiheilla Pen- 
tikäis Katriakin luultiin noidaksi! 

Kevätkonsertti loppuu perinteiseen 
Nouse Inkeri -hymniin yhteislauluna. 
Kun se on laulettu, kuullaan yleisön 
joukosta välitön kritiikki: »Kyllä lau- 
loitte kehnosti. Se on sentään inkeri- 

Iäisten kansallislaulu, ettekä tuon pa- 
remmin osaa.» 

Siitäpä saimme me jokainen! Mutta 
meille kun ei ole kaikille laulun lah- 
jaa annettu. Siksipä me käymmekin 
kuuntelemassa Inkerikuoroa, joka 
laulaa puolestamme yhtä hyvin kuin 
omaksi ilokseenkin, Kiitokset kuoron 
johtajalle ja jokaiselle laulajalle! 

Teksti ja kuvat: Marja Mustakallio 



KANSANRAKENNUS- 
PERINTEEN 
TUTKIMUSMATKA 
INKERINMAALLE 

Elokuussa 1996 ryhmä suomalai- 
sia tutkijoita tekee Inkerinmaalle 
kahden-kolmen viikon kartoitus- 
ja dokumentointimatkan. Matkan 
tarkoituksena on mitata ja tutkia 
säilynyttä suomensukuisten kan- 
sojen rakennusperintöä Karjalan 
kannakselta Viron rajalle, 

Ennen matkaa ryhmä kerää ja 
tutustuu kaikkeen mahdolliseen 
aihetta koskevaan kirjallisuuteen, 
karttoihin, valokuviin jne, Kaikki 
tutkimustyöhön liittyvä ja aihetta 
selventävä materiaali kiinnostaa, 
joten mikäli lukijoilla on aiheesta 
lainattavaksi tai kopioitavaksi so- 
veltuvia valokuvia, karttoja, piir- 
roksia tms,, pyydämme ottamaan 
pikaisesti yhteyttä projektin yh- 
dyshenkilöön arkkitehti Markku 
Mattilaan, puh, 90-440 563 tai 90- 
409 461. 



MUISTILISTA 



Helsingin Seudun Inkeriseura ry 

Syyskuussa 22.9.1996 klo 14 syysko- 
kous 

Lokakuussa 27.10.1996 klo 14 kuu- 
kausitilaisuus 

Marraskuussa 30.11.1996 lauantai klo 
13 joulumyyjäiset ja pikkujoulu 



Lahden Seudun Inkeri-seura ry 

13.-14.07,1996 Matka Rauman Inke- 
riläisten kesäjuhlille 
09.09^1996 Kerhoilta klo 18,30 
14.10,1996 Kerhoilta klo 18,30 
Paikka, Seurakuntakeskus 

Turun seudun Inkeri-seura ry 

Turun seudun Inkeri-seura ry. järjes- 
tää linja-autokuljetuksen Rauman 
kesäjuhlille 13,-14.7,1996, Matkan 
meno/paluu hinta on 50,00 FIM/hen- 
kilö. Mahdollisuus myös edulliseen 
majoitukseen Raumalla. Tarkemmat 
tiedot saa matkan järjestäjältä. 
Ilmoittautumiset Paavo Pesoselle puh. 
921-438 2259 tai 921-484 6539 tai 
muille hallituksen jäsenille. 

Seuraavat tapahtumat Karjalaisten ta- 
lolla klo 14.00, Itäpellontie, Turku. 
29, 09, 1996 Mikkelinpäivän tilaisuus 

ja syyskokous 
02. 11. 1996 Pyhäinpäivän kunnia- 
käynnit muistokivillä 
26. 12, 1996 Joulujuhla 

Inkeriläisten kesäjuhlat 
Raumalla 13.-14.7.1996 



Alustava ohjelma 

Lauantaina 13.7 

11.00 Kanslia avataan. Kauppaoppi- 
laitos Satamakatu 26 
11-13 Ruokailu Kauppaoppilaitoksella 
14-16 Vanhan Rauman kierros. Läh- 
tö Pyhän Kolminaisuuden kir- 
kon raunioilta 
17- Ruokailu Kauppaoppilaitoksella 
19.00 Iltajuhla Kauppaoppilaitoksella 

Sunnuntaina 14.7 

10.00 Jumalanpalvelus. Pyhän Ristin 
kirkko 

12-14 Ruokailu Kauppaoppilaitoksel- 
la 

14-17 Pääjuhla Kauppaoppilaitoksel- 
la esitelmä prof Jouko Sihvo 

Majoitusliikkeet Raumalla 1996 katso 
Inkeriläisten viestistä 5/96 



Mieheni, veljeni, lankomme 

Eino Johannes 

(Arvi) 
KÄIVÄRÄINEN 



s. 2.6.1929 
t 22.3.1996 



Hietamäki 

kotona 

Mäntsälässä 



Kaipauksella muistellen 

Marja-Leena o.s. Auveri 

Lempi, Olavi ja Jari 

Vieno perheineen 

Terttu perheineen 

Aarne perheineen 

Veikko perheineen 

muut sukulaiset ja ystävät 

Odotit kevättä, kesää uutta 

sen valoa lämpöä 

suloisuutta. 

Sait kauneimman kesän 

uudessa maassa 

Luojasi luona autuaassa. 

Muistosi kaunis voimaa antaa 

surun raskaan hiljaa kantaa. 



Ystävällisenä kutsuna ilmoitamme, että rak- 
kaamme siunataan Malmin isossa kappe- 
lissa 13.4.1996 kello 12. Siunauksen jälkeen 
muistotilaisuus Jakomäen kirkon seurakun- 
tasalissa, Kankarepolku 2. 



MATKA RAUMAN 
KESÄJUHLILLE 

bussilla Helsingistä 13.-14.7.1996 

Lähtö pääpostin ja rautatieaseman 
väliseltä turistibussipysäkiltä 137. 
kello 9.00. Edestakaisen matkan 
hinta 100 mk. Majoitusvaraukset 
hoitaa jokainen itse. Yhteyshen- 
kilöt Kerttu Susi puh. 482 777, 
Anneli Korkkinen puh. 873 2095 
ja Hilma Saarinen puh. 753 9496. 



Inkeriläisten viestin ilm 


lestyminen 




Kaikki 


Valmis- 




aineisto 


tumis- 


Lehden nro 


painossa 


päivä 


8/96 


09.07.1996 


13.08.1996 


9/96 


12.08.1996 


16.09.1996 


10/96 


09.09.1996 


14.10.1996 


11/96 


11.10.1996 


15.11.1996 


12/96 


07.11.1996 


13.12.1996 

Inkeriläisten viesti 



Toimitus 

Päätoimittaja 

Markku Pyysiäinen 

Toimitussihteeri 

Marja Mustakallio 

Toimituksen osoite: 

c/o Mustakallio 

Kahisevankuja 6 as. 3, 02710 Espoo 

Puh. ja Fax (90) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Annikki Kelo 

Postisiirtotili 800012-306364 

Pankki KOP 101030-1085026 

Ilmoitukset 

1/1 sivu mk 1 500 mk 

1/2 800 mk 

1/4 ■ 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Suomen Inkeri-liitto ry 

Pj. Keijo Korkka 
Halvarinkatu 9, 20900 Turku 
Puh. (921) 2580 201 

Tilaushinta 1996 

130 mk kotimaahan, Ruotsiin 200 kr 
ja muualle 160 mk/v (260 kr/v). 

Pääasiamies Ruotsissa 

Armas Paakkonen 
Tingsgatan 35, 50253 Boräs 
Puh. ja Fax 033-101 988 

Sivistyssäötiö 

Hallituksen pj. Keijo Korkka 
Säätiön postiosoite: 
Käpylänkuja 1 
00610 Helsinki 
Postisiirtotili 800016- 1466601 
Pankki KOP 103150-1202761 



Kannen kuva: Elokuisen kuutamon on 
valokuvannut Kauko Halonen. 



TÄSSÄ NUMEROSSA 



Paluumuuton ehdot 3 

Lapsuuskodin juhannus 4 

Göteborgissa juhlittiin 7 

Inkeriläiset ystäväni 9 

Terveisiä Turusta 11 

Inkeriläisiä sananlaskuja 12 

Kaunis Koivis toisi 13 

Inkerin kirkko panostaa radiotyöhön 14 

Muut lehdet 16 

Muistilista 18 

Saatavana Suomesta 20 



Paluumuuton ehdot 



Inkeriläisten paluumuutossakin on 
siirrytty Koiviston jälkeiseen aikaan. 
Tasavallan presidentti Martti Ahtisaa- 
ri vahvisti Lipposen hallituksen esi- 
tyksen ulkomaalaislain muutoksesta 
kesäkuun lopussa; laki tuli voimaan 
elokuun alussa tänä vuonna. Viime 
vuosikymmenen lopulla silloinen ta- 
savallan presidentti Mauno Koivisto 
esitti, että inkerinsuomalaisia pitäisi 
Suomessa kohdella paluumuuttajina. 
Tuon lausunnon perusteella käynnis- 
tyi paluumuutto, joka on tuonut Suo- 
meen noin 2000 inkerinsuomalaista 
vuodessa pääosin Venäjän ja Viron 
alueelta. 

Tähän asti inkeriläisten paluumuu- 
ton ehtoja ei ole määritelty lainsää- 
dännön tasolla, vaan käytäntö on pe- 
rustunut Suomen viranomaisten tul- 
kintaan. Paluumuuttajan aseman saa- 
miseksi on riittänyt, että yksi asian- 
omaisen henkilön isovanhemmista on 
ollut suomalainen. Paljon on viime 
aikoina keskusteltu paluumuuttoon 
liittyvistä mahdollisista väärinkäytök- 
sistä. Kenelläkään ei kuitenkaan ole 
ollut selkeää tietoa niiden laajuudes- 
ta, vaan eri osapuolten arviot ovat 
perustuneet enemmän »meistä tuntuu» 
-lausuntoihin. Uutta käytäntöä arvioi- 
taessa on syytä kiinnittää huomiota 
ainakin kolmeen näkökohtaan. 

Ensinnäkin paluumuutto jatkuu. 
Mikään vastuullinen taho ei käsittääk- 
seni ole edes esittänyt tämän mahdol- 
lisuuden sulkemista. Se osoittaa, että 
valtaenemmistö suomalaisista tuntee 
maansa vastuun inkeriläisten kohte- 



luun liittyneissä tapahtumissa. Toisek- 
si on syytä iloita siitä, että usean vuo- 
den ajan jatkunut käytäntö on nyt kir- 
jattu virallisesti Suomen lainsäädän- 
töön. Lainsäätäjä on ilmaissut kantan- 
sa asiassa, ja sen ylitse ei voi enää 
kävellä kukaan yksityinen suomalai- 
nen tai ulkomaalainen omine mieli- 
piteineen. Kolmanneksi en ole huo- 
mannut, että kahta edellistä näkökoh- 
taa olisi juurikaan pidetty julkisuudes- 
sa esillä. Sen sijaan tapahtunut muu- 
tos on otsikoitu yksiselitteisesti paluu- 
muuton ehtojen kiristymisenä. 

Ulkomaalaislakiin tehdyn lisäyksen 
mukaan paluumuuttajaksi luetaan nyt 
entisen Neuvostoliiton alueelta Suo- 
meen pyrkivä henkilö, jonka vanhem- 
mista toinen tai isovanhemmista kak- 
si on tai on joskus ollut suomalaisia. 
Virallisista asiakirjoista pitäisi mielel- 
lään löytyä merkintä kansallisuudes- 
ta. Jos riittäviä todistuksia vanhempi- 
en tai isovanhempien kansalaisuudes- 
ta ei löydy, paluumuuttajaksi voi 
myös päästä osoittamalla muun yh- 
teenkuuluvuutta osoittavan siteen 
Suomeen ja suomalaisuuteen. Oleske- 
lulupa myönnetään niinikään muut- 
toa haluavan avio- tai avopuolisolle 
sekä alle 18-vuotiaille lapsille. Ehto- 
na on edelleen, että hakija on ilmais- 
sut tahtonsa muuttaa Suomeen vaki- 
naisesti asumaan ja että hän on läh- 
tömaassaan osallistunut maahanmuut- 
tovalmennukseen. 

Mitä siis paluumuutolle lopulta tänä 
kesänä tapahtui? Yksi tulkinta on näh- 
dä asia niin, että ehdot kiristyivät. Jos- 



sain määrin näin tapahtuikin. Kuiten- 
kin toinen - ja myönteisempi - tapa 
arvioida asiaa on todeta, että paluu- 
muuton asema on nyt virallistettu ja 
vakiinnutettu lainsäädännön tasolla. 



Kaikille ehdot täyttäville ja muuttoa 
haluaville on nyt kaikkien suomalais- 
ten syytä sanoa yhteen ääneen: «Ter- 
vetuloa!» 

Markku Pyysiäinen 



Lapsuuskodin juhannus 



Inkerikuoron kevätmatineassa viime 
huhtikuussa Lilja Kurppa esitti Inke- 
rin murteella seuraavan muistelon. 
Sen hän on kuullut äidiltään Emilia 
Simponen-Pentikäiseltä, jonka per- 
he on elänyt Suomessa jo 52 vuotta. 

»Ko mie olin viel nuorj tyttö nii sat- 
tu yhteen juhannusaattoon tälviisii. 

Olj leppiä juhannusaatto. Kaik työt 
olj tehty, tuvan lattian hankasin var- 
puluuvaal hiekan kans. Nyt se on juh- 
lavan valkone ja kuparjastiat hanka- 
sin tiikin (lampi) reunaal, nyt ne lä- 
mäjäät nii sorjaast, ja ko viel aurin- 
gon sätteet sattuvat niihe, kiiltelööt 
liitän ja uunin piäl ko peiliist. 

Kissakii on löytäänt lämpimän pai- 
kan riepumaton piält, siin se kiänte- 
löö itsijään käpälät suoriin. Peruna- 
kakkarat ja lanttupiirakat on just otet- 
tu uuniist. Ne haisoot nii hyväl, uot- 
teloot vua pöyvvääl panemista. 

Pappakii on jo tult kirkolt kottii, 
tuos istuu pöyvän piäs lukkoo Raa- 
mattuu. Nyt vua saunaa nii sit tulloo 
siunattu juhannus. 

Katsokaa, Lempaalaas on sytyttän- 
neet jo kokon palamaa, jo on korki- 
an seipään piäs kärrynpyörä, jo on 
hyväst tervattu ko näkkyy näin hy- 
väst tänne Lieskulaa ast. Ei ole viel 



Kiiskilääs sytyttänneet ko ei näy mit- 
taa. Kohta ne sytyttää joka kyllää. 

Meijen juhannusleikit alkaat tuos 
Osuuskunnan kaupan luon ja siin 
mist se karjapolkukii männöö, siin on 
Lieskulan tasane paikka ja kokko sy- 
tytetään maantien vartee. Liekkuun 
on laitettu uuvet nuoratkii. Kyl nyt 
mahtuu enemmänkii liekkumaa. Nyt 
kuuluu jo »liilei lailee...» On leikit al- 
kaneet. 

Joutsaa saunaa. Mie katsoin jo päi- 
väl sopivan koivunkii vastaa vart tuost 
toistalon ja meijen rajalt ojan pienta- 
reelt. Alkaa hämärtää. 

Ko mie taitoin oksii vastaa vart nii 
sielt koivuust lentää miu pellii rauta- 
muurahaisii, mie huitomaa niil oksiil 
mut ei se mittää auttant. Mie katson 
ylös koivuu, siel on niitä mustannaa, 
mikä pesä lienööki. Mie katson tois- 
talloo päi ettei sielt vua niä, muura- 
haiset ovat piässeet kaulukseest sis- 
sää ja pistelööt koko ruumista. Mie 
tempasin kaik vuatteet pois piält ja 
alan huitomaa niil mut ei sekkää aut- 
taant, on ko neuloi ois joka paikka 
täys. Mie ampasin karkuu mitä kint- 
tuloist vua piäs, koppelin (kasvimaa) 
poikki ja hyppäsin tiikkii umpsukke- 
luksii. -Jo piäs mokomist. 







»Ko mie olin viel nuorj...» Emilia Simponen vuoden 1918 vaiheilla. 




95-vuotias Elina Simponen-Pentikäinen muiste- 
lee nuoruutensa Inkeriä. 



Mut seuraavan aamuun toistalon 
ämmä männöö juoksujalkaa meijen 
talon ohi, ei katsahtaant meil päikää, 
suoraan Varpu-ämmän luoks ja alkaa 
selittämmää: »Et sie uso ihmettä, se 
Pentikäis-Katri onkii noita!» »On se nyt 
mikkää noita, kaikkii siekii alat lämp- 
syttämmää», sannoo Varpu-ämmä ko 
on viel meil serkkuukkii. »On se, suur 
noita onkii. Mie näin omii silmilläin 
ko hiä viime yön noitu ihan meijen 
rajal, koivun ali, ihan ilk-alastom- 
maan, katso taivasta koht ja katso 
meil päi ja huito vaatteil taivasta koht. 
Meijen Annii hiä noitukii!» 

Nii leivis Lieskulaa kulovalkijan 
mite meijen kyläs on suur noita. 

Parin päivän piäst tulloo mamma 
kottii piä painuksiis ja lätsähtää pen- 
kiil istummaa ja alkaa selittämmää: 
»Mie en ennää sua mihinkää männä, 
joka paikaas sannoot minnuu noi- 
jaks.» Meijet oljkii sekotettu keskenää 
ko olj jo pimijä, hiä luuljkii minnuu 
mammaks. Mie rävähin nauramaa ja 
sanoin et mie se olinkii ja selittäm- 
mää, mitä koivun ali sattu. »Sie se 
miut noijaks teitkii. Tuoltsiltää suat 
männä toistalloo selittämmää.» - Nii 
mie manin toistalloo ja vähän mual- 
kii. Niin loppu puhheet ja mamma sai 
tuas männä vappaast mihi tahto.» 

Teksti: Lilja Kurppa 



Apuraha 



Inkeriläisten sivistyssäätiö julistaa 
haettavaksi 10 000 markan suuruisen 
apurahan Inkerin kulttuurin tutkimuk- 
seen ja edistämiseen. Summa voidaan 
jakaa yhtenä tai useampana apura- 
hana. Hakemukset ja tiedustelut osoi- 



tetaan sivistyssäätiön hallituksen pu- 
heenjohtajalle Keijo Korkalle, os. 
Halvarinkatu 9, 20900 Turku. Puh. 
921-2580 201. Hakuaika päättyy 13-9. 
1996. 

Inkeriläisten sivistyssäätiön hallitus 



Göteborgissa juhlittiin 



Kesän alkajaisiksi kokoontuivat inke- 
riläiset eri puolilta Ruotsin Inkeri-lii- 
ton kesäjuhlille Göteborgiin. Juhlat 
onnistuivat hyvin, erityisesti pantiin 
merkille taitavasti toimitettu, informa- 
tiivinen ja ulkoasultaan esimerkillisen 
selkeä kaksikielinen juhlaohjelmavih- 
ko, josta kannattaisi ottaa esimerkkiä 
joka taholla. 

Inkeriläisten viesti toivoo saavansa 
vielä kuvia ja kuvauksia juhlan yksi- 
tyiskohdista. Tällä kertaa julkaisem- 
me Toivo Folkestenin kaksikielises- 
tä puheesta suomenkieliset otteet. 

Ensiks', miul' on terveisii teili' kai- 
kiill' mein predsedatelilt', Ruotsin In- 
keri-liiton puheenjohtajalt' Armas 
Paakkoselt'. Hiä on sairaskirjoill' ja 
ei sua oli' tiäll' mein kanss' Mutt' aja- 
tuksiis' hiä on varmast' kuitenkii tiäl! 

Toiseksi, Ruotsin Inkeri-liitto onnit- 
telee Göteborgin Seudun nuorekasta ja 
taitavaa Inkeri-kerhoa, joka täyttää 20 
vuotta. Tiedän omasta kokemuksesta- 
ni, kuinka paljon hommaa teillä on ol- 
lut ja on juhlien kanssa ja kuinka vai- 
keaa on saada kokoon juhlaohjelma. 

Viimeiseksi, mutta ei vähimpänä - 
Ruotsin Inkeri-liitto toivottaa teille 
kaikille oikein hyvää juhlamieltä ja 
antoisaa yhdessäoloa! 

Ruotsin Inkeri-liitto täyttää tänä 
vuonna 40 vuotta. Vuoteen 1992 
saakka oli liiton nimi Inkerin Suoma- 
laisten Keskusliitto (ISK). Mutta jo 
vuonna 1947 perustettiin Inkerin ker- 
ho Boräsiin. Se oli koko maata katta- 
va kerho ja siis liiton edeltäjä. 

Näitten melkein viiden vuosikym- 



menen aikana on tehty paljon kerho- 
työtä ja on ollut monenlaisia hank- 
keita. Mainitsen tässä vain pari esi- 
merkkiä. 

Alkuvuosina oli toiminta valtaosal- 
ta kirkollista ja yksi suuri yhteinen 
hanke oli seurakuntakoti Boräsiin. 
Toinen suuri hanke oli muistokivi 
Pyhän Mikaelin kirkon yhteyteen 
Örebrohon. 

Kun rajat alkoivat aueta Neuvosto- 
liittoon päin, ryhdyimme eri tavoin 
auttamaan meikäläisiä siellä. Ingria- 
keräys sai alkunsa ja ystävyyssuhtei- 
ta solmittiin kerhojemme ja Inkerin 
seurakuntien välille. Saatiin myös 
ruotsalaisia seurakuntia mukaan. 

Entäs nyt, onko meillä nyt jotain 
tärkeää tekeillä? 

Ingria-keräys jatkuu edelleen. Sen 
kautta voimme tukea Inkerin kirkkoa, 
erilaisia inkeriläisiä järjestöjä, hädäs- 
sä olevia yksityisiä lapsiperheitä ja 
vanhuksia ym. 

Toivottavaa on myös, että ystävyys- 
suhteita lisääntyy kerhojemme ja In- 
kerin kirkon seurakuntien välille ja 
että saamme mukaan myös useampia 
ruotsalaisia seurakuntia. 

Tärkeä hanke on myös ruotsinin- 
keriläisten historiakirjan tekeminen. Ja 
sillä on kiire. Tänne tulleista meikä- 
läisistä 40-luvulla on jo kaksi suku- 
polvea poissa ja vain noin kolman- 
nes osa on enää elossa. Kirjan teke- 
minen on suuri työ, ja se lepää suu- 
reksi osaksi Inkeri Petersonin har- 
tioilla. Auttakaamme me kaikki - pai- 
kalliskerhot, entiset toimihenkilöt ja 



myös yksityiset henkilöt - Inkeriä saa- 
maan esille aineistoa kirjaan! 

Historiakirjan teon ohella suunnit- 
telee liiton johtokunta myös arkistoin- 
tikurssia kerhojemme edustajille Val- 
tion arkistossa Tukholmassa. On tär- 
keää että säilytämme kerhojemme 
asiapaperit luotettavalla tavalla jälki- 
polvillemme. Tutkijoitten mukaan, 
muun muassa Eric de Geerin, joka 
on täällä mukana, kasvaa kolmannen 
ja neljännen sukupolven kiinnostus 
juuriinsa, ja silloin on hyvä että pa- 
perit ovat kunnossa. 

Pohjola-järjestö (föreningen Nor- 
den) on avannut toimistoja Baltian 
maihin ja Pietariin. Pietariin on myös 
perustettu »Yhteistyöyhdistys pohjois- 
maiden kanssa - Norden», jonka joh- 
tokuntaan kuuluu myös Inkerin Lii- 
ton johtokunnan jäsen Wladimir 



Kokko. Ruotsin Inkeri-liiton johto- 
kunta suunnittelee myös hakea jäse- 
nyyttä Pohjola-järjestössä. Pari meidän 
kerhoistamme on jo jäseniä Pohjola- 
järjestön paikallisosastoissa. 

Puheen ollen Pohjola-yhteistyöstä 
vielä ajatus meidän inkeriläisten ehkä 
tärkeimmästä tehtävästä. Meitä on vai- 
nottu ja olemme eläneet hajallaan eri 
maissa yli viisi vuosikymmentä. Sillä 
aikaa on kaksi uutta sukupolvea kas- 
vanut meidän keskelle. Meillä on ny- 
kyään yleensä suomalaisia, ruotsalai- 
sia, venäläisiä, virolaisia ym. sukulai- 
sia. Me osaamme monia kieliä. Mei- 
dän kova kohtalomme on kypsyttä- 
nyt meitä ja meillä on hyvät edelly- 
tykset levittää sovitusta ja ymmärtä- 
mystä eri maiden, kansojen ja kielien 
välille. Eikö se olekin yksi meidän tär- 
keimmistä tehtävistä? 



Keto-orvokki on Inkerin 
kansalliskukka 

Inkerin kulttuuriseura julisti viime 
vuonna kilpailun Inkerin kansallisku- 
kasta. 

Kilpailu herätti ansaittua kiinnos- 
tusta. Posti toi vastauksia Suomen li- 
säksi myös Virosta, Ruotsista ja 
jopa Kanadasta asti. Myös kukkia oli 
koko pellollinen. 

Valitettavasti vain kovin moni eh- 
dotetuista kukista oli jo ennestään 
jonkin maakunnan nimikkokukka, 
mutta vapaitakin riitti. Inkeriläisten 
kesäjuhliin kelpuutettiin loppusuoral- 
le kolme Inkerin kulttuuriseuran hal- 
lituksen mielestä sopivinta vaihtoeh- 
toa: Lemmikki (älä unohda minua), 
riemunkeltainen leinikki ja sitkeän 
vaatimaton keto-orvokki. 




Loppusuoralla olevista valituksi tuli 
keto-orvokki, jonka väritys symboloi 
osuvalla tavalla Inkeriä. 



Helena Miettinen 

Inkeriläiset ystäväni 



Aloitin viime elokuussa Äbo Akademin 
Täydennyskoulutuskeskuksen järjestel- 
män Global Contact -nimisen kurssin. 
Kursseilla opin monikulttuurisia asioi- 
ta, pohdin pakolaiskysymyksiä ja maa- 
hanmuuttajien ongelmia Suomessa sekä 
perehdyin kehitysapuun. Varsinaiset 
luennot loppuivat jo joulukuussa. Sit- 
ten oli projektityön aika. 

Syyskuussa aloitin toisen Äbo Aka- 
demin Täydennyskoulutuskeskuksen 
kurssin. Tämän viikonloppukurssin 
aiheena on Venäjän kauppa sekä kie- 
li. Se jatkuu vielä tämän vuoden lop- 
puun. Tällä kurssilla olen saanut mah- 
dollisuuden kerrata venäjän kieltä, 
jota opiskelin jo lukioaikana. 

Koska halusin hyödyntää molem- 
pia kursseja, päätin tehdä projekti- 
työni inkeriläisistä. Otin yhteyttä YH- 
DESSÄ-projektiin ja kysyin, saisinko 
tehdä harjoittelutyöni YHDESSÄ-pro- 
jektissa sekä samalla kerätä materiaa- 
lia omaa projektia varten. Tähän suos- 
tuttiin ja sain aloittaa työni helmikuun 
alussa. Sitä ennen olin kerännyt tie- 
toa inkeriläisistä omin päin. 

Kuten monet muut suomalaiset, en 
minkään tiennyt paljon mitään inke- 
riläisistä projektityöni alussa. Siksi lai- 
nasin kirjoja kirjastosta. Muun muas- 
sa Helena Miettisen kirja Inkeriläiset 
- maaton kansa teki syvän vaikutuk- 
sen minuun. Tämän kirjan kautta sain 
myös kerrattua historian kulkua In- 
kerinmaalla 1600-luvulta tähän päi- 
vään saakka. Tutustuin myös Inkeri- 
läisten viesti -lehteen ja opin paljon 
tulevista ystävistäni. 



Positiivisia kohtaamisia 

Suomessa on tällä hetkellä suunnil- 
leen 15 000 inkeriläistä. Suuren mää- 
rän takia en voinut tutkia heitä kaik- 
kia. Keskityin Turussa asuviin inkeri- 
läisiin ja erityisesti Varissuolla asuviin 
paluumuuttajiin. 

Varissuon seurakunnalla on järjes- 
tettyä toimintaa eri ikäisille inkeriläi- 
sille. Kävin heidän tapaamisissaan ja 
puhuin heidän kanssaan. He suhtau- 
tuivat heti hyvin myönteisesti mi- 
nuun. Voisin jopa sanoa, että he ar- 
vostivat sitä, että olin kiinnostunut 
heistä ja heidän kohtaloistaan. Tun- 
sin olevani ystävien kanssa. 

Useimmiten kävin iltapäiväkerhos- 
sa. Viihdyin hyvin vanhojen ihmisten 
parissa. Tähän kerhoon osallistui hy- 
vin herttaisia enemmän tai vähemmän 
iäkkäitä naisia. He olivat aina yhtä 
iloisia nähdessään minut. Heidän seu- 
rassaan vallitsi aina syvä rakkaus mui- 
ta ihmisiä sekä Jumalaa kohtaan. Us- 
konto oli hyvin tärkeä osa heidän elä- 
määnsä. 

Kävin myös Inkeriläisten palvelu- 
pisteessä, missä tutustuin inkeriläisiin, 
jotka olivat tulleet Suomeen jo toisen 
maailmansodan jälkeen. He pitivät 
keskusteluryhmää nimeltä »Beseda» 
joka toinen perjantai. Ryhmään osal- 
listui useimmiten iäkkäitä miehiä, jot- 
ka olivat todella kilttejä minulle. Näi- 
den ihmisten parissa oli suuri ilo olla, 
enkä koskaan tuntenut itseäni ulko- 
puoliseksi. Minut otettiin joka kerta 
avosylin vastaan. 



Tutkiessani kohderyhmää yritin pi- 
tää matalaa profiilia, etten pelästyttäisi 
ihmisiä luotani. He kuuluvat vähem- 
mistöryhmään niin kuin minä itsekin. 
Olen suomenruotsalainen, ja vaikka 
olen syntynyt ja kasvanut ihan eri 
puolella Suomea, inkeriläisillä ja mi- 
nulla on paljon yhteistä. Olen esimer- 
kiksi joutunut oppimaan suomea pär- 
jätäkseni tässä maassa, ja monet in- 
keriläiset ja heidän jälkeläisensä ovat 
juuri nyt samassa tilanteessa. Monet 
osaavat tietysti suomea hyvin, koska 
he ovat koko ikänsä puhuneet suo- 
mea äidinkielenään. 

Halusin tutustua inkeriläisiin ja luo- 
da ystävyyssuhteita samalla, kun yri- 
tin auttaa heitä arkielämän ongelmis- 
sa. Sain tietää, että KELA aiheuttaa 
vaikeuksia inkeriläisille. Suomen sai- 
rausvakuutusjärjestelmä on aivan eri- 
lainen kuin Venäjällä ja byrokratiaa 
on aina vaikea ymmärtää, vaikka 
osaisikin kielen hyvin. Sosiaalitoimis- 
ton säännöt ovat myös vaikeita ym- 
märtää, jos ei ole kunnolla perehty- 
nyt asiaan. 

Järjestin inkeriläisille tiedotustilai- 
suuksia, joihin osallistui työntekijöitä 



KELA.sta sekä sosiaalitoimistosta. 
Teetin KELA-kansion, mihin keräsin 
tärkeää materiaalia mm. eläkkeistä, 
sairasvakuutuksista sekä eri tuista. 
Kirjoitin myös puhtaaksi koneella ja 
monistin mielenterveyshoitajan käy- 
tännön neuvoja esimerkiksi unetto- 
muuden hoitoon. Olisin halunnut teh- 
dä enemmän inkeriläisten hyväksi, 
mutta kaksi kuukautta oli liian lyhyt 
aika. Siinä ajassa päästään vain al- 
kuun. 

Varsinaisen työni lopetin jo 29-3., 
mutta uudet ystäväni Varissuolla ha- 
lusivat tavata minut uudelleen. Siksi 
kävin katsomassa heitä toukokuun 
alussa aviomieheni kanssa. Inkeriläi- 
set ottivat hänetkin yhtä hyvin vas- 
taan ja antoivat meille kukkakimpun 
tulevien häidemme johdosta. 

Olen todella tyytyväinen siitä, että 
valitsin projektityöni aiheen näin hy- 
vin. Nyt opin paljon inkeriläisistä sekä 
sain paljon herttaisia ystäviä. Inkeri- 
läiset ovat hyvin vieraanvaraisia ja 
ihania ihmisiä. Heillä on tästä lähtien 
oma paikka sydämessäni, ja toivot- 
tavasti hekin muistavat minut läm- 
möllä. 

Teksti: Ulla Mattsson-VViklen 

Terveisiä Turusta 



Kesä oli alussa, kun kävimme Pieta- 
rissa ystävyysseurakunnassamme . 
Vierailimme myös Keiton alueella. 
Taas tuli mieleen sama tuttu ajatus: 
apuamme tarvitaan, apu voisi olla 
vaikka kädenpuristus vanhukselle tai 
lämmin halaus. Kuunneltaisiin toi- 
siamme. 

Inkeri-tietoutta pitäisi viedä eteen- 
päin. Emmeköhän me kaikki, jotka 
toimimme inkeriläisryhmissä, ottaisi 
huolehtiaksemme Inkerin-päivän juh- 
latilaisuuden järjestämisestä! Kalente- 
rissamme on 5.10. Inkerin nimipäivä. 
Silloin voisi viedä Inkeri-tietoutta taas 
askeleen eteenpäin. 



Olemme iloisia, että Turussa Kata- 
riinan seurakunta järjestää Inkerin- 
päivän ensi syksynä, niin kuin me vii- 
me vuonna. Muistammehan lähettää 
Inkerinmaan vanhainkoteihin terveh- 
dyksiä, samoin niihin yksityisiin ko- 
teihin, joihin löydämme. 

Tuutarin kesäjuhlat tuntuvat piene- 
nevän vuosi vuodelta. Toivomme kui- 
tenkin, että Inkerin-päivän vietto tu- 
lee suurenemaan. 

Hyvää jatkoa Inkeri-työssänne! 

Marja-Liisa Salminen 

Turun Martin seurakunnan 

Inkeri-toimikunnan puheenjohtaja 

os. Kaistaranta 16, 20900 Turku 

puh. 921-258 1621 



flnna Imnuul rnut-u, 
— Juma/a s/u/ ka/c s. 







Turun Martin seurakunnan Inkeri-toimikunta teetti taiteilijalla oheisen kaksipuolisen kirjekortin ja 
myi sitä Inkerin-päivän tilaisuuksissa. Hyvä idea toteutettavaksi muuallakin. 

Inkeriläisiä sananlaskuja 



Kerron tässä muutamia inkeriläisiä sa- 
nanlaskuja ja kerron myös sellaiseen 
sananlaskuun pienen saateselityksen, 
sikäli kun arvelen, että se saattaisi 
tuoda hiukan ymmärrysvaikeuksia 
suomalaiselle lukijalle. Inkerissä sa- 
nanlaskut olivat se kansanperinnerik- 
kaus, jonka vanhempi polvi siirsi lap- 
silleen. Eikä ollut sitä tilannetta, ett- 
eikö vanhemmillani olisi ollut asiayh- 
teyteen sopivaa sananlaskua. 

Sananlaskujen rikkaus on mahtava. 
Se on elämän ohjenuora. Ylistyslaulu 
elämälle. Kiitollisuus menneille suku- 
polville. Vanhan kielen, mielen ja vii- 
sauden säilyttäjä. 

Itselläni on melkoinen joukko niis- 
tä tallennettu. Osa on lähetetty Suo- 
malaisen Kirjallisuuden Seuralle. Osa 
on jo julkaistu kirjoittamissani teok- 
sissa. Jatkuvasti niitä kuitenkin pul- 
pahtaa esiin, kun tilanne vaatii. 

Tässä nyt muutamia: 

1. Paikan tiijen kussa synnyin. Paikan 
tiijen kussa kasvoin. Sitä en tiije, kus- 
sa kuolemaan pitää. 

Näinhän meille inkerinsuomalaisil- 
le on käynyt. Ja näin on käynyt luke- 
mattomille ihmisille ja kokonaisille 
kansakunnille. 

2. Ei issää iäks, eikä emmoo elin- 
ajaks. 

Niin mielellämme, kuin me pitäi- 
simmekin rakkaat vanhempamme 
aina luonamme elämän oppaina, niin 
luovuttava meidän on jokaisen van- 
hemmistamme. 



3. Ei uhaten eletä, eikä kääjeten 
kuolla. 

Mikä viisaus tässäkin sananparres- 
sa. Jotkut ihmiset uhoavat niin elä- 
mällään, että luulevat elävänsä ikui- 
sesti. Toiset taas ovat tympääntyneitä 
niin elämäänsä, että kertoilevat hyvin 
usein kohta kuolevansa - vaan elä- 
vätkin pitkään, eivätkä edes kuole, 
kun heidän jo toivotaan kuolevan. 

4. Ei niin viisasta jota ei petetä, 
eikä niin voimakasta jota ei voiteta. 

5. Ei huolj voimaa, ko on ällyy. 

Sananlasku sopii erittäin hyvin pie- 
nelle ja voimattomalle. Luulenkin, että 
se on syntynyt Inkerissä suuren ve- 
näläisen kansan keskellä. 

6. Kun on voimaa niin ei tarvitse 
älyä. (Sily jestj, uma ne nado.) 

En voinut olla panematta tuota ve- 
näläistä varianttia edellisen sananlas- 
kuni jatkoksi. Sillä venäläiset käytti- 
vät usein asiayhteydessä sitä. Se oli 
näin ollen tuttu myös inkeriläisille. 

7. Mikä tuultain tulloo, se viheltäin 
männöö. 

Tässä taas viisaus, suuremmat ryös- 
tävät pienempiä. Toisinaan voitto saa- 
daan liian helpolla - kuin tuuli toisi 
sen itsestään. Mutta miten osuvasti 
kansa on taas huomannut, ettei help- 
po saalis kauan hyppysissä pysy, se 
häipyy kuin vihellys pois. 

8. Rikkaal on tyrätkii, kahetkii kan- 
tais, jos Jumala antais. 

Niin se on. Rikas ahnehtii ja ahneh- 
tii. Kansa on huomannut, ettei rikka- 
alle mikään riitä. Kaksia tyriä se po- 
loinen ei kuitenkaan joudu kanta- 

maan. Sillä onhan rikkaalla totisesti 
raskas elämän taakkakin kannetta- 
vana. 

9. Lystiist käi lutikkaisiil, jos lie 
tuppainki palant. 

Huumoria on kansalla piisannut. 
Köyhä-parka nauraa tässä, että jotain 
iloa tulipalostakin on ollut: vaikka 
tupa (se ainoa, jossa on saattanut elää 
suurikin perhe) on palanut - niin jo- 
tain pahaa on kadonnut yksintein - 
luteet, jotka ovat olleet maanvaivana 
joka yö. 

10. Iäis elä, iäis opi, tyhmään kuo- 
let kuitenkin. 

Suomensuomalaiset sanoisivat täs- 
sä tapauksessa oppia ikä kaikki. 

11. Ei uo äidin pojis, eikä isän tyt- 
täriist. 



Sananlaskulla tarkoitetaan, että 
kummallakin sukupuolella pitäisi olla 
oma malli. (Tätä sananlaskua en me- 
nisi pitämään aina oikeana.) 

12. Ei niin huonoi housui, ettei 
kaksii kalsui. 

Sananlasku on oikeastaan moni- 
mielinen. Mutta lähinnä ymmärrän 
sen tarkoittavan, että olipa minkälai- 
nen miehen nahjus hyvänsä - aina 
hän jonkun samantyylisen vaimonkin 
löysi. 

Kaisuilla taas tarkoitettiin sellaisia 
terättömiä lyhyitä lampaanvillasta ku- 
dottuja säärystimiä, joita aivan ennen- 
vanhaan naiset käyttivät. 

Ella Ojala 
Pirta/ 1995 



Kaunis Koivistoisi 



Haluan täydentää Eero Rautajoen kir- 
joituksen tietoja Inkerin suvuista ja 
kylien synnystä (Inkeriläisten viesti 8/ 
1995). Äitini tyttösukunimi oli Ilmasti 
ja mummoni asui samassa kylässä äi- 
tini mentyä naimisiin Riehkalaan (Ka- 
pasi). Meidän kylässäkin melkein 
kaikkien asukkaiden sukunimi oli 
Kapanen. 

Tosi on, että kaikilla oli kylässä 
sama sukunimi Ilmasti mutta kylän 
nimi oli sittenkin Koivistoisi. Lienee- 
kö kylä saanut nimensä siitä, että joka 
talon luona oli koivuja? Muutamien 
talojen tarhassa oli myös kirsikka- ja 
omenapuita. 

Olen aikoinaan käynyt Tuutarissa 
monissa kylissä, mutta en ole tavan- 
nut kauniimpaa kylää kuin Koivistoi- 



si. Se sijaitsi kauniilla paikalla, jossa 
oli kaksi ojaa. (Niin meillä nimitettiin 
pikkujokia.) Pienoja virtasi kylän läpi 
ja Suuroja kylän takana. Ja miten vie- 
hättävän kauniit olivat suuret ojan- 
pientareet kesäisin kauniine kedon 
kukkineen ja mansikoineen. Talvella 
lasketeltiin kelkalla mäkeä alas ojan 
rinteiltä. 

Kylä oli pieni, ainoastaan yksitois- 
ta taloa. Ja kylänväki eli rauhallista 
elämää täydessä sovussa keskenään. 
Mutta Stalinin vainot eivät ohittanet 
sitäkään hiljaista syrjäkylää, vaan siel- 
täkin vietiin kaksi opettajaa, veljek- 
set, tielle tietymättömälle. 

Teksti: Hilda Igo (Iho) 

Karjala 185013 

Petroskoi, Transpostnaja 15 

Espoolaiset kävivät kylässä Hatsinassa Inkerinmaalla 

Inkerin kirkko panostaa 
radiotyöhön 



Radiotyö on Inkerin nousevan kirkon 
eräs keskeinen kehittämissuunta. Sil- 
lä tavoitetaan suuri osa omista seu- 
rakuntalaisista ja samalla Pietarin 
alueen miljoonat asukkaat. Radiotyö- 
hön saadaan Luterilaisen maailman- 
liiton projektitukea. Inkerin kirkon vi- 
ralliset kielet ovat suomi ja venäjä. 

Ohjelma-aikaa ostetaan paikallisra- 
diolta 15 minuuttia viikossa. Lisäksi 
tehdään kasetteja kaapeliradioon. Pai- 
kallisradiolla on kuusi miljoonaa kuu- 
lijaa. 

- Radiotyö on tullut entistä tär- 
keämmäksi mm. siksi, että itärajan 
taakse ohjelmaa lähettänyt Lahden 
asema vaikeni. Se lähetti jumalanpal- 
velukset ja hartaudet, joita paljon tääl- 
lä kuunneltiin, kertoo Inkerin kirkon 
pääsihteeri Isto Pihkala. 

Espoon rovastikunta teki huhti- 
kuussa retken Hatsinaan, joka on ro- 
vastikunnan yhteinen avustuskohde. 
Matkan aikana tutustuttiin myös Kei- 
ton kirkkoon, Inkerin kirkon koulu- 
tuskeskukseen, jonka rakennukset 
ovat peräisin Espoosta, sekä vanhus- 
ten asuntolaan. Oppaanamme toimi 
pääsihteeri Pihkala, joka on koulutuk- 
seltaan arkkitehti. Hänen asiantunte- 
muksensa on monipuolisessa käytös- 
sä Inkerissä, jossa kirkkojen kunnos- 
taminen on oleellinen osa jälleenra- 
kennustyötä. 

Seurakuntia on nyt kaikkiaan 42, 



osa niistä hyvin pieniä. Kun vuoden 
1993 jälkeen kirkkoja ja kulttuurira- 
kennuksia on palautettu entisille 
omistajilleen, monet inkeriläiset halu- 
sivat kunnostaa juuri oman kotiseu- 
rakuntansa kirkon. 

Kasvusta on tullut ongelmiakin. On 
ollut vaikeaa luoda suunnitelmaa vä- 
hien voimavarojen suuntaamisesta ja 
aikataulu ttamisesta . 

Kirkon jäsenmäärän kasvu selittyy 
osin sillä, että uskon kipinän säilyttä- 
neet ovat nyt rohkaistuneet tulemaan 
jäseniksi. 

- Sitten on myös niitä, jotka ovat 
ensimmäistä kertaa tulleet uskoon ja 
liittyvät seurakuntaan. Inkerin kirkon 
jokainen seurakunta on lähetysyksik- 
kö, tiivistää Pihkala. 



Diakoniaa kotikäynnein 

Diakoniassa painopiste on vanhus- 
ten kotikäynneissä, tuodaan ruokaa, 
tehdään kodin töitä, lypsetään vuo- 
hi, korjataan asuntoa, annetaan krii- 
siapua. Eri vammaisryhmien palve- 
lussa on ongelmana ammattitaidon 
puute. 

Paluumuutto on aiheuttanut ongel- 
mia inkeriläisten keskuudessa. Pihka- 
la ei halua syyttää työikäisiä muutta- 
jia, mutta monet vanhukset ovat jää- 
neet ilman sukulaisia. 

Alviina Minaeva toimii Hatsinan seurakunnan kirkkovaltuuston puheenjohtajana ja monitoimise- 
na asioiden hoitajana. Espoon seurakuntien yhteisten työmuotojen toimistopäällikkö Jukka Hut- 
tunen saarnasi jumalanpalveluksessa. 



- Ongelmia syntyy siitä, että perin- 
teisesti Venäjän sosiaalijärjestelmä 
perustuu sukuun, muistuttaa Pihkala. 

Kirkon koulutuskeskuksessa järjes- 
tetään seurakuntatyön peruskurssin 
lisäksi kaksi teologista kurssia. Kurs- 
seja järjestetään jaksottain, koska mo- 
net ovat siviilityössä. Tarkoituksena 
on luoda vähitellen kansallinen työn- 
tekijäjoukko. Opetuskielenä on ve- 
näjä. 

- Emme kaipaa keikkatyöläisiä, 
vaan työntekijät halutaan asumaan 
keskelle ihmisiä. Vaikka taloutemme 
on nyt suuresti riippuvainen Suomes- 
ta, erittäin määrätietoinen pyrkimyk- 
semme on päästä erilleen suomalai- 



sista, sanoo Isto Pihkala painavasti, 
mutta samalla pilke silmäkulmassa. 

Espoolaisin voimin palvelemme 
Hatsinan kirkossa pääosin iäkästä 
seurakuntaa, jonka keskittyneisyys on 
satuttavaa. Tekstit luetaan suomeksi 
ja venäjäksi, Jukka Huttusen saarna 
tulkitaan samoin venäjäksi. Virret lau- 
letaan suomalaisesta virsikirjasta. 

Jumalanpalveluksen päätteeksi lap- 
sikuoro, jossa vain harvat osaavat 
suomea, laulaa suomeksi Maan kor- 
vessa kulkevi lapsosen tie. 

Inkerin kirkko etsi tietään, uskos- 
sa ja toivossa. 

Teksti /a kuva 
Markku Kilpiö 

Muut lehdet 



Inkerikot jääneet jumiin Suomeen 

Oleskelulupa on kunnossa, mutta passi ja todistus 
kansalaisuudesta puuttuvat 



Neuvostoliiton vanhentuneet passit 
ruuhkauttavat ulkomaalaisviraston 
muukalaispassijonoa. Ruuhka kasvaa 
kuukausi kuukaudelta, sillä viimeiset 
kaatuneen itänaapurin passit menevät 
umpeen 1998. 

Helmikuussa ulkomaalaisvirastossa 
oli vireillä 500 entisen Neuvostoliiton 
passinhaltijan muukalaispassihake- 
musta. Valtaosa hakijoista on inkeri- 
läisiä. 

Saadakseen oleskeluluvan, hakijal- 
la pitää olla voimassaoleva passi. Kun 
uuden passin hankkiminen Neuvos- 
toliitosta joksikin muuksi muuttunees- 
ta maasta on hankalaa, vanhentuneen 
passin haltijat hakevat muukalaispas- 
sia. 

Muukalaispassia ei tipu, ellei haki- 
jalla ole näyttää Venäjältä ja Virosta 
hankittuja asiakirjoja, joista selviää 
hänen maattomuutensa. 

Suomessa asuu jo nyt satoja enti- 
sen Neuvostoliiton kansalaisia, joilla 
on oleskelulupa Suomeen, mutta ei 
voimassaolevaa passia. Toinen variaa- 
tio paperisodasta on se> että ei ole 
enää oleskelulupaa eikä passia. Jos 
hakemukset ovat vireillä, oleskelu ei 
ole laiton. Käsittely voi kestää kuu- 
kausia, ja silloin Suomesta ei pääse 
esimerkiksi vierailulle entiseen asuin- 
maahan. 

Kaikkiaan Suomessa asuu reilut 



6 000 entisen Neuvostoliiton passin- 
haltijaa. 

»Heidän kohdalla muukalaispassin 
harkitsemisen tekee erityisen ongel- 
malliseksi se, että he harvoin ovat täy- 
sin maattomia kansalaisia. Maa on 
vain muuttunut Neuvostoliitosta jok- 
sikin muuksi», sanoo ylitarkastaja 
Esko Repo ulkomaalaisvirastosta. 

Ulkomaalaislain mukaan muuka- 
laispassi myönnetään maassa oleval- 
le ulkomaalaiselle, jos hän ei voi saa- 
da kotimaansa viranomaiselta passia. 

Suomen viranomaisille eivät enää 
kelpaa Venäjän Suomen edustustosta 
hankitut asiakirjat. 

Tähän siirryttiin siksi, että käytän- 
nössä sama henkilö saattoi saada Suo- 
mesta ja Virosta erilaisen todistuksen. 
»Helsingissä Venäjän edustusto kirjoit- 
ti todistuksen, että henkilö ei ole Ve- 
näjän kansalainen ja myöhemmin 
kävi ilmi, että lähes samana päivänä 
henkilö oli saanut Virosta Venäjän 
edustustosta Venäjn passin». 

Ulkomaalaisvirasto edellyttää nyt 
Virosta tulleilta Viron Venäjän edus- 
tuston todistuksen siitä, ettei hakija 
ole Venäjän kansalainen. Venäjältä 
taas pitää hankkia Viron edustuston 
todistus siitä, ettei ole virolainen. Vas- 
ta sitten muukalaispassin edellytykset 
täyttyvät. 

»Jos tämä systeemi käytännössä 

osoittautuu mahdottomaksi niin pitää 
harkita jotain muuta», Repo sanoo. 

Yhtenä ongelmana entisen Neuvos- 
toliiton passinhaltijoilla on se, että 
heistä moni jätti virallisen maasta- 
muuttoilmoituksen tekemättä entises- 
sä kotimaassaan ennen Suomeen saa- 
pumistaan. Venäjän edustusto Suo- 
messa ei lainrikkojia auta. 

»Virosta Suomeen tulleet henkilöt 
periaatteessa saisivat Venäjän kansa- 
laisuuden, jos haluaisivat. Aika moni 
ei halua, ja siitä syntyy ongelmia», 
Repo sanoo. 

Jos paperisota ponnisteluista huo- 
limatta juuttuu pattitilanteeksi ja hen- 
kilöllä on oleskelulupa kunnossa, niin 
Suomi lopulta myöntää muukalaispas- 
sin. Viime vuonna muukalaispassin 
sai 35 Neuvostoliiton kansalaista. 

Susanna Niinivaara 
Helsingin Sanomat 9,3.1996 

Olkaamme siis äyrämöisiä 

Kun presidentti Mauno Koivisto huh- 
tikuussa 1990 ajatteli ääneen Ajankoh- 
taisen kakkosen tv-lähetyksessä, hän 
käynnisti merkillisen tapahtumasarjan. 
Koivisto arveli, että inkeriläisiä voi- 
taisiin kohdella Suomessa paluumuut- 
tajina, kuten Ruotsista kotiin muutta- 
via sirkkoja ja paavoja. 

Kun heimokansan laulumaita ei us- 
kallettu vaatia takaisin, ajateltiin siis 
ottaa edes se kansa. Virkakoneisto 
unohtikin keskikoulun yhteiskunta- 
opin höpinät sääntöjen laatimisjärjes- 
tyksestä saman tien ja ryhtyi toteutta- 
maan Koiviston tv-ukaasia seuraava- 
na päivänä. 

Monet päättäjät ovat sitä ikäpolvea, 
joka muistaa ne 54 900 inkeriläistä, 
jotka palautettiin 1944-1945 Stalinin 



huomaan. Ehkä omatunto kuiski pää- 
tökset, Aika moni päättäjä on viipuri- 
laisen osakunnan poikia. 

Suomen virkamies joutui saman tien 
sen perimmäisen kysymyksen äärelle, 
kuka on suomalainen. Ratkaiseeko jä- 
senyyden kieli, uskonto tai ehkä se 
maaperä, jolla ryhmä nyt tai jossain ai- 
emmassa vaiheessa on asunut? 

Jonkin viraston salaperäisissä uume- 
nissa tuntematon virkamies asetti vii- 
vottimensa vuoteen 1617 eli Stolbo- 
van rauhaan. Sen jälkeen Suomesta 
poistuneiden jälkeläiset ovat takaisin 
tullessaan paluumuuttajia. Asuin- 
maansa mukaan heitä on kutsuttu in- 
keriläisiksi, heimoltaan he ovat muun 
muassa savakkoja ja äyrämöisiä. 

Pois pysykööt vatjalaiset ja inkeri- 
kot eli inkeroista puhuvat inkeroiset 
eli isorit. He ovat ortodokseja ja tällä 
päätöksellä Karjalan »alkuperäisiä» 
asukkaita. Kuinka »alkuperäisiä» ver- 
rattuna omaan »alkuperäisyyteemme», 
on arkeologien selvitettävä. 

Ei uskoisi, ettei siitä ole kauan, kun 
täällä tyrmisteltiin äänekkäästi Etelä- 
Afrikan rotuoikeudenkäyntejä. 

Maailmankirjallisuus kalpenee, jos 
paluumuuttajaa vaaditaan matkusta- 
maan ulkomaille passin hakuun. Niin 
näyttää inkeriläisille nyt käyneen. 

Suurin ei-minkään-maan kansalai- 
seksi Suomeen jäänyt ryhmä on Vi- 
ron inkeriläiset, jotka virolaisten sil- 
missä ovat samaa sakkia kuin venä- 
läiset. Tehtaankadun lähetystö on tar- 
joillut heille Venäjän passia, mutta 
useimmille se ei kelpaa. Taitavat pi- 
tää itseään suomalaisina, tai joka ta- 
pauksessa samana suhnasakkina. 

Pekka Hakala 

Näkökulma 

Helsingin Sanomat 9,3,-96 

KELTON SEURAKUNTA SAI 
UUDEN BUSSIN 

Ystävyysseurakuntalahjana Keiton 
seurakunnalle on luovutettu linja- 
auto. Bussia olivat vastaanottamassa 
piispa Aarre Kuukauppi kuljettaja 
Toivo Haimi sekä Sulo Jääskeläi- 
nen. Bussi-idean isä, opettaja Kari 
Korppi, sekä Valkealan seurakunnan 
ystävyysseurakuntatyöryhmän vetäjä, 
pastori Pentti Smeds olivat ojenta- 
massa bussin avaimet. 

Ajatus uuden linja-auton hankkimi- 
sesta syntyi puolitoista vuotta sitten 
kelttolaisen lapsiryhmän lähtiessä ko- 
timatkalle Suomesta erittäin vanhalla 
bussillaan. Opettaja Korppi oli saat- 
telemassa lapsia ja päätti auton lähti- 
essä täyteen pakattuna lapsilla ja vie- 
misillä, että »kyllä nämä lapset ansait- 
sevat paremman bussin». Ja siitä idea 
lähti kehittymään. Valkealan seura- 
kunta järjesti Kymen läänin alueella 
arpajaiset, jotka tuottivat n. 50 000 
mk. Samanlainen summa saatiin Kir- 
kon Ulkomaanavun kautta tapahtu- 
neella keräyksellä. Keiton seurakun- 
nan ystävyysseurakunnat, Joutjärvi, 
Tohmajärvi ja Luumäki, tulivat myös 
lahjoituksillaan mukaan, ja lopputu- 
loksena voitiin hankkia 150 000 mk: n 
arvoinen bussi, jonka kuntoon ja so- 
pivuuteen Venäjän olosuhteisiin myös 
vastaanottajat olivat tyytyväisiä. 

Kotimaa 19.4.96 



MUISTILISTA 



Helsingin Seudun Inkeri-seura ry 
tiedottaa 

Syyskuussa 22.9.1996 klo 14 syysko- 
kous 

Lokakuussa 27.10.1996 klo 14 kuu- 
kausitilaisuus 

Marraskuussa 30.11.1996 lauantai klo 
13 joulumyyjäiset ja pikkujoulu 

Lahden Seudun Inkeri-seura ry 

09.09.1996 Kerhoilta klo 18.30 
14.10.1996 Kerhoilta klo 18.30 
Paikka, Seurakuntakeskus 

Turun seudun Inkeri-seura ry 

Seuraavat tapahtumat Karjalaisten ta- 
lolla klo 14.00, Itäpellontie, Turku. 
29. 09. 1996 Mikkelinpäivän tilaisuus 

ja syyskokous 
02. 11. 1996 Pyhäinpäivän kunnia- 
käynnit muistokivillä 
26. 12. 1996 Joulujuhla 

Inkeriläisten viestin ilmestyminen 





Kaikki 


Valmis- 




aineisto 


tumis- 


Lehden 


nro painossa 


päivä 


9/96 


12.08.1996 


16.09.1996 


10/96 


09.09.1996 


14.10.1996 


11/96 


11.10.1996 


15.11.1996 


12/96 


07.11.1996 


13.12.1996 

Rakkaamme 

Elina Rossi 

Tarsalainen 



o. s 



Ien 



s. 9 1 1920Venjoki 
k. 5.2.1995 Gävle 

Kiitollisuudella muisteli 

ja kaivaten 

Leo 

Elisabeth ja Per-Olof 

Christofer 

sisaret perheineen 



A/ie sidoimme seppeleen 

muistoista 

kauneimmista mitä meillä on. 

Me tiedämme, ettei ne 

koskaan kuihdu. 

Meissä ne pysyy ikuisesti. 



Aino Valtee 
5.5.96 80 vuotta 

Kiitos ikimuistoisista syntymäpäiväjuhlista ja 
onnea tuleville vuosille toivovat 

lapset perheineen 



Rakas äitimme, 
mummomme ja 
iso-mummomme 

Olga 
Niukkanen 

o. s. Ärttö 

synt. 23.12.1905 
Hietamäessä 
kuoli 10.5.1996 
Vähässäkyrössä 

Kaipaamaan jäivät 

lapset 

lastenlapset perh. 

lastenlastenlapset 

sisar Narvassa 

veli perh. Petroskoissa 



Kun luojamme niittää kypsää viljaa 
ja korjaa matkaajan väsyneen. 
Kun sydän lämpöinen sammuu hiljaa 
oisko aihetta muuhun kuin kiitokseen. 

Siunaus toimitettu 25.5.1996. 
Kiitämme osanotosta. 



Huomio! 

Helsingissä asuvat paluumuuttajat, 
tervetuloa pelaamaan kyykkää, van- 
haa inkeriläistä kansanurheilumuotoa, 
Helsingin Seurasaareen. Kyykkäpeli 
sopii kaikenikäisille. Harjoittelemme 
tiistaisin ja torstaisin klo 15-20, lau- 
antaisin ja sunnuntaisin klo 10-15. 
Pelikentälle johtaa saaren päätie. Pe- 
lipaikka on juhlakentän vieressä me- 
ren rannalla. 

Kaikki kyykänpeluusta kiinnostu- 
neet voivat myös soittaa O. Toivokai- 
nen puh. 90-534 875 



Rakkaamme 

Helena Miina 

s. 7.3.1906 Kasukka 
k. 3.6. 1996 Valkeakoski 

Kaivaten ja rakkaudella 

muistaen 

Lyyli 

Aino 

Eino 

muut omaiset ja ystävät 

Ajan parhaan 
Hyvä Paimen ties, 
pääsi lepoon 
väsynyt matkamies. 

Levitä Inkeri-tietoa, 
tilaa Inkeri-aiheista 
kirjallisuutta 



SAATAVANA SUOMESTA 



Inkeriaiheista kirjallisuutta 
Anneli Asplund (toim.) 

Kansanlauluja Inkerinmaalta 100 mk 

Arvo Survo 

Itku Inkerille 100 mk 

Aapo Iho 

Hietajyvä 20 mk 

Hellin Suominen 

Mooses Putron elämäkerta IS mk 

Ella Ojala 

Pitkä kotimatka 85 mk 

Ella Ojala 

Suomi näkyy 1 10 mk 

Ella Ojala 

Pelastunut albumi 130 mk 

Ella Ojala 
Ensimmäinen kevät 100 mk 

Aleksander Störgren 
Mutkainen tie vapauteen 60 mk 

Erkki Tuuli 
Inkeriläisten vaellus 1 10 mk 

Pertti Virtaranta 
Sananlaskuja f a arvoituksia 40 mk 

Pekka Nevalainen 
Inkeriläinen siirtoväki Suomessa 
1940-luvulla ISO mk 

Pekka Nevalainen - 

Hannes Sihvo (toim.) 
Inkeri - historia, kansa kulttuuri 300 mk 

Aapo Metiäinen 
Inkerin evankelisluterilaisen kirkon 
350-vuotismuistojulkaisu 40 mk 

Saimi Tuukkanen 
Elämäni helminauha 30 mk 

Kalevalaseuran vsk 69-70 
Inkerin teillä 70 mk 

Maria Luukan laulut ja loitsut 40 mk 

Näin lauloi Larin Paraske 30 mk 

Sydämessä kalevalainen kansa, kuvateos 
Nina ja Alpo Sailon tuotannosta 40 mk 

E. Pärnänen 
Antti Kivekäs 100 mk 



Lyyli Ronkonen 
Ilon ja itkun Inkeri 



(Katri Kukkosen elämäntarina) 


100 mk 


Albert Pettinen 




lauluja sekakuorolle 


35 mk 


Inkeriaiheista musiikkia 




Äänilevyjä 




Inkerikuoro 




Nouse Inkeri ym. 


IS mk 


Lauri Santtu 




Murrejuttuja 


15 mk 


Kasetteja 




Arvo Survo 




Omall maali 


55 mk 


Salli Iivarinen Savorina 




Kaukana kotini Inkeri 


80 mk 



Karttoja 

Inkerin kartta vuodelta 1933 
Inkerin kartta vuodelta 1 849 
(saksankielinen) 

Inkerin uusi kartta vuodelta 1992 

Kylä- ja tiekartta KeskHnkeri 

vuodelta 1993 

Lippuja ja viirejä 
Inkerin pöytälippu 

(satiinia) + salko marmorijalustalla 
Inkerin pöytälippu (polyesteriä) 
Inkerin pöytälippu (satiinia) 
Salko marmorijalustalla 
Isännänviiri (Inkerin ristiviin) 
Muuta 

Rintaneula Inkerin vaakuna 
Kortti 
Adressi 



70 mk 

50 mk 
60 mk 

60 mk 



100 mk 

35 mk 

60 mk 

45 mk 

350 mk 

10 mk 

3 mk 

30 mk 



Tilauksia ottaa vastaan 

Annikki Kelo, Inkerikoti, Karjalatalo, 
Käpylänkuja 1 , 00610 Helsinki 

Puh. (90) 793 796 ti klo 18.30-20.00 
Postisiirtotili Hki 800012-306364 



Vammalan Kirjapaino Oy 1996 
ISSN 1236-9586 

Inkeriläisten viesti 



Toimitus 

Päätoimittaja 

Markku Pyysiäinen 

Toimitussihteeri 

Marja Mustakallio 

Toimituksen osoite: 

c/o Mustakallio 

Kahisevankuja 6 as. 3, 02710 Espoo 

Puh. ja Fax (09) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (09) 793 796 ti klo 18.30-20.00 

Annikki Kelo 

Postisiirtotili 800012-306364 

Pankki KOP 101030-1085026 

Ilmoitukset 

1/1 sivu mk 1 500 mk 

1/2 800 mk 

1/4 ■ 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Suomen Inkeri-liitto ry 

Pj. Keijo Korkka 
Halvarinkatu 9, 20900 Turku 
Puh. (02) 2580 201 

Tilaushinta 1996 

130 mk kotimaahan, Ruotsiin 200 kr 
ja muualle 160 mk/v (260 kr/v). 

Katseet Laatokan- 
Karjalaan 



Viime kesänä tehtiin Suomen rajan 
itäpuolella ainutlaatuinen matka, jol- 
le osallistui 45 Laatokan-Karjalan in- 
keriläisvanhusta. Heidän kohtalonaan 
oli aikanaan ollut karkoitus Inkeristä 
Siperiaan; he olivat kokeneet Lenin- 
gradin piirityksen, kokoamisleirit ja 
monet karkotukset. Lopulta he saivat 
asettua Laatokan ja Äänisjärven väli- 
selle alueelle. Näin heistä tuli Karja- 
lan tasavallan asukkaita silloisessa 
Neuvostoliitossa. Lähes viiteenkym- 
meneen vuoteen he eivät olleet pääs- 
seet käymään synnyinseudullaan In- 
kerinmaalla. »Meit* on aina visottu sin- 
ne tänne. Omal' maal' ei ole lasettu.» 
Heinäkuussa unelma kuitenkin toteu- 
tui. 

Retken taustalla oli Rautjärven seu- 
rakunnan Inkeri-projekti ja Eläkeliit- 
to Suomesta; omalla panoksellaan 
mukana olivat myös Rauman kesäjuh- 
lien osanottajat ja lehtemme toimitus- 
sihteerin syntymäpäiville kokoontu- 
neet ystävät. Näiden tahojen tuella ja 
diakoni Ulla Soikkelin - jolle Ruot- 
sin Inkeri-liitto myönsi tänä vuonna 
diplomin - johdolla tuo matka omille 
juurille toteutui. Apuna mukana oli 
Inkerin kirkkoon koulutettuja diako- 
nia-avustajia, etupäässä lääkäreitä. 
Tarkemman kuvauksen retkestä antaa 
Marja Mustakallio seuraavassa Vies- 
tin numerossa. Yhden asian haluan 



kuitenkin välittömästi nostaa esille 
matkaraportin kuultuani. 

Karjalassa on esimerkiksi Sortava- 
laan ja Pitkärantaan perustettu viime 
vuosina luterilaisia seurakuntia. Kirk- 
koina on tilapäisiä vuokrahuoneita, 
Pitkärannassa mm. entinen musiikki- 
koulun pieni puutalo, Sortavalassa 
taas vanhan palokunnantalon yläker- 
ta. Kirkoiksi tuskin kukaan suomalai- 
nen tai ruotsalainen niitä tunnistaisi. 
Jotenkuten on alttari saatu aikaan, jos- 
sain Suomen peruskoulun ala-asteen 
uskontokirjan ohjeiden avulla. Joitain 
tuoleja on Suomesta saatu lahjaksi. 
Yksi retkellä mukana olleista kertoo: 
»Neljä vuotta sitten en olt* viel' Raa- 
mattuu käessäin pitänt.» 

Kysymykseni on, eikö nyt olisi jo 
Laatokan-Karjalan vuoro. Inkerin- 
maalle on suomalaisten avustuksella 
viime vuosina noussut monia kirkko- 
ja, ja siitä saamme yhdessä iloita. Mut- 
ta olisiko nyt aika kääntää katseet 
Laatokan-Karjalaan? Näyttää siltä, että 
siellä ollaan vasta 
lähtökuopissa. Nyt 
tarvitaan liikkeelle 
lähettäjiä. 



Markku Pyysiälnen 




Rauma hurmaa kaikki 



»OI niingon gotonas!» toivottaa 1442 
perustettu Rauman kaupunki vieraat 
tervetulleeksi omalla »giälelläns». Sen 
lisäksihän Raumalla puhutaan myös 
kirjakielen murretta, mutta vähem- 
män. 

Yksi kesäjuhlien anti on se, että 
juhlavieras tutustuu aina uuteen ja eri- 
laiseen kaupunkiin. Rauman seudun 
Inkeri-seura puheenjohtajansa Viljo 
Suomalaisen kera oli huolehtinut 
asiasta hyvin, sillä kesäjuhlien ohjel- 
maan kuului opastettu kierros Van- 
han Rauman puutaloympäristössä. Se 
on yksi niistä kolmesta kohteesta, jot- 
ka Suomesta on hyväksytty Unescon 
Maailmanperintöluetteloon. Toiset 
ovat Petäjäveden kirkko ja Suomen- 
linna. Sopimuksella pyritään säilyttä- 
mään kansallisten kulttuuri- ja luon- 
nonperintökohteiden arvokkain osa 
ihmiskunnan yhteisenä maailmanpe- 
rintönä. 

Vanha Rauma on ainutlaatuinen 
esimerkki pohjoismaisesta puukau- 
pungista, joka on säilynyt kokonai- 
suutena. Siellä asuminen, työnteko ja 
sosiaalinen elämä yhdistyvät toimi- 
vaksi kokonaisuudeksi. Suurin osa 
alueen 600 rakennuksesta on yksityis- 
omistuksessa. Siten Vanha Rauma ei 
ole pelkkä museoalue niin kuin esim. 
Turun Luostarinmäki. 



»Ko vaa on ämm ja ämpäri.» 

Kesäjuhlayleisön otti vastaan hartaus- 
hetkeen Pyhän Kolminaisuuden kir- 



kon raunioilla pastori Sirkka Virta- 
nen. Hän totesi, että inkeriläiset ovat 
tottuneet veisaamaan raunioilla. Nyt 
oltiin fransiskaanimunkkien Raumal- 
le perustaman luostarin kirkon pyhäl- 
lä maaperällä. 

Sitten jakauduttiin ryhmiin, joita 
kaupunkioppaat vetivät sekä suomen 
että venäjän kielellä. Oman ryhmäni 
opas oli nimeltään Lilja Lintu, asian- 
sa osaava niin kuin Rauman naiset 
yleensäkin. Hän kuljettaa ryhmää läpi 
Kitukrännin, joka 213 sentin levyise- 
nä on Suomen kapein katu ja ollut 
kartalla jo l600-luvulla. Vähäpoikki- 
kadulla mahtuu jo sentään neljä ih- 
mistä kulkemaan rinnakkain. Taloilla 
on hauskoja nimiä kuten Knapp ja 
Wähä-Rääpi. Rauman joki virtaa pa- 
haisen ojan levyisenä. Museotalo Ma- 
rela esittelee laivanvarustajan vauraan 
kodin uljaine kaakeliuuneineen. Me- 
rimiehen koti Kirsti-nimisessä talossa 
viereisellä kadulla on tietysti vaatimat- 
tomampi. Siinä umpipiha jakautuu 
kahtia ns. miespihaan ja karjapihaan. 
Portissa on ovisilmä, jotta tulija voi- 
daan tunnistaa! Vanhassa Raumassa 
voisi kävellä kuinka kauan tahansa. 

Raumalla luotetaan naisiin. Meren- 
kulkijat toivat vaimonsa usein kaukaa, 
milloin Norjasta, milloin Hollannista. 

Naisten varaan kaupunki jäi silloin- 
kin, kun Kustaa Vaasa mahtikäskyl- 
lään komensi Rauman miehet Helsin- 
kiä rakentamaan vuonna 1550. Yhä- 
kin naiset kuulema hoitavat Raumal- 
la monet hommat, opettavat jopa mie- 
hetkin nypläämään pitsiä. Se kun on 




^aitenlainen foastns 
ja tahraaminen on 
antacasti tielettt) ac 
Smk (aton ufyaUo 



niin helppoa, että mieskin osaa: pi- 
tää vain mennä »äärest viäre ja viä- 
rest ääre». Tuloksena on »muurimum- 
mua, levjää vinopyärää, mandelkouk- 
kua» ynnä muita pitsimalleja. Niitä voi 
käydä ihailemassa Rauman museos- 
sa, entisessä Raatihuoneessa ja tieten- 
kin Pitsiviikoilla kaikkialla kaupungis- 
sa. Kalatorin kulmilla on pitsinnyp- 
lääjien paja, jossa voi katsoa, miten 
»helppoa» nyplääminen on. 

Raumalaisia pitsejä nähtyään ei ih- 
mettele Rauman naisten vaatimatto- 
muutta, joka ilmenee sanonnassa 
»Tämne mnää vaa ole, vaik mua ain 
kehuta.»> 

Teksti ja kuvat: Marja Mustakallio 



Kitukrännillä »kaikenlainen saastus ja tahraa- 
minen on ankarasti kieletty 20 Smk:n sakon 
uhalla». 




Puutaloalueen rakennukset somine korlstelau- 
doituksineen ja huolellisesti korjattuine porttei- 
neen ovat satumaisen kauniita. 



Miten inkeriläisyys säilytetään? 

Vakavia kysymyksiä 
pohdittiin kesäjuhlilla 



Vanhaan Raumaan tutustumisen jäl- 
keen yleisö kokoontui lauantaina 
Rauman Kauppaoppilaitoksen saliin 
vakavien kysymysten ja antoisien esi- 
tysten ääreen. Rauman seudun Inke- 
ri-seuran puheenjohtaja Viljo Suoma- 
lainen juonsi puheessaan juuri sen 
verran raumalaisia ja inkeriläisiä mur- 
repiirteitä sekaisin, että se tuntui her- 
kulliselta. 

Kuorojen esitykset kevensivät tun- 



nelmaa, joka painui hiiskahtamatto- 
man hiljaiseksi, kun näyteltiin video 
inkeriläisten muutosta Suomeen 1943- 
Se on siirretty vanhalta filminauhalta 
videokasetille, ja kun se heijastettiin 
suurelle kankaalle, saattoi jokainen 
aistia tunnelmat Kloogan leirillä ja 
myrskyävällä Suomenlahdella inkeri- 
läisten siirtyessä Virosta Suomeen so- 
dan jälkeen. Ehkäpä katsomossa is- 
tuikin vielä joku mukana olleista. 




Inkerikuoro antaa taustatukea yhteislaululle. Edessä pastori Seppo Sattilainen, teol. tri Markku 
Pyysiainen vaimonsa Liisan kanssa, Suomen Inkeri-liiton puheenjohtaja Keijo Korkka, khra Aulis 
Karen ja prof. Jouko Sihvo. 



Tervehdyksiä esittivät mm. kirjaili- 
ja Ella Ojala Tampereelta, Mari 
Kunttu Tallinnasta, Inkeri Peterson 
Ruotsista ja Vladimir Kokko Inkerin 
liitosta. 

Sunnuntaiaamuna inkeriläiset ko- 
koontuivat vanhaan keskiajalta peräi- 
sin olevaan Pyhän ristin kirkkoon. 
Kirkkokäsikirjassa jumalanpalveluk- 
sen teemaksi oli annettu juhlan luon- 
teeseen hyvin sopiva otsikko »Rak- 
kauden laki». Inkeriläisten tämän vuo- 
sisadan historian valossa epistolan 
kuuleminen alttarilta sai aivan uutta 
syvyyttä: »Älkää maksako kenellekään 
pahaa pahalla, vaan pyrkikää siihen, 




Juhlavieraiden vanhimmasta päästö sanoi 
olevansa 86-vuotias Katri Savolainen Joka on 
kotoisin Hietamäen seurakunnasta Inkeristä. 
Neljä vuotta sitten hän tuli Virosta Suomeen 
ja pitää Suomea kaikkien taisteluiden jälkeen 
maanpäällisenä paratiisina. Hän pyytää sano- 
maan kiitokset koko Suomen kansalle. 



mikä on hyvää kaikkien silmissä. Jos 
mahdollista ja mikäli teistä riippuu, 
eläkää rauhassa kaikkien kanssa. Äl- 
kää ottako oikeutta omiin käsiinne, 
rakkaat ystävät, vaan antakaa Juma- 
lan osoittaa vihansa... Älä anna pa- 
han voittaa itseäsi, vaan voita sinä 
paha hyvällä.» (Room 12:17-21) Rau- 
man kappalainen Seppo Sattilainen 
kertoi saarnassaan oman isänsä valin- 
noista Inkerinmaan vaikeina vuosina. 



»OI niingon gotonas!» 

Päiväjuhlien juontajana toimi pastori 
Seppo Sattilainen. Hänenkin taustaan- 
sa kuuluu raskaita kokemuksia: isä 
pakeni Raumalta Ulappa-nimisellä 
kalastaja-aluksella Ruotsiin. Alus 
haaksirikkoutui, mutta isä selviytyi. 




Rauman seudun Inkeri-seuran puheenjohtaja 
Viljo Suomalainen puhuu sujuvasti sekä Rau- 
man giält että kirjakielen murretta. Juhlapu- 
vun viimeistelee aidolla nyplätyllä pitsillä reu- 
nustettu taskuliina. Puheenjohtaja ei ole kui- 
tenkaan itse nyplännytsen pitsiä, vaikka nyp- 
läys on Raumalla miestenkin harrastus. 



Rauman inkeriläiset toimivat yhdis- 
tyksessään seurakunnan tuella hyvin. 
Jäseniä on nyt n. 120, sillä Raumalle 
on pari vuotta sitten tullut aikaisem- 
min saapuneiden inkeriläisten lisäksi 
runsaasti paluumuuttajia. 

Suomen Inkeri-liiton puheenjohta- 
ja Keijo Korkka sanoi jämäkästi: »In- 
kerin asiaa on vietävä eteenpäin rau- 
hallisesti ja heimotyötä tehtävä turhia 
höpisemättä. Tämänhetkiset (n. 
16.000-17.000) paluumuuttajavirrat ai- 
heuttavat pohtimista. Mikä on oleva 
Inkerin tulevaisuus? Ei sitä voi tietää. 
On vain tehtävä työtä. 

En lakkaa kiittämästä Inkerin äite- 
jä, jotka ovat virsikirjaa lehteillen säi- 
lyttäneet suomalaisuuden Inkerissä. 
SJ. Laurikkalan suuri ja jalo työ on 
myös pidettävä mielessä. Kyllä se sii- 
tä», totesi Korkka puheensa lopuksi. 

Juhlaesitelmän piti teol. tri, profes- 




Tolni Podekrat ja Hilkka Nikkola ovat paluu- 
muuttajia. 




»Mitä niitä penikkoi linnaan (= Pietariin) viedään», sanottiin lapsena Lyysmäessä, kun ei päästy 
alkuisten mukaan isoon kaupunkiin. Inkerin kartan äärellä tuutarilainen Tyyne Nurmi Laitilasta, 
venjokelainen Hilkka Kopponen ja järvisaarelainen Tyyne Laiho Turusta. 

sori Jouko Sihvo. Julkaisemme esi- 
telmän kahdessa osassa seuraavissa 
numeroissa. 

Puheenjohtaja Keijo Korkka ja sih- 
teeri Anne Tuohiniäki ojensivat In- 
keriläisten sivistyssäätiön myöntämät 
ansiomerkit Raija Juvoselle ja Seija 
Lambergille, jotka ovat toimineet ak- 
tiivisesti Villa Inkeri -yhdistyksessä. 

Ruotsin Inkeri-liiton diplomin sai- 
vat Ulla Soikkeli Imatralta, Soili 
Uronen Hyvinkäältä ja Mari Kunttu 
Tallinnasta. Viktor Kainelainen ja 



Inkeri Peterson ojensivat ne. 

Rauman seurakunnan tervehdyksen 
esitti kirkkoherra Aulis Karen. 

Fikuleerin tyttöjen ja poikien tan- 
huesitys toi nuoruuden iloa juhlaan, 
jossa oli käsitelty vakavia asioita. 

Nouse Inkeri -hymnin ja Maamme- 
laulun jälkeen oli aika erota ja suun- 
nitella tapaamisia viimeistään ensi 
kesän juhlilla, jotka pidetään Lahdes- 
sa. 

Teksti ja kuvat Marja Mustakallio 




Kuka voisi vastustaa Fikuleerin feresiasuisten pikkutyttöjen säteilyä? 




Paluumuuttajien kuoro Helsingistä esiintyi kahteen kertaan Elina Pavlovan Johdolla. 




Paluumuuttajat ovat perustaneet kuoron myös Tampereelle. Kuoroa johtaa Viena Tilnus f joka 
on myös säveltänyt Paluumuuttajien laulun Lyyli Ronkosen sanoihin. 

»Pakon edessä» 

Tiivistelmä pastori Seppo Sattilai- 
sen saarnasta Raumalla 14.7.1996 
(Matt. 5:20-26) 

Pakon edessä hän sotaan lähti. Rivi- 
miehelle kun ei juuri vaihtoehtoja täl- 
laisissa tapauksissa tarjota. Tai sitten 
se vaihtoehto on vielä kolkompi. 
Niinpä hän astui ruotuun alempana 
upseerina. 

Vielä suuremman pakon edessä 
hän joutui havaitsemaan, kuinka oma 
joukko-osasto ympäriltä tuhoutui pie- 
neksi, ennen kuin joutui saksalaisten 
vangiksi. Kotiseudut olivat tuhotut, ja 
taustalla häämöttävä Leningrad oli pii- 
ritetty. 

Pakko saneli myös seuraavan va- 
linnan. Kun ohimolle laitettiin pistooli 
ja kysyttiin, ryhtyykö hän tulkiksi, niin 
oli turha luulla, etteikö silloin olisi 
ollut tosi kyseessä. Saksalaiset tarvit- 
sivat suomen-, venäjän- ja saksankie- 
lentaitoisia ihmisiä, ja heidän värväys- 
systeeminsä oli tehokas. 

Pakon edessä tulkiksi suostuminen 
tarkoitti samalla myös maanpetosta 
Neuvostoliiton suuntaan. Sen tiesivät 
saksalaiset ja kohtelivat häntä myös 
sen mukaan. Eipä ihme, että hän pa- 
keni sotavankileiriltä ja pääsi Suomen 
puolelle. 

Pakon edessä hän värväytyi Suo- 
men armeijaan. Hän käänsi aseensa 
entistä kotimaataan vastaan. Suoma- 
laisten viralliset lupaukset olivat kyl- 
lä hyvät, mutta käytännön kohtelu ei 
ollut samanlaista. Porkkanana oli Suo- 
men kansalaisuus ja vapaa asumisoi- 
keus missä halusi, mutta käytännön 
tasolla suomalainen upseeristo saat- 
toi rääkätä miehiä kovastikin. Ei ol- 
lut mikään ihme, että taisteluolosuh- 
teissa pahin julmuri katosi salaperäi- 



sesti. Vihje ymmärrettiin ja heimovel- 
jien annettiin loppusodan olla rauhas- 
sa. 

Kun rauha tehtiin, oli taas tehtävä 
pakon edessä ratkaisuja. Maanpettu- 
rin ei ollut menemistä rauhanehtojen 
mukaan Neuvostoliiton puolelle. Koh- 
talo olisi sinetöity jo heti rajan takana. 

Hän pakeni monien tuhansien mui- 
den lailla Ruotsiin - pakon edessä. 
Uusi elämä alkoi siellä aivan alusta. 
Kaikki oli mennyt - omaisuus vaat- 
teita myöten, suku ja perhe. Pöytä oli 
tyhjä, mutta mieli ei ollut. 

Kukaan ei tullut häneltä pyytele- 
mään anteeksi. Ei ollut myöskään ke- 
tään, jolle olisi antanut anteeksi. Vas- 
takkain olivat olleet heikko yksilö ja 
vahvat kasvottomat valtiot, jotka heit- 
telivät yksilöitä kuin hansikkaita. 

Hän inhosi elämänsä loppuun asti 
sotaa. Hän suhtautui hyvin epäluuloi- 
sesti poliitikkoihin. Hän ei pyydellyt 
sodan aikaisia tekemisiään anteeksi 
keneltäkään ihmiseltä. Jumalalta sen 
sijaan hän anoi anteeksiantoa ja rau- 
haa sieluunsa. Sitä hänelle sitten jon- 
kin verran suotiin. Se riitti hänelle. 
Elämänsä loppupuolella hän sitten 
luottikin Jumalaansa enemmän kuin 
ihmisiin. Hän kuoli luottaen hyvään 
ja vapaaseen isänmaahan taivasten 
valtakunnassa, koska muut isänmaat 
Ruotsia lukuun ottamatta olivat koh- 
delleet häntä kaltoin. 

Jeesuksen opetus ja inkeriläismie- 
hen - isäni - elämäntarina ovat jyr- 
kässä ristiriidassa keskenään. Mies 
teki varmaan kaikki, mistä Jeesus kiel- 
si. Ei minusta silti ole hänen tuomit- 
sijakseen. 

Normaalioloissa on valmiuksia sekä 
pyytää että saada anteeksi. Mielenrau- 
haa ja tasapainoa kaipaa jokainen ih- 

Ruotsista saapuivat juhlille Inkeri Peterson (oi- 
kealla) ja Toivo Jääskeläinen ystävineen, Tal- 
linnasta Mari Kunttu (toinen oikealta). 



minen. Normaalioloissa on luonnol- 
lista elää itse rauhassa ja antaa tois- 
ten tehdä samoin. On suuri asia, kun 
sekä yhteiskunta että sen ihmiset elä- 
vät rauhassa. Nämä ovat mielestäni 
sellaisia itsestään selvyyksiä, ettei nii- 
hin tarvitse kiinnittää nyt sen suurem- 



paa huomiota. Em. asioiden murtu- 
minen saattaa elämän pahimmillaan 
esimerkkimme kaltaisiin tilanteisiin. 

Jokainen ymmärtää siis sen siu- 
nauksen, mitä seuraa, kun ihmiset 
pyrkivät elämään rauhallisesti keske- 
nään. Ja esimerkkimme osoitti selväs- 
ti, mitä tapahtuu, kun pahuus pääsee 
vallalle suurten organisaatioiden - 
kuten valtioiden - kautta. Onnetto- 
muus laajenee pahimmillaan koske- 
maan kansoja, maita ja maanosia. 

»Käy sopimassa veljesi kanssa!» ke- 
hoitti Jeesus. Tähän me joudumme 
vähän väliä palaamaan elämässämme 
niin yksilöinä kuin ihmisyhteisöinä- 
kin. Ja jokainen uusi sovinto aukai- 
see ainakin hetkeksi entistä valoisam- 
man elämänpolun kulkea. 



Ajat muuttuvat - 
inkeriläisyys säilyy 



Rauman kesäjuhlilla Pyhän Kolminai- 
suuden kirkon raunioilla luokseni tuli 
iloinen naishenkilö, halasi lämpimäs- 
ti ja esittäytyy Inkeri Petersoniksi, 
Ruotsin Inkeri-liiton sihteeriksi. En- 
nen Raumalle saapumistaan hän oli 
ollut Turussa tutkimassa SJ. Laurik- 



kalan arkistoa. Kävelykierroksella 
Vanhan Rauman kapeilla kujilla oli 
aika jutella kuulumisia. 

Göteborgin kesäjuhlia (1.-2.6.1996) 
suunniteltaessa oli erityisesti otettu 
huomioon se, etteivät nuoret pysy toi- 
minnassa mukana, elleivät varttu- 

neemmat anna tilaa muutokselle. En- 
simmäiset Ruotsiin muuttaneet inke- 
riläiset ovat jo väistymässä, heidän 
lapsensa osaavat vielä ehkä suomea, 
mutta uusi sukupolvi vaatii ruotsin 
kielen käyttöä kaikessa toiminnassa. 
Kesäjuhlien ohjelmaan oli otettu esim. 
perinteisten poppiotteluiden rinnalle 
salibandy (sähly), mutta vielä ei jouk- 
kueita siihen ilmoittautunut. Pub-ilta 
ja erilaiset työpajat mahtuivat juhlien 
ohjelmaan siinä missä seurat ja kuo- 
rotkin. 

Kolmen kuoron ja taitavien soitta- 
jien esiintyminen Vasa-kirkossa oli 
kuitenkin yksi juhlien kohokohdista. 
Valitettavasti tähän merkittävään kon- 
serttiin ei tullut tarpeeksi yleisöä, jo- 
ten aiomme uusia sen talvikaudella, 
kertoo Inkeri Peterson. 

Tämän päivän Inkeri-työtä Ruotsis- 
sa leimaa myös se, että yhteyksien pi- 
täminen Inkerinmaalle ja Karjalaan on 
paljon helpottunut entisestään. Kuo- 
rot, tanssiryhmät ja yksityiset ihmiset 



pääsevät entistä vaivattomammin mat- 
kustamaan Ruotsiin, joten kulttuuri- 
vaihto on entistä monipuolisempaa. 
Tästä yksi esimerkki oli juhlien yhtey- 
dessä avattu inkeriläistaiteilijoiden 
näyttely. 

Myös Inkerin kirkon piispa Aarre 
Kuukauppi ja pääsihteeri Isto Pih- 
kala vierailivat Göteborgin juhlilla. 
Kumpikin piti tulevaisuudenuskoa 
henkivän puheen ja korosti jatkuvan 
yhteistyön merkitystä Ruotsin ja In- 
kerin kirkon välillä. Valitettavasti Pie- 
tarin Pyhän Katariinan ruotsalaisessa 
seurakunnassa on liian vähän jäseniä, 
että voitaisiin ajatella kirkon restau- 
roinnin rahoittamista Ruotsista käsin. 

Todella hyvänä ideana pidän työ- 
pajoja, jotka oli myös otettu ohjel- 
maan, Inkeri Peterson sanoo. Niissä 
oli tarjolla nuorille ohjausta piirakan- 
teossa yhtä hyvin kuin taiteellisissa 
aktiviteeteissa. Mutta osanottajia oli 
valitettavan vähän. Ehkäpä tämän- 
tyyppinen toiminta saa kuitenkin vast- 
edes jalansijaa, kunhan oikea kohde- 
ryhmä löytyy. Aina kannattaa yrittää. 

Muutoksista huolimatta haluamme 
kuitenkin säilyttää inkeriläisiä perin- 
teitä. Yksi niistä on se, että kesäjuh- 
lat pidetään juhannuksena, niin kuin 
Inkerinmaalla oli ennen tapana. Nyt 
ne on vain siirretty kesäkuun alkuun, 
etteivät kahdet tärkeät juhlat sattuisi 
päällekkäin, kun Inkerissäkin voidaan 
järjestää juhlia. 

Mutta ensi vuonna on juhlavuosi. 
On aika pitää 50. kesäjuhlat, ja ne 
ovatkin oikein kolmipäiväiset. Järjes- 
täjänä on Boräsin Inkeri-kerho, joka 
aloitti juhlaperinteen Ruotsin inkeri- 
läisistä ensimmäisenä. Tervetuloa siis 
suurin joukoin Boräsiin juhannuksen 
aikaan 1997, toivotti Inkeri Peterson. 
Haastattelu Ja kuva: Marja Mustakallio 



13 



Välähdyksiä Ruotsininkeriläisten 




s^stulleet vieraat Petroskoista, Inkeri-kuoro. Lisäksi saatiin nähdä myös Toive-yhtyeen kansan- 
i^s^-ja soittoesityksiä. 




Paikallisten kerhojen ryhmät viihdyttivät juhlakansaa. Tässä on vuorossa Gävlen lauluryhmä. 

kesäjuhlilta Göteborgista 




Tärkeitä vieraita inkerinmaaita oiivat mm. Hatsinan seurakunnan johtaja Aivina Minajeva (va 
semmaiia). Keskeiiä piispa Aarre Kuukauppija pääsihteeri isto Pihkala. 




GSIK:n voittoisa poppijoukkue (vasemmalta) Aili Paakkonen, Elviira Paakkonen, Kaarina Hippe- 
läinen ja Maha Korkka. 

Terveisiä Keski-Aasiasta 



Toukokuun alussa Suomen Pen Club 
järjesti matkan Keski-Aasiaan: Kirgi- 
siaan, Uzbekistaniin ja Kazakhstaniin. 
Matkan tarkoituksena oli kyseisten 
maiden kirjailijoiden sananvapauden 
tutkiminen. Lähdin matkalle mukaan, 
vaikka tiesin ettei siitä tulisi helppoa, 
Noilla seuduilla oli moni omaisemme 
kuollut 30-luvun alussa, kun inkerin- 
suomalaisia siirrettiin kauas raskaisiin 
olosuhteisiin. 

Matkan varrella näimme vihreitä 
puuvillapeltoja, joita oli ennen kas- 
teltu Aral-järvestä johdetuilla avonai- 
silla sementtiputkilla. Nyt putket py- 
syivät tyhjinä Aral-järven kuivuttua. 



Tästä Keski-Aasian tragediasta on 
vaiettu vuosia, kuten niin monesta 
muustakin Neuvostovallan aikaisesta 
ongelmasta, Matkustaessamme pitkin 
Silkkitietä näimme myös loputtomas- 
ti valkoisina kukkivia omena- ja kir- 
sikkapuita. Punaiset, villit unikkopel- 
lot värittivät maisemaa ja kaukana 
siinsivät Pamirin lumihuippuiset vuo- 
rijonot. 

Kirgisialaiset ovat olleet aikoinaan 
vaeltavaa jurttakansaa, ja Kirgisia on 
näistä valtioista köyhin. Pääkaupun- 
gissa Biskekissä vierailimme kansal- 
lismuseossa, jossa meille kerrottiin 
maan vaiheikkaasta menneisyydestä. 




Kirgisian pääkaupungin, Biskekin basaareissa on nykyään tavaraa, mutta riittävätkö rahat? 

Kuulimme Kirgisian kansalliseepok- 
sen Manas-tarinoita, joita on kerrottu 
jo 1000 vuotta eKr. Eräs Kirgisian his- 
torian mielenkiintoisimmista henki- 
löistä oli muistinero Seidyje Moldo- 
keva, jota voisi kutsua maan Larin 
Paraskeksi. 

Uzbekistanin pääkaupungissa Tash- 
kentissa näimme kansan sankarihah- 
mon Timur Lenkin patsaan, joka oli 
sijoitettu keskeisimmälle paikalle. Ai- 
kaisemmin samassa paikassa olivat 
seisoneet niin tsaari Nikolain kuin 
Marxin, Leninin ja Stalininkin patsaat. 

Kaikki nämä kansat on aikoinaan 
pakotettu käyttämään kyrillisiä kirjai- 



mia, vaikka ne eivät vastaakaan kaik- 
kia niiden kielten äänteitä. Kazakhs- 
tanin varapääministeri Ismangali 
Tasmangabetovin mukaan venäjän 
kielellä oli ennen tultava toimeen, 
mutta nyt on vihdoin voitu ottaa 
myös äidinkieli käyttöön. 

Kaikilla kolmella kansalla on rikas 
oma kulttuurinsa, mikä on paljolti 
juuri oman äidinkielen ansiota. Oli- 
sin halunnut tutkia, oliko näillä alueil- 
la enää jäljellä inkerinsuomalaista 
kulttuuria. Tällä matkalla aikani ei 
kuitenkaan siihen riittänyt. 

Ella Ojala 



Hyvät inkeriläiset kautta maan! 



Me salolaiset inkeriläiset olemme järjestämässä yhteistä tapaamista 
Muurlan Evankeliselle opistolle 26.10.-27.10.1996. Opisto sijaitsee lä- 
hellä Saloa. Opistolla on mahdollisuus myös yöpyä ja ruokailla. 

Ensimmäinen päivä on omistettu inkeriläisen kulttuurin esiin tuo- 
miseen, ja toinen päivä on hengellinen päivä. Kaikki, jotka haluavat, 
voivat osallistua näille päiville, ja olisimme iloisia, jos joku tulisi vie- 
raaksemme. 

Tilaisuus alkaa lauantaina 26.10.1996 kello 16.00, ja tarkoitus on 
jatkaa aivan puoleen yöhön asti erilaisen ohjelman merkeissä. 

Sunnuntaina aloitamme jumalanpalveluksella Muurlan kirkossa. Päi- 
väjuhlassa eli seuroissa mukana on kirkkoherra Kauko Sainio sekä 
Muurlan opiston rehtori Pirjo Möller. 

Ilmoitamme tarkemmin ohjelmastamme lokakuun numerossa. Myös 
te, hyvät inkeriläiset muualta Suomesta, voitte esittää ohjelmaa näi- 
den päivien aikana. 

Tarkemmin voitte tiedustella asiasta iltaisin meiltä. Nelli Zelenska- 
ja puh. 02-733 5697 ja Irma Lehtonen puh. 02-736 5731^ 

Olkaa hyvä ja tehkää meidät iloisiksi ja tulkaa meidän juhlaamme! 




Seukkoseura 

Seukot Inkerikodissa 
10.10.96 kello 13.00 
14.11.96 kello 13.00 
12.12.96 kello 13.00 



Seukkoseuran 



pikkujoulu. Tervetuloa! 



Helsingin Seudun Inkeri-seura ry 
tiedottaa 

Syyskuussa 22.9.1996 klo 14 syysko- 
kous 

Lokakuussa 27.10.1996 klo 14 kuu- 
kausitilaisuus 

Marraskuussa 30.11.1996 lauantai klo 
13 joulumyyjäiset ja pikkujoulu 



Lahden Seudun Inkeri-seura ry 

14.10.1996 Kerhoilta klo 18.30 
Paikka, Seurakuntakeskus 



Turun seudun Inkeri-seura ry 

Seuraavat tapahtumat Karjalaisten ta- 
lolla klo 14.00, Itäpellontie, Turku. 
29. 09- 1996 Mikkelinpäivän tilaisuus 

ja syyskokous 
02. 11. 1996 Pyhäinpäivän kunnia- 
käynnit muistokivillä 
26. 12. 1996 Joulujuhla 



Kyykkää 



Inkeriläisten kesäjuhlat Raumalla 13 - 
14.7.96. 

Tulokset 

Naiset, henkilökohtainen peli 

1. Leena Jousimo Turku -1 

2. Laimi Hyytiäinen -2 

3. Hilkka Nikkola Helsinki -11 

4. Maija Halenius -47 

Miehet, joukkuepelit 

1. Turun inkeriläiset 

2. Rauman koivistolaiset 

3. Karjalan Sivistysseura 

4. Helsingin inkeriläiset 

5. Eskilstuna Poppiklub 

Heimo-ottelu Karjalaiset-Inkeriläiset 

1. Inkeriläiset 

2. Karjalaiset 



Inkeriläisten viestin ilmestyminen 





Kaikki 


Valmis- 




aineisto 


tumis- 


Lehden nro 


painossa 


päivä 


10/96 


09.09.1996 


14.10.1996 


11/96 


11.10.1996 


15.11.1996 


12/96 


07.11.1996 


13.12.1996 

Rakkaamme 

Hertta Susi Eriksson 

o. s. Tarsalainen 

s. 5.1 1 1914 Venjoki 
k. 31.8.1993 Gävle 

Elina Rossi 

o. s. Tarsalainen 

s. 4.1 1920 Venjoki 
k 5.2.1995 Gävle 

Syvästi kaivaten ja 
kiitollisuudella muistaen 

lapset 

lapsenlapset 

sisaret 

Me sidomme seppeleet 
muistoista kauneimmista, 
mitä meillä on. 
A/le tiedämme, ettei 
ne koskaan kuihdu. 
Meissä ne pysyy ainaisesti. 



Rakkaamme 

Elma Marjatta 
KAKKO 



s. 13.11 1945 
k. 1.6.1996 

Rakkaudella muistaen 

Toivo ja Liisa, 

Iisakki, 

Pekka, Timo, Merja ja 

Jouko perheineen, 

ystävät sekä työtoverit 

Pohjaton tyyni hyvyys 

laineillansa mun kantaa, 

kaikelle muodoin ilmenevälle 

rakkaushohtoa taivaankirkasta antaa. 

Yhtä vain pyydän: 

Aurinkovirta kun minut 

jälleen rannalle heittää, 

ihana varmuus sieluuni painautunut 

alati kuiskaa: harha vain totuutta peittää. , 



Suomen Inkeri-liiton syyskokous 

Sääntöjen määräämä syyskokous pidetään sunnuntaina 
24.11.1996 alkaen kello 14 Karjalatalon Inkerikodissa 
Käpylänkuja 1. 

Hallitus 

Levitä Inkeri-tietoa, 
tilaa Inkeri-aiheista 
kirjallisuutta 



SAATAVANA RUOTSISTA 



Frimärksserie 75 kr 

Bordstlagga 60 kr 

Nouse Inkeri, grammotonskiva 25 kr 

Lauri Santtu, grammotonskiva 25 kr 

Arvo Survo: Omar maar, kassett 50 kr 

Laula kaikki maa, kassett, Räda 35 kr 

Karta, von Köppen 50 kr 

Vykort, Haparanda, tackplatta 1 kr 

Vykort, Örebro, minnessten 1 kr 

Vykort, tlicka i Tuutaridräkt 2,50 kr 

Kavajnäl, vapen 10 kr 

Gratulationskort, stort 10 kr 

Gratulationskort, litet 10 kr 

Klistermärke, Ingermanland + Estland5 kr 

Klistermärke, Ingermanlands vapen 5 kr 

Tuuli: Inkeriläisten vaellus 75 kr 

Isien Usko, muistojulkaisu 10 kr 

Kemppi: Fenno-lngrian lauluja 5 kr 

Hammarström: Ingermanländama 

som tlydde tili Sverige 15 kr 



Folkesten: Ingermanländare i 
Västeräs 

Lilja - tlyktingtlickan trän 
Ingermanland 



25 kr 



30 kr 

Himiläinen: Främmande tosterland 50 kr 

Hiiva: Förvisningen 50 kr 

Monahof: Tilltlykten 75 kr 

Ojala: Pitkä kotimatka 75 kr 

Ojala: Suomi näkyy 75 kr 

Kuortti: Kirkossa, keskitysleirillä 75 kr 

Kuortti: Veljeni sotavangit 75 kr 



Miettinen: Inkeriläiset maaton kansa 75 kr 

Sihvo: Inkerinmaalla 75 kr 

Kolomainen: Inkerin toisinajattelijat 25 kr 

Survo: Neljäs tuuli 50 kr 

Survo: Itku Inkerille 130 kr 

Ronkonen: Laps Inkerin 100 kr 

Nevalainen: Inkeriläinen siirtoväki 100 kr 

Mesiäinen: Maria Kajavan pitkä 

taival 110 kr 

Virtaranta: Inkeriläisiä sananlaskuja 70 kr 

Mooses Putron elämäkerta 30 kr 

Iho: Hietajyvä 40 kr 

Alexander Störgren: Mutkainen tie 
vapauteen 150 kr 

Adressi 40 kr 

Kavajnäl Ingermanlands tlagga 20 kr 

Metiäinen: Inkerin ev.lut. 

kirkon 350-v. 50 kr 

Tarra, Inkerin lippu 5 kr 

Randefelt: Inkeri, Tiekartta 100 kr 

Randefelt: Keski-lnkeri, Kartta 100 kr 

Miettinen: Kohtalontie 150 kr 

Zahharov: Ikuinen kulkuri, Kassett 80 kr 

T-paita 100 kr 

Inkerin ristiviin 450 kr 



Tilauksia ottaa vastaan 

Armas Paakkonen 
Tingsgatan 35 
50253 Boräs 

puh. ja FAX 033-101 988 
Postisiirtotili 626047-5 



Vammalan Kirjapaino Oy 1996 
ISSN 1236-9586 



Inkeriläisten viesti 



Toimitus 

Päätoimittaja 
Markku Pyysiäinen 
Toimitussihteeri 
Marja Mustakallio 
Toimituksen osoite: 
c/o Mustakallio 
Kahisevankuja 6 as. 3, 



02710 Espoo 



Puh. ja Fax (09) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (09) 793 796 ti klo 18.30-20.00 

Annikki Kelo 

Postisiirtotili 800012-306364 

Pankki KOP 101030-1085026 

Ilmoitukset 

1/1 sivu mk 1 500 mk 

1/2 800 mk 

1/4 » 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Suomen Inkeri-liitto ry 

Sanat auttavat 
selviytymään 



Kansanrunous pohjautuu elämän ko- 
viin kokemuksiin. Runonlaulanta on 
ollut meille itäisen ja läntisen kulttuu- 
ripiirin puserruksissa eläneille suoma- 
laisille keino hallita arkista, ankaraa 
elämää. Tutkija Katja Hyry kertoo 
Yliopisto-lehdessä (12/96) Vienan 
Karjalassa, Tuoppajärven rannalla 
asuvasta Stepanie-mummosta, joka 
kirjoitustaidottomana oli oppinut sel- 
viytymään juuri sanojen avulla. Tämä 
Helsingin yliopiston julkaisema lehti 
on muuten nykyisin harvinaisen mo- 
nipuolinen aikakauslehti; kuka tahan- 
sa voi myös tilata sen kotiinsa riip- 
pumatta siitä, opiskeleeko tai työs- 
kenteleekö yliopistossa. 

Katja Hyry kohtasi Stepanien tutki- 
musmatkallaan Vienassa viisi vuotta 
sitten. Tässä mummossa tuntui ruu- 
miillistuvan koko mennyt rajantakai- 
nen maailma ja sen raskaat vaiheet. 
Ja kuitenkin tässä tietäjämummossa 
kukki kaiken jälkeen harvinainen elä- 
mänilo. Hyryn mukaan Stepanie oli 
hallinnut omaa ahdasta elämänpii- 
riään kulttuurin ja erityisesti sitä il- 
mentävien sanojen avulla. Hän kulki 
näin Larin Parasken jälkiä. Stepa- 
nien voima oli sanoissa. »Hän paran- 
si, synnytti ja selvisi sanoilla, sanojen 
avulla.» Muisti korvasi kirjoitustaidot- 
tomuuden. Stepanie oli kuin elävä 
kansanrunouden arkisto. 

Myös Inkeriläisten viestin toimituk- 
sessa olemme huomanneet, kuinka 



tärkeää monille lukijoillemme on omi- 
en elämänvaiheitten pukeminen sa- 
noiksi, runoilu. Harvoin se kohoaa 
taiteeksi, mutta sen merkitys onkin 
muualla: sanojen avulla kirjoitetaan 
omaa elämänhistoriaa. Näin ne aut- 
tavat jaksamaan. Sanojen avulla hal- 
litaan Stepanien tavoin arjen olosuh- 
teita. »Sanat auttavat selviytymään 
(Katja Hyry).» Siksi niitä kannattaa 
käyttää. 

On muuten merkillistä, millainen 
voima ja sitkeys piilee monissa Ste- 
panien kaltaisissa vanhoissa naisissa. 
Heihin viittasi myös kalastaja Pentti 
Linkola loppukesällä Suomen Kuva- 
lehdessä. Omien rajantakaisten koke- 
mustensa perusteella hän väitti, että 
juuri naisten - ei miesten - varassa 
on yhteinen tulevaisuutemme. Se on 
Stepanien kaltaisten sitkeiden mum- 
mojen harteilla. Inkeriläisten tämän 
vuosisadan kokemukset viittaavat 
ainakin tähän suuntaan. 

Markku Pyysiäinen 




»Ihme, ihme on ett Jumala anto tällaset ajat.» 

Laatokan-Karjalan 
inkeriläisvanhukset 
kesäretkellä omal' maal' 



Kaikkia heitä oli visottu sinne tän- 
ne. Ei ollut lasettu takaisin omalle 
maalle. Eri puolilla Inkeriä syntyneet, 
Siperiat, Kloogan leirit, Suomeen siir- 
rot ja palautukset kokeneet vanhuk- 
set olivat lopulta asettuneet Karjalan 
tasavaltaan. Sinne he olivat kotinsa ja 
kasvitarhansa perustaneet, siellä lap- 
sensa kasvattaneet ja vunukoistaan 
iloinneet. Juuri kukaan heistä ei ollut 
päässyt käymään Inkerinmaalla. Kai- 
puu sinne oli kaihertanut mieltä nel- 
jäkymmentä vuotta tai enemmänkin. 

Mutta uusi aika oli vihdoin koitta- 
nut. Oli käyty seurakuntia perustele- 
maan, ja niissä pidetty jo kaksi dia- 
koniatyön kurssia, niin että oli hyviä 
vapaaehtoistyöntekijöitä, jotka lähti- 
vät avuksi. Kurssien opettaja Ulla 
Soikkeli tilasi bussin ja kokosi Sor- 
tavalasta, Pitkärannasta ja Salmin Mii- 
nalan kylästä vanhukset, jotka halu- 
sivat päästä näkemään Inkerinmaan 
uusia kirkkoja ja palvelutaloja. Koleh- 
teja oli kerätty Suomen puolella, Elä- 
keliitto oli luvannut maksaa osan, jos 
jää uupumaan. »Jumala siunatkoon 
Suomen kansaa, kun tämmösen meil- 
le järjesti», huokailtiin bussissa. 



»Kons tulet uuvestaan? Älä 
unhota meitä» 

Vanhusten yksinäisyys on Karjalan 
niin kuin usein Inkerinkin kylissä viil- 
tävää. »Minulla ei ole ketään», saattaa 
sanoa mummo, jonka työikäiset lap- 
set ja kaikki nuoremmat sukulaiset 
ovat voineet esim. muuttaa Suomeen. 
Olemattoman pienellä eläkkeellään 
he koettavat tulla toimeen viljellen 
tarhaansa, jota pitää kavattaa, ettei 
käy harventajia. 

Kun imatralainen Ulla Soikkeli 
vuonna 1992 ensi kerran kävi Inke- 
rissä katsomassa, miten Suomesta lä- 
hetettyjä avustuspaketteja jaettiin ko- 
teihin, hän jäi koukkuun. Oli otetta- 
va haasteet vastaan ja tultava uudes- 
taan. Oli ryhdyttävä käynnistämään 
diakonia-avustajien koulutusta. Paket- 
tien jakaminen bussin ovelta niille 
hyväkuntoisille, jotka jaksoivat tulla 
käsi ojossa kirkon pihaan, ei tuntu- 
nut järkevältä. Avun pitäisi mennä 
etäisimpiinkin kyliin niille vanhuksil- 
le, jotka eivät kirkolle pääse. 

Suomessa oli Eläkeliitolla samanta- 
paisia suunnitelmia. Inkerin kirkko 




Ulla Soikkeli ei »unhottant» Miinalan Tanjaa, jolle oli luvannut käydä kertomassa matkasta. 



käynnisti työntekijöiden koulutusta. 
Resurssit ja tarve loksahtivat kohdal- 
leen, ja ensimmäinen diakoniatyön 
kurssi pidettiin Keitossa viime vuon- 
na. Toinen kurssi päätettiin pitää Pit- 
kärannassa. Osanottajiksi tuli sekä 
miehiä että naisia, lääkäreitä, insinöö- 
rejä jne. Innostus oli suuri. 

Ensimmäinen harjoittelu tämänvuo- 
tisen kurssin jälkeen oli saatu Ruskea- 
lan leirillä. Nyt työntekijät pääsivät 
pitämään huolta bussimatkan vanhuk- 
sista. Ja tarpeen se huolenpito olikin: 
Hatsinaan päästyä yksi vanhuksista 
sai sydänoireita, mutta Nadjan ja 
Rimman asiantunteva apu auttoi 
häntä jatkamaan. Leili, Irma ja Nelli 
osasivat myös hyvin soveltaa kurssil- 
la opittua. Vanhukset saivat istua val- 



miiseen pöytään, ja höyryävät lauta- 
set ilmestyivät majapaikoissa eteen 
kuin itsestään. 




Pitkärannan kirkko on pieni, sininen talo. Ku- 
vassa ovat keväällä pidetyn diakonia-avusta- 
jakurssin osanottajat ja opettajat, keskellä piis- 
pa Aarre Kuukauppi. 




Ilmon Nellin, Rimman, Leilin, Irman ja Nadjan 
apua eivät vanhukset olisi tohtineet pitkälle 
retkelle lähteä. Ulla Soikkeli (olk.) on tyytyväi- 
nen kurssilaisiinsa. 




Kuka uskoisi tätä rakennusta kirkoksi? Entisen 
palokunnantalon pihalla on rakennustelineitä. 
Kirkko toimii yläkerrassa. 



Jollakulla vanhuksista oli lapsen- 
lapsi mukanaan. 13-vuotias Maxim ja 
18-vuotias Anni saivat varmasti vai- 
kutteita, ja Anni onkin hakenut Inke- 
rin kirkon seurakuntatyön peruskurs- 
sille. Maxim on hyvä oppilas koulus- 
sa ja ahkera pyhäkoululainen, Anni 
on toiminut jo pyhäkoulunopettajan 
apulaisena. 

Huoli vunukoista onkin inkeriläis- 
vanhusten sydämellä. Nyt, kun he itse 
ovat päässeet seurakuntaelämän pii- 
riin, he tahtovat kantaa myös lapsen- 
lapset kasteelle. Mummot rukoilevat, 
että se johtaisi koko nuoren perheen 
elävään uskoon, joka näkyisi myös 
arjen tilanteissa. 

Ruokkimisihme 

Matka alkoi Sortavalasta tiistaina 16.1. 
Palokunnan talossa toimivan kirkon 
kupeelle tuli Keiton seurakunnan 
omistama bussi, johon nousi 13 mat- 
kalaista. 

Pitkärannasta otetaan mukaan 28 ja 



Salmin Miinalan kylästä vielä neljä 
lähtijää. Bussi on aivan täynnä. Sitä 
ajaa Arvo Haimi nuoren avustajansa 
Nikolain kanssa vuorotellen. 

Miinalassa Ulla käy tervehtimässä 
93-vuotiasta Tanjaa, joka ei jaksa läh- 
teä mukaan. Tanja elää yksin pienes- 
sä asunnossaan, hän on selvillä asi- 
oista, pää on terävä, ja hän laulaa 
meille matkaeväiksi kirkkaalla äänel- 
lä: »Ilo on kulkea Jeesuksen kanssa...» 
Portailla räksyttää naapurin koira. 
Tanja sanoo lähtiessämme: »Ota täst 
korppu, anna koiralle, most (= ehkä) 
ei käy puremaan.» 

Evästauko pidetään Aunuksessa 
joen rannalla. Kylän harmaaseinäiset 
talot ovat kuin suoraan kansatieteel- 
lisestä teoksesta, pääty tielle päin ja 
koristellut ikkunalaudat. On kaunis 
auringonpaiste ja kukat kukkivat. 
Eväitä kaivetaan laukuista, niitä jae- 
taan toisillekin kuin uusitestamentil- 
lisessa ruokkimisihmeessä. Viisi lei- 
pää ja kaksi kalaa. Kohdalle osunees- 
sa talossa tarjotaan minullekin rahkaa 
ja uunijuustoa. 



Saman kylän poikia 

Illalla saavuttiin Keittoon, jossa uusi 
koulutuskeskus lämpimine suihkui- 
neen jo oli ihmettelemisen aihe. Jo 
tässä osa matkalaisista saattoi päästä 
tapaamaan sukulaisiaan ja yöpyäkin 
heidän luonaan. Osa etsi läheiseltä 
hautausmaalta omaistensa hautoja. 

Mutta aamulla mentiin Keiton ul- 
jaaseen, kunnostettuun kirkkoon. 
Siellä retkeläiset otti vastaan Inkerin 
piispa Aarre Kuukauppi, joka sanoi 
matkan vanhimmalle jäsenelle ole- 
vansa tämän kanssa zemaljäki, saman 
kylän asukas. »Käykää sissää, ihan 
etteen, Aarre teille jumalansanaa le- 
vittää»», sanoi suntio. 

Onkohan monestikaan missään ol- 
lut paremmin paikallaan virsi »»On rie- 
mu, kun saan tulla/ sun, Herra, temp- 
peliisi Piispa Kuukauppi kertoo Kei- 
ton kirkon vaiheista ja siunaa matka- 
laiset. 

Myös Toksovan kirkko hämmästyt- 
tää kauneudellaan. Siellä on 89-vuo- 
tias Lyyti Tatti päässyt ripille, ja yli 
70 vuoden takaiset muistot tulvivat 
mieleen. Kirkkovaltuuston puheen- 
johtaja Eino Laukkanen kertoo kir- 
kon korjaamisen vaiheista, ja toteaa, 
että seurakuntalaisten kolehtirahoilla 





Keiton koulutuskeskus Joka on siirretty Espoos- 
ta, tarjosi hyvän yösijan. »Lopen on sorja. Suo- 
malaisten käsi on tehnyt», todettiin. 



ei kirkon ylläpitokustannuksista sel- 
vitä. Karjalasta tulleiden haaveet ko- 
measta kirkosta alkavat asettua rea- 
listisiin uomiin. Miten selviytyisimme 
hoitokuluista, jos kirkon saisimme? 

Leivinuuni kirkossa 

Seuraava kohde on Jukin kirkko Haa- 
pakankaan seurakunnassa. Sitä vii- 
meistellään parhaillaan syyskuussa 
pidettäviä vihkiäisiä varten. Esteri 
Mihailova, kirkkovaltuuston puheen- 
johtaja, joka tekee diakoniatyötä 
myös läheisessä vankilassa, ottaa vie- 
raat vastaan. Emännät ovat käyneet 
lettuloi paistelemmaan fa kahvia keit- 
tämään. Ovensuussa olevaa leivinuu- 
nia ei ole vielä kokeiltu. 

Tämä suomalaisarkkitehdin suun- 
nittelema hirsikirkko miellyttää pitkä- 
rantalaisia. Tässä olisi jotain! 

Mutta Tyrön tänä keväänä uudel- 
leen vihitty, suomalaisin voimin kun- 
nostettu kirkko on iso ja mahtava. Sitä 
esitteleekin ystävyysseurakunnan Hel- 
singin Mellunkylän kappalainen Sirk- 
ka Kuula. 

Tässä vaiheessa retkeä 75-vuotias 
Katri Toomberg huokaa: »Koko elä- 
mä yhes päiväs!»» Ja Helena Kemppi 
Impilahdelta miettii, miltä kaiken tä- 
män ihanuuden jälkeen tuntuu men- 
nä omiin, vaatimattomiin kirkkoihin 
Karjalassa. Milloin alkaa kunnostus- 
työ siellä? »Pitää olla toivoss'», hän sa- 
noo ja kertoo, että hänen äitinsä kuoli 
nälkään Siperiassa ja lapset pantiin 
härkävaunuun tulemaan Krasnojars- 
kin seudulle. Ei saanut jäädä edes äi- 
tiä hautaamaan. Lopulta hän sai aset- 
tua Petroskoin seudulle, elätti itsensä 
metsätöillä, työskenteli ompeluteh- 
taassa ja lastentarhassa. Inkerinmaal- 




Kotikunnaat ovat jääneet taakse ja retkeläiset ovat tulleet Pietariin. »Oon mie kerran Leningra- 
din asemal käynt», muistellaan, kun kysytään, milloin viimeksi on oltu omal' maar Inkerissä. Nyt 
kokoonnuttiin Pyhän Marian kirkon portailla. 



la hän pääsi sentään kerran käymään 
vuonna 1956. Äidin vanha virsikirja 
on kulkenut mukana kaikissa vaiheis- 
sa. Nytkin se kaivetaan käsilaukusta 
ihmeteltäväksi. »Viisi kirkkoa päiväs- 
sä! Tällaista lahjaa en saa enää kos- 
kaan», Helena Kemppi toteaa. Suret- 
taa, kun 80-vuotias serkun vaimo ei 
päässyt mukaan. 

Hietamäen kirkko on pieni harmaa 
parakki, kuin surukirje mustine nurk- 
kalautoineen. Sitä katsotaan ulkoa- 
päin, ja matka jatkuu. 



»Yhes kouluu köytii» 

Karjalan inkeriläisten kesäretken ko- 
hokohtia ovat tietenkin kirkot, mutta 



myös niissä tavatut ihmiset. Yhtäkkiä 
onkin kirkon portailla lapsuudenys- 
tävä. Impi ja Katri Heinonen, mo- 
lemmat alkujaan Kupanitsan Karsta- 
lasta, tapasivat Haapakankaan kirkos- 
sa. Samoin löysivät toisensa 90- vuo- 
tias Katri Aleksejeva Mekkovan ky- 
lästä ja Anna Pitkäranta Keiton Haa- 
pojalta. Hatsinan kirkkoa oli siisti- 
mässä Anni Gyppisen lapsuudenys- 
tävä Elsa Kolomainen, o. s. Kirppu. 
»Lapsuuves nähtii viimeks.». 

Retkeläiset vierailivat myös useas- 
sa suomalaisvoimin kunnostetussa 
palvelukodissa kuuntelemassa niissä 
olevien vanhusten järkyttäviä kohta- 
loita. Taaitsan palvelukodissa 87-vuo- 
tias Mari Holappa kertoi, kuinka Le- 
ningradin piirityksen aikaan hän vei 

Kupanitsan kirkossa Arvo Survo sytyttää muistokynttilän, tarttuu kitaraansa ja alkaa laulaa sävel- 
tämäänsä laulua Inkerin äideille. 



lapsensa kodin pihaan kaivettuun 
maakuoppaan. Juuri, kun hän imetti 
nelikuista tytärtään, tuli kranaatti ja 
surmasi lapsen sekä vei Katrilta toi- 
sen jalan. Koko päivän hän oli siellä, 
ennen kuin omaiset tulivat etsimään. 
Nyt on Marilla kaikki hyvin. Taait- 
sassa hoidetaan hyvin. Lääkäri tulee- 
kin juuri paikalle instrumentit muo- 
vikassissa, tuikkaa pitkän piikin puu- 
dutusainetta suuhun ja vetää pois sär- 
kevän hampaan. Mari jatkaa järkyttä- 
vää kertomustaan pumpulitukko 
suussa. 



Skuoritsan suuri kirkko on raunioi- 
na; koivut kasvavat sen sisällä. Mutta 
viereisessä puurakennuksessa tuok- 
suu pulla. Siellä valmistaudutaan 
myyjäisiin, koska tulossa on suuret 
laulujuhlat. Täälläkin neuvotellaan 
vanhan kirkon korjaamisesta. 

Lilja Stepanova, Inkerin kirkon 
diakoniatyön johtaja, selostaa seura- 
kunnan vaiheita ja ottaa Karjalasta tul- 
leet vieraat vastaan vielä Mariakodis- 
sa, joka on seurakunnan omistama 
yksityinen vanhainkoti. Talkoolaisia 
on tullut Suomesta auttamaan sen re- 



montoinnissa. Seurakunta järjestää 
heille majoituksen. Kodissa asuvat 
vanhukset maksavat 75 % eläkkees- 
tään, ja Vantaankosken seurakunta 
antaa joka päivä 8 mk/vanhus hoito- 
kustannuksiin. 



»Uskoi' ei oo umpee, halul ei oo 
hankee» 

Kupanitsan kirkossa retkeläisiä odot- 
taa iloinen yllätys. Kirkon vieressä 
asuva Arvo Survo tulee itse ottamaan 
vieraita vastaan. Hän kertoilee verrat- 
tomaan tapaansa juttuja: Kerran vuon- 
na 1988 hän heräsi yöllä siihen, että 
varkaat olivat hänen autonsa kimpus- 
sa. Siinä varkaita hätistellessään kel- 
lo neljältä aamuyöllä hän sai päähän- 
sä, että Kupanitsan seurakunta on vie- 
lä perustamatta. Siitä kaikki alkoi. 
Ensimmäinen jumalanpalvelus pidet- 
tiin huoneessa, jossa oli kymmenen 
astetta pakkasta. Nyt iloitaan kauniis- 
ta, kunnostetusta kirkosta. Todellakin: 
Uskoi' ei oo umpee... 

Survo kartoittaa omakätisesti kaik- 
ki seurakuntansa etäisissäkin kylissä 
asuvat vanhukset. Nyt hän on juuri 
lähdössä Raanitsan kylään seuroja pi- 
tämään. Pitää vaihtaa papin kamppeet 
päälle, ja sitten hän tulee vielä kita- 
roineen soittamaan ja laulamaan meil- 
le retkeläisille. »OmaP maaP» osuu nyt 
juuri oikeaan saumaan. 

Kolppanan kirkossa toimii metalli- 
tehdas. Piha on täynnä rautaromua, 
nostokurkia, kuraa ja sotkua. Vuon- 
na 1800 rakennetun kirkon goottilais- 
tyylisistä ruusuikkunoista menee si- 
sään ilmastointiputkia, ikkunoissa 
roikkuu riepuja pahimpia reikiä tuk- 
kimassa. 

Pohjakerroksesta on pieni huone, 



entinen sakasti, annettu seurakunnan 
käyttöön. Kahdessa vuodessa on me- 
tallitehdas luvannut väistyä, mutta 
mistä rahat korjaustyöhön? 

Miten Karjalassa? 

Kolme päivää matkustettuaan ja mon- 
ta monituista kirkkoa ja rauniota sekä 
palveluskoteja nähtyään karjalaiset 
miettivät, miten heillä olisi nyt viisain- 
ta toimia. Arvo Survo rohkaisi heitä 
sanomalla, että Karjalan seurakunnil- 
la on nyt ruumis, mutta vaatteita 
puuttuu sen ympäriltä. Kirkkoja on 
siis ruvettava rakentamaan. Suuriako 
vai pieniä, se on nyt tuhannen taalan 
kysymys. Tuhannen nimenomaan sik- 
si, että isojen kirkkorakennusten kus- 
tannukset voivat käydä ylivoimaisik- 
si. Toisaalta toiminnalle on saatava 
kunnolliset puitteet. Pitkärannan pie- 
ni, sininen puutalo ei riitä. 

Sortavalassa on jo tontti katsottu- 
na. Siellä ollaan optimistisia. Lyyti 
Tatti, joka on retkellä »kaikiist vanhin 
ja kaikiist potrin», sanoo ihanan reip- 
paaseen tapaansa; »Käi mite käi, kuha 
pläjäht!» 

Teksti ja kuvat: Marja Mustakallio 

Professori Jouko Sihvon juhlaesitelmä Raumalla 13.-14.7 1996 

Inkeriläisten uskonto 
kommunismin puristuksessa 
vuosina 1938-1991 



Tutkimaton ajanjakso 

Inkeristä ja inkeriläisistä on kirjoitet- 
tu runsaasti ajanjaksoilta, joilta on ol- 
lut käytettävissä kirjallista aineistoa. 
Ajalta 1938-1991 aineistoa on ollut 
kovin niukalti. Eniten on kirjoitettu 
niistä inkeriläisistä, jotka jäivät toisen 
maailmansodan aikana saksalaisten 
valloittamille alueille ja jotka sitten 
vuosina 1943 ja -44 evakuoitiin Suo- 
meen. Heistäkään ei sitten vuodesta 
1944 eteenpäin tiedetä vuosikymme- 
niin juuri mitään. Heitä koskevat asia- 
kirjat ovat tiettävästi niukkoja ja ne 
ovat olleet tutkijain ulottuvilla vasta 
Neuvostoliiton loppumisen jälkeen. 
Toivo Flink on julkaissut heitä kos- 
kevia neuvostoliittolaisia asiakirjoja 
kirjassaan Pois Inkeristä, ohi Inkerin. 
Tässä esityksessä ei ole paljon käy- 
tetty kirjallista aineistoa sen vähäisyy- 
den vuoksi. Käytetyssä kirjallisuudes- 
sa käsitellään yleistä uskonnollista ti- 
lannetta Neuvostoliitossa. Mukana on 
myös muutamia inkeriläisten muistel- 
ma- ja elämäkertakirjoja. Se mitä sa- 
non, pohjautuu pääosin niille haas- 
tatteluille, joita olen tehnyt Inkerissä 



ja Karjalassa vuosina 1993 ja -94. Te- 
kemäni haastattelut ovat kohdistuneet 
henkilöihin, jotka ovat toimineet uu- 
delleen perustetuissa inkeriläisissä 
seurakunnissa. Ne eivät siis edusta 
kaikkia inkeriläisiä. Nimenomaan us- 
kontoon kielteisesti tai välinpitämät- 
tömästi suhtautuvia ei haastatelluissa 
ole. Minkä verran heitä yleensä on 
inkeriläisistä, siihen ei ole olemassa 
vastausta. Ilmeiseltä kuitenkin näyt- 
tää, että heitä on varsin paljon, kun 
nykyisiin inkeriläisseurakuntiin kuu- 
luu vain ehkä neljännes kaikista in- 
keriläisistä. 

Mielestäni vähän on kiinnitetty 
huomiota siihen, mistä inkeriläiset 
ovat ammentaneet voimansa ja kes- 
täneet kaikki ne hirvittävät kohtalot 
ja kokemukset, jotka heidän osakseen 
ovat tulleet. Haastattelemieni ihmis- 
ten kertomuksista päätellen heidän 
kristillisellä uskollaan on siinä ollut 
tärkeä osuus. Millaista tämä usko on 
ollut ja miten se on säilynyt kaikki 
nämä vuosikymmenet, sitä on tässä 
tarkoitus konkreettisin esimerkein va- 
laista. 

Uskonto muuttuu 
näkymättömäksi naisten 
uskonnoksi 

Inkerin kirkon toimintamahdollisuu- 
det heikkenivät ratkaisevasti heti val- 
lankumouksen jälkeen vuonna 1918. 
Siihen oli kaksi keskeistä syytä. Toi- 
nen johtui annetusta uskonnollisia 
yhteisöjä koskevasta asetuksesta, jon- 
ka mukaan uskonnolliset yhteisöt jou- 
tuivat tiukkaan valtion valvontaan ja 
niiden omaisuus joutui valtion omis- 
tukseen. Inkerin kirkon osalta kehi- 
tys johti siihen, että vuoteen 1938 
mennessä kaikki kirkot oli suljettu ja 
otettu toisiin tarkoituksiin tai hävitet- 
ty kokonaan. Toinen syy oli pappis- 
pula. Inkerin kirkon papit olivat suo- 
malaisia pappismiehiä, joista viittä lu- 
kuun ottamatta kaikki siirtyivät Suo- 
meen vallankumouksen jälkeen. Lä- 
hes kolmenkymmenen seurakunnan 
hoitaminen viiden papin voimin ei 
onnistunut toivotulla tavalla. Tilannet- 
ta pyrittiin korjaamaan antamalla so- 
piviksi katsotuille miehille oikeudet 
hoitaa papillisia tehtäviä, mutta nämä 
seurakunnan hoitajatkaan eivät saa- 
neet toimia vapaasti. Heidät vangit- 
tiin ja karkotettiin 1930-luvulla ja osa 
teloitettiin tuhansien muiden inkeri- 
läisten tavoin. Inkerin kirkon julkinen 
uskonnonharjoitus päättyi kokonaan 
vuoden 1937 aikana. Viimeinen pap- 
pi rovasti S. J. Laurikkala karkotet- 
tiin lopullisesti Neuvostoliitosta huh- 
tikuussa 1937 

Vuodesta 1938 lähtien inkeriläisten 
uskonnon harjoittaminen ja siirtämi- 
nen uusille sukupolville oli naisten 
vastuulla. Katri Kukkonen kertoo, 
mitä tapahtuu Keitossa tässä vaihees- 
sa. »Ihmisiä oli niin kovasti koeteltu 
ja rasitettu, et niil oli vain turva Ju- 

Professori Jouko Sihvo on haastatteluin tutki- 
nut inkeriläisten uskon säilymistä. 



malassa. Se oli niin niin Jumalan sa- 
nan kipeä se seurakunta, että sitä ih- 
mettelit, kun menit kirkkoon, että kat- 
sopas, kylän miehet menevät kirk- 
koon. Pappia ei ollut. Meidän viimei- 
nen pappi Korpelainen vangittiin elo- 
kuussa 1937, mutta kirkkoa ei otettu 
pois. Se oli seurakunnan käytössä ja 
jumalanpalvelukset kirkossa pidettiin 
joka sunnuntai. Siel ei ollut ketään 
vakinaista puhujaa, eikä kuulutettu 
koskaan, että jumalanpalvelus tulee. 
Mutta kun sunnuntai tuli, niin kirkko 
oli ääriään myöten täynnä kansaa. Ja 
siellä oli sitten naispuhujia. Anna Kii- 
veri oli vanhin naispuhuja Virkkilän 
kylästä. Hän oli uskovainen nainen ja 

lyhykäisiä puheita piti. Ei meillä kir- 
kossa soittajaakaan ollut. Lukkarin 
virkaa pitävä Paavo Kajava vangittiin 
vuonna 1937. Mutta kun sitten kävi 
kirkko jatkumaan, niin siellä oli soit- 
tajia, oli Anna Pärssinen, nuori tyt- 
tö Leningradin Malinohkan kylästä ja 
myöskin oli Iita Korkka Toksovasta. 
Ja niin mentiin kirkkoon, ja Anna Kii- 
veri piti tavalliset rukoukset niin kuin 
seuroissa pidetään, luki evankeliumin 
ja selvitti sitä. Ja sitten siihen alkoi 
ilmestyä naispuhujia, apulaisia lisää. 
Meillä oli Keitossa nuorisoseura, us- 
kovaisia tyttöjä ja poikia, jotka kävi- 
vät kirkossa ja pitivät omaa seuraa. 
Tämä nuoriso auttoi silloin kirkon toi- 
minnassa. He lauloivat, lukivat runo- 
ja kirkossa. Sitten minäkin aloin ot- 
taa osaa silloin kolmantena kymme- 
nentenä seitsemäntenä vuonna näis- 
sä kirkon toiminnoissa. Puhujan lah- 
jat minulla oli jo nuoruudessani sil- 
loin, kun olin kansanopistossa Tok- 
sovassa. 

Naisten pitämät jumalanpalvelukset 
jatkuivat kaksi vuotta. Elokuussa 39 
otettiin kirkko pois... mutta sitten 
käytiin kirkon luona hautuumaalla. 
Siellä pidettiin sama jumalanpalvelus 
ja seurat ihan taivasalla. Ja niin oli 
onni, että joka sunnuntai oli pouta. 
Sade ei karkottanut. Mutta me olim- 
me niin arkoja, niin pelästyneitä, että 
emme uskaltaneet mennä edes kirkon 
eteisen katoksen alle. Olimme vain 
hautuumaalla. 

Vielä kesällä 40 jatkettiin ja kun 
annettiin tietää, että Keitossa pidetään 
vielä jumalanpalveluksia, niin Inkeris- 
tä kävi kansa tulemaan sinne, kun 
meillä oli bussi likellä. Helluntaina ei 
menty kirkon luo hautuumaalle, vaan 
mentiin sinne kirkon vanhalle hau- 
tuumaalle. Ja sit siel oli valtava näky, 



siel oli kansaa niin paljon ja pidettiin 
se jumalanpalvelus siellä. Neljäskym- 
menes vuosi käytiin syksyyn saakka 
kirkon luona hautuumaalla. Talvella 
ei ollut. Kun oli elojuhla ja mikkeli, 
ne pidettiin yhdessä hautuumaalla. 
Mutta sitten kävi niin, että kun ne lo- 
kakuun vallankumousjuhlat olivat tu- 
lossa, niin valtiolla piti aina olla niitä 
panttivankeja. Ja sitten meidät sen 
Kiiverin Annin kanssa vangittiin lo- 
kakuun pyhien alla. Se oli alkuloka- 
kuuta ja siihen loppui sitten se Kei- 
ton jumalanpalvelus. 

Nyt minulla ei ole tietoa, pidettiin- 
kö naisten toimesta muualla Inkeris- 
sä näin pitkään, siis syksyyn 1940 
saakka seuroja tai jumalanpalveluksia. 
Kirkoissa niitä ei ainakaan voinut pi- 
tää, koska kaikki kirkot oli otettu pois 
seurakunnilta. Samaan aikaan naiset 
olivat alkaneet hoitaa kirkollisia toi- 
mituksia lähinnä kasteita ja hautojen 
siunaamisia eri puolilla Inkeriä, sillä 
pappeja ei ollut eikä seurakunnan 
hoitajiakaan.» Katri Kukkonen kertoo, 
että Anna Kiiveri toimitti kasteet ja 
hautojen siunaamiset Keitossa. 

Karkotettujen kulakkien keskuu- 
dessa tapahtui samalla tavalla. Maria 
Kajava kertoo elämäkerrassaan, kuin- 
ka hän joutui papin tehtävään, kun 
Jääskeläisen perheen vanha äiti kuo- 
li. »Kauheinta oli se, ettei ollut ketään, 
joka siunaisi vainajan, vaikka tämän 
oma poika oli jo todennäköisesti pap- 
pi Juhani Jääskeläinen, joka oli 
Suomessa. Mari sanoi, ettei äitiä jäte- 
tä siunaamatta. Kun muita ei ole, eikö 
mummo tekisi sitä? Mummo pudisti 
päätään. Mari sopisi siihen tehtävään 
paremmin. Eeva sanoi, että he olivat 
jo ajatelleetkin sitä. 'Sie oot meist 
kaikkiin hyvä/ 'En mie ole hyvä. 
Mut siunataa hänet yhes. Miulle jäi 

kuitenkin takavarikoinnista yks virsi- 
kirja, mis on käsikirjakii. Siinhä ne on 
kaik hautajaisluvut.' Vasta haudal- 
la Maria alkoi pelottaa. Jos hän ei sit- 
tenkään osannut toimittaa siunausta 
oikein. Lisäksi joukossa oli venäläi- 
siä, joten heille piti sanoa jotain ve- 
näjäksi. Mari oli ainakin sellaisessa ti- 
laisuudessa epävarma omasta kielitai- 
dostaan. Hänen kätensä vapisivat, ja 
hänestä tuntui, ettei hän saa sanaa 
suustaan. Mutta suomalaiset alkoivat 
veisata Tuolla ylhääll' asunnoissa 
autuaissa Jumalan' Sen jälkeen Ma- 
rin oli puhuttava. Ja hän puhui suo- 
mea ja venäjää ja toimitti siunauksen 
käsikirjan mukaan. Pian alkoi uusi vir- 
si 'SielP kaunis kannel soi' ja siunaus 
oli ohi.» 



Länsi-inkeriläisten erilainen 
tilanne 

Saksalaisten tuloon saakka länsi-inke- 
riläisten uskonnollinen tilanne oli sa- 
manlainen kuin muillakin. Uskovat 
naiset pyrkivät hoitamaan ihmisten 
kirkolliset ja hengelliset tarpeet. Sak- 
salaiset valloittivat sitten Länsi-Inke- 
rin niin nopeasti, että venäläiset ei- 
vät ehtineet evakuoida siviilejä eivät- 
kä nämä olisi ehkä halunneetkaan jät- 
tää kotipaikkojaan. Saksalaisten mie- 
hityksen alkuvaiheessa erityisesti tal- 
vella 1941-42 paikalliset asukkaat 
kärsivät paljon. Noin 3000 inkeriläis- 
tä kuoli nälkään. 

Vuoden 1942 kesällä pastori Juha- 
ni Jääskeläinen Suomesta lähetettiin 
työhön inkeriläisten keskuuteen. En- 
sin hän kävi inkeriläisten pakolaislei- 
reillä Paldiskissa, Pölkkylässä ja Kloo- 
gassa. Elinolot olivat kurjat ja hengel- 
lisen tuen tarve oli suuri. Erkki Tuu- 



li sanoo kirjassaan Inkeriläisten vael- 
lus, että niin hengellisen kuin ruumiil- 
lisenkin ravinnon nälkä oli suuri. Siksi 
hän viipyi leireillä useita päiviä, piti 
hartaustilaisuuksia ja kastoi paljon 
lapsia. Sen jälkeen hän kulki seura- 
kunnasta toiseen ja hoiti niissä papil- 
lisia tehtäviä tilanteen vaatimalla ta- 
valla. Haastattelemani Antti Pakka- 
nen kertoi käyneensä Juhani Jääske- 
läisen pitämän rippikoulun kotiseu- 
rakunnassa Skuoritsassa vuonna 1942. 
Inkeriläisten hengellisestä nälästä 
antaa elävän kuvan professori Niilo 
Pesosen tarkastusmatkaltaan kirjoit- 
tama kuvaus. »Maaliskuun 3. päivänä 
1943) tulimme Gubanitsan kylään, 
missä piti klo 11.15 alkaa kirkkojuh- 
la. Juhlasta muodostui tämän Inkerin 
matkamme voimakkain elämys.... 
Kirkon ovella olivat seurakunnan 
luottamusmiehet vastassa. Kirkko oli 
täpösen täynnä väkeä, joka seisoi ti- 
heänä massana permannolla miehet 
oikealla puolella ja naiset vasemmal- 
la. Osa kirkkoväestä oli lehterillä. Läs- 
nä lienee ollut noin 500 henkeä. Mei- 
dät johdettiin sankan väkijoukon läpi 
seurakunnan veisatessa alttarikorok- 
keelle, jonne oli tuotu istuimet meitä 
varten. - Seurakunnan maallikkosaar- 
naaja lausui aluksi seurakuntalaisten 
ilon siitä, että he olivat saaneet vie- 
raita Suomesta asti. Sen jälkeen astui 
Helanen seurakunnan eteen ja toi 
aluksi Suomen kansan ja hallituksen 
terveiset. Hän kertoi Suomessa seu- 
ratun lämpimin ajatuksin ja rukouk- 
sin inkeriläisten Golgatan tietä. Hän 
jatkoi kertomalla talvisodastamme , 
jolloin itsekin luulimme lopun olevan 
edessä, mutta jolloin osoittautui to- 
deksi se totuus, että Jumala on näh- 
nyt jo vuosisatojen mittaan niin pal- 
jon vaivaa Suomen kansasta, ettei se 

hylännyt sitä tänäkään kohtalon het- 
kenä.... Suomi kutsuu inkeriläisiä 
luokseen tarjotakseen sille uudet ja 
turvatut kodit yhteydessään. Tulivat- 
pa he Suomeen tai jäivät paikoilleen 
meidän rukouksemme pysyy samana: 
'Isiemme Jumala siunaa ja varjele In- 
kerin kansaa', päätti Helanen loista- 
van puheensa, josta tässä on vain ly- 
hyt selostus. - Seurakunta kuunteli 
puhetta hiiskumattoman hiljaa. Itkun 
hyrske ja liikutus tuntui vallanneen 
koko kirkkoväen. Helasen puheen 
jälkeen saarnasi pastori Jääskeläinen. 
Ennen hänen puhettaan veisattiin virsi 
'Oi Herra siunaa Suomen kansa' Saar- 
nan jälkeen koko kirkkokansa painui 
loppurukouksen ajaksi polvilleen kir- 
kon permannolle. Tilaisuus päättyi 
virteen »Jumala ompi linnamme varus- 
tus vahva aivan' 

Hengellisen tuen tarpeen osoituk- 
sena seurakunnallinen elämä oli vi- 
rinnyt hiljalleen eloon siellä missä 
kirkkoja oli säilynyt. Pastori Jääske- 
läinen ei kuitenkaan revennyt joka 
paikkaan. Etäisyydet seurakunnasta 
toiseen olivat pitkät ja liikenne täy- 
sin lamassa. Harvat jäljelle jääneet 
saarnaajat saivat pitää hartaustilai- 
suuksia. Tilanteen korjaamiseksi Suo- 
mesta lähetettiin Inkeriin kaksi muu- 
takin pappia, Jussi Tenkku ja Rei- 
no Ylönen maaliskuussa 1943. He 
hoitivat papin tehtäviä ainakin Kupa- 
nitsassa, Spankovassa, Moloskovitsas- 
sa, Koprinassa, Kosemkinassa, Tuu- 
tarissa, Hatsinassa, Ven joella, No- 
vasolkassa ja Narvassa sekä edelleen 
siirtoleireissä Virossa pitämällä juma- 
lanpalveluksia, kastamalla, pitämällä 
rippikouluja ja konfirmoimalla sekä 
siunaamalla vainajat hautaan. 

Länsi-inkeriläisten siirtäminen Suo- 
meen vuosina 1943 ja -44 merkitsi 



sitä, että hengellinen toiminta loppui 
Inkerissä. Tänne tulleet inkeriläiset 
osallistuivat sitten sijoituspaikkakun- 
tiensa seurakunnalliseen elämään 
kiinnostuksensa ja mahdollisuuksien- 
sa mukaan. Skuoritsassa haastattele- 
mani, nyt jo edesmennyt Antti Pak- 
kanen, kertoi käyneensä Oriveden 
kirkossa. Kastamattomat ja täällä syn- 
tyneet lapset kastettiin. Kolppanan 
nykyinen kirkkoherra Arvo Soittu 
kertoi syntyneensä Loimaalla, jossa 
hänet myös kastettiin. Nuoret kävivät 
rippikoulun ja konfirmoitiin. Haastat- 
telemani Pushkinin seurakunnan jä- 
sen, Alma Lemetti, kertoi käyneen- 
sä Tampereella rippikoulun opettaja- 
naan tunnettu suomalainen pappi 
Matti Joensuu. 

Valtaenemmistö Suomeen tulleista 
inkeriläisistä palasi takaisin Neuvos- 
toliittoon sodan voittajien vaatimuk- 
sen mukaisesti. Heidän mahdollisuu- 
tensa uskonsa harjoittamiseen ja il- 
maisemiseen olivat paluun jälkeen 
yhtä olemattomat kuin muidenkin in- 
keriläisten. He eivät päässeet neuvos- 
toviranomaisten lupauksista huolimat- 
ta rakkaille kotipaikoilleen, vaan jou- 
tuivat evakkoon sodan hävittämille 
seuduille Kalininin, Jaroslavin, Nov- 
gorodin, Velikolukin ja Pihkovan 
alueelle venäläisten keskuuteen. Ta- 
voitteena ilmeisesti oli tehdä loppu 
inkerinsuomalaisuudesta sekä kansal- 
lisuuden että uskonnon osalta ja su- 
lauttaa heidät valtaväestöön. Tässä 
tavoite jäi kuitenkin saavuttamatta, 
sillä suuri enemmistö hakeutui ajan 
mittaan pois näiltä alueilta. 

Jatkuu numerossa 1 1 . 

Aitovieriltä 



»Kieleni on kotimaani. Minä asun sii- 
nä», sanoi runoilija Pentti Saarikoski. 

Kun ihminen joutuu elämänsä ai- 
kana monta kertaa muuttamaan koti- 
paikkaa ja -maata, hänen kielensä 
muuttuu. Voi omaksua useita vieraita 
kieliä ja iloita siitä, että saa tutustua 
erilaisista kulttuuriympäristöistä tule- 
viin ihmisiin ja vaihtaa ajatuksia hei- 
dän kielellään. Mutta pohjimmaisena 
ihmisen ajattelun ja tunteen ilmaisija- 
na on se kieli, jonka hän oppi lapse- 
na. 

»Se laki meille laatuisin, jonk isät 
asetti,/ se kieli meille kallehin, jonk* 
äiti opetti», sanoo Eino Leino. Koti- 
maa, kieli ja uskonto ovat olleet in- 
keriläisiä yhdistävä tekijä kautta ai- 
kain. Vainojen ja vaikeuksien alla ne 
ovat elähdyttäneet ja antaneet toivoa. 
Mutta samalla inkeriläiset ovat oppi- 
neet puhumaan venäjää. Kielitaito on 
aina hyödyksi. 

Suomalaiset lapset, jotka joutuvat 
kansainvälisissä tehtävissä liikkuvien 
vanhempiensa työn takia asumaan 
kauan ulkomailla, ovat tavallaan sa- 
massa tilanteessa kuin inkeriläiset. On 
omaksuttava sen maan kieli, jossa 
asutaan, mutta säilytettävä myös äi- 
dinkieli. Kun tällaiset lapset palaavat 
Suomeen lomalle tai koulua käymään, 
he joutuvat usein nokkeluudellaan 
korvaamaan sanavarastostaan häipy- 
neet suomen kielen ilmaukset. 

Kolme ja puoli vuotta Sambiassa 
asunut yhdeksänvuotias Jan sanoo 
•jalkapallofieldi» ihan kuin fingliskaa 
puhuisi. Kun pyydetään häntä korjaa- 



maan sanaa, hän sanoo »jalkapallopel- 
to». Leena oli vuoden Amerikassa 
vaihto-oppilaana ja palatessaan sanoi 
nousseensa koneeseen »Kennedyn 
aeroportilta». Mika taas oli ollut dip- 
lomaattivanhempiensa kanssa Beiru- 
tissa ja kirjoitti suomenkielisessä kou- 
luaineessaan latoa tarkoittaen »vaja, 
jossa säilytetään kuivunutta nurmik- 
koa». 

Supisuomalaisen Iikan mielestä taas 
»Kaenuun murre on siitä niin hyvä, 
ettei sitä tarvihe korjustella». Inkerin- 
maalla piispa Aarre Kuukauppi ker- 
toi, että perestroikan jälkeen saatiin 
»käydä seurakuntia perustelemaan» ja 
Haapakankaan kirkolla emännät »kait 
lettuloita paistelemaan». Kuinka rak- 
kaalta tuntuukaan tuttu murre sitä ai- 
dosti puhuvan suussa! Ei ole mitään 
syytä unohtaa vanhaa puheenpartta, 
vaikka moni uudelle paikkakunnalle 
tulija haluaakin peittää vieraan taus- 
tansa yrittämällä omaksua paikallisen 
puhetavan niin nopeasti kuin mah- 
dollista. 

Inkeri-kuoron bussissa matkalla 
Rauman kesäjuhlille kuulumisia vaih- 
dettiin suomeksi, viroksi ja venäjäk- 
si. Ne, jotka ovat tulleet paluumuut- 
tajina Virosta, kertoivat, että uusi koti 
Suomessa on »rahulik» ja panevat mer- 
kille »ilusat» talot maantien varrella. 

Olemme etääntyneet kauas yhte- 
näiskulttuurista. Siihen, että olisi vain 
»yksi kieli ja yksi mieli», ei ole paluu- 
ta. Elämämme kansainvälistyy, kieli 
muuttuu. Eikä se muutos ole aina 
huonoon suuntaan: kieli on elävä 

instrumentti, jolla sisimpiä mielenliik- 
keitämme elämän eri vaiheissa ilmai- 
semme. 

Mutta ihana on mahdollisuus samaa 
kieltä äidinkielenään puhuvien ym- 
märtää kielellä leikkimistä, tahattomia 
ja tahallisia piloja, kielen vivahteita ja 
sanojen monia merkityksiä maistellen. 
10-vuotiaat Laura ja Tytti leikkivät 
roolileikkejä ja antoivat toisilleen uu- 
sia nimiä: »Olisit sinä vaikka Olka ja 
sukunimi olisi Pää.» - »Ei kun Top- 



paus.» Serkkupojan häissä morsian 
otti sulhasen sukunimen Kauhanen. 
Silloin Laura alkoi haaveilla: »Jos ne 
sais kaksoset, niin niiden nimi vois 
olla Liemi ja Soppa.» Ja kun tavattiin 
setä, jonka sukunimi oli Kalla, pää- 
tettiin, että sen lapset voisivat olla 
Harri, Lusi ja Tara. Mutta siinä vai- 
heessa kielellisesti lahjattomammat jo 
putosivat kelkasta eivätkä yhtään nau- 
raneet. 

Marja Mustakallio 



Muistohetki 

S. J. Laurikkalan haudalla 



Viime heinäkuussa, Rauman kesäjuh- 
lien aikaan, kokoontui suuri joukko 
inkeriläisiä muistohetkeen Pyhäran- 
nan hautausmaalle rovasti Selim Jal- 
mari Laurikkalan haudalle. 

Inkerikuoro lauloi aluksi Kerttu 
Hiltusen johdolla. Suomen Inkeri-lii- 
ton puheenjohtaja Keijo Korkka 
muistutti puheessaan Laurikkalan 
merkityksestä Inkerin kirkolle varsin- 
kin 1930-luvun vaikeina vuosina. 

Toivo Jääskeläinen kuvaili Laurik- 
kalan toimintaa inkeriläisten hyväksi. 
Kun Laurikkala oli karkotettu Inkeris- 
tä 1937, hän työskenteli eläkkeelle 
jäämiseensä asti Suomessa. 

Vuodesta 1950 alkaen aina kuole- 
maansa saakka 1957 Laurikkala oli 



taas inkeriläisten parissa, nyt Ruotsis- 
sa. Uhrautuvasti ja vaivojaan säästä- 
mättä hän matkusteli kaikkialle, mis- 
sä inkeriläisiä Ruotsin alueella oli. 
»Rovastisetä» piti jumalanpalveluksia 
ja toimitti kasteita, vihkimisiä sekä 
hautaansiunaamisia . 

Laurikkalan kuoleman jälkeen 
Ruotsissa järjestettiin keräys, jonka 
tuotolla hankittiin muistokivi. Inkerin- 
Suomalaisten Keskusliiton (nykyisen 
Ruotsin Inkeriliiton) silloinen puheen- 
johtaja Toivo Jääskeläinen paljasti 
juhlassa muistokiven vuonna 1960. 

Ensi vuonna on kulunut 40 vuotta 
S. J. Laurikkalan kuolemasta, silloin 
olisi muistojuhlan aika. 

Teksti: Inkeri Peterson 

Eerikan laulu 



Kaukana kotini Inkeri 



Mä keräilen mummolle kukkia 
- hän kertoi mulle keto-orvokeista - 
keltaisia, sinisiä, punaisia, 
hänelle nämä kukat ojentaa saan. 

Mummo, sä itket. 

Sano. mikä on sulia. 

Lähde nyt kanssani lukemaan. 

Tulet olemaan kiitollinen mulle, 

tulen kaikki kirjaimet muistamaan. 

Vu mikka kallis, tuo kukkien tuoksu 
muistoja menneitä mieleeni tuo. 
Keväinen kotipelto, 
rakas syntymäseutu, 
kaikki ne multa riistetty on. 

Jossain kaukana Tyynen valtameren 

takana 

lempeässä Lempäälän lehdossa. 

Siellä mun mummoni orvokit kukkii, 

vielä mä kerran niitä keräillä saan. 

Helmi Kivilahti 
Kanada 



Mun kotini Lnkeri kaukana on 
mikä lapsena täytyi jättää 
me kuljemme vuosia maailmaa 
eikä voi itse mistään päättää. 

Synnyinmaani siniset jäwet 
ja hiekkaiset kaislikkorannat 
ne muistoja tuo mun rintahain 
niitä syömmessäin kannan. 

Ne kauniit kukkulat Toksovan 
ja vihreät metsien salot 
talvi-iltojen pehmeät pakkaset 
revontulien kirkkahat valot. 

Sinne kaipaan mä aina 
kun kevät on 

ja kun tuomet peittyvät kukkiin 
tuohon valkoiseen vaahtohon. 

Äiti-Lnkeri, jaksatko viel 
kerran nousta kukoistamaan 
ja koota Väinölän lapset 
sun luoksesi varttumaan? 

Kirjasta »Kaukana kotini Inkeri» 
Salli Iivarinen Savorina 



Örebron juhla 

Pyhäinmiestenpäivän juhla pidetään 

perinteiseen tapaan 

St. Mikaelin kirkossa lauantaina 2.11.1996. 

kello 13.00 muistojumalanpalvelus ja HPE sekä kuorolaulua 
kello 14.00 seppeleenlasku muistokivelle, muistopuhe ja 

kuorolaulua 
kello 15.00 kahvi- ym. tarjoilua seurakuntasalissa 

Juhlavieraina pastori Simo Smirnov Inkeristä, paikallinen pappi 
ja suomalainen kuoro »Suvilaulajat» ym. 

Örebron inkeriläisten kerho toivottaa inkeriläiset ja heidän ystä- 
vänsä tervetulleiksi läheltä ja kaukaa viettämään yhteistä juhlaa. 

MUISTI LISTA 



Helsingin Seudun Inkeri-seura ry 
tiedottaa 

Lokakuussa 27.10.1996 klo 14 kuu- 

kausitilaisuus 
Marraskuussa 30.11.1996 lauantai klo 

13 joulumyyjäiset ja pikkujoulu 

Inkerikuoro 

Inkerikuoro harjoittelee säännöllises- 
ti joka tiistai kello 16. 45-18.30 Inke- 
rikodissa. Entiset ja uudet laulajat ovat 
tervetulleita. 

Seukkoseura 

Seukot Inkerikodissa 

14.11.96 kello 13.00 

12.12.96 kello 13.00 Seukkoseuran 

pikkujoulu. Tervetuloa! 

Turun seudun Inkeri-seura ry 

Seuraavat tapahtumat Karjalaisten ta- 
lolla klo 14.00, Itäpellontie, Turku. 
02. 11. 1996 Pyhäinpäivän kunnia- 
käynnit mu istoki villa 
26. 12. 1996 Joulujuhla 

Inkeriläisten viestin ilmestyminen 



Lehden nro 

11/96 
12/96 



Kaikki 
aineisto 
painossa 

11.10.1996 
07.11.1996 



Valmis- 
tumis- 
päivä 

15.11.1996 
13.12.1996 



Syyskokous 

Suomen Inkeri-liiton sääntöjen 
määräämä syyskokous pidetään 
sunnuntaina 24.11. 1996 klo 14.00 
Karjalatalon Inkerikodissa os. Kä- 
pylänkuja 1, Helsinki. 
Kokouksessa käsitellään mm. 
vuoden 1997 toimintasuunnitelma 
ja talousarvio, valitaan liiton pu- 
heenjohtaja vuodeksi 1997 sekä 
hallituksen erovuorossa olevat jä- 
senet. Erovuorossa ovat varsinai- 
sista jäsenistä Pirkko Huurto, An- 
neli Korkkinen ja Markku Pyy- 
siäinen sekä varajäsenistä Viljo 
Suomalainen. 

Suomen Inkeri-liiton hallitus 



Lahden Seudun Inkeri-seura ry 

14.10.1996 Kerhoilta klo 18.30 
Paikka, Seurakuntakeskus 



Inkerilcristapaaminen Muurlassa 

Salon lähellä sijaitsevalle Muurlan 
Evankeliselle opistolle kutsutaan in- 
keriläisiä kautta maan 26.10.- 
27.10.1996. 

Monipuolista ohjelmaa ja viihtyisää 
yhdessäoloa. Tuo oma ohjelmanume- 
rosi, jos haluat. Lauantain ohjelma al- 
kaa kello 16.00. Se on omistettu in- 
keriläiselle kulttuurille. Sunnuntaina 
jumalanpalvelus Muurlan kirkossa, 
saarnaa kirkkoherra Kauko Sainio. 

Mahdollisuus yöpymiseen ja ruo- 
kailuun, (ruoka 30 mk, kahvi 10 mk) 

Ilmoittaudu yhteyshenkilölle: Nel- 
li Zelenskaja puh. 02-733 5697 ja 
Irma Lehtonen puh. 02-736 5731. 

Levitä Inkeri-tietoa, 
tilaa Inkeri-aiheista 
kirjallisuutta 



SAATAVANA SUOMESTA 


Inkeriaiheista kirjallisuutta 




Lyyli Ronkonen 




Anneli Asplund (toim.) 




Ilon ja ilkun Inkeri 




Kansanlauluja Inkerinmaalla 


100 mk 


(Katri Kukkosen elämäntarina) 


100 mk 


An/o Survo 




Albert Pettinen 




Itku Inkerille 


100 mk 


Lauluja sekakuorolle 


35 mk 


Aapo Iho 








Hielajyvä 


20 mk 


Inkeriaiheista musiikkia 




Hellin Suominen 




Äänilevyjä 




Mooses Pulron elämäkerta 


15 mk 


Inkerikuoro 




Eila Ojala 




Nouse Inkeri ym. 


15 mk 


Pitkä kolimalka 


85 mk 


Lauri Santtu 




Ella Ojala 




Murrejuttuja 


15 mk 


Suomi näkyy 


110 mk 


Kasetteja 




a Ojala 




Arvo Survo 




Pelastunut albumi 


130 mk 


Omall maali 


55 mk 


a Ojala 




Salli Iivarinen Savorina 




Ensimmäinen kevät 


100 mk 


Kaukana kotini Inkeri 


80 mk 


A eksander Störgren 




Karttoja 




Mutkainen lie vapauteen 


60 mk 




E r -c.<i Tuuli 




Inkerin kartta vuodelta 1 933 


70 mk 


Inkeriläisien vaellus 


110 mk 


Inkerin kartta vuodelta 1 849 




-eTtl Virtaranta 




(saksankielinen) 


50 mk 


Sananlaskuja ja arvoituksia 


40 mk 


Inkerin uusi kartta vuodelta 1 992 


60 mk 


z eK<a Nevalainen 




Kylä- ja tiekartta Keski-lnkeri 




Inkeriläinen siirtoväki Suomessa 




vuodelta 1993 


60 mk 


1940-luvulla 


150 mk 


Lippuja ja viirejä 




-e<ka Nevalainen - 




Inkerin pöytälippu 




-a^nes Sihvo (toim.) 




(satiinia) + salko marmorijalustalla 


100 mk 


Inkeri - historia, kansa kulttuuri 


300 mk 


Inkerin pöytälippu (polyesteriä) 


35 mk 


-aoo Metiäinen 




Inkerin pöytälippu (satiinia) 


60 mk 


Inkerin evankelisluterilaisen kirkon 






350-vuotismuistojulkaisu 


40 mk 


Salko marmorijalustalla 


45 mk 


Saimi Tuukkanen 




Isännänviiri (Inkerin ristiviin) 


350 mk 


Elämäni helminauha 


30 mk 


Muuta 




<aevalaseuran vsk 69-70 




Rintaneula Inkerin vaakuna 


10 mk 


Inkerin teillä 


70 mk 


Kortti 


3 mk 


Maria Luukan laulut ja loitsut 


40 mk 


Adressi 


30 mk 


Näin lauloi Larin Paraske 


30 mk 







Sydämessä kalevalainen kansa, kuvateos 
Nina ja Alpo Sailon tuotannosta 40 mk 



^arnanen 
Antti Kivekäs 



100 mk 



Tilauksia ottaa vastaan 

Annikki Kelo, Inkerikoti, Karjalatalo, 
Käpylänkuja 1 , 00610 Helsinki 

Puh. (09) 793 796 ti klo 18.30-20.00 
Postisiirtotili Hki 800012-306364 



Vammalan Kirjapaino Oy 1996 
ISSN 1236-9586 



Inkeriläisten viesti 



Toimitus 

Päätoimittaja 

Markku Pyysiäinen 

Toimitussihteeri 

Marja Mustakallio 

Toimituksen osoite-. 

c/o Mustakallio 

Kahise vankuja 6 as. 3, 02710 Espoo 

Puh. ja Fax (09) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (09) 793 796 ti klo 1830-20.00 

Annikki Kelo 

Postisiirtotili 800012-306364 

Pankki KOP 101030-1085026 

Ilmoitukset 

1/2 800 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

»Risti on pystytetty - 
sisimpäni on saanut rauhan» 



Hyvät ristinjuhlaan osallistujat. Olem- 
me tänä päivänä kokoontuneet his- 
torialliselle ja pyhälle paikalle. Vuon- 
na l6ll perustetun Lempäälän evan- 
kelis-luterilaisen seurakunnan kirkko 
on sijainnut tällä paikalla vuosina 
1764-1935. Tältä mäeltä on kirkonkel- 
lojen ääni kiirinyt Lempaalanjärven 
rantakyliin, yli peltojen, metsien ja 
mäkien, kuuluttaen pyhäpäivän rau- 
haa ja kutsunut seurakuntalaisia sa- 
nankuuloon. 

Venäjän vallankumouksen jälkeen 
valtaapitävien asenne kirkkoa ja us- 
konasioita kohtaan alkoi muuttua 
kielteiseksi ja seurakunnallinen toi- 
minta katsottiin uuden järjestelmän 
vastaiseksi. Tällä mäellä sijainnut kirk- 
ko suljettiin 13-6.1935 viranomaisten 
toimesta, sekä myöhemmin purettiin, 
Vuonna 1936 Lempäälän suomalainen 
väestö joutui muuttamaan pois koti- 
seudultaan eri puolille Neuvostoliit- 
toa, Tämän jälkeen Lempäälä pysyi 
vuosikymmenien ajan suljettuna soti- 
lasalueena, eikä entisillä asukkailla 
ollut lupa tänne muuttaa. 

Vierailla veräjillä kulkiessaan ovat 
lempaalaiset välittäneet lapsilleen 
menetetystä kotiseudusta kuvan, joka 
on kotiseuturakkauden ja kaipauksen 
sävyttämä, Näin Lempäälä on säilynyt 
jälkipolvien mielissä ja muistoissa, 
Olojen muututtua jälleen vapaamieli- 
siksi on tännekin päässyt jälleen käy- 
mään, ja monet entiset asukkaat ovat 



muuttaneet tänne asumaan. Tämän 
elämän jo jättäneen äitini aikaansaa- 
man Lempaalan-rakkauden vaikutuk- 
sesta minäkin olen käynyt täällä aina, 
kun olen liikkunut Pietarin suunnalla. 

Viisi vuotta sitten tutkin tätä kirkon- 
mäkeä löytääkseni jotakin puretusta 
kirkosta säilynyttä, Sota-aikaisen kai- 
vannon pohjalta löysinkin ruostuneen 
rautaesineen, joka tarkemman tutki- 
muksen jälkeen osoittautui entisen 
kirkon ristiksi, Silloin mielessäni syn- 
tyi ajatus: tästä rististä täytyy tehdä 
muistomerkki tänne kirkonmäelle, 
Kerroin asiasta Inkerin kirkon piispal- 
le Leino Hassiselle ja hän lupasi esit- 
tää asian Toksovan seurakunnan joh- 
dolle, koska Lempäälä kuuluu Tok- 
sovan seurakunnan piiriin, Toksovan 
seurakunnalla oli tuolloin meneillään 
kirkon kunnostaminen, eikä hanke 
Lempäälän muistomerkistä edistynyt, 

Saadakseni asiaan vauhtia kuljetin 
vuoden 1994 juhannuksena ristin 
Toksovan kirkonmäelle ja etsin hen- 
kilöä, joka kunnostaisi sen pystytys- 
kuntoon. Viime vuoden juhannukse- 
na tällainen henkilö löytyikin, ja vii- 
me vuoden syksynä risti olikin moni- 
en vaiheiden jälkeen valmis pystytet- 
täväksi, Ristin alaosassa ollut ruostu- 
nut ja huonokuntoinen pallo jätettiin 
kokonaan uusimatta, ettei kenelle- 
kään syntyisi kiusausta kokeilla kä- 
den tarkkuutta kivenheitossa. 

Tänä kesänä Toksovan seurakunta 



haki viranomaisilta luvan 
muistomerkin pystyttämi- 
seen. Tein Suomessa muis- 
tomerkin valamiseen tar- 
vittavan muotin ja 20, päi- 
vänä heinäkuuta kävin Tok- 
sovan seurakunnan mies- 
ten kanssa pystyttämässä 
tämän muistomerkin. 
Tämä pystyttämispäivä on 
minulle muutenkin histo- 
riallinen, sillä samana päi- 
vänä tyttäreni tytär sai 
kasteessa nimen Inkeri. 

Tänä päivänä olemme viettämässä 
ristinjuhlaa. Entisten ja nykyisten lem- 
paalaisten lisäksi täällä on heimosi- 
saria ja -veljiä sekä ystäviä läheltä ja 
kaukaa. Täällä ei kuitenkaan ole nii- 
tä monia, jotka olisivat halunneet tän- 
ne tulla mutta joiden ikä ja terveys 
eivät ole sitä sallineet. Siunaavin aja- 
tuksin he ovat kuitenkin tässä tilai- 
suudessa mukana. 

Hyvä juhlaväki. Viisi vuotta sitten 
alkanut hankkeeni on nyt totetutunut 
ja sisimpäni on saanut rauhan. Lem- 




päälän puretusta kirkosta 
säilynyt risti on sota-aikai- 
sesta kaivannosta nostet- 
tu jälleen kunniaan ja vi- 
hitty muistomerkiksi. Ris- 
tissä olevat luodinreiät 
ovat muistuttamassa so- 
dasta ja vaikeista vuosi- 
kymmenistä, mutta tämä 
risti on kuitenkin pystytet- 
ty rauhan muistomerkik- 
si. Nyt nykyisillä ja enti- 
KeijoKorkka si y ä l empaa l a i s ill a on 

paikka, johon voi ko- 
koontua. Tämä paikka on muistutta- 
massa Jumalan ehtymättömästä rak- 
kaudesta ja joka aamu uudistuvasta 
armosta, jotka ovat kantaneet Inke- 
rin kansaa halki vuosisatojen niin ilon 
kuin surunkin päivinä. 

Keijo Korkka 

Suomen Inkeri-liiton puheenjohtaja 
Keijo Korkka piti tämän puheen Lem- 
päälän kirkonmäellä 10,8,1996 pide- 
tyssä ristinjuhlassa. 



Apurahoja jaettiin 



Inkeriläisten sivistyssäätiön haettavak- 
si julistamia apurahoja tavoitteli viisi 
hakijaa. Hakemuksista neljä täytti sää- 
tiön sääntöjen vaatimukset. 

Viime syyskuussa pidetyssä ko- 
kouksessaan, jota johti Inkeriläisten 
sivistyssäätiön hallituksen puheenjoh- 
taja Keijo Korkka, Inkeriläisten sivis- 
tyssäätiön hallitus myönsi apurahoja 
seuraavasti: 

A, Caius Kajanti 4,000- muistel- 
mien puhtaaksikirjoitus-, tarkistus- ja 
matkakuluja varten. Säätiö edellyttää, 



että hakija esittää esim. kopion kus- 
tannussopimuksesta tai jonkun muun 
todisteen siitä, että hanke toteutuu. 

B. Helvi Othman - Terhi Lehto- 
nen 4.000- Helvi Othmanin muistel- 
mien materiaalikuluihin. 

C. Aleksi Konkka 1,000- kalen- 
daariperinteen tutkimisen matkakului- 
hin, 

D. Tuulikki Rautalainen 1,000- 
inkerinsuomalaisten elämäntarinoiden 
ja kielenkäytön nauhoitusten teknisiin 
välineisiin. 



Risti Inkerinmaan 
vehreässä lehdossa 

Matka Inkerinmaalle Lempäälään, Toksovaan ja Keittoon 
9.-12.8.1996 



Turun Katariinanseurakunnan alueella 
asuu runsaasti paluumuuttajia. Par- 
haillaan on menossa erityinen Inke- 
ri-projekti, jolloin koko seurakunnas- 
sa kahden vuoden aikana kiinnitetään 
huomiota inkeriläisten tilanteeseen ja 
pyritään kohentamaan heidän elinolo- 
jaan. Vuorovaikutus ja yhteistyö ovat 
kantaneet hedelmää myönteisellä ta- 
valla. Paluumuuttajille tarkoitetut rip- 



pikoulut, lasten ja nuorten kerhot 
sekä nuorten avointen ovien illat ovat 
jo nyt olennainen osa seurakuntam- 
me toimintaa. Inkeriläisten iltapäivä 
vanhemmalle väelle ja työikäisten 
naisten keskustelukerho kokoavat pa- 
luumuuttajia seurakunnan tiloihin. Ju- 
malanpalveluksissa sekä rukous- ja 
raamattupiireissä heitä on mukana 
lukuisasti. 




Juhlakansa yhtyy virteen juuri pystytetyn ristin äärellä. 








Vihkimisjuhian toimittajat (vas.) diakoni Esko Haapalainen, tulkkina toiminut opettaja Aili Myller, 
tuomiorovasti Jukka Paarma, professori Jouko Sihvo, kirjailija Eila Ojala, sisäiähetysjohtaja Heikki 
Arantolaja Suomen Inkeri-liiton puheenjohtaja Keijo Korkka. 



Lempäälässä 

Katariinanseurakunnan Inkeri-projek- 
titoimikunta lähti ns. ristimatkalle 
kohteena erityisesti Lempäälä, jossa 
pidettiin tuhotun kirkon ristin vihki- 
misjuhla 10.8.1996. Saimme osallistua 
vaikuttavaan ja suorastaan liikutta- 
vaan seurakuntajuhlaan Inkerinmaan 
koivunlehvien katveessa yllämme si- 
ninen taivas ja taustalla Lempaalan- 
järven ulappa. Rukousta, runoja, pu- 
heita, veisuuta ja raamatunlukua kuul- 
tiin suomeksi ja venäjäksi 'alla kas- 
voin Kaikkivallan' 

Muistomerkin vihkimisen toimitti 
prof. Jouko Sihvo avustajinaan sisä- 
iähetysjohtaja Heikki Arantola, Tu- 
run tuomiorovasti Jukka Paarma, 
teknikko Keijo Korkka, diakoni 



Esko Haapalainen, kirjailija Ella 
Ojala ja opettaja Aili Myller (Tokso- 
va). Juhlan lopuksi Keijo Korkka ja 
Paavo Pesonen laskivat seppeleen 
muistomerkille. Tämän jälkeen Tok- 
sovan seurakunta tarjosi kenttälou- 
naan kirkonmäen kupeessa. Sateen 
ropina vilvoitti lämpimän elolauantain 
juhlakansaa sen kokoontuessa pellon- 
pientareelle aterioimaan. 

Ristin vihkimisjuhlassa pidetyt pu- 
heet ja rukoukset koskettivat syvästi 
kaikkia paikalla olleita, niin Lempää- 
län nykyisiä asukkaita kuin meitä jot- 
ka olimme saapuneet juhlaan Turus- 
ta, Salosta, Helsingistä, Lahdesta, 
Ruotsista ja jopa Kanadasta saakka. 
Erityisesti Korkan suku oli lähtenyt 
liikkeelle sankoin joukoin. 




Turun Katariinan seurakuntalaisia ja muita turkulaisia juhlan jälkeen ristin juurella. Lähinnä ristiä 
Keijo Korkka. 



Muistot vielä ehjänä olleesta kirkos- 
ta nousivat elävästi mieleen niiden 
sydämessä, jotka nyt saivat olla pai- 
kalla ja nähdä ristin kohoavan taivaan 
sineä kohti. Pitkän ja vaiheikkaan elä- 
mänkokemuksen omaavia vanhuksia 
oli kirkonmäellä monia. Eräs heidän 
sisimpänsä kaipaus oli täyttynyt ris- 
tinjuhlassa: »Herra, nyt sinä lasket pal- 
velijasi rauhaan menemään, sanasi 
mukaan.» (Luuk. 2:29) 

Keijo Korkan puhe Lempäälän juh- 
lassa julkaistaan tämän Inkeriläisten 
viestin pääkirjoituksena. 

Toksovassa ja Keitossa 

Sunnuntaina 11.8. menimme Tokso- 
van kirkkoon jumalanpalvelukseen. 
Siellä professori Jouko Sihvo saarna- 
si. Seurakuntalaisia oli läsnä sadoit- 
tain. Vaikuttavaa oli nähdä Toksovan 
uudistetun kirkon puhtaat piirteet niin 
sisältä kuin ulkoa. Mikä aarre Inkerin 
kirkolla onkaan sen saatua valmiiksi 
jälleen kirkkorakennuksen, missä Ju- 
malan sanaa puhtaasti saarnataan ja 
sakramentit oikein jaetaan. Maittava 
mannapuuroateria nautittiin seura- 
kuntasalissa. 

Ristinmatkaajat jatkoivat kulkua 
Keittoon tutustuen kirkkoon ja kou- 
lutuskeskukseen. Vanhainkodissa vei- 



sattiin 'Jumala ompi linnamme', jon- 
ka vanhukset osaavat ulkoa. Keskus- 
teltiin ja vaihdettiin kuulumisia. 

Inkerinmatkan järjestelyistä vastasi 
Turun seudun Inkeriseura ja matkan- 
johtajana toimi mainiosti ja luonnik- 
kaasti Paavo Pesonen. Hänestä hy- 
väntuulisuus välittyi myös koko po- 
rukkaan, kahteen linja-autolliseen vä- 
keä. Vieraiden ja kotimaisten kielten 
sekamelska oli huomattava. Eestiä, 
englantia, espanjaa, katalaania, (mu- 
kana oli kolme barcelonalaista per- 
hettä), venäjää, suomea ja savoa pu- 
huttiin sulassa sovussa. 

Erinomainen dokumentti matkalta 
löytyy Göteborgin kaupungista Vik- 
tor Tilkulta, joka raahasi painavaa 
videokameraansa teille ja aitovierille, 
poluille, puroille ja pihanurmille. Tu- 
los on katselemisen arvoinen, ja näin 
mieliinpainuneet muistot heräävät 
uudestaan ja vievät muutkin kuin 
matkalla olleet Inkerinmaan vehmail- 
le niityille. 

Jumalan sana vaikuttaa vuosisadas- 
ta toiseen. Se voi jäädä juoksuhau- 
taan, kuten Lempäälän kirkon risti 
vuosikymmeniksi, mutta ei katoa lo- 
pullisesti. Risti löytyi ja pystytettiin 
lujalle perustalle. 

Martti Hirvonen 
pastori, Turun Katariinan seurakunta 

Inkeriläisten uskonto 
kommunismin puristuksessa 
vuosina 1938-1991 



Jatkoa numerosta 10. 

Uskonnon aseman muutokset 
Neuvostoliitossa 

Saksan hyökkäys Neuvostoliittoon 
vuonna 1941 ja myös Suomen yhty- 
minen sotaan Neuvostoliittoa vastaan 
aiheuttivat sen, että Stalinilla ei enää 
ollut vara pitää kirkkoja ja uskovia 
vihollisinaan. Hän tarvitsi kaikkien 
kanslaisten tuen sotaponnisteluilleen. 
Siksi kirkkojen ja uskonnon asemaa 
helpotettiin. Helpotukset koskivat 
ennen muuta Venäjän ortodoksista 
kirkkoa. Se sai johtoonsa pitkästä ai- 
kaa patriarkan ja työtä seurakunnis- 
sakin helpotettiin. Inkerin kirkolle täs- 
tä muutoksesta ei ollut hyötyä, kos- 
ka se oli täydellisesti tuhottu. Vain 
yksityisiä uskovia ei enää vainottu 
samalla tavoin kuin ennen sotaa. 
Niinpä inkeriläisetkin karkotuspaikoil- 
laan saattoivat harjoittaa uskoaan esi- 
merkiksi viettämällä kristillisiä juhla- 
päiviä ja noudattamalla niihin liitty- 
viä tapoja perhepiirissä ja kokoontu- 
malla pieninä ryhminäkin kodeissa, 
mikäli tilaa löytyi. 

Sodan jälkeen uskovaisia ei erityi- 
sesti vainottu, vaikka he olivatkin 
neuvostoyhteiskunnassa epäilyttäviä 
toisen luokan kansalaisia. Kun sitten 
1950-luvun lopulla Hrushtshev nousi 
valtaan paljastamalla Stalinin hirmu- 



teot ja arvostelemalla häntä, Neuvos- 
toliitossa koitti jossakin suhteessa va- 
paampi aika. Ideologisella alueella 
sen sijaan kuljettiin kohti tiukempaa 
järjestystä. Se merkitsi uskonnon osal- 
ta sitä, että kirkot ja uskonto pyrittiin 
kerta kaikkiaan tukahduttamaan. Us- 
konnon vastaista propagandaa tehos- 
tettiin, ihmisiä taas pidätettiin ja kar- 
kotettiin heidän uskonnollisen toimin- 
tansa takia. Noin 10 000 vielä toimin- 
nassa ollutta kirkkoa suljettiin. Kou- 
luissa jokaisen aineen opetuksen tuli 
vahvistaa oppilaissa ateistista maail- 
mankatsomusta. Kouluopetukseen si- 
sällytettiin uusi aine, poliittinen kou- 
lutus, johon kuului muutamia oppi- 
tunteja ateismista. Korkeakoulujen 
eräiden alojen opetukseen liitettiin 
pakollisena kurssi tieteellisen ateismin 
perusteista. 

Hrushtshev syrjäytettiin vuonna 
1964 ja Brezhnev otti vallan. Hänen 
aikanaan uskontoa valvottiin tiukas- 
ti. Tästä huolimatta uskonto ei hävin- 
nyt. Se ei menettänyt merkitystään 
ihmisten elämässä ja mielissä. Uskon- 
toa koskevat lait ja niiden soveltami- 
nen käytäntöön eivät vastanneet toi- 
siaan. Vuonna 1975 lainsäädäntö saa- 
tettiin sopusointuun sodan jälkeen 
vallinneen käytännön kanssa, mikä 
merkitsi uskonnon aseman helpottu- 

mistä siitä, mikä se oli Hrushtshevin 
mukaan. Tämä vapaampi käytäntö jat- 
kui perestroikaan saakka, jolloin laa- 
dittiin aivan uusi laki omantunnon 
vapaudesta ja uskonnollisista yhtei- 
söistä. Laki hyväksyttiin vuonna 1990. 
Se merkitsi uskonnon virallista hyväk- 
symistä, jopa suosimista. 

Uskonnon harjoittaminen 1940- 
ja 50-luvuilla 

Useimpien inkeriläisten uskonnon 
harjoittaminen karkotuspaikoilla eri 
puolilla Neuvostoliittoa rajoittui hen- 
kilökohtaiseen hartauden harjoittami- 
seen, jos asianomainen oli sen joskus 
omaksunut. Osa inkeriläisistä oli ko- 
konaan vieraantunut uskosta. 

Uskonnollisesti aktiivisimmat sen 
sijaan toimivat määrätietoisesti. Annan 
jälleen puheenvuoron Katri Kukko- 
selle, joka tyttärineen oli karkotettu 
Pietarin saartorenkaasta kevättalvella 
1942 Ob-joen alajuoksun varrelle Si- 
perian taigaan. Näin hän kertoo us- 
ko nharjoittamisesta siellä: »Poispääsyä 
odottaessamme yritimme pitää huol- 
ta myös sielun ravitsemisesta ja roh- 
kaisemisesta Jumalan sanalla. Halu- 
simme saada voimaa seurakuntayh- 
teydestä ja noudattaa kristillisiä tapo- 
ja. Meidän oli tärkeää säilyttää uskon- 
tomme ja kansallinen identiteettimme. 
Heti perille päästyämme lyöttäy- 
dyimme yhteen ja joka sunnuntai pi- 
dimme jumalanpalveluksen. Luimme 
aina saarnarukoukset, päivän evanke- 
liumin, minä pidin tavallisesti puheen 
ja Mari-tätikin puhui usein. Herran 
ehtoollista olisimme kovasti kaivan- 
neet. Sen korvikkeeksi lauloimme 
kaikki yhdessä ehtoollismessuun kuu- 
luvat liturgiset osat, ehtoollisvirren ja 
katumusvirren. Saimme siitä suurta 



lohdutusta, tuntui melkein kuin oli- 
simme käyneet ehtoolliskirkossa. 

Kaikki suuret kirkkovuoden juhla- 
pyhät juhlimme vastaavin menoin. 
Lauloimme virsiä ja Siionin Kanteleen 
lauluja. Joulupuu koristeltiin jouluksi 
värillisillä paperiliuskoilla niin kuin 
kotona, kynttilöiden sijasta kuusen 
oksiin kiinnitettiin 'kitupiikkejä', an- 
noimme pienen pienet joululahjat toi- 
sillemme.... Aamulla varhain pidettiin 
joulujumalanpalvelus ja siinä nouda- 
tettiin mahdollisimman paljon kirkol- 
lista kaavaa. - Myös pääsiäispyhät 
vietettiin samoin kuin kotona oli ta- 
pana ollut. Pitkäperjantai pyhitettiin 
hiljaiseksi päiväksi ja paastonaikana 
pidettiin jumalanpalvelukset noudat- 
taen kirkossa käytettyä kaavaa. Vaik- 
ka emme voineet mistään saada tie- 
toa, milloin on pääsiäinen, meidän 
Helvimme osasi laskea sen kuun kier- 
ron mukaan ja osui aina oikeaan. Tie- 
dettiin, milloin paaston aika alkoi, 
milloin oli pääsiäinen, helatorstai ja 
helluntai. Ja kaikki pyhät pyhitettiin 
siellä omassa pienessä seurakunnas- 
samme Siperian perukoilla.» 

Kun inkeriläiset alkoivat 1950-lu- 
vulla palailla syrjäisistä karkotuspai- 
koistaan, he joutuivat tarkempaan val- 
vontaan sekä poliittisesti että uskon- 
nollisesti. Heidän ei sallittu asettua 
sataa kilometriä lähemmäs Pietaria. 
Siksi monet menivät Viroon, mutta 
sieltäkin heidät ajettiin pois. Seuraa- 
va sijoituspaikka oli Karjalan tasaval- 
lassa, jonne tuli lähes 20 000 inkeri- 
läistä. Missä vain he olivatkin, uskon- 
non harjoittamisen tuli tapahtua nä- 
kymättömästi. 

Antti Pakkanen kertoo näin jou- 
lun vietosta: Jouluna katsottiin, ettei 
kukaan vieras sattuisi tulemaan. Yksi 
oli aina käytävässä, muut olivat kuu- 

sen luona olohuoneessa. Jos joku sat- 
tui tulemaan, silloin annettiin merkki 
ja valot kuusesta sammutettiin. Vai- 
keuksiin tämän takia ei jouduttu kos- 
kaan. Jouluaatto ja joulupäivä olivat 
aina työpäiviä, jos ei sattunut sunnun- 
taipäivän päälle. Kerrankin olin työ- 
vuorossa ja joulu sattuikin vuoron 
päälle, niin vaihdoin vuoroani työka- 
verin kanssa, että saisin olla kotona. 
Toiselle sitten oli tärkeää olla valtion 
pyhänä kotona. Siksi vaihdettiinkin.» 

Oman tärkeän panoksensa inkeri- 
läisten uskonnon harjoittamiseen 
1950-luvulla toivat vankeudesta ja 
karkotuksesta palanneet pastori Paa- 
vo Haimi, entinen seurakunnan hoi- 
taja Juhana Vaasseli ja saarnaaja 
Matti Kukkonen. Juhana Vaasseli oli 
päässyt vapaaksi 1940-luvun lopussa 
oltuaan 14 vuotta vankeudessa. Aluk- 
si hän toimi Virossa inkeriläisten pap- 
pina, piti jumalanpalveluksia milloin 
Tartossa, milloin Viljandissa, kastoi 
lapsia, vihki nuoria pareja, siunasi 
vainajat hautaan ja järjesti myös rip- 
pikouluja. Tämän aktiivisen kirkolli- 
sen toimintansa takia Vaasseli joutui 
viranomaisten hampaisiin ja hänet 
karkotettiin vielä uudelleen Siperiaan 
neljäksi vuodeksi, Haimi pääsi va- 
paaksi 1950-luvun alkupuolella ol- 
tuaan vankeudessa ja pakkotyössä lä- 
hes 20 vuotta. 

Sekä Haimi, Vaasseli että Kukko- 
nen asettuivat asumaan 1950-luvulla 
Petroskoihin, Katri Kukkonen kertoo 
Matti Kukkosen olleen paikallisille 
inkeriläisille kuin pappi konsanaan, 
»Hän oli lahjakas puhuja ja saarnaaja 
ja hoiti siihen aikaan kaikki papin 
tehtävät; järjesti jumalanpalvelukset, 
jakoi ehtoollisen, kastoi lapset, siu- 
nasi haudat ja piti kerran rippikou- 
luakin.» Kaikki nämä kolme tekivät 




Raumon juhlien väliajalla teol.tri Jouko Sihvo 
vaihtaa kuulumisia Yrjö Korkkisenja Keijo Kor- 
kan kanssa. 



sitten matkoja hajallaan asuvien inke- 
riläisten luo hoitaen heidän kirkolli- 
set toimituksensa ja julistaen evanke- 
liumia mahdollisuuksien mukaan. 
Ongelmallisinta oli rippikoulun pito, 
koska Neuvostoliitossa ei saanut an- 
taa uskonnon opetusta. Eivät vain rip- 
pikoulun opettajat, vaan myös rippi- 
kouluun osallistuneet joutuivat vai- 
keuksiin. Esimerkiksi työpaikoilla 
suhtauduttiin karsaasti rippikoulun 
käyneisiin. Heistä kirjoiteltiin jopa 
lehdissä ja he joutuivat kielteisen 
huomion kohteeksi. Nämä kolme 
miestä olivat kuitenkin jo iäkkäitä ja 
menettäneet parhaat voimansa vaikei- 
den pakkotyövuosien aikana. Eivät he 
jaksaneet vastata kaikkiin niihin tar- 
peisiin, joita inkeriläisten keskuudes- 
sa ilmeni. Kukkonen ja Vaasseli kuo- 
livat vuonna 1961 ja Haimi vuonna 
1963. Tämän jälkeen inkeriläisten kes- 
kuudessa hengellisen elämän hoita- 
minen jäi entistä yksipuolisemmin 
naisten vastuulle. 

Karismaattiset naiset 
»pappeina» 

Uskovien tiukan valvonnan, jopa vai- 
non, seurauksena harvat uskalsivat il- 
maista julkisesti olevansa aktiivisia 
kristittyjä, Uskovaisuus samoin kuin 
suomalaisuuskin pyrittiin pitämään 
vain omana tietona. Niiden julkinen 
tunnustaminen merkitsi vaikeuksia 
viranomaisten, jopa työtoverien tahol- 
ta. Tällaisessa tilanteessa uskalsivat 
esiintyä uskovina sellaiset ihmiset, jot- 
ka kokivat sisäistä pakkoa evanke- 
liumin julistamiseen ja uskostaan to- 
distamiseen. Pidän heitä karismaatti- 
sina kristittyinä, joille uskon elämä 
merkitsi jatkuvaa välitöntä yhteyttä 
Jumalan kanssa ja jotka halusivat olla 
hänen käytettävissään. Jumalan asial- 
la oleminen merkitsi heille hengelli- 
senä puhujana esiintymistä, ihmisten 
pyynnöstä kasteiden ja hautaan siu- 
naamisten toimittamista eli papin teh- 
tävien tekemistä. 

Haastattelemissani henkilöissä on 
neljä, jotka ovat mielestäni karismaa- 
tikkoja, Iida Kyllästi Pietarista, 
Anna-Maria Mehiläinen Vsevolovs- 
kista, Aino Kiuru Tsalnasta ja Katri 
Kukkonen, jota haastattelin Helsingis- 
sä, Kaikki he ovat vuosien ajan julis- 
taneet Jumalan sanaa seuroissa ja toi- 
mittaessaan kasteita ja hautaan siu- 
naamisia, Monille kuulijoinaan olleil- 
le ihmisille he ovat merkinneet hyvin 
paljon hengellisesti. Nykyinen inke- 
rin kirkon piispa Aarre Kuukauppi 
on ohjannut minut Iida Kyllästin ja 
Anna-Maria Mehiläisen luo, joita hän 
piti hyvin merkityksellisinä hengelli- 
sinä äiteinä sikäläisten inkeriläisten 
keskuudessa. Heidän haastattelunsa 
osoittivat heidät juuri tällaisiksi Juma- 
lan työvälineiksi. He kertoivat ihmeel- 



lisistä kokemuksistaan Jumalan kou- 
lussa ja toiminnastaan puhujina ja kir- 
kollisten toimitusten suorittajina. 

Aino Kiurun Tsalnassa tapaamisen 
yhteydessä sain konkreettisen näytön 
hänen toiminnastaan. Kesken nauhoi- 
tettavaa haastattelua naapurin emän- 
tä tuli Ainon luo mustissaan ja kertoi 
miehensä kuolleen juuri vähää ennen 
ja pyysi Ainoa toimittamaan hänen 
hautaan siunaamisensa. Aino yritti 
estellä ja sanoi, että Petroskoissa on 
kolmekin luterilaista pappia, jotka 
mielellään tekevät tuon viimeisen 
palveluksen. Emäntä ei hellittänyt, en- 
nen kuin Aino lupasi toimittaa hau- 
tauksen. - Kun haastattelu loppui, kii- 
rehdimme joen toisella puolella olevaan 
taloon, jossa oli seurat. Siellä Aino piti 
puheen Suomesta tulleiden vieraile- 
vien puhujien lisäksi. Kaikesta näki, 
että hän oli tottunut pitämään puheita 
ilman sen enempiä valmistamisia, ku- 
ten karismaattiselle henkilölle sopii, 

Katri Kukkonen kertoo omasta pu- 
hujana toimimisestaan: »Olen nyt vuo- 
sien kuluttua ihmetellyt usein sisim- 
mässäni, miten Jumalan henki aina 
pani oikeat sanat suuhuni, vaikka en 
koskaan valmistellut puheitani enkä 
edes miettinyt edeltä käsin, mistä pi- 
täisi puhua. Tunnen vahvasti sydä- 
messäni, että se en ollut minä, Katri 
Kukkonen, joka puhui. Se oli Kaikki- 
valtias Jumala, Pyhä Henki, joka pu- 
hui minun kauttani kärsivälle, vaino- 
tulle ja Jumalan sanaa janoavalle pik- 
ku seurakunnallemme,» 

Petroskoin ja Pushkinin 
seurakunnan syntyminen ja 
toiminta 

Petroskoihin tulleet uskovat inkeriläi- 
set aloittivat siellä alusta pitäen hen- 

gellisen toiminnan. Sen vaikeutena oli 
paitsi viranomaisten vastustus myös 
kokoontumistilojen puute. Vapaaeh- 
toisista saarnaajista ei ollut puutetta, 
ei myöskään henkilöistä, jotka olivat 
valmiit tekemään työtä seurakunnan 
hyväksi. Pulmana oli, miten seura- 
kunta saataisiin rekisteröidyksi, tilat 
hankituksi ja toiminta siten viran- 
omaisten hyväksymäksi. 

Ensimmäinen yritys tehtiin vuonna 
1953 kohta Stalinin kuoleman jälkeen. 
Maria Pylsy lähti korkean virkamie- 
hen, Karjalan tasavallan kulttuurimi- 
nisteri Beljajevin puheille pyytämään 
luterilaisen seurakunnan rekisteröin- 
tiä Petroskoihin. Maria kertoi Beljaje- 
vin katsoneen häneen vihaisesti kuin 
hän olisi ollut torakka. Hänen polven- 
sa alkoivat vapista. Beljajev sanoi 
äreästi, ettei sellainen tule kuuloon- 
kaan. Ateistinen valtio ja Petroskoin 
kaupunki eivät sallisi sellaista. Kult- 
tuuriministeri ihmetteli, miten Pylsyn 
vanhaan päähän saattoi nousta tuol- 
laisia haihatteluja. 

Arvokasta tukea Petroskoin inkeri- 
läiset saivat asiassaan Viron arkkipiis- 
palta Kiivitiltä. Hän neuvoi heitä laa- 
timaan seurakunnan jäsenluettelon, 
valitsemaan kirkkoneuvoston ja laa- 
timaan rekisteröimisanomuksen, jos- 
ta yksi kappale piti jättää Petroskoin 
kaupunkineuvostolle ja toinen Mos- 
kovaan. Valmistavat toimenpiteet suo- 
ritettiin ja anomus toimitettiin viran- 
omaisille, mutta vastausta ei alkanut 
kuulua. Asiaa kiirehdittiin käymällä 
useastikin uuden kulttuuriministeri 
Titovin puheilla. Vuosia kului eikä 
seurakunnan rekisteröintiasia näyttä- 
nyt edistyvän. Hankkeen pahimpia 
vastustajia eivät sittenkään tainneet 
olla viranomaiset vaan USArsta muut- 
taneet kiihkeästi ateistiset suomalai- 



set. Heidän mielestään seurakunta- 
hanke oli kehityksen jarruttamista, 
kun he halusivat rakentaa ateistista 
kulttuuria, jossa kansaa ei enää pimi- 
tettäisi uskonnolla. 

Moskovaankin lähetettiin seurakun- 
ta-asiaa ajavat Maria Kajava ja Jaakko 
Hännikäinen. Lopulta monien vuosi- 
en jälkeen joulukuussa 1969 seura- 
kunnan rekisteröintipaperi annettiin 
Maria Kajavan käteen, kun hän oli 
nuhdeltavana ministerineuvostossa 
muka salaisten hengellisten kokous- 
ten pidosta kodeissa. Seurakunnan 
tultua rekisteröidyksi tarvittiin ko- 
koontumistila, jossa toiminta voitaisiin 
aloittaa. Tarkoitusta varten tarvittava 
raha saatiin pian kokoon ja seurakun- 
nalle ostettiin tammikuussa 1970 van- 
ha omakotitalo, josta kovalla kiireel- 
lä poistettiin väliseinät. Ensimmäinen 
jumalanpalvelus pidettiin siellä helmi- 
kuun alussa. 

Viron luterilainen kirkko oli ollut 
Petroskoin inkeriläiskristittyjen tuke- 
na 1950-luvulta saakka. Narvan lute- 
rilaisen seurakunnan pappi Elmar 
Kull oli käynyt vuodesta 1964 alkaen 
muutaman kerran vuodessa Petros- 
koissa hoitamassa seudun asukkaiden 
kirkollisia toimituksia ja pitämässä 
hartaustilaisuuksia. Kun sitten seura- 
kunta saatiin rekisteröidyksi, hänestä 
tuli sen epävirallinen kirkkoherra. 
Hänen harvat käyntinsä seurakunnas- 
sa merkitsivät kuitenkin sitä, että pai- 
kalliset saarnaajanaiset, Katri Kukko- 
nen, Maria Kajava ja Liisa Haakana 
johtivat seurakuntaa, pitivät jumalan- 
palvelukset ja hoitivat myös kirkolli- 
set toimitukset. Suomen luterilainen 
kirkko solmi yhteyksiä Petroskoin 
seurakuntaan. Vuonna 19 7 5 ja 1980 
arkkipiispa Martti Simojoki vieraili 
seurakunnassa ja vuonna 1983 myös 

arkkipiispa John Vikström. Monet 
muut papit seurakuntalaisilleen vie- 
railivat Petroskoin seurakunnassa. 
Kun viranomaiset tekivät Elmar Kul- 
lin käynnit Petroskoissa ylivoimaisen 
vaikeiksi, seurakunta kutsui uudeksi 
papikseen Viron luterilaisen kirkon 
suomea puhuvan papin Paul Saarin 
jatkamaan hänen työtään. Hänen ai- 
kanaan seurakunta rakensi pääosin 
talkootyönä uuden tilavamman kir- 
kon, joka otettiin käyttöön ensimmäi- 
senä adventtina 1983. 

Petroskoin seurakunnan rohkaise- 
va vaikutus inkeriläisten uskonnolli- 
seen elämään ei rajoittunut vain sen 
lähiympäristöön. Myös kauempana 
asuvat pitivät sinne yhteyttä ja Push- 
kinissa, Pietarissa ja sen ympäristös- 
sä asuvat inkeriläiset ryhtyivät toimen- 
piteisiin oman seurakunnan rekiste- 
röimiseksi. Se toteutui vuonna 1977 
ja kirkokseen he saivat entisen sak- 
salaisen seurakunnan kirkon. Tässä- 
kin hankkeessa Viron kirkko oli vah- 
vana tukena. Sekä Petroskoin että 
Pushkinin seurakunnat liitettiin hallin- 
nollisesti Viron evankelis-luterilaiseen 
kirkkoon. Virolaiset papit toimivat 
kummankin seurakunnan kirkkoher- 
roina. 

Pushkinin seurakunnasta tuli Inke- 
rinmaan inkeriläisten tärkeä hengel- 
lisen elämän keskus, jonka jumalan- 
palveluksiin ihmiset tulivat pitkienkin 
matkojen takaa. Sen piirissä virisi 
myös nuorten toiminta. Silloin muka- 
na olleista nuorista Arvo Survo lähe- 
tettiin Tallinnaan papin kouluun. Hä- 
nestä tuli ensimmäinen inkeriläinen 
pappi kuudenkymmenen vuoden tau- 
on jälkeen. Pushkinin nuorista on 
kasvanut myös Inkerin nykyinen piis- 
pa Aarre Kuukauppi. Suomalaisten 
seurakuntien yhteydet Pushkinin seu- 



rakuntaan ovat olleet vilkkaat. Sun- 
nuntaiaamuisin kerrotaan Pushkinin 
kirkon parkkipaikalla seisseen lähes 
jatkuvasti suomalaisia busseja. Turis- 
teja oli usein niin paljon, etteivät pai- 
kalliset seurakuntalaiset olleet mah- 
tua kirkkoon. Vierailijoiden tuomat 
tuliaiset Suomesta ja kolehtirahat oli- 
vat kuitenkin itsessään köyhälle seu- 
rakunnalle tärkeitä. Niiden turvin seu- 
rakunta kykeni kustantamaan kirkon 
ja sen ympäristön kunnostuksen ja 
ylläpitämään toimintaa. 

Inkerin kirkon nousu 

Perestroikan aikana Neuvostoliiton 
uskonnollinen tilanne muuttui. Val- 
tion tukema ateistinen propaganda ja 
kasvatus lopetettiin. Vuonna 1990 
Gorbatshov hyväksyi uuden uskontoa 
ja omantunnon vapautta koskevan 
lain. Uskonnolliset yhteisöt voivat 
taas rekisteröityä ja toimia vapaasti. 
Inkeriläisten melko näkymätön kan- 
sallisuus ja uskonto tulivat julkisuu- 
teen näkyvimmin vuonna 1987. Pet- 
roskoissa ilmestynyt aikakauslehti 
Punalippu nosti inkeriläiset ja heidän 
luterilaisen uskonsa näkyvästi esille. 
Se oli voimakas signaali inkeriläisille 
tulla rohkeasti päivänvaloon. Sekä 
kirkollinen että kansallinen toiminta 
käynnistyi. Inkerin liiton toimintaa 
alettiin järjestää paikallisesti ja myös 
yhteisesti muun muassa juhannusjuh- 
lien muodossa. Seurakuntia alettiin 
rekisteröidä ja jotkin niistä saivat en- 
tisen kirkkonsa takaisin käyttöönsä, 
kuten Kupanitsa ja Toksova. 

Suomalaiset alkoivat auttaa uusia 
seurakuntia kunnostamaan niiden 
vanhoja kirkkoja ja hankkimaan mui- 
ta kokoontumistiloja. Inkerin luterilai- 
sista seurakunnista muodostettiin oma 

rovastikunta Viron luterilaiseen kirk- 
koon. Työntekijöitä alettiin pikakou- 
luttaa hoitamaan uusien seurakuntien 
toimintaa. Suomen luterilaisen kirkon 
ulkomaanapu lähetti eläkkeellä ole- 
van rovasti Leino Hassisen Pushki- 
niin syksyllä 1989 tulevien työnteki- 
jäin kouluttajaksi. Muutaman kuukau- 
den opiskelun jälkeen seurakunnan 
kirkkoherra Paul Saar vihki rovasti 
Aatami Kuortin, Leino Hassisen 
sekä pastori Arvo Survon avustama- 
na 4.31990 yhdeksän miestä diako- 
neiksi inkeriläisiin seurakuntiin. He 
saivat toimittaa niissä papillisia teh- 
täviä. 

Kevääseen 1990 mennessä Inkeris- 
sä oli rekisteröity kuusi seurakuntaa, 
Pushkin, Kupanitsa, Keitto, Narvusi- 
Kosemkina, Toksova ja Skuoritsa. Jä- 
seniä uusiin seurakuntiin alkoi tulla 
aluksi vuolaana virtana. Enemmistö 
tulijoista oli vanhoja naisia ja muuta- 
mia miehiä, jotka nuoruudessaan oli- 
vat kuuluneet silloisiin seurakuntiin. 

Inkerin kirkon nousu muutamassa 
vuodessa kahdesta seurakunnasta it- 
senäiseksi kirkoksi on vahva osoitus 
siitä, ettei 50-60 vuotta riitä pienen 
vähemmistön kansallisen ja uskonnol- 
lisen tietoisuuden hävittämiseen, vaik- 
ka hävittäjänä on mahtavan maail- 
manvallan voimavarat ja väkivaltako- 
neisto. Suomen kielen syrjäytymises- 
sä neuvostojärjestelmä pääsi ehkä pi- 
simmälle, sillä sitä ei uskallettu käyt- 
tää kuin harvojen kotien seinien si- 
sällä. Uudet sukupolvet eivät voineet 
oppia ja omaksua äidinkieltään. In- 
keriläisten uskon säilymiseen vaikut- 
ti sekä myönteisesti että kielteisesti 
heihin kohdistettu vaino ja ateismin 
pakkosyöttö oppilaitosten opetukses- 



sa. Osaan inkeriläisistä vaino ja ateis- 
mi vaikuttivat toivotulla tavalla eli he 
mukautuivat vallitseviin kommunisti- 
siin ihanteisiin, mutta enemmistön 
heistä koetut vainot ja karkea ateismi 
ikäänkuin rokottivat ateismia ja kom- 
munismia vastaan. Se ei kerta kaikki- 
aan voinut taittua heihin, ja heidän 
kristillinen uskonsa oli se ojenkorsi, 
johon he tarrautuivat entistä lujem- 
min. Aito kristillinen usko on kuin 
naula. Mitä kovemmin se lyödään, 
sen syvemmälle se menee. 

Näkymättömissä olevan uskon pe- 
ruspilareita olivat uskovaiset äidit ja 
isoäidit. He hankkivat mahdollisuuk- 
sien mukaan lapsilleen pyhän kas- 
teen, opettivat heitä rukoilemaan, yl- 
läpitivät kodeissaan kristillisten tapo- 
jen noudattamista, juhlapäivien viet- 
toa, osallistuivat itse ja veivät muka- 
naan läheisiään kotiseuroihin ja mui- 
hin enemmän tai vähemmän näky- 
mättömiin hengellisiin kokoontumi- 
siin, joissa he saivat tukea uskolleen 
ja yhteenkuuluvuudelleen. Niissä 
puolestaan avainhenkilöitä olivat ka- 
rismaattiset, lahjakkaat ja pelottomat 
naiset, jotka julistivat Jumalan sanaa 
sitä janoaville ihmisille ja hoitivat kas- 
teet, hautaan siunaamiset ja joskus 
siunasivat myös avioituvat parit. Mer- 
kityksettömiä eivät olleet myöskään 
ne harvat virsikirjat, käsikirjat ja Raa- 
matut, jotka monet inkeriläiset kyke- 
nivät piilottamaan ja säilyttämään 
mukanaan kaikissa elämänsä vaiheis- 
sa. Näihin ulospäin näkymättömiin 
pilareihin eivät kommunismin lonke- 
rot eivätkä neuvostoviranomaisten 
toimenpiteet yltäneet. 

Jouko Sihvo 
Esitelmä Raumalla 14.7.1996 

Väinämöinen palasi Tapiolaan 

Kalevalainen laulu 
uudessa kostyymissä 



Larin Paraske kääntyisi haudassaan, 
jos näkisi seuraajansa, tämän päivän 
runonlaulajatytöt. Mutta toisaalta hän 
myös riemastuisi, sillä mahti ei ole 
mennyt maan rakoon, ja kalevalainen 
laulu elää esiäitien viitoittamana vah- 
vasti 2000-luvun kynnyksellä. 

Lokakuun alussa kilpailtiin Espoon 
Tapiolassa jo toista kertaa kalevala- 
mittaisen runonlaulannan SM-tittelis- 
tä. Kyseessä eivät olleet mitkään tan- 
gomarkkinat eivätkä eurosliipatun 
small taik -jutustelun kisat, vaan la- 
valta päästeltiin selvää nelipolvista 
trokeeta, sitä samaa, jolla Larin Paras- 
kekin itseään ilmaisi: »Ilo istu vieres- 
säin / remu reunapuolessain.» 

Hauskinta näissä hauskoissa kisois- 
sa oli nimenomaan se, että mukana 
oli kaikenikäisiä laulajia. Erityisen 
ilahduttava oli nuorten naisten panos. 
Niinhän Larin Paraskekin erottui 
muista Lempäälän paimentytöistä jo 
20-vuotiaana laulutaitonsa ansiosta. 



Ihan hullu idea 

Kilpailun järjesti Vienan Karjalan ys- 
tävät ry,, joka perustettiin vuonna 
1994. Seuraavana vuonna sen pu- 
heenjohtaja Petri Niikko polkaisi 
pystyyn ensimmäiset Kalevalaisen ru- 
nonlaulun SM-kilpailut. Tuomaris- 

Kalevalaisen runonlaulun Suomen mestari Tai- 
to Hoffren, 22, näyttää taitojaan myös Suo- 
men Kansallisteatterissa, jossa hän esittää he- 
vosta Peter Schafferin näytelmässä Equus. 



toon pyydetty erikoistutkija Anneli 
Asplund sanoi heti ideaa niin hulluk- 
si, että sitä oli aivan pakko tukea. Ja 
nyt kilpailtiin jo toista kertaa. »Taso 
sen kuin paranee», totesi Petri Niik- 
ko. 

Kilpailuihin ilmoittautui runsas tie- 
täjä- ja laulajakaarti. Mukana oli niin 
amatöörejä kuin ammattilaisiakin, 

Mustaan pukeutunutta Veera Voimaa kehystävät näyttävästi pynttäytyneet Kuiien/on kosto 
-yhtyeen tytöt Roosa Voima ja Uiia Ormala. 

miehiä ja naisia, nuoria ja vanhem- 
paa väkeä. Kilpailuesityksiä dramati- 
soitiin laulun, soiton, tanssin ja teat- 
terin keinoin. 

Niinpä kuulijalle välittyi kosketta- 
via, sydäntä riipaisevia tuntemuksia 
yhtä lailla menneitten aikojen kuin 
tämän päivän ihmisen elämästä. Kun 
taito ja tunne yhtyivät esityksessä, oli 
ihan sama, kertoiko laulu interreilaa- 
jan vai paimentytön kokemuksista. 
Perinne oli otettu vahvasti haltuun 
eivätkä esittäjät pelänneet antaa sille 
uutta ilmettä. 

Kun esimerkiksi Maari Kallberg 
aloitti perinteiseen runoon itse sävel- 
tämänsä laulun »Niin on pitkät mein 
pihamme / kuin on pitkät pilvenreu- 
nat», hänen voimakas, kaunis äänen- 
sä ilmaisi ikiaikaista kaipuuta vastaan- 
sanomattoman tehokkaasti. 

Tytti Metsä ja Mari Järvinen taas 
kertoivat Vetten Venlasta Marin teke- 
min sanoin, jouhikoilla itseään säes- 
täen ja sellaista hallittua naisenergiaa 
uhkuen, että palkintoja ropisi reilusti. 

Hörsyissä ja plyymeissä 

Kansallispuku ei oikein näytä istu- 
van tämän päivän runonlaulajille. 
Nahkalipokkaat pannaan jalkaan ja 
minihame ylle, jos siltä tuntuu. Pää 
ajellaan kaljuksi tai pukeudutaan pe- 
ruukkiin. Seksikkäät pitsialushameet 
plyymien kanssa tai ankara, musta, 
valuva iltamekko käyvät yhtä hyvin 
kuin paimentyttö-look. Kaikki on sal- 
littua, eikä maihinnousukenkiä jätetä 
pois eleganssista, kun halutaan erot- 
tua, näyttää kauniilta. Vanhat runot 
puetaan vallattomiin, joskus vähäpu- 
keisiinkin kuoseihin. 

Sooloimprovisaatiostaan palkittu 



Veera Voima aloittaa laulun »Hullu 
tyttö, villi tyttö / neito nuori, nyrjäh- 
tänyt / sisko mennyt sijoiltansa. . .» Vii- 
mevuotisissa kisoissa huomiota saa- 
neen Kullervon kosto -yhtyeen tytöt 
Roosa Voima ja Ulla Ormala avus- 
tavat häntä. »Lahjakkuutta on vaikea 
kätkeä», he toteavat sitten vaatimat- 
tomasti ja kertovat kiertäneensä ke- 
sällä festareilla. Nyt he sanovat ole- 
vansa työttömiä laulajia. Mutta ennus- 
tan, että kysyntää tulee riittämään. 

Väinämöisen paluu 

SM-tittelin sai näissä kisoissa kiistat- 
tomasti haltuunsa kuitenkin nuori 
mies, kansanmusiikin opiskelija Tai- 
to Hoffren. Hän on oikea Väinämöi- 
nen, mahtava laulaja, jonka ainoat te- 
hosteet ovat äänessä ja mimiikassa. 
Arhippa Perttusen Sammon ryöstö 
soljui vaihtelevana, suggestiivisin ää- 
nenpainoin, mestarin ottein. Erityisen 
ilmeikkäät olivat hänen kauniit käten- 
sä, jotka pitkän runon eri vaiheissa 
pienieleisesti myötäilivät esitystä. 

Vuoden shamaanin tittelin jakoivat 
Lea Komi ja Virpi Talsi, joiden esi- 
tys sukelsi kalliopiirrosten aikaan. 

Palkintotietokoneisiin vain Kaleva- 
la CD-rom ja uusia esityksiä suunnit- 
telemaan! Haaste kaikille Kalevalan- 
sa lukeneille on heitetty, ja ensi vuon- 
na kisat kai yhä vain paranevat. Haus- 
kempaa kuin Maari Kallbergin ja Tyt- 
ti Metsän kilpalaulantaimprovisaatio 
aiheesta Riitta Uosukainen on kyllä 
vaikea kuvitella. Sääli niitä, jotka eivät 
olleet kuulemassa. 

Teksti ja kuvat: Marja Mustakallio 



18 




Helsingin Seudun Inkeri-seura ry 
tiedottaa 

Marraskuussa 30.11.1996 lauantai klo 
13 joulumyyjäiset ja pikkujoulu 

Inkerikuoro 

Inkerikuoro harjoittelee säännöllises- 
ti joka tiistai klo 16,45-18,30 Inkeri- 
kodissa. Entiset ja uudet laulajat ovat 
tervetulleita! 

Seukkoseura 

Seukot Inkerikodissa 

14.11.96 kello 13,00 

12.12.96 kello 13.00 Seukkoseuran 

pikkujoulu. Tervetuloa! 

Turun seudun Inkeri-seura ry 

Seuraavat tapahtumat Karjalaisten ta- 
lolla klo 14.00, Itäpellontie, Turku. 
26. 12. 1996 Joulujuhla 

Kirjeenvaihtoon halutaan 

Hei, sinä tyttö, joka haluat saada uu- 
den ystävän! Kirjoita! 

Sirkka Kinnula 
Kivihuhdantie 385 
62300 Härmä 
Finland 



Turun seudun Inkeri-seura ry 
tiedottaa: 

Syyskokous pidettiin 29.9,1996 klo 14 
Karjalaisten talossa, Itäpellontie 2. 
Läsnä oli 46 henkilöä, joista suurin 
osa paluumuuttajia. Kokouksessa 
kuultiin tulevan vuoden talousarvio ja 
toimintasuunnitelma, sekä valittiin 
hallitukseen erovuoroisten tilalle uu- 
det jäsenet. Erovuoroisista tulivat uu- 
delleen valituiksi Tina Lipponen ja 
Vilho Mustonen sekä uutena Niina 
Olonen, 

Hallitukseen kuuluvat 1997 pu- 
heenjohtaja Keijo Korkka, Aira Dra- 
vantti, Toivo Jämsä, Tina Lipponen, 
Vilho Mustonen, Leo Nuija, Niina 
Olonen, Paavo Pesonen, Regina Rum- 
mukainen ja Inga Stähl. 

Kummitoimikunnan puheenjohtaja 
Raili Pajula kertoi avustuskeräykses- 
tä, joka alkaa syksyllä haastekeräyk- 
senä Radio Sadassa. Kokouksen jäl- 
keen juotiin kahvit ja kuunneltiin Va- 
rissuon paluumuuttajien kuoron lau- 
luja. 

Syysterveisin Ina Rummukainen 



Oikaisu 

Inkeriläisten viestin numerossa 9/ 
1996 oli kuvia Ruotsininkeriläisten ke- 
säjuhlilta. Valitettavasti yhden kuvan 
tekstiin oli pujahtanut virhe. Yläku- 
vassa (sivulla 15) ei vasemmalla ole 
Alvina Minajeva vaan Göteborgin 
suomenkielinen hiippakuntapappi 
Kirsi Virtanen. Viktor Tilkku oikaisi 
virheen, jota toimitus pahoittelee. 

Levitä Inkeri-tietoa, 
tilaa Inkeri-aiheista 
kirjallisuutta 



SAATAVANA RUOTSISTA 



Frimärksserie 75 kr 

Bordsflagga 60 kr 

Nouse Inkeri, grammofonskiva 25 kr 

Lauri Santtu, grammofonskiva 25 kr 

Arvo Survo: Omar maar, kassett 50 kr 

Laula kaikki maa, kassett, Räda 35 kr 

Karta, von Köppen 50 kr 

Vykort, Haparanda, tackplatta 1 kr 

Vykort, Örebro, minnessten 1 kr 

Vykort, flicka i Tuutaridräkt 2,50 kr 

Kavajnäl, vapen 1 kr 

Gratulationskort, stort 10 kr 

Gratulationskort, litet 1 kr 

Klistermärke, Ingermanland + Estland5 kr 

Klistermärke, Ingermanlands vapen 5 kr 

Tuuli: Inkeriläisten vaellus 75 kr 

Isien Usko, muistojulkaisu 1 kr 

Kemppi: Fenno-lngrian lauluja 5 kr 

Hammarström: Ingermanländarna 

som flydde tili Sverige 1 5 kr 

Folkesten: Ingermanländare i 



Västeras 

Lilja - flyktingflickan frän 
Ingermanland 



25 kr 



30 kr 

Himiläinen: Främmande fosterland 50 kr 

Hiiva: Förvisningen 50 kr 

Monahof: Tillflykten 75 kr 

Ojala: Pitkä kotimatka 75 kr 

Ojala: Suomi näkyy 75 kr 

Kuortti: Kirkossa, keskitysleirillä 75 kr 

Kuortti: Veljeni sotavangit 75 kr 



Miettinen: Inkeriläiset maaton kansa 75 kr 

Sihvo: Inkerinmaalla 75 kr 

Kolomainen: Inkerin toisinajattelijat 25 kr 

Survo: Neljäs tuuli 50 kr 

Survo: Itku Inkerille 130 kr 

Ronkonen: Laps Inkerin 100 kr 

Nevalainen: Inkeriläinen siirtoväki 100 kr 

Mesiäinen: Maria Kajavan pitkä 

taival 1 1 kr 

Virtaranta: Inkeriläisiä sananlaskuja 70 kr 

Mooses Putron elämäkerta 30 kr 

Iho: Hieta jyvä 40 kr 

Alexander Störgren: Mutkainen tie 
vapauteen 150 kr 

Adressi 40 kr 

Kavajnäl Ingermanlands flagga 20 kr 

Metiäinen: Inkerin ev.lut. 

kirkon 350-v. 50 kr 

Tarra, Inkerin lippu 5 kr 

Randetelt: Inkeri, Tiekartta 100 kr 

Randetelt: Keski-lnkeri, Kartta 100 kr 

Miettinen: Kohtalontie 150 kr 

Zahharov: Ikuinen kulkuri, Kassett 80 kr 

T-paita 100 kr 

Inkerin ristiviin 450 kr 



Tilauksia ottaa vastaan 

Armas Paakkonen 
Tingsgatan 35 
50445 Boräs 
puh. ja FAX 033-101 988 
Postisiirtotili 626047-5 



Vammalan Kirjapaino Oy 1996 
ISSN 1236-9586 

Inkeriläisten viesti 



Toimitus 

Päätoimittaja 

Markku Pyysiäinen 

Toimitussihteeri 

Marja Mustakallio 

Toimituksen osoite: 

c/o Mustakallio 

Kahisevankuja 6 as. 3, 02710 Espoo 

Puh. ja Fax (09) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (09) 793 796 ti klo 18.30-20.00 

Annikki Kelo 

Postisiirtotili 800012-306364 

Pankki Merita 101030-1085026 

Ilmoitukset 

1/1 sivu mk 1 500 mk 

1/2 800 mk 

1/4 - . 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Suomen Inkeri-liitto ry 

Pj. Keijo Korkka 
Halvarinkatu 9, 20900 Turku 
Puh. (02) 2580 201 

Tilaushinta 1996 

130 mk kotimaahan, Ruotsiin 200 kr 
ja muualle 160 mk/v (260 kr/v). 

Pääasiamies Ruotsissa 

Armas Paakkonen 
Tingsgatan 35, 50445 Boräs 
Puh. ja Fax 033-101 988 

Sivistyssäätiö 

Hallituksen pj. Keijo Korkka 
Säätiön postiosoite: 
Käpylänkuja 1 
00610 Helsinki 
Postisiirtotili 800016-1466601 
Pankki Merita 103150-1202761 



Kannen kuva: Rauman 1400-luvulta peräisin 
olevan Pyhän Ristin kirkon seinään on keskiai- 
kainen freskomaalari ikuistanut jouluyön ih- 
meen. Kuva: Marja Mustakallio 

Kenelle enkelit ilmestyvät? 



»Minä en jaksaisi enää viettää tätä 

joulua 
mutta en käsitä miten voin olla 

viettämättä 
lasten takia sitä ei voi jättää väliin 
lasten takia sitä ei uskalla jättää 

väliin 
tuntisi itsensä niin piittaamattomaksi 
kuin todellisuudessa onkin; 
tänä jouluna kaikkein vaikeinta on 

lahjojen osto 
sillä minä en yhtään ole nyt anta- 
valla mielellä 
käyn vain sekapäisenä kaupoissa ja 

ostan 
koska en uskalla olla ostamatta 
etteivät ihmiset huomaisi kuinka 

kylmäksi 
minä nyt itseni tunnen.» 

(Markku Lahtela) 

Joulun perussanoma on ilo. »Minä il- 
moitan teille ilosanoman, suuren ilon 
koko kansalle.» (Luuk. 2:10). Jotain 
tästä perustavasta lähtökohdasta 
olemme länsimaissa kuitenkin hukan- 
neet. Joulu on meille pakopaikka 
muuten niin kovan ja armottoman to- 
dellisuuden keskellä. Se on jonkin- 
laista kadotetun paratiisin etsimistä, 
yritys edes pariksi päiväksi päästä 
pois tästä turhan kovasta todellisuu- 
desta. Hetken aikaa maassa on rau- 
ha, lapset kilttejä, vanhemmat rakas- 
tavia, ruokaa yllinkyllin ja laskujen 
maksaminen vasta edessäpäin. Tällai- 
sen länsimaisen joulun inkeriläiset pa- 
luumuuttajat saattavat kohdata Suo- 



messa ja Ruotsissa, joulun, jota runoi- 
lijan sanoin »en enää jaksaisi viettää». 

Kuulostaako lohduttomalta? Hel- 
pointa varmasti olisi tuomita koko 
nykyinen länsimainen joulun vietto 
toivottomaksi yritykseksi. Olisiko pa- 
rasta jo luovuttaa? 

Mutta tämän saman joulun voi näh- 
dä myös toisessa valossa. Miksi me 
vuosi toisensa jälkeen näemme tällai- 
sen vaivan? Miksi kirkot vuosi toisen- 
sa jälkeen täyttyvät ihmisistä, joita ei 
siellä muuten näe? Miksi kaikki tämä 
vaiva vain parin päivän vuoksi? 

Ehkä me sittenkin kaipaamme ka- 
dotettua paratiisia siksi, että syvällä 
sisimmässämme etsimme juuri sitä. Il- 
man näkyä paremmasta ei jaksa yk- 
sinkertaisesti elää. Kuva paratiisista 
kuuluu ihmisen elämään. Ehkä siksi 
joulua on niin vaikea jättää väliin. 

Kristillisen joulun perussanoma on 
ilo. Sen perussisältö on siinä, että Ju- 
mala on silloin syntynyt ihmiseksi. 
Häntä ei enää tarvitse etsiä taivaista 
tai muualta elämän ulkopuolelta. Sana 
on tullut lihaksi. Jumala on keskel- 
lämme. Kadotetun paratiisin voi ta- 
voittaa keskellä tämän elämän kovia 
tosiasioita. Ensim- 
mäisenä jouluna 
paimenet olivat 
työssä, eivät jou- 
lua valmistamassa. 
Mutta juuri heille 
enkelit ilmestyi- 
vät. 

Markku Pyysiäinen 




Valo yössä 



Joulu on tyypillinen tietyn vuoden- 
ajan juhla. Sellaisia ihmiset ovat viet- 
täneet niin kauan kuin tunnemme his- 
toriaa taaksepäin. Joulu ajoittuu mel- 
ko tarkasti talvipäivän seisaukseen 
(22.12.), jota juhlittiin Suomessa jo 
paljon ennen kristinuskon tuloa. Ni- 
mitys 'joulu' tulee 'pyörää' tarkoitta- 
vasta sanasta } hjul\ jolla tarkoitettiin 
aurinkoa, auringon pyörää. Myös 
Englannissa on tunnettu vanha kelt- 
tiläinen sana } ule } joulun nimitykse- 
nä. Myöhemmin sen on korvannut 
'Ch ristmas' eli 'Kristus-messu' 



Talvipäivän seisaus on vuoden pi- 
meintä aikaa, jolloin ihmiset kaipaa- 
vat elämän antavaa valoa. Pimeydes- 
sä ei voi olla kasvua eikä elämää. 
Toisaalta talvipäivän seisauksen on 
koettu sisältävän myös lupauksen 
pian koittavasta keväästä ja valosta. 
Valo onkin välttämätöntä myös ihmis- 
ten henkiselle hyvinvoinnille. Eskimoi- 
den keskuudessa tunnetaan niin sanot- 
tu »arktinen hysteria», pitkän pimeyden 
aiheuttama masennus. Kaamosmasen- 
nusta on Suomessakin yritetty paran- 
taa keinotekoisella valohoidolla. 




Kaikki toivovat että lumen valo kirkastaisi joulun viettoa. Latinan kielen sana lumen merkitsee 
valoa. 

Pimeys ja valo kamppailevat joulun aikaan Suomen talvessa. 



'Pimeys' ja 'valo' ovat myös kristil- 
lisen mystiikan keskeisiä käsitteitä. 
Kulkiessaan kohti jumalallista valais- 
tumista ihmisen sielu joutuu kohtaa- 
maan myös niin sanotun »sielun pi- 
meän» yön, lohduttoman kokemuksen 
täydellisestä uupumuksesta ja voimat- 
tomuudesta. Vasta sen jälkeen ihmi- 
nen voi saavuttaa lopullisen valaistu- 
misen ja Jumalaan yhtymisen. Näin 
valo on mystiikassa ymmärryksen, 
pelastumisen ja elämän merkki ja ver- 
tauskuva, pimeys taas tietämättömyy- 
den, kadotuksen ja kuoleman. 

Suomessa on juhlittu valoa jo en- 
nen kristinuskon tuloa maahan. Sa- 
moin muinaisessa Persiassa (Iranissa) 
vaadittiin ihmistä tekemään moraali- 
nen valinta pimeyden ja valon välillä 
jo ennen kuin kristinusko oli synty- 
nytkään. Vielä Jeesuksen aikana Pa- 
lestiinassa vaikuttaneen niin sanotun 



Qumranin yhteisön oppi valon ja pi- 
meyden lapsista samoin kuin heidän 
kirjoitustensa lukuisat persialaiset lai- 
nasanat todistavat sen puolesta, että 
juutalaiset olivat omaksuneet vaikut- 
teita persialaisilta, jotka vapauttivat 
heidät Babylonian pakkosiirtolaisuu- 
desta. 

Iranilaisella auringon ja valon ju- 
malalla Mithralla on ikivanhat juuret. 
Viimeistään 200-luvulla eKr. syntyi 
kuitenkin erityinen Mithran kultti, 
joka levisi Rooman valtakunnassa eri- 
tyisesti sotilaiden keskuudessa ensim- 
mäisen ja kolmannen vuosisadan jKr. 
välillä. Se kilpaili hetken kristinuskon 
kanssa, mutta kuten tunnettua, hävi- 
si. Mithran, kuten Jeesuksenkin, syn- 
tymää todistivat paimenet, ja mithra- 
laisuudessa pyhä auringon päivä oli 
sunnuntai. Lisäksi joulukuun 25. päi- 
vä oli vuoden pyhin. 



Vanhan juhlan uusi tulkinta 

Varhaiset kristityt eivät aluksi viettä- 
neet minkäänlaista joulua. Vasta 200- 
luvulla alettiin Egyptissä viettää Jee- 
suksen syntymäjuhlaa, joka tosin 
ajoittui tammikuun kuudenteen (me- 
hän emme tiedä, milloin Jeesus tark- 
kaan ottaen syntyi). Aiemmin Egyp- 
tissä oli vietetty samaan ajankohtaan 
eli 6.1. ajoittunutta aurinkojuhlaa sen 
kunniaksi, että ^4/on-jumala oli syn- 
tynyt neitsyt-jumala Koresta. 25.12. 
Jeesuksen syntymäjuhlaa alettiin viet- 
tää vasta 300-luvulla Roomassa. Sillä 
korvattiin sekä 17.12. vietetty satur- 
nalia-juhla että 25-12. ollut Voittamat- 
toman Auringon päivä. 

Nyt siis Kristuksesta oli tullut uusi 
aurinko ja maailman valkeus. Kristil- 
linen joulu rakennettiin aikaisemmin 
vietettyjen valon juhlien päälle niin 



Egyptissä, Roomassa kuin Suomessa- 
kin. Näin ne saivat uuden tulkinnan. 
Samalla kuitenkin tietyt ikivanhat tee- 
mat jäivät elämään kristinuskossa. 
Tällä tavalla uskonnot ovat aina ja 
kaikkialla kasvaneet toistensa päälle. 
Suomalainenkin joulu on vähintään 
yhtä paljon suomalainen kuin kristil- 
linen. Kuusi, kynttilät, kinkku, puk- 
ki, sauna, jouluolut kaikki kertovat 
vanhasta suomalaisesta perinteestä, 
jota on pyritty kristillistämään. 

Mutta oli tulkinta mikä tahansa jou- 
lu on ennen muuta pimeyteen saa- 
puvan valon juhla. Valo antaa elämän 
ja auttaa näkemään. Pimeys rinnas- 
tuu kuolemaan ja uneen, valo elä- 
mään, heräämiseen, kasvuun ja voit- 
toon. 

Teksti: Ilkka Pyysiäinen 
Kuvat: Kauko Halonen 



VALOKUVA- 
NÄYTTELY 

Suomi-Inkeri-seuran toi- 
mistossa on nähtävänä 30 
isoa Inkeri-aiheista valoku- 
vaa vuosilta 1895-1943. 

Kuvat on Museoviraston arkis- 
tosta valinnut tutkija Aira Ku- 
ronen. 

Näyttely avoinna 
ma-pe klo 9-16. 

Osoite: Hämeentie 22, 
HELSINKI. 



Ottakaapa yhteyttä! 

Tutkittuani internetistä aihetta Inkeri, 
huomasin ettei ko. aiheesta löydy ol- 
lenkaan varsinaista »kotisivua». Näin- 
ollen olen alkanut toimittaa oman 
kotisivuni ohessa Inkeri-sivua. 
Lehden lukijoista löytyy varmaan mui- 
takin internetin käyttäjiä. 

Osoite: http://www.sci.fi/~vimpula/ 
ingria.html 

Ystävällisin terveisin 
Arto Tolppa 

Keskussairaalankatu 5 E 49 
15850 Lahti 

Puh: 03-753 0175 
sähköpostiosoite: arto.tolppa@sci.fi 



Muistojen joulu 



Meillä kaikilla, niin vanhoilla kuin 
nuoremmillakin, on varmasti elämäm- 
me varrella vietettyjen joulujen jou- 
kossa joku sellainen joulu, joka on 
aivan erityisellä tavalla jäänyt mie- 
leemme. 

Ainakin me vanhemmat inkeriläiset 
muistamme kotona Inkerissä vietetty- 
jä jouluja, joita vietettiin perinteiseen 
tapaan. Ihania olivat jo joulukirkko- 
matkat, aamulla varhain, talvisen 
luonnon keskellä. Ja itse jumalanpal- 
velus täpötäydessä kirkossa! Kuinka 
mahtavaa olikaan silloin virrenveisuu. 
Sellainen teki voimakkaan vaikutuk- 
sen ainakin lapsen mieleen. Siksi nuo 
joulut ovat niin ihania muistella. 

Hauskoja olivat myös silloiset jou- 
lujuhlat, joissa lapset esiintyivät. Sil- 
loin ei pidetty pikkujouluja vaan kuu- 
sijuhlia. Meillä päin niitä nimitettiin 
»jolkiksi». 

Muistamme myös jouluja, jolloin oli 
uhanalaista hankkia joulukuusi, -kynt- 
tilöitä tuskin oli saatavissakaan. Val- 
tiovalta oli kieltänyt kaikki uskonnol- 
liset juhlat. Jos joku vielä tällaisia juh- 
lia vietti, hänen katsottiin toimivan 
valtiota vastaan. 

Mutta silloinkin vietettiin joulua. 
Ne, joille joulu oli todella joulu, viet- 
tivät sitä, vaikka ulkonaiset puitteet 
puuttuivatkin. Joulun sanoman ääreen 
voi hiljentyä ilman kuusta ja kyntti- 
löitäkin. 



Nälkäinen ei jaksa juhlia 

Muistamme myös jouluja, jolloin 
maassa oli sota. Maa oli vieraan val- 
lan joukkojen miehittämä. Mutta sil- 
loin oli mahdollisuus viettää vapaasti 
joulua. Tosin useimpien kotien pöy- 
tä oli ruuasta tyhjä, eikä nälkäinen 
jaksa juhlia, ei joulunakaan. 

Mutta nyt nämä joulut ovat kauka- 
na takanapäin, ja olemme saaneet 
viettää runsaita jouluja. 



Joulu suksipartiossa 

Muistojeni joulun vietin vuonna 1939 
eräällä Karjalan kunnaalla. Silloin oli 
talvisota ja silloin, - kuten kaikki tie- 
tänemme - meidän Inkerin poikien- 
kin oli oltava mukana sotahommissa. 
Minäkin jouduin olemaan mukana ns. 
Kuusisen armeijassa. 

Tuo armeija oli muodostettu itäkar- 
jalaisista ja meistä inkeriläisistä. Kar- 
jalan pojat olivat tunnetusti hyviä 
hiihtäjiä, ja me Inkerin pojatkin py- 
syimme suksilla jotenkuten - ainakin 
venäläistä paremmin. 

Niinpä minäkin sain sukset ja jou- 
duin hiihtelemään kaukopartiojoukon 
mukana Karjalan kunnaita ristiin ras- 
tiin. 

Olimme tällaisella partiomatkalla, 
joka ulottui kauas vastapuolen alueel- 
le. Eräänä päivänä meidän etujouk- 



komme joutui kosketuksiin vastapuo- 
len kanssa. Partiomme johtaja, kap- 
teeni, antoi viestin vietäväksi patal- 
joonamme komentopaikalle, joka oli 
noin 20 km-.n päässä olinpaikastam- 
me. Minä olin toinen noista viestin- 
viejistä. Talvinen päivä alkoi hämär- 
tyä, ja meidän oli määrä olla perillä 
mahdollisimman pian. 



Mikä päivä? 

Mutta eräällä vaaran laella me pysäh- 
dyimme hetkeksi nojailemaan sauvoi- 
himme. Oli kirpeä pakkanen, tähdet 
tuikkivat kirkkaasti, ja kuunpuolikas- 
kin valaisi tienoota, joka oli kaunis. 
Näennäinen rauha vallitsi lähiympä- 
ristössä. 

Mutta kauempaa, Viipurin suunnal- 
ta, sodan pauhaavat äänet kuuluivat 
voimakkaina, ja tulipalojen lieskat loi- 
musivat taivaalla. 

Siinä me seisoskelimme kumpikin 
omissa mietteissämme, kunnes tove- 
rini yllättäen kysyi: 

- Muistatko, mikä päivä tänään on? 

- Eiköhän tänään ole joulukuun 24. 
päivä. 

- Niin on. Mutta mikä vielä? 

- Jouluaatto, vastasin. 
Kysymysten ei olisi luullut olevan 

mitenkään yllättäviä, olivathan ne 
aivan ajankohtaisia. Mutta nyt kysyjä 
oli ateisti, tai kuten neuvostonuoret, 
»komsomolets» ja vielä hyvin aktiivi- 
nen. En todella odottanut, että hän 



olisi mitään ruvennut joulusta kyse- 
lemään, sillä hän oli antanut useasti 
ymmärtää, että uskonnolliset nuoret 
ihmiset olivat esteenä täydellisen 
kommunismin toteutumiselle Neuvos- 
toliitossa. Ja nyt tuo komppaniamme 
valo, kuten politrukillamme oli tapa- 
na häntä nimittää, kyseli joulusta. 

Hetken hiljaisuuden jälkeen hän 
vielä jatkoi lausuen kuin itselleen: 

- Maassa rauha ja ihmisillä hyvä 
tahto. 

Luulin hänen vain tekevän karkeaa 
pilaa, mutta kun näin hänen vakavan 
ilmeensä, vakuutuin, ettei se pilaa ol- 
lut, ja nyt hän vielä kohotti suksisau- 
vansa ja osoitti sillä kohti länttä sa- 
noen: 

- Tuolla vietetään joulua. Ja jos isä- 
ni äiti vielä elää, hän varmasti nyt- 
kin rukoilee. Sitten hän loi minuun 
vielä hätäisen katseen ja aivan 
kuin huudahtaen sanoi: 

- Mutta nyt lähdetään, eikä tästä tä- 
män enempää. 

Ja niin me hiihdimme jälleen vie- 
den viestiä, jolla oli kiire. 

Tuo mies, tuo aatteen kyllästämä 
kommunisytinen ylioppilas, piti mi- 
nulle joulusaarnan, jota en koskaan 
unohda. Tutut jouluevankeliumin sa- 
nat eivät ole koskaan yhtä voimak- 
kaasti koskettaneet kuin tuolla kau- 
kaisella Karjalan kunnaalla, sodan 
kauhujen keskellä. Se on minun muis- 
tojeni joulu. 

Muistelma on löytynyt 
Antti Tervon jäämistöstä. 

Elävä liekki 



»Me käymme joulun viettohon», lau- 
lamme näinä aikoina. Valmistelu- 
hyörinä kodeissa on parhaimmillaan, 
ja jokainen tietää, kuinka meidän ai- 
kaamme ja energiaamme sitoo kaikki 
se, mitä ilman joulu ei kuitenkaan 
joululta tuntuisi. 

Milloin sitten alkaa joulurauha? Mil- 
loin touhut taukoavat ja on aika an- 
taa joulun tulla? Varmaan juuri silloin, 
kun aattoiltana vaelletaan haudoille. 
Siellä, illan pimetessä ja satojen kynt- 
tilöiden loisteessa mielen valtaa rau- 
ha, jota pitkin pimeää syksyä olem- 
me kaivanneet. Haudoilla aika ja kiire 
yhtäkkiä menettävät merkityksensä. 

Myös pyhäinpäivänä, kirkkovuo- 
den viimeisenä juhlapyhänä, joka 
meillä Suomessa sekoittuu vanhaan 
kekriin (keyriin, köyriin), kuuluu 
1920-luvulta lähtien tapa viedä kynt- 
tilöitä haudoille. Pimeään aikaan 
kynttilät tuntuvat erityisen ihanilta ja 
ne valaisevat yhtälailla mustan maan 
kuin mielenkin. Vainajien muistelemi- 
nen osoittaa meidän inhimillisyyttäm- 
me, sydämemme herkkyyttä, joka ar- 
jen kiireissä usein jää taka-alalle. 

Katolisissa maissa kuten Puolassa 
pyhäinpäivä on vuoden suurimpia 
juhlia. Satuin tänä vuonna Varsovas- 
sa paikalle näkemään, kuinka miljoo- 
nakaupungin asukkaat yksituumaises- 
ti vaelsivat haudoille ja keskustan tun- 
tumaan pystytetylle Siperiaan kadon- 
neiden muistomerkille. Tuo junan ta- 
varavaunun muotoinen, ristejä täyn- 
nä oleva ja kiskoilla »kulkeva» monu- 



mentti oli laidasta laitaan täynnä kynt- 
tilöitä. Ratapölkyissä luki monille in- 
keriläisille tuttujen paikkakuntien ni- 
miä: Krasnojarsk, Irkutsk, Uzbekis- 
tan... Joku karkotetuista, joku leireis- 
sä kuolleista, joku tietymättömiin ka- 
donneista on aina jonkun sukulainen. 
Heitä kaivataan. Heistä kerrotaan lap- 
senlapsille. Sydämessä on tilaa heidän 
muistolleen. 

Samoin suurella Pov/Qtskin hau- 
tausmaalla oli tuhansittain kynttilöitä 
paikassa, joka oli omistettu Auschwit- 
zissa kuolleille. Nuoria perheitä ja iso- 
vanhempia liikkui hautausmaalla tu- 
hansittain. Suuria valkoisia ja keltai- 
sia krysanteemeja kannettiin käsissä 
ja laskettiin haudoille. Kynttilät olivat 
monenmuotoisia, sekä punaisia että 
valkoisia. Hautakiville oli tehty risti 
vierekkäin asetelluista kastanjoista tai 
jopa punaisista marjoista. 

Kävi kylmä tuuli, bussit ja raitiovau- 
nut olivat tupaten täysiä. Pikku Janil- 
la oli mukana harja, jolla hän aikoi 
puhdistaa babcian (isoäidin) ja zade- 
kin (isoisän) haudan. Isoveli Kai jätti 
tietokonepelinsä ja kitaransoittonsa. 
Haudoille lähtemään ei ketään tarvin- 
nut pakottaa. Ohi kävellessä tavailtiin 
hautakivistä nimiä, ihasteltiin vanho- 
ja etunimiä, luettiin raamatunlausei- 
ta. Latinaakin tavailtiin: »Cristus pro- 
tector meus»», Kristus puolustajani ja 
»Sursum corda», ylentäkää sydämen- 
ne. 

Miten on mahdollista, että niin pal- 
jon surua kätkevässä ympäristössä 



mieli kuitenkin kohoaa ylös, pois 
maallisista murheista? Elävä liekki 
puhuu rakkaudesta. 

Ylläpidä perinnettä, niin perinne 
ylläpitää sinua, sanotaan. Jos perin- 
ne kylvetään mieleen jo lapsena, se 
ruokkii ja vahvistaa raskaitakin mur- 
heita kokenutta aikuista. 

Puolassa näytti siltä, että perinteet 
opitaan varhain. Wilanovin palatsin 
puistossa, Pyhän Annan kirkon por- 
taitten edessä näin nuoren äidin, jol- 
la oli hyvin kaunis, voimakkaansini- 
nen syystakki yllään. Hän oli polvis- 
tunut maahan ja piti toisella vuodella 
olevaa lasta käsivarrellaan rukoilles- 
saan. Tyylikäs äiti viipyi pitkään pol- 
villaan hartaassa rukouksessa, kuun- 
nellen kirkosta kaiuttimien välityksel- 
lä kantautuvaa liturgiaa. Tuuli kuljet- 
ti keltaisia vaahteranlehtiä pitkin pi- 
haa. Lapsi irrottautui äitinsä käsivarrel- 
ta ja alkoi juosta niiden perässä. 

Seuraavana aamuna keskusrautatie- 



aseman postikonttorissa mies, jonka 
vaatteet ja koko ulkoasu olivat siinä 
kunnossa, että saattoi epäillä hänen 
nukkuneen kadulla tai siltojen alla, 
tiukkasi virkailijalta, miten Varsovan 
kartasta näkee, missä kirkot ovat. 
»Miksi niitä ei ole merkitty tähän? 
Minä tulen muualta. Missä täällä on 
kirkkoja?» Kun hän nyt oli kai tullut 
haudallakäynnin takia pääkaupun- 
kiin, olisi samalla reissulla pitänyt löy- 
tää kirkkoonkin. 

Muutamat mieleen jääneet väläh- 
dykset saavat minut miettimään, mi- 
ten monella tavalla kulttuuri ilmenee 
ja miten kauas siitä me etäännymme 
silloin, kun mielessämme on vain jou- 
lulahjat sekä »suun ruoka, juoma, 
meno muu». Vaikka ovathan nekin 
tärkeitä, tavallaan. 

Toivotan lehtemme lukijoille 
Joulurauhaa! 

Marja Mustakallio 



Etsitään 



Ivanov, Lilja/Lyydia Pekantytär, 
7.12.1935 Venjoen Montilassa. Isä 
Pekka Ivanov (1894) katosi sodassa. 
Äiti Katri, omaa sukua Hynninen 
(1894) kuoli Hatsinassa 19.1.1943. Lil- 
ja/Lyydia ollut Jokioisten kirkkoher- 
ra Tuomisen ottotyttärenä. 
Teider, Elina Juhontytär, syntynyt 
1932 Kupanitsan Osnakan kylässä. Isä 
Juho Teider ollut puna-armeijassa. 
Äiti Anna, omaa sukua Seder. Elina 
palannut Neuvostoliittoon 15.1. 1945. 
Anisimov, Vjatseslav, syntynyt Pet- 
roskoissa 1.12.1940. Äiti Jevdokia 
Anissimova kuoli 1942. Sisarukset 
Ivan (1928), Jurij (1929) ja Tamara 



(1938). Palannut Neuvostoliittoon 
15.1.1945. Vjatseslav oli Suomessa 
Oiva-nimisenä. 

Lorvi, Helena, omaa sukua Ikonen, 
syntynyt Liissilän Rampolassa 16.3- 
1904. Mies Juho Lorvi (1906) jäi Neu- 
vostoliittoon. Suomessa oli Hele- 
nan isä Juho Ikonen (16.91887) ja 
tytär Toini Lorvi 14.6.1939- 

Vastaukset osoitteella: 

Suomi-Inkeri-Seura ry 

Etsintäpalvelu 

Timo Laakso 

PL 32 

00501 Helsinki 

Onko historia jäänyt 
pimentoon? 



Poleemisessa artikkelissaan Suomi ja 
lähialueitten sukulaiset (Hiidenkivi 
1/96, s. 29) pastori Arvo Survo ki- 
teyttää vuonna 1990 tehdyn inkeriläis- 
ten paluumuuttajiksi julistamisen seu- 
raamukset Inkerille ja Itä-Karjalalle 
näin: »Kulttuuriautonomiaan tähtäävä 
kansallinen liikehdintä ja ponnistus 
pysähtyivät kautta linjan. Suomenkie- 
linen kirjallisuus joutui Itä-Karjalassa 
pahimpaan aallonpohjaan sitten Sta- 
linin ajan. Suomenkielinen teatterielä- 
mä, koululaitos, kirkkokin joutuivat 
kamppailemaan olemassaolostaan. 
Inkerin Liitosta, jonka päätehtävänä 
piti olla kulttuuri- ja mahdollisesti 
maantieteellisenkin autonomian puo- 
lesta toimiminen, tulikin maastamuut- 
tovirasto.» 

Joissakin kohdin ja jossakin suh- 
teessa olen samaa mieltä Arvo Sur- 
von kirjoituksen kanssa. Esitän tässä 
kuitenkin eriävän mielipiteeni ja kä- 
sitykseni eräistä keskeisen tärkeistä 
asioista, koska todellisuus on mieles- 
täni paljon monisyisempi kuin se, mil- 
tä asiat yllämainittujen väittämien 
kannalta saattavat näyttää. 



Kielentaito ja »kielentaito» 

Suomenkielinen koululaitos oli tuhot- 
tu Inkerissä ja Itä-Karjalassa jo 1930- 
luvun loppupuolella. 



Inkerissä suomenkieliset koulut 
muutettiin venäjänkielisiksi keskellä 
lukuvuotta 1937-38. Suomen kieli oli 
julistettu fasistiseksi kieleksi. Itä-Kar- 
jalassa kyhättiin nopeasti keinotekoi- 
nen karjalan kirjakieli, jota kukaan ei 
ymmärtänyt, ja lukuvuonna 1938-39 
alettiin opettaa tällä kielellä. Sitä en- 
nen noin 75 % Neuvosto-Karjalan 
kouluista oli suomenkielisiä. Samoi- 
na aikoina lähes kaikki suomenkieli- 
set kirjat tuhottiin. Silloin lakkautet- 
tujen laitosten joukkoon kuului mm. 
Karjalan pedagogisen korkeakoulun 
suomenkielinen osasto. 

Talvisodan päätyttyä maaliskuussa 
1940 Neuvosto-Karjalan autonomises- 
ta tasavallasta muodostettiin Karjalais- 
Suomalainen liittotasavalta, jossa suo- 
men kieli oli siis taas kunniassa ja vi- 
rallisena kielenä, koska O. W. Kuusi- 
sen Terijoen hallitus siirtyi niin sano- 
aksemme Petroskoihin. Kouluissa sen 
sijaan suomea opetettiin sotien jäl- 
keen enää vain tavallisena aineena 
eikä suomenkielisiä kouluja ollut. 
Toisin sanoen tämä opetustaso ei 
enää ollut varsinaista »suomenkielistä 
koululaitosta». Inkerissä puolestaan 
täydellinen pimeys suomen kielen 
opetuksen suhteen kesti yli puoli 
vuosisataa. 

Vuonna 1956 Karjalais-Suomalainen 
liittotasavalta muutettiin taas Karjalan 
autonomiseksi tasavallaksi (siis paljon 

pienempine oikeuksineen) ja suomen 
kielen opetus lopetettiin myös saman 
tien kaikilla tasoilla. Vasta vuonna 
1968 Petroskoin yliopiston jälleen 
perustetulta suomen kielen ja kirjalli- 
suuden osastolta alkoi valmistua uu- 
sia suomen kielen opettajia. 1970-lu- 
vun alussa Neuvosto-Karjalassa oli 
ehkä noin parisenkymmentä koulua 
(noin 5 % kaikista kouluista), joissa 
suomea opetettiin, mutta silloin jo 
vieraan kielen ohjelman mukaan ja 
kaiken lisäksi ilman varsinaisia oppi- 
kirjoja pitkän aikaa, sillä edellisen 
kauden suomen oppikirjat eivät taas- 
kaan olleet käytettävissä. 

Tämän kirjoittaja valmistui mainitul- 
ta suomen kielen ja kirjallisuuden 
osastolta vuonna 1971 ja oli lähetetty 
suomen kielen opettajaksi Pohjois- 
Karjalan kyläkouluun. Opetusproses- 
sin ainoaksi varusteeksi tuli pikku sa- 
nakirjoja: venäjä-suomi ja suomi-ve- 
näjä. Niitä tuli nimenomaan sellainen 
määrä, että puolet oppilaista saivat 
suomi-venäjä sanakirjan ja toinen 
puolisko toisen sanakirjan, koska jo- 
kaiselle oli annettava jotakin. (Tietyn 
suunnittelun sorkkajäljet olivat siis ai- 
van selvät!) 

Vieraan kielen ohjelman mukaisesti 
minä sain jakaa luokat kahteen ryh- 
mään ja jaoinkin ne siten, että toiseen 
ryhmään tuli karjalaisia lapsia ja toi- 
seen ei-karjalaisia. Kaikki luokat ja- 
kautuivatkin hyvin tasan, koska puo- 
let kylän asukkaistakin olivat karja- 
laisia. Oli lysti opettaa karjalaisille 
lapsille suomea äidinkielenä, koska 
he ymmärsivät hyvin, ja ei-karjalaisil- 
le lapsille suomea varsinaisena vie- 
raana kielenä. Tätä ei kyllä kestänyt 
kauan, kun kyläneuvostosta tultiin ja 
syytettiin minua nationalismin harjoit- 
tamisesta, ja opetusryhmät määrättiin 



jaettavaksi oppilaiden luetteloiden 
aakkosjärjestyksen mukaan eikä kan- 
sallisuuden perusteella jne. 

Suomenkielistä koululaitosta Itä- 
Karjalassa, Inkeristä puhumattakaan, 
ei siis enää ollut. Se mitä oli jäänyt 
jäljelle oli vain joitakin rippeitä enti- 
sestä. Suomen kielen kouluoppikirjat 
ilmestyivät Neuvosto-Karjalassa vasta 
1980-luvun loppuun mennessä. Suo- 
menkielisiä lastentarhoja sen sijaan ei 
1930-luvun jälkeen koskaan ollut- 
kaan. 

Venäläistämisen prosessit, jotka il- 
menivät mm. kaiken kansallisen syr- 
jintänä tai vaikeuttamisena, syrjäytti- 
vät siihen mennessä suomen ja kar- 
jalan käytön kotipuhekielenä hyvin 
monissa perheissä, saatikka sekaper- 
heissä. Oman kielen käyttö yhdenkin 
venäläisen läsnäollessa oli tuomitta- 
va teko. Tähän liittyy myös se, että 
1950-60-luvuilla tuhansia karjalaisia 
kyliä lopetettiin, niiden väestöä siir- 
rettiin suurempiin asutuskeskuksiin, 
osa väestä taas joutui muuttamaan 
Karjalasta pois työn puutteen takia. 
Sitten perustettiin uusia tuotantolai- 
toksia, joihin työväkeä tuotiin eri puo- 
lilta Neuvostoliittoa eli siis venäjän- 
kielistä väkeä. Näistä venäläistämisen 
prosesseista todistaa sekin, että Kar- 
jalan radion ja television päivittäiset 
suomenkieliset ohjelmat olivat lasket- 
tavissa minuuteissa. 



Historiallisen totuuden nimessä 

Haluan täsmentää ja täydentää myös 
seuraavan Arvo Survon väittämän: 
»Suomenkielinen kirjallisuus joutui 
Itä-Karjalassa pahimpaan aallonpoh- 
jaan sitten Stalinin ajan.» Tämä on 
vain osatotuus ja se tarkoittaa nimit- 

täin sitä, että 1930-luvun loppupuo- 
lella lähes koko kansallinen kulttuu- 
ri-eliitti likvidoitiin niin Inkerissä kuin 
Itä-Karjalassakin, mm. kaikki ammat- 
tikirjailijat vain yhtä lukuunottamatta. 
On ilmiselvää, että monilukuisesta 
amatöörikirjailijoiden joukosta monet 
katosivat saman »kampanjan» aikana, 
koska sotien jälkeen vain murto-osa 
heistä oli jatkamassa Itä-Karjalan suo- 
menkielisen kirjallisuuden kehittämis- 
tä. 

Inkerissä puolestaan vuonna 1930 
alkaneet väestönsiirrot tyhjensivät sen 
inkerinsuomalaisista lähes kokonaan 
pitkäksi aikaa, ja nämä vaellusvaiheet 
ovat asia erikseen. Tähän elimellises- 
ti liittyy myös se, että jos vuonna 1913 
Inkerin laulujuhlien ohjelmistoon 
kuului ainoastaan inkeriläisten sävel- 
täjien tuotteita, niin parinkymmenen 
vuoden kuluttua tämä kulttuuri oli 
siellä enää vain muisto menneisyy- 
destä. 

Vuosina 1922-1936 Leningradissa 
oli toiminut ns. Kansallisten vähem- 
mistöjen kommunistinen yliopisto 
eestiläisine ja suomalaisine osastoi- 
neen, joka valmisti puoluekaaderis- 
sa. 1930-luvun kohtalon vuosina tä- 
män laitoksen niin opettajat kuin sii- 
tä valmistuneetkin henkilöt tulivat lik- 
vidoiduiksi suurimmaksi osaksi. Neu- 
vosto-Karjalan suomenkielisen kirjal- 
lisuuden klassikoksi 1960-luvulla ke- 
hittynyt kirjailija Nikolai Jaakkola oli 
tämän laitoksen harvoja henkiin jää- 
neitä päästökkäitä. 

Neuvosto-Karjalan suomenkielisen 
kirjallisuuden ensimmäinen sukupol- 
vi eli suomalaiset emigrantit Jalmari 
Virtanen, Hilda Tihlä, Eemeli Par- 
ras, Oskari Johansson, Lauri Luo- 
to ja Ragnar Nyström tulivat siis lik- 
vidoiduiksi. Eloon oli jätetty vain in- 



keriläinen kirjailijaliiton jäsen Tobias 
Huttari (Lea Helo). Toisen sukupol- 
ven muodostavat tuotteliaat ja suku- 
juuriltaan karjalaiset kirjailijat Nikolai 
Jaakkola, Jaakko Rugojev, Antti Ti- 
monen, Nikolai Laine, Ortjo Stepa- 
nov, suomalainen Uljas Vikström 
ym. jotka kaikki kävivät aikoinaan 
suomenkieliset koulunsa 1920-1930- 
luvuilla. 

Kolmannesta sukupolvesta, eli Pet- 
roskoin yliopiston suomalais-ugrilai- 
selta osastolta 1950-luvulla valmistu- 
neista, todellista tuotteliaisuutta edus- 
tavat vain Taisto Summanen runoi- 
lijana ja Eino Karhu kirjallisuuden 
tutkijana. Neuvosto-Karjalan suomen- 
kielisen kirjallisuuden neljännen su- 
kupolven tuotanto, joka alkoi ilmes- 
tyä 1980-luvun alussa on määrällises- 
ti kerta kaikkiaan vaatimatonta, jo 
senkin takia, että he aloittivat kirjoit- 
taa paljon myöhemmin kuin edellis- 
ten sukupolvien edustajat, ja koska he 
oppivat hallitsemaan suomen kieltä 
paljon myöhemmin. 

Tarkoituksenani on korostaa vain 
sitä, että Neuvosto-Karjalan suomen- 
kielisen kirjallisuuden kehitystä on 
tarkastettava tiiviissä yhteydessä tasa- 
vallassa vuosikymmenestä toiseen to- 
teutetun suomen kielen opetuksen 
tasoon, tai oikeastaan sen tason las- 
kuun, mitä Arvo Survo ei kirjoituk- 
sessaan valitettavasti tee. 

Oliko siis Itä-Karjalan suomenkie- 
lisellä kirjallisuudella ollut edellytyk- 
siä kehittyä toden teolla, jos suomea 
jouduttiin 1970-luvulta lähtien opet- 
tamaan vieraana kielenä kovaa vauh- 
tia venäläistyville suomen- ja karjalan- 
kielisten perheiden lapsille? 

Mitähän venäläistyneet ja suomea 
vieraana kielenä oppineet nuoret pys- 
tyvät omaksumaan suomenkielisestä 



13 



kaunokirjallisuudesta? Tällaiset nuoret 
voivat vain vieraantua tästä kirjallisuu- 
desta. Suomenkielisten koulujen lak- 
kauttamisen jälkeen 1930-luvulla tau- 
koa kesti yli kymmenen vuotta kun- 
nes sotien jälkeen suomea alettiin taas 
opettaa kouluissa, silloin tosin jo ai- 
neena. Vuodesta 1956 jälleen seurasi 
toistakymmentä vuotta kestänyt tau- 
ko, kun suomi oli kokonaan pois 
kouluista. Hitaasti ja vaivalloisesti ja 
kaikenlaista materiaalipuutetta koki- 
en suomen kielen opetus käynnistyi 
vuoden 1970 tienoilla, silloin tosin jo 
vieraan kielen ohjelmien mukaan, 
vaikka niitä viranomaisten taholta ni- 
mitettiinkin myöhemmin juhlallisesti 
äidinkielen ohjelmiksi. 

Toisin sanoen voidaan väittää, että 
Neuvosto-Karjalan suomenkielistä kir- 
jallisuusprosessia oli tukahdutettu 
määrätietoisen neuvostopolitiikan kei- 
noin useiden vuosikymmenien ajan. 
Neuvostoliiton kansallista politiikkaa 
voidaan luonnehtia Leninin kuuluisan 
ohjeen mukaiseksi: »ensin otetaan 
yksi askel eteenpäin ja sitten kaksi 
askelta taaksepäin». Käytännössä se 
merkitsi sitä, että toisella kädellä suo- 
ritettiin ensin uudistuksia ja sitten toi- 
sella kädellä hävitettiin saavutukset 
lähes maan tasalle. 

Eikä missään tapauksessa voida jät- 
tää vailla huomiota sitä, että perestroi- 
kan optimistisina vuosina 1980-luvun 
lopulla Neuvosto-Karjalan kulttuuri- 
elämä, kansallinen elämä menettivät 
kahden vuoden aikana, helmikuusta 
1988 helmikuuhun 1990, lähes kaksi- 
kymmentä merkkihenkilöä, jotka 
eivät olleet mitään ikäloppuvanhuk- 
sia vaan enimmäkseen nimenomaan 
hyvin virkeässä luomisiässä olleita 
henkilöitä: Taisto Summanen, Neu- 
vosto-Karjalan huomattavin runoilija 



kuoli 57 vuoden ikäisenä; Paavo Lu- 
kin, kirjailija, 66-vuotisena; Pekka 
Pöllä, kirjailija, 49-vuotisena; Helmer 
Sinisalo, kansallinen säveltäjä, 69 
vuoden iässä; Toivo Haimi, varakult- 
tuuriministeri ja Suomalaisen teatte- 
rin entinen pääohjaaja, 59-vuotisena; 
Meeri Tuisku, amatöörikirjailija, 58 
vuoden ikäisenä; Erkki Rautio, Kan- 
tele-yhtyeen solisti, kanteleen soitta- 
ja, 63 vanhana; Reijo Takala, runoi- 
lija, 58-vuotisena, Terttu Vikström, 
kirjailija, 58-vuotisena; Anja Mäkelä, 
opetusministeriön opettajien jatko- 
koulutuslaitoksen suomen kielen me- 
todikko, amatöörikirjailija, 55 vuoden 
ikäisenä. Myöhemmin, aunuksen 
murteella kirjoittanut runoilija Vladi- 
mir Brendojev kuoli myös ennenai- 
kaisesti 57 vuoden ikäisenä. 

Näin ollen Neuvosto-Karjalan suo- 
menkielisen kirjallisuuden, kulttuuri- 
elämän eli kansallisen elämän sinän- 
sä muutenkin vähälukuinen akatee- 
misen koulutuksen saanut joukko sai 
kokea murskaavan menetyksen ja 
varsinaisen tappion kertaheitolla. 



Entäs Venäjä? 

Arvo Survo väittää, että Inkerin ja Itä- 
Karjalan kulttuuriautonomiaan tähtää- 
vä kansallinen liikehdintä ja ponnis- 
tus pysähtyivät kautta linjan. Minulla 
henkilökohtaisesti on sellainen tuntu, 
että kyseessä olevat kansallinen lii- 
kehdintä ja ponnistus oli pysäytetty 
kautta linjan. Tämän todistaa myös se, 
että yhteistä kansallista Kansanrinta- 
maa ei Karjalassa pystyttykään silloin 
perustamaan, vaan eri heimot er- 
kanivat eri liitoikseen. Lisäksi todis- 
teena on sekin, että näistä liitoista 
suurin eli Karjalan rahvahan liitto on 

yhä edelleenkin pelkkää tyhjää paik- 
kaa Karjalan ja Venäjän viranomais- 
ten kannalta. Toisin sanoen Karjalan 
rahvahan liiton tahto ei pääse laki- 
sääteiseksi. Eikö se ole pysäyttämis- 
tä? 

On merkille pantavaa, että Venäjä, 
hallintovallan käyttäjänä Inkerin ja 
Itä-Karjalan itämerensuomalaisten 
heimojen alueilla, jää Arvo Survon 
kirjoituksessa kokonaan vaille huo- 
miota. Voidaan vain arvailla mitkä 
ovat ne painavat syyt, joiden vuoksi 
Venäjää ei siinä edes mainita. Ehkä 
se johtuu siitä, että Venäjä oli mitä- 
töinyt Tarton rauhansopimuksen, jon- 
ka yhteydessä Inkerin kulttuuriauto- 
nomia oli jo määritelty, tai sen takia, 
että Arvo Survo ei ehkä enää tuota- 
kaan Venäjän tahtoon elvyttää neu- 
vostovallan aikana jo lähes kokonaan 
raunioitetut mainittujen itämerensuo- 
malaisten heimojen kulttuuri ja elä- 
mäntapa. 

Oli miten oli, Arvo Survo esiintyy 
joka tapauksessa näiden itämerensuo- 
malaisten heimojen puolestapuhujana 
ja hän pyytää mm. monitoimikeskuk- 
sia: »Jokaiselle itämerensuomalaiselle 
heimolle tulisi hankkia vähintään yksi 
keskus, jossa toimii palvelukoti, kult- 
tuurikeskus ja kappeli.» Tällaisen ke- 
hityslinjan toteutuessa voidaan joutua 
helposti tilanteeseen, jossa yhtäältä 
Suomi kustantaa ja rakentaa mm. mai- 
nitut monitoimikeskukset, ja toisaalta 
mainitut itämerensuomalaiset heimot 
tulevat tehtaillaan ja pelloillaan aher- 
tamaan myös sen puolesta, että Ve- 
näjä saisi hankituksi itselleen kalliit 
ja uudentyyppiset sukellusveneet. 

Oikeudenmukaisuus ja kohtuus 
vaativat mielestäni sitä, että jos ker- 
ran Venäjän valtion varoin rakenne- 
taan uudelleen mm. Kristuksen Pelas- 



tajan katedraali Moskovaan, niin pien- 
ten kansojen kulttuurin tulisi käydä 
samoin. Tämä on ilmeisesti vain help- 
poa toiveajattelua. 

Realistisemmalta näyttää monimut- 
kaisempi ja raadollisempi vaihtoehto. 
Bolshevistisen systeemin silmänterä- 
huolena oli aina, vuosikymmenien 
ajan ollut ns. »proletaarinen interna- 
tionalismi» eli orjuuttamisen tärkein 
keino; ja se tiesi kulttuurin ja sivis- 
tyksen rappeutumista kaikkialla, mis- 
sä bolshevistisen hallinto vallitsi, 
poikkeuksena tietenkin sotateollisuus, 
ulkomaalaisten turistien matkareitit ja 
puolue-eliitin ylläpitäminen. Voidaan 
siis väittää, että kulttuurin ja sivistyk- 
sen rappeutuminen johtaa toisaalta 
yhteiskunnan »kullervoitumiseen» ja 
toisaalta valtiovallan käytön militari- 
soitumiseen. Se että näiden ilmiöiden 
vuorovaikutus voi johtaa kierteeseen, 
on hyvin todennäköistä. 

Inkeriläisyys on suomalaisuutta, ja 
voidaankin miettiä, millaista suoma- 
laisuutta Venäjä sietää alueellaan, 
miettiä nimenomaan edellisten vuo- 
sikymmenien tapahtumien ja kehitys- 
prosessien valossa. Jos kerran korkea- 
kulttuuri ei kelpaa, niin saattohoito 
on sentään humanitääristä apua. Pien- 
ten kansojen hätä on aina saatava si- 
vistyneen maailman laajaan tietoisuu- 
teen, ja tässä suhteessa inkeriläisten 
luonnollisena reaktiona presidentti 
Koiviston päätökseen julistaa inkeri- 
läiset paluumuuttajiksi ei ole pole- 
miikki vaan sydämellinen kiitollisuus. 

Teksti: Viktor Husu 

Vallankumousjuhla Inkerissä 



Repolan kansakoulu toimi Spankko- 
van seurakunnassa. Sitä pidettiin van- 
hassa maalaistalon pirtissä. Kouluun 
otettiin oppilaita vain joka toinen 
vuosi. Yhdistetyssä luokassa olivat 
yhtä aikaa 1., 3. ja 5. luokan oppi- 
laat. Seuraavana vuonna opiskelivat 
2.. 4. ja 6. luokan oppilaat. 

Koulun ainoana opettajana toimi 
Juho Tuhkanen. Hän oli vuonna 
1923 vielä varsin nuori mies. Opetus 
tapahtui suomeksi, ja venäjää oli kak- 
si tuntia viikossa. Ajan tavan mukaan 
käytössä olivat rihveli- (kivi-) ja hel- 
mitaulut. Kirjoista oli kova puute. 
Tsaarinaikana ne olivat tulleet Suo- 
mesta, mutta nyt ne piti muokata »pa- 
ratiisin lapsille» sopiviksi. Työssä kun- 
nostautuivat ideologisesti puhtaat, 
Suomesta tulleet kommunistifanaati- 
kot. Kirjat piti proletarisoida hengel- 
tään ja esimerkeiltään. Koska uusia 
aatteen sisältämiä kirjoja ei ehditty 
painattaa tarpeeksi suomalaisiin kou- 
luihin, kirjat jätettiin perinnöksi seu- 
raaville luokkalaisille. 

Neuvostoliitossa piti olla poliittisia 
juhlapäiviä. Niinpä Lokakuun vallan- 
kumous oli tapahtunut vanhan ajan- 
laskun mukaan 25.10.1917, mutta uu- 
teen ajanlaskuun siirryttyä päivämää- 
räksi tuli 7.11. Toinen merkittävä päi- 
vä oli Kansainvälinen naistenpäivä 
8.3. Kolmas oli vappu eli työväenluo- 
kan juhlapäivä 1.5. 

Vuonna 1923 eivät Repolan kansa- 
koululaiset ymmärtäneet mitään val- 
lankumouksesta. Koulussa he saivat 



tietää, että joutuisivat lähtemään mars- 
sien vallankumouksen vuosipäivää 
viettämään Vohkanaan. Se oli ensim- 
mäinen poliittinen juhla sen alueen 
suomalaiskylissä. Kysyttäessä miksi, 
he saivat tietää Lokakuun vallanku- 
mouksen tapahtuneen vuonna 1917, 
ja nyt lähestyi sen vuosipäivä 7.11. 
Kansansovetusta (kunnantoimisto) oli 
tullut käsky koululaisten osallistua 
päivän viettoon. 



Uudet kengät juhlaan 

Elämä oli »sosialistisessa» valtiossa vie- 
lä kovin alkeellista ja puutteita oli 
paljon. Niinpä eräs oppilas, Kati Tah- 
vana, ei ollut päässyt kesäkengillään 
useampaan päivään kouluun, jonne 
oli metsän poikki pari kilometriä. 
Uusia kenkiä ja kalosseja sai ostaa 
kupongilla, mutta niitä ei riittänyt kai- 
kille oppilaille. Usein kupongit jaet- 
tiin systeemin kannattajien lapsille. 

Vallankumouksen juhlaan ei voinut 
ilman kenkiä mennä. Katin isä lupasi 
tehdä tyttärelleen kengät huomisek- 
si. Pohjat tehtiin puusta ja nahat oli 
valmistettu kotona. Varret naulattiin 
pohjien reunoihin kiinni. Kenkiin piti 
mahtua myös paksut villasukat, kos- 
ka talvi oli tulossa. Yön aikana ken- 
gät valmistuivat. Samanlaisia puupoh- 
jakenkiä oli monilla muillakin oppi- 
lailla. 

Aamulla koululaiset lähtivät mars- 
simaan kohti juhlapaikkaa. Matkaa 

kertyi noin 3,5 kilometriä ja keli oli 
surkea. Lunta satoi, oli nuoskakeli ja 
tie oli lumen peitossa. Tuskin oppi- 
laat olisivat hyvin perille jaksaneet- 
kaan, mutta opettaja Tuhkanen oli 
ottanut jostain kepin, jolla hän jouk- 
konsa pysäytettyään hakkasi kenkien 
puupohjista lumipaakut pois. 

Alueen muistakin kouluista tuli op- 
pilaita juhlille. Perillä seistiin luosta- 
rin pihalla ja paleltiin. Juhlapaikkana 
oli luostarin »kulttuurisali». Siellä is- 
tuimet täyttyivät puoluehallinnon ai- 
kuisista ja alueen paikalle haalituista 
työläisistä. Oppilaat saivat seistä. 

Alussa nostettiin tunnelmaa laula- 
malla Internationaali. Puhujana oli 
joku tuntematon kommunistikiho, 
joka huusi ja huitoi puhuessaan val- 



lankumouksen voitosta. Kaikki valta 
oli nyt työläisillä. Repolan alaluokkien 
oppilaat eivät olleet vielä oppineet 
venäjää, ja niin kiihkeä ylisanoin va- 
rustettu valistus menikin heidän kä- 
sityskykynsä yli. Tietysti loppuunkin 
piti laulaa Internationaali. 

Kotona lapset selittivät juhlilla »po- 
lotetun» jotain venäjäksi. Katin mum- 
mo sanoi: »Jos laitat kuuman perunan 
suuhusi ja alat puhumaan, on se sa- 
manlaista polotusta kuin venäjä.» - 
Seuraavana koulupäivänä opettaja 
Tuhkanen selitti, mitä juhlilla oli pu- 
huttu. Yleensä kyläläiset nauroivat 
vielä tuohon aikaan koko juhlille, sillä 
inkeriläiset eivät uskoneet alkuun- 
kaan koko systeemin hyvyyteen. 

Eero Rautajoki 

tiruudukkoon samoin kirjoitetaan lehden saajan nimi ja osoite. 

Lehden osoitemuutokset pyydetään tekemään suoraan toimistoon puheli- 
mitse (Puh. 09-793 796 ti klo 18.30-20.00) tai kirjeellä (os. Inkerikoti, 
Karjalatalo, Käpylänkuja 1, 00610 Helsinki). 

Jos joku tilaajistamme ei halua uudistaa Viestin tilausta ensi vuodeksi, pyy- 
detään siitä ilmoittamaan 31.12.1996 mennessä toimistoomme, muutoin 
tilaus käsitellään jatkuvana. 

Viestin tilaushinta vuodelle 1 997 on Suomessa 1 30 mk, Ruotsissa 200 kr, 
Venäjälle ja muihin maihin 160 mk. 

Ruotsissa lehden tilausasioita hoitaa Armas Paakkonen, jonka osoitetiedot 
ovat sivulla 2. 

Ingrid -97 



Ruotsin inkeriläisten 50. kesäjuhlat 
pidetään 20.-22. kesäkuuta (juhan- 
nuksena) 1997 Boräsissa. Järjestäjät 
lupaavat monipuolista ohjelmaa kol- 
men päivän aikana. Kaikki hengelli- 
nen ohjelma on suomeksi, muut oh- 
jelmat suuremmaksi osaksi suomeksi 
mutta osa tulkataan ruotsinkielisille 
ystäville. Yksi ohjelmakohta on varat- 
tu täysin ruotsinkieliseksi Ruotsissa 
asuvia jälkeläisiämme varten. Tarkem- 
pi ohjelma tulee toukokuun Viestis- 
sä. Suunnittele nyt jo aikasi niin, että 
juhannuksena olet Boräsissa. 

Kutsu näyttelyihin 

Ruotsin inkeriläisten kesäjuhlien 
Ingria -97 yhteydessä juhannuksena 
1997 Boräsissa on tarkoituksemme 
järjestää erilaisia näyttelyjä juhlaylei- 
sölle. Kaikkia allaolevia näyttelyjä 
koskee se että järjestäjillä on karsin- 
laoikeus. Näyttelijät itse hoitavat te- 
osten kuljetukset. Teokset eivät ole 
vakuutettuja järjestäjien puolesta. Tie- 
tenkin teemme kaiken, että esineet ja 
teokset ovat suojattuja. Jos haluat 
osallistua, ota yhteys alla oleviin vii- 
meistään 15. tammikuuta 1997 ja 
sovi heidän kanssaan käytännöllisis- 
tä järjestelyistä. 

TAIDENÄYTTELY. Koskee sekä 
ammattilaisia että harrastajia. Ilmoit- 
taudu ajoissa. 

KÄSITYÖNÄYTTELY. Jos harrastat 
vapaa-aikana tai ammatiksesi käsityön 
eri aloilla, toivomme, että haluat näyt- 
tää tuotteitasi juhlayleisölle. 

VALOKUVANÄYTTELY. Jos omistat 



vanhoja tai uusia valokuvia, jotka 
mielestäsi kuvaavat inkeriläisten elä- 
mää, haluaisimme lainata näitä valo- 
kuvia ja tehdä niistä suurennoksia 
yleistä näyttelyä varten. 

VANHOJA KÄYTTÖESINEITÄ. 
Mahtaako Ruotsissa tai Suomessa olla 
vanhoja arkielämän käyttöesineitä 
kotoisin entisestä Inkeristä? Tarkoi- 
tamme sellaisia esineitä, mitä tavalli- 
sesti on kerätty kotiseutumuseoihin. 
Eikö olisikin hauskaa tuoda nämä 
juhlayleisön ihailtavaksi? 

ASIAPAPEREITA. Tarkoitamme sel- 
laisia asiapapereita, joilla oli ratkai- 
seva merkitys Inkerin kansan yksilöil- 
le. Ne voisivat olla eri virastojen lu- 
pia tms. Inkerin ajoilta mutta myös 
Suomesta ja alkuvuosilta Ruotsissa. 
Esimerkiksi Inkerin siirtoväen väliai- 
kainen henkilöllisyystodistus, Ruotsin 
muukalaispassi (främlingspass), työ- 
ja oleskelulupia. 

BORASIN INKERI KERHO 

Aleksander Kondrell, Torgilsgatan 10 E, 

506 38 BORÄS, Puh. 033-104 800 

Toivo Jääskeläinen, Engelbrektsgatan 109 

506 39 BORÄS, Puh. 033-131 552 



KILPAILUKUTSU 

Boräsin Inkeri-Kerho valmistelee par- 
haillaan ensi vuoden kesäjuhlia Ing- 
ria -97. Tarkoituksemme on valmis- 
taa juhlamerkki ja sisältörikas ohjel- 
malehtinen, ja siihen tarvitsemme 
kansikuvan. Viestin lukijat voivat 
osallistua tähän kilpaan lähettämällä 
meille ehdotuksensa. Kansikuvan tu- 
lee olla mustavalkoinen, noin A5-A4 

Seukkoseura 

Seukot Inkerikodissa 

12.12.96 kello 13.00 Seukkoseuran 

pikkujoulu. Tervetuloa! 

Turun seudun Inkeri-seura ry 

Seuraavat tapahtumat Karjalaisten ta- 
lolla klo 14.00, Itäpellontie, Turku. 
26. 12. 1996 Joulujuhla 
23.2.1997 Kevätkokous 



suuruinen. Ehdotuksessa pitää olla 
seuraava teksti: 

Ruotsininkeriläisten 50. kesäjuhlat 
Sverigeingermanländarnas 50:e 

kulturfestival 
Ingria -97 
20/6-22/6 1997 Boräs 

Haluamme ehdotuksia myös juhla- 
merkkiä varten. Teksti siinä tulee olla 

50 

Ingria -97 
Boräs 

Toivottavaa on, että ehdotus on sekä 
Inkeri- että Boräs-aiheinen. Kirjalliset 
ehdotukset tulee lähettää ennen 1. 
helmikuuta 1997 osoitteella Boräsin 
Inkeri-Kerho, Armas Paakkonen, 
Tingsg 35, 504 45 Boräs. Kirjapalkin- 
toja ja kunniaa! 

Johtokunta 



Joukostamme poistuneita 

Toivo Hirvonen, synt. 14.7.1922, kuoli 

28.3.1996 Mölndal. 

Juho Kakko, synt. 7.9.1926, kuoli 

1.8.1996 Mölnlycke. 

Helena Kammari, synt. 15.6.1910, 

kuoli 10.8.1996 Boräs. 

Toivo Lorvi, synt. 25.1.1935, kuoli 

21.8.1996 Partille. 

Juliana Rantanen, synt. 19-12.1905, 

kuoli 2.9.1996 Lindome. 

Viktor Pölhö, synt. 27.6.1940, kuoli 

4.9.1996 Mölnlycke. 

Helsingin Seudun Inkeri-seura ry 
tiedottaa 

Tilaisuudet Inkeri-salissa, Käpylänkuja 
1, Helsinki 

Joulukuussa ei ole kuukausitilaisuut- 
ta 

Tammikuussa 26.1.1997 klo 14 kuu- 
kausitilaisuus 

Helmikuussa 23.2.1997 klo 14 kuu- 
kausitilaisuus ja kevätkokous 

Kalevalanpäivänä 28.2.1997 klo 10 
käynti Larin Parasken patsaalla 

Maaliskuussa 23.3.1997 klo 14 Suo- 
men Inkeri-Liiton kevätkokous 

Huhtikuussa 27.4.1997 klo 14 Inkeri- 
kuoron kevätmatinea (Laatokka) 

Syyskuussa 28.9.1997 klo 14 kuukau- 
sitilaisuus ja syyskokous 

Lokakuussa 26.10.1997 klo 14 kuu- 
kausitilaisuus 

Marraskuussa 23.11.1997 sunnuntai 
klo 13 myyjäiset ja pikkujoulu 

Inkerikuoro 

Inkerikuoro harjoittelee säännöllises- 
ti joka tiistai klo 16.45-18.30 Inkeri- 
kodissa. Entiset ja uudet laulajat ovat 
tervetulleita! 

Levitä Inkeri-tietoa, 
tilaa Inkeri-aiheista 
kirjallisuutta 

SAATAVANA SUOMESTA 



02104 
TUPIN TOIVO 



KIVIKONKAARI 8 C 30 
00940 HELSINKI 



Inkehaiheista kirjallisuutta 
Anneli Asplund (toim.) 
Kansanlauluja Inkerinmaalla 

Arvo Survo 
Itku Inkerille 

Aapo Iho 

Hietajyvä 
Hellin Suominen 

Mooses Putron elämäkerta 
Ella Ojala 

Pitkä kotimatka 

Pelastunut albumi 

Ensimmäinen kevät 
Aleksander Störgren 

Mutkainen tie vapauteen 

Erkki Tuuli 
Inkeriläisten vaellus 

Pertti Virtaranta 

Sananlaskuja ja arvoituksia 
Pekka Nevalainen 

Inkeriläinen siirtoväki Suomessa 

1940-luvulla 

Pekka Nevalainen - 
Hannes Sihvo (toim.) 

Inkeri - historia, kansa kulttuuri 
Aapo Metiäinen 

Inkerin evankelisluterilaisen kirkon 



Inkeriaiheista musiikkia 



100 mk 


Äänilevyjä 

Inkerikuoro 




100 mk 


Nouse Inkeri ym. 

Lauri Santtu 


15 mk 


20 mk 


Murrejuttuja 
Kasetteja 


15 mk 


15 mk 


Arvo Survo 
Omall maali 


55 mk 


85 mk 


Salli Iivarinen Savorina 




130 mk 


Kaukana kotini Inkeri 


80 mk 


100 mk 


Karttoja 





60 mk 



110 mk 



40 mk 



150 mk 



300 mk 



40 mk 



350-vuotismuistojulkaisu 
Saimi Tuukkanen 

Elämäni helminauha 
Kalevalaseuran vsk 69-70 

Inkerin teillä 

Maria Luukan laulut ja loitsut 

Näin lauloi Larin Paraske 

Sydämessä kalevalainen kansa, kuvateos 

Nina ja Alpo Sailon tuotannosta 40 mk 

E. Pärnänen 
Antti Kivekäs 100 mk 



30 mk 

70 mk 
40 mk 
30 mk 



Inkerin kartta vuodelta 1933 
Inkerin kartta vuodelta 1 849 

(saksankielinen) 
Inkerin uusi kartta vuodelta 1 992 
Kylä- ja tiekartta Keski-lnkeri 

vuodelta 1993 

Lippuja ja viirejä 
Inkerin pöytälippu 

(satiinia) + salko marmorijalustalla 
Inkerin pöytälippu (polyesteriä) 
Inkerin pöytälippu (satiinia) 
Salko marmorijalustalla 
Isännänviiri (Inkerin ristiviin) 
Muuta 

Rintaneula Inkerin vaakuna 
Kortti 
Adressi 



70 mk 

50 mk 
60 mk 

60 mk 



100 mk 
35 mk 
60 mk 
45 mk 

350 mk 

10 mk 

3 mk 

30 mk 



Tilauksia ottaa vastaan 

Annikki Kelo, Inkerikoti, Karjalatalo, 

Käpylänkuja 1, 00610 Helsinki 

Puh. (09) 793 796 ti klo 18.30-20.00 

Postisiirtotili Hki 800012-306364 



Albert Pettinen 
Lauluja sekakuorolle 



35 mk 

